
PROLOOG. 


PR) eitse inimpõlve tagasi, millal Issanda 
A aastaid oli täitunud 1697, kutsus Ju- 
mal Rootsi õiglase kuninga Karl XI 
oma rahuriiki. Ja siis hakkas üsna 
noorukese kuningana maad valitse- 
ma tema poeg — Karl Kaheteist- 
kümnes. Olgugi et ta isa trooniase 
oli veel soe ja kuningakojas kestis 
kurvastus ning lein, hakkas noor kuningas oma vana- 
ema Hedvig Eleonore suureks südamevaluks otsima 
lõbu pööraseist vallatusist: ta jooksis ja ratsutas mööda 


sevad jahikoerad, peletas seal koopast uniseid karusid, 
püüdis neid paelte ning võrkudega kinni ja tõi oma 
lossi. Ja hoolimata isegi sellest, et mustade leinaloori- 
dega kaetud kuningakoja seinad manitsesid pidama 
tõsist rahu ning vaikust, laskis ta oma poisikeslikus 
üleannetuse tuhinas meeletult mõirgavad kiskjad lossi- 
tubadesse lahti, jootis seal neid metsalisi marjaviinaga 
purju ning sundis koguni oma jumalakartlikke õdesid 
säärast jõledat vallatust hirmuga pealt vaatama. 


kg 


Samuti pakkus talle lõbu koos omavanuste poisi- 
kestega purustada kuningakojas lühtreid, toole, läbi tor- 
kida sinist troonitaevast ehk baldahhiini ja joostes seal 
paukuva püstoliga ringi lasta valgest marmorist raiu- 
tud kujudesse. Sattunud aga mõõgavehklemises hoop- 
levasse tujju, laskis ta troonisaali tuua noori mullikaid, 
kel sealsamas hakkas raiuma päid, mida seejärel pil- 
luti läbi akende õue: mõõgaharjutuseks lossitubadesse 
toodud määgivaid oinaid armastas ta aga ainsa vingah- 
tava hoobiga raiuda koguni keskelt pooleks. 

Kõigil neil puhkudel pidi elatanud kuningaemand 
Hedvig Eleonore käsi ristitades alati südamepõhjast 
ohkama, et mis küll peaks säärasest kuningast tema 
suuremaks sirgudes ükskord saama. 

Samal ajal, millal Rootsi nooruke kuningas oma 
kodus nõnda rumalasti vallatles. tabas ta suurt ning 
vägevat riiki, kõige enam aga selle kauget meretagust 
Eestimaa-nimelist provintsi painav viletsus ning nälja- 
häda. Et juba paaril aastal oli seal ikaldanud vili, siis 
pärast paastukuud, millal tulid kuumad ilmad, muutu- 
sid inimesed üpris rõõmsaks ning hakkasid põllutöö- 
dega aegsasti ruttama; ka vili tärkas maa seest õige 
varakult tõotades talupojale rohket ning —õnnistus- 
rikast saaki. - 

Aga vaata — siis võttis Jumal põldudelt kosutava 
vihma ning laskis tärganud viljadel põuakuumuses när- 
buda. Kogu Eestimaa lõhenes ning ta põllud pragune- 
sid siis janust, kuna aga rahva nälgiv suu pöördus ki- 
sendades taeva poole. Jaanipäeval hakkas aga äkki sa- 
dama, ja siis tuli külma vihma ööd ja päevad, nädalad 
ja kuud kuni mihklipäevani lakkamatult järjest, nii et 
seegi kasin vili, mis pärast maapõuest tärkamist oli 

Varasügisel tulid aga külmad hallaööd, mis hävitasid ka 
herned, läätsed ja tatrad. Mis aga viljast oli juhtumisi 


et teda tuli kitkuda pihuga. 


Siis oli leivapuudus kogu Eestimaal nii suur, et nii 
terved kui ka haiged kerjused ei andnud enam kelle- 
legi rahu. Paljud mehed jätsid siis maha oma naised, 
naised oma mehed, lapsed oma vanemad ja need oma 
lapsed ning rändasid paigast paika, pakkudes pisarsil- 
mil end leivatüki eest orjaks. Kuid töötuid käsi ei 
vajanud enam keegi, nii et peagu kõik tüdrukud ja su- 
lased, kes juba palju aastaid olid orjanud oma leiva- 
vanemaid, lasti nüüd lahti. Peagu kellelgi polnud siis 
enam leivapalukest pista nälgivasse suhu, vaid selle 
asemel raiuti heinad peeneks, lisati neile sõklaid, küp- 
setati ja söödi; ka puude ja teiste taimede juuri kisti 
maa seest välja ning sõnajalgadest ja põdrasamblast 
tehti leiba, et aga hoida enesel hinge sees. -Loomadele 
aga anti toiduks kadakaoksi ja pehkinud katuseõlgi. 

Nälg oli siis Eestimaal nii kohutavalt suur, et ini- 
mesed sõid isegi konni, kasse, koeri ja salaja õgisid 
ka lõpnud hobuseid, härgi ja muid veiseid toorelt ühes 
naha ja sisikonnaga. Paljud inimesed muutusid aga 
näljast lausa mustaks ning jäädes jõuetuks varisesid 16- 
puks kokku, nii et kraavides ja teedel vedeles siis lõp- 
nud loomade ning tõbraste raibete seas ka surnud ini- 
mesi: kõiki neid järasid purra marutõbised koerad ja 
hulkuvad hundid, kuna aga raisalindudel oli nüüd rooga 
nii rikkalikult palju, et nad kõik võisid surnuid nokki- 
des pugeda koguni nende sisse. 


Kõigest sellest tekkis aga inimeste seas katkutao- 
lisi hirmsaid tõbesid, mille eest kaeti kaevud pealt 
kinni, majades riivitati hoolikalt uksed või jällegi pan- 
nes pastlad tagurpidi jalga pageti metsadesse rettu. Tõ- 
ved ise tulid aga inimeste juurde päris salakavalal kom- 
bel, näidates end vahel korraga kolme mehena — 
musta, vasekarva ja valgena, kusjuures nad alati mängi- 
sid metsas lehepilli; teised tulid aga suure sikuna, kuna 
mõni neist koguni musta koera ja hobusena, tehes see- 
juures mitmesuguseid hääli, mida kuuldes inimesed 
langesid surnult maha. 

Kõige hullem oli aga halltõbi, kes halli vanakesena 
hulkus külades ja metsateedel ringi, huigates seejuu- 
res nagu äraeksinud inimene: kui aga keegi juhtus 
talle vastu huikama, siis see jäi tõbiseks, sattus kram- 
pidesse, kangestus, hakkas lõdisema ja lõpuks suri. Hall- 
tõve eest polnud aga inimesil muud pääsu kui pugeda 
ta eest peitu: ja siis juhtus tihtigi, et tõve lähenedes 
joosti isegi tervete kihelkondadena luuavarrel ratsuta- 
des metsadesse pakku. 

Siis jäid peagu kõik külad ja õued inimesist pä- 
ris tühjaks ning lagedaks, ja ainult mööda maanteid 
lohises liikuda veel näljast tuikuvaid inimesi, kes üks- 
teise järele kukkudes ristseliti maha surid sinnasamasse 
paika. Ööd ja päevad läbi kuuldi siis linnades ja küla- 
vahelistel teedel inimeste hädaldamist, et oh nälg, oh 
nälg. .! 

Küll kisendas siis kohutavasse viletsusse sattunud 
Eestimaa talurahvas nii Jumala kui ka kuninga abi jä- 
rele, kuid seekord ei võtnud neist kumbki teda kuulda. 

Kui eesti talurahval tema suures hädas polnud 
troosti ning abi enam kuskilt loota, siis paljud pöör- 

dusid meelt heites tagasi unustussevajunud väärjuma- 
late austamisele, kuna aga kirikud jäid inimesist tüh- 
jaks. Ahastades kires siis kirikutorni tippu valvama 
pandud raudne kikas, sest nüüd ei peljanud paharet 
isegi jumalakoja läve ees pidada oma pillerkaari. 


vee oli teisel jaanilaupäeval pärast 
suurt nälga. millal Issanda aastaid 
kirjutati 1699, kui Jõhvi kiriku- 
mõisa õuest väljunud ratsanik ja 
jalakäija seades oma sammud suu- 
rele Narva postteele hakkasid lii- 


kuma ida poole. Peatselt pöördu- 
sid nad aga Jõhvi mõisa põldude 
vahelisele teerajale, mis loogeldes ning kõverikke tehes 
kulges läbi viljaväljade eemal asetsevasse metsa. Need 
õhtused teeleasujad olid Jõhvi kihelkonna kiriksand 
ning hingekarjane Toomas Knieper koos oma noore 
östri ning sulase Hinnoga. 
Olgugi et kauguses lõid juba jaanituled kumades 
loitma ning küladest kuuldus tüdrukute ja poiste hui- 
° kamisi ning vallatut naeru. liikusid õpetaja ja köster nii 
suure vaikimise ja tõsidusega edasi, et isegi suveõhtu- 
sest metsast kostev ööbikute laksutamine ning laulu- 
lust ei suutnud tuua nende südamesse rõõmu. .Kirik- 
sand, kelle vahakollast silmnägu lõhestasid suuservade 
juurest sügavad uurded, vahtis kogu aja oma pruuni 

viltmütsi serva kJ uurivalt ringi, kuna aga hobuse 
kõrval sammuy köster toetudes jämedale kadakast mal- 
gale vahtis oma jalgade ette maha, nagu ei teeks see 
täna õhtul ettevõetud pikk teekond talle mitte rõõmu. 

Jaaniõhtuil oli tõsiseil kiriksandail oma koguduse 
pärast alati kõige enam muret, sest siis talurahvas tul- 
les jaanitulede ümber kokku püüdis seal salaja ka 
väärjumalale ande tuua. Ja seepärast vihkasidki mõ- 
ned hingekarjased jaaniööd, pidades teda pahareti pü- 
haks ning öeldes, et mõistmatu maarahvas jookseb tü- 
histe jaanitulede ümber kokku nõndasama nagu mee- 
letu elajaski tikub tagasi põlevasse lauta, kust teda on 
alles vitsahirmuga välja aetud. 

Kuid tema — Toomas Knieper, tahab oma karja 
eest täna öösi hoolega valvel olla ning tema eest ohver- 
dada oma unegi, ning mitte elada ainuüksi oma kasude 
pärast, nagu seda teeb ta ametivend — Vaivara kihel- 
konna kiriksand Jakob Gnospelius, kes seega ei käi 
mitte mööda usuisa jälgede sirget rada. 

Aga mitte ainuüksi rahva ebausk ei tikkunud nüüd 
rikkuma Toomas Knieperi puhast karja, vaid viimasel 
ajal oli hakanud end jällegi liigutama teine ning 
«palju salakavalam ja vägevam vaenlane — Rooma 
paavst, kes oma salajaste käsilaste kaudu püüdis maa- 
rahvale õpetada katoliku usu pööraseid kombeid, mida 
rahvas tihtigi segi ajas oma ebajumalate teenimisel 
tehtavate tembutustega. 

— Eks näe, kas paavstlik haputainas veel tänaselgi 
õhtul meie kihelkonnas käärib?! sõnas äkki sadulas 
istuv õpetaja. 

Enne aga kui köster jõudis seepeale midagi kosta, 
andis Toomas Knieper ise ka vastuse: 


16 “ 


= a 


, 


— Paavstlikud jõledused on nüüd nagu vihased 
marukoerad asunud igal pool järama meie usuisa toh- 
ter Martin Lutheri õpetust! š 

Mets, milles nüüd hingekarjased liikusid, muutus 
järjest ikka hõredamaks, kuni tast jäi järele ainult 
mehekõrgune lepavõsa, mille tagant kostis merrerut- 
tava Pühajõe tasane kohin. Liäikunud läbi võsa ja räga 


sadakond sammu veelgi edasi, ronis õpetaja sadulast, 


andes oma hobuse ratsmed köstrile hoida. Siis hakka- 
sid nad pikaldaselt tasa hiilides lähenema võsa servale, 
kust võis silmata jõeäärsel lagendikul asetsevat suurt 
muistset ohverdamise kivi, mille ümber mullusel jaani- 
õhtul olevat kogunenud kokku palju maarahvast väär- 
jumalate teenimiseks, nagu seda salaja oli hiljem õpe- 
tajale kõrva sosistatud. Ja nüüd siis oli Toomas Knie- 
peril kange tahtmine ning lust säärast ebajumalatee- 
nistust oma ihusilmaga näha ning esimese käsu vastu 
eksijaid tabada teolt. 

Eha ei jõudnud loodekaares veel kustuda, kui juba 
ohvrikivi äärde hakkas hiilides tulema inimesi, kes 
kandes kokku hagu ning puurisu süütasid kivi äärde 
tule. Praginal hakkasid siis kuivanud oksad põlema, 
kuna vuhisev leek kargas hagude vahelt välja nagu 
ahnesti limpsiv punane keel. Kokkutulnud inimesed 
asusid aga suures poolkaares istuma ümber kivi ja 
tule. jättes eneste keskele paarikümne sammu laiuse 
sõõri. 

Nüüd astus inimringist esile kolm lesknaist, kelle 
näod olid pearättidega nii hoolikalt varjatud, et võidi 
näha ainult nende vilkuvat silmapaari. Sammunud 
kaasitades ja paavstiusu kombe järgi enese kohal risti- 
märki tehes kolm korda ümber kivirahnu, istusid lesed 

selle tulepoolse serva juurde maha. Nüüd toodi tule 
juurde üks halvatud jalgadega naine, keda ta tütar kan- 
dis kolm korda ümber kivi, kusjuures tõbine hoidis 
kummaski käes üht põlevat vahaküünalt, mille alumi- 
sed otsad olid muljutud inimese jala taoliseks. Kui 
siis tõbine asetati tule äärde istuma, tõusis sealt üks 
leskedest, kes võttes talt mõlemad jalakujulised küün- 
lad ulatas need oma kaaslasile, ja siis hakkasid nad 
kõik kooris hüüdma: 

— Aita, püha Jaanike! 

Pärast jalutu äraviimist astus kivi juurde laia pi- 
haga tüdruk, kes kurtes, et lendva vaevab ristluid, ula- 
tas püstiseisvale lesknaisele tükikese vaha. Soojendanud 
seda vahatükki tulel, venitas lesknaine ta pikaks õhu- 
keseks paelaks, laskis tüdrukul avada seeliku narid 
ning mähkis siis vahapaela ta puusade ümber. —See- 
järel täitis tüdruk kaasatoodud lähkrist lesknaiste ja 
ka oma kannu õllega, ja siis hakkasid nad kõik nelja- 
kesi, hoides õllekanne käes. sammuma ümber kivi, ise 
seejuures kogu aja kummardudes ning hüüdes kooris: 

— Aita, püha Jaanike! 

Nüüd haaras võsas varitsev hingekarjane köstri käe 
ning seda tugevasti surudes sosistas: 

— Tunned sa seda tüdrukut? 

Et tüdruk oma nägu polnud varjanud, nagu seda 
olid teinud teised jaanitulelised, siis tundis Hinno te- 
mas kohe Ronga veski tüdruku Maare, kes möldri abi- 
vaimuna käis mõisas talguteol. Kuid imelikul kombel 
ei söandanud ta seda nüüd oma isandale ütelda. 

— Vaata hoolega — sul silm noorusest terane! 

Hinno vaatas ning kõhkles, kuid siis, tihkamata oma 


18 P 


leivavanemat petta, tunnistas talle, et see tüdruk on 
Ronga möldri ümmardaja. 

— Jumal tänatud, siis üks patuori on juba teada! 

Kui lesknaised olid koos tüdrukutega käinud kolm 
korda ümber kivi, siis üks neist võttis ta keha ümbert 
vahapaela, laskis tüdrukul seda korra suudelda ja vis- 
kas selle siis tulle. Seejärel laskis lesk haigel tüdru- 
kul rüübata paar sõõmu õlut, siis teha enese kohal 
kolmekordse ristimärgi, ja lõpuks kõndides ise ümber 
kivi valas ta sellele kolm korda õlut. 

— Lendva, mine välja Maare ristluist, mine välja! 
hüüdsid nüüd lesed, tõstes oma õllekannud suu juurde 
ning hakates jooma. 

Kui siis tüdruk pärast sääraseid posimisi hakkas 
leskede juurest eemalduma, hüüdis üks neist talle 
järele: 

— Kai tervis tagasi tuleb, siis ära unusta Jaani! 

Nüüd tuli kivi juurde vaeseid tõbiseid ühtepuhku 
aina juurde; kel neist valutas pea, sellele mähiti vaha- 
paelad ümber kaela, kukla ja otsmiku; kes aga oli 
raiumisel vigastanud käe, see pidi palvetades hoidma 
põlevat vahaküünalt haigel kohal. Samuti kogunes sinna 
palju ka neid, kes eelmisel aastal olid Jaani abiga pää- 
senud tõve küüsist ning nüüd tulid tooma talle tänu- 
ohvriks vahaküünalt, mille asetasid kivile põlema. 

— Vaata, Heinrich, vaata — kui palju on põrgu- 
vürst jõudnud meie kihelkonnast enesele ohvreid ko- 
guda, sosistas Toomas Knieper suurest erutusest võbi- 
sedes ja surus tugevasti köstri karedat kätt, — seepä- 
rast ongi kirik jäänud tühjaks ning hingekarjase laud 
lagedaks, et kihelkond kummardab ebajumalaid! 

— Aita, püha Jaanike! kuuldus jällegi leskede 
hüüd. 

Nüüd aga ei suutnud hingekarjane Toomas Knieper 
voolanud palju tigedat sappi ning ülemäärast viha, mis 
sundis teda köstrilt haaratud malka pea kohal keeru- 
tades tormama võsast: 

— Hurrjah, peletisi, — siis nõnda teenitegi Juma- 
lat?! 

See oli jaanitulelistele nagu selgest taevast kärga- 
tanud Issanda vihane pikne: inimesed jooksid robinal 
võssa, haiged ning tõbised komberdasid hirmunult 
eemale, jalutud roomasid puhmaisse — kõik nad püüd- 
sid pugeda vihase kiriksanda eest peitu, kusjuures 
mõnigi neist sai talt tugeva matsaka malgaga selga. 
nii et pidi hädaga oigama. Ja nõnda jäigi ohverdamis- 
paik lagedaks, kuna aga hingekarjane joostes ümber 
jaanitule kisendas malka keerutades valgesse öhe: 

— Elate päevast päeva paganlikus väärjumala tee- 
nimises ega tea teie midagi Jumalast ja ristiinimese 
palvest, vaid saadate oma elu nagu meeletud lojused 
hukka! 

Hirmunud talurahval polnud nüüd enam mahti 
jääda kuulama oma hingekarjast, vaid igaüks püüdis 
pageda nii kiiresti kui suutis, et mitte talle kätte jää- 
des sattuda ränga karistuse alla. Nad olid küll hooli- 
kalt varjanud pearättidesse ja karvamütsidesse oma 
silmnäo, mõni aga määrinud selle koguni tahmaga mus- 
taks, et raske oleks teda tunda, kuid mine sa tea, õpe- 
taja silm on terane nägema..! 

Et kedagi ei jäänud kiriksandale vihalahutamiseks 
kätte, siis hakkas ta seda tigedamini tallama nüüd 

tuld: ainsa jalahoobiga paiskas ta põlevad tukid laiali 
ja sõtkus siis jaluli neil otsas. 

Talutades käekõrval oma isanda hobust ilmus nüüd 
ka köster lagendikule, kus Toomas Knieper ikkagi veel 
tallates hõõguvaid tuletukke hüüdis talle nõnda: 


— Ja sina, Heinrich, oled tõesti nuhtlemise 
ega rutta oma hingekarjasele appi, kui tema peab saa- 
danaga rasket heitlust! 

— Isand, hobune jäi võsas jalgupidi kinni... ko- 
geles köster. 

— Kui loom on meeletu, siis ometi ei tohi seda 
olla sina, kellele koos kristliku vagadusega olen õpe- 
tanud ka tarka meelt! 


Seistes noruspäi ning kuulates oma isanda noomi- 
mist tundis Hinno, et õpetajal on õigus, sest mis oleks 
Toomas Knieperita saanud temast — üksikust maha- 
jäetud orvust — ainult mõisas teolkäija ning põline 
sulane, kuna aga nüüd oskab ta lugeda, kirjutada, sele- 
tada katekismust, pidada kogudusele eestpalveid ja 
isegi laulda koraale. 

— Oled noor ning Jumala armust on sul tugevad 
ihuliikmed — seepärast oleksid pidanud võtma neist 
minu rõõmuks kasvõi ühegi kinni! 

Köster vaikis, suutmata midagi kosta. 

Kuid pagemine öö varju ei päästnud veel kõiki 
süüdlasi hingekarjase viha eest, sest mõnda neist võt- 
tis ta nüüd nõuks veelgi tabada, kindlasti aga Ronga 
möldri ümmardajat. Ja roninud sadulasse, haaras õpe- 
taja köstrilt ratsmed ning kihutas piki jõekallast edasi, 
kuna aga Hinno hakkas tal sörkides kannul jooksma. 


Peatselt jõudiski Toomas Knieper Ronga veskini, 
mille suur vesiratas oli pandud seisma, kuna aga vahu- 
tav vesi tormas kohisedes üle suletud paisu. Samal 
ajal laulsid jõeäärses lepikus ööbikud, idakaares ku- 
mas peatseltsaabuv agu, putukad sumisesid õhus ja 
kaugelt väljade tagant kuuldus külanoorte kilkamisi 
ning tralli — see oli jaaniöö. Ainult Jõhvi kihelkonna 
hingekarjane Toomas Knieper ei tundnud sellest suve- 
ööst mingit rõõmu, sest ta õiglases vihas mässav ning 
raevutsev süda oli kaotanud oma rahu. 

Kui siis hingekarjane koos köstriga astus möldri 
lahtisesse õue, tormas seal õuekoer suure ning vihase 
lõrinaga neile vastu; kuid vaevalt jõudis Hinno kätt 
sirutades ütelda talle paar suksutavat sõna, kui koer 
kargas saba liputades ta najale püsti. 

— Muri, Muri! sõnas köster, silitades koera, kes 
püüdis lakkuda ta kätt. 

Astudes mõne sammu edasi nägid tulijad imestu- 
des, et mölder Ronga Tehvan istub särgiväel sauna- 
läve-esisel raiepakul ning põletab suures piibus tuba- 
kat, mida võidi ainuüksi Narva kaupmeestelt saada. 

— Kas sinule, Tehvan, polegi pärast päevatööd 
kosutav unerahu magus, et raiskad magamise aega 
raiepakul istudes? sõnas Toomas Knieper, jättes see- 
kord ütlemata tervituse, mida ta vahel veskisse tulles 
oli alati teinud. 

Mölder, kelle habemekarvades polnud nüüd pärast 
saunaskäimist enam märgata jahutolmu, võttis suust 
oma suurekahalise piibu ning kostis hingekarjasele 
nõnda: 


— Egas ma ometi naine ole, et raiepakul istumisest 

võin jääda sigimatuks, ja ta pistis piibu tagasi ham- 
baisse. 

— Ära topi suhu seda saadana ohverdamise panni! 
põrutas nüüd õpetaja tigedalt, — selle suu läbi öeldud 
sõnu ei võta ma mitte kuulda! 

Uuesti võttis mölder Tehvan piibu suust, koputas 
selle vastu kivi tuhast tühjaks, puhus ta lirisedes läbi 
ja siis istudes saunaukse pakule jättis oma senise iste- 
koha õpetajale. Kuid Toomas Knieper ei näinud iste- 
koha pakkumist märkavatki, vaid seistes ikka edasi 
hakkas ta noomivate sõnadega kõnelema: 

— Eks ole see sina, Tehvan, kes sa käid igal püha- 
päeval truilt kirikus kuulamas jumalasõna ning võtad 
igast armulauast osa, sina, kes sa sundimiseta oled 
alati toonud mulle oma külimitu. 

Vaikides kuulas Tehvan ega saanud mitte säärasest 
kõnealgusest aru. 


— Ja seepärast küsin ma nüüd sinult, jätkas hinge- 
karjane, — et kui oled tõsine kristlane, kelleks olen 
sind ikka pidanud, kuidas tihkad sa siis ebajumala 
kummardajale oma katuse all varju anda? 

Tõstes pea jäi mölder arusaamatult vahtima oma 
hingekarjast, kelle sõnad tundusid talle täna tõesti 
imelikena; kuid samas vilksahtas ta peas mõte, et va- 
hest on õpetaja tulnud oma külimitule lisa pressima. 
Ja juba otsiski ta keelele teravamaid sõnu, et anda 
säärasele ahnele tahtmisele õige paraja vastuse; kuid 
nüüd heitis õpetaja mõistukõnelemise kõrvale ning ju- 
tustades lühidalt, mida ta jaanitulel oli näinud, nõu- 
dis ta möldrilt, et see kutsuks oma ümmardaja ta 
juurde. 

Mõtlikult imes Tehvan oma vargsi suhupoetatud 
piipu, enne kui võttis sõnada: 

— Eks inimene, sattudes oma tõve pärast ahas- 
tusse, otsi abi siit ja sealt! 

— Väärjumal ei võta kelleltki tõbe, sest ta ise on 
olnud ning on igavesti surnud! kostis hingekarjane 
ägedalt. — Ja seepärast, kui tahad veel olla tõsine 
kristlane, siis pead mind kuulama ning tooma selle 
patuorjuses vaevleva inimhinge minu ette! 

Nüüd tõusis Tehvan jalule, ajas oma laiaõlgse keha 
hästi sirgu, nii et ta ihuliikmed roksatasid, ning sõnas 
nõnda: 

— Sina, kiriksand, oled küll karjaseks koguduses 
ning kirikus, kuid omas majas olen mina peremees ning 
karjane! 
rahulikuks. — sina oled siin ainult leivavanem, kuid 
karjane olen mina kogu oma kihelkonna igas majas. 
sest ainuüksi mina pean iga hukkaläinud hinge eest 
Jumalale aru andma! 

— Imelikud on su sõnad, õpetaja, kostis mölder 
uuesti istudes, — nüüd on su hool hingede pära 
suur, kuna aga näljaajal, millal inimesi suri leivapuudu- 
sel metsades ja teedel nõnda palju, et mõned kihel- 
konnad jäid neist hoopis lagedaks, polnud hoolitsejaid 
kuskil näha! ja Tehvani hääles tundus etteheitvat kibe- 
dust. 

— Olen ainult hingekarjane, ütles Toomas Knie- 
per, — ihutarviduse muretsemine on leivavanemate 
hool. 

— Aga kui näljaaastail pilluti inimesi jumalasõnata 
aukudesse või koguni kandsid hundid neid mööda 

maad-ilma laiali, eks siis seega läinud nende hinged 


hukka; kuis annad sa aga nende eest nüüd Jumalale 
aru, sest ometi kuulusid neist paljud ka sinu karja! 

— Jäta oma sõgedad sõnad, kostis õpetaja kanna- 
tamatult, — need on sul aina tigedusest kargamas kee- 
lel! ja ta nõudis jonnakalt, et mölder tooks oma üm- 
mardaja ta ette. 


— Oma teovaimu sinu meelevalda ma küll ei anna, 
ütles nüüd Tehvan tõsiselt; — kui mõisatöö on toonud 
ta kontidesse häda, siis ainult saks on selles süüdi, kui 
ta teoori oma ihulikus kitsikuses otsib vanadelt mä- 
lestustelt abi. 

— Vanad mälestused, kisendas nüüd jumalasulane 
vihast välkuvat pilku poolpimeda taeva poole tõstes, 
— vanad mälestused, mille pärast unustatakse isegi 
kristlik matusepaik ning püütakse surnuid matta sa- 
laja võssa! 

— Võssa maetakse seepärast, et hingekarjased hoo- 
livad oma kogudusest vähe! 

— Kuidas vähe, kas mina ei ole praegugi sellepä- 
rast siin..? 

— Praegu küll, aga mida kostis kiriksand siis, kui 
teda kutsuti Jäävälja kadunud manulisele viimast 
jumalaarmu andma?! 

— Mina..? 

— Kas õpetaja ei kostnud siis nõnda, et selleks pole 
tal aega, sest peab minema pulma! 

Toomas Knieper vaikis, kuna aga Tehvan jätkas: 


— Ja kui siis surija lasknud teda uuesti kutsuda, 
kas siis hingekarjane ei kostnud nõnda, et tee on halb 
ning seepärast andku surija end ilma armuleivata Ju- 

mala hoolde. Ja seepärast ärgu siis kiriksand nüüd 
nurisegu, et seegi mees on maetud kalmutisse! 

Hingekarjane vajus raskesti ohates raiepakule, 
kuna aga köster seistes oma okslikule malgale toetudes 
keset õue ikka edasi ei võtnud kõnelusest osa. 

Toomas Knieper, olles möldri sõnadest sügavasti 
vapustatud, ei suutnud algul lausuda enam sõnagi, 
kuna aga Tehvan käänas nüüd jutuotsa veidi teisale: 

— Kõik see, mida õpetaja tänasel jaanitulel võis 
näha, pole muud kui naiste tühised posimised, mida 
aga keelata ei suuda keegi, sest salaja posiksid nad siis 
ikka. Ebajumalaid aga minu majas ei teenita — käin 
kogu perega alati kirikus, maksan õpetajale oma küli- 
mitu ning igal söömaajal pean Issanda tänupalve. 

Toomas Knieper ainult ohkas. 

Nüüd kriuksahtas sauna kõrval asetseva aida uks, 
mille paotatud serva vahelt hakkas terane silm õues- 
olijaid piiluma — see oli möldri tütar Imbi, kes suviti 
magas aidas. Kogu selle tänase õhtu oli ta asjatult 
oodanud Hinnot, kes oli lubanud viia teda Alajõe küla- 
rahva jaanitulele. Ja nüüd vahtis Imbi imestudes, et 
õpetajaga. 

Jällegi kriuksahtas aidaukse roostetunud sagar, ja 
Imbi tõmbus kohmetudes tagasi — õuesolijad võivad 
teda märgata! Kuid isa märkaski teda, sest ta hüüdis: 

— Imbi, kui sa veel ei maga, siis too külalistele 
kapatäis õlut! 

Köster köhatas, kuna aga aidast kuuldus põranda- 
lattide naginat, seejärel vaadist voolava õlle mulksu- 
mist ja sorinat, ja siis aidaukse avanedes ilmuski sealt 
möldri ainus tütar Imbi, kes kandis vahutavat õlle- 

kannu käes. Ta heledad linalaksed juuksed olid pu- 
nase paelaga kuklasse kokku köidetud, kuna aga seljas 
kandis ta triibulist pihtseelikut ja kitsaste niuete ümber 
kõrisevaid vasest rõhusid. 


Võttes tütrelt õllekibu sõnas Tehvan naljatades: 


— Aga Imbi, sa oled end täna nii toredasti ehtinud, 
nagu ootaksid kosilasi tulema! ja ulatanud õllekannu 
õpetajale, hakkas see suurte sõõmudega isukalt juues 
niisutama oma kõnelemisest kuivanud kurku. 


Jäädes langetatud pilguga isa ja külaliste ette seisma 
ei julgenud Imbi kellelegi otsa vaadata; talle tundus, 
nagu suudaks isa, õpetaja ja Hinno, kõige enam just 
Hinno, aimata ta praegusi mõtteid, mille pärast ta tun- 
dis nüüd häbi. Ka Hinno, riivanud teda ainult korra 
pilguga, vahtis nüüd enese ette ning uuristas kepiotsaga 
maad. 

Kiites möldri vägevat jooki ulatas Toomas Knieper 
õllekannu tagasi Tehvanile, kes seda omakorda köstrile 
andes sõnas: 


— Noh, Hinno, olgugi et sa oled nüüd köstri sei- 
suses, kuid egas sa seepärast põlga veel vana Tehvani 
õlut, ja ta pilgutas noorele köstrile kavalasti naeratades 
silma. 

— Ainult ühe sõõmu võid rüübata, Heinrich, ainult 
ühe..! hoiatas Toomas Knieper, kellele möldri õlu oli 
tundunud liialt kangena. 


Tõstes kannu suu juurde, nii et see varjas õpetaja 
eest ta nägu, heitis Hinno vilka pilgu lahkuvale Imbile 
järele. 

— Aga seekordne õlu on sul tõesti vägev! ja hinge- 
karjane matsutas suud. 

— Kui vili on rammus, eks siis ole õllelgi rohkem 
jõudu, kostis Tehvan. 

— Eks möldri mativili ole alati kõige rammusam, 
sest selle võtab ta oma käega ise; hingekarjasel tuleb 
aga leppida sellega, mida talle kokku veetakse, kurtis 
õpetaja. — Mullu sügisel toodi mulle maksuvilja seas 
koguni säärane külimit otri, millelt enne seda oli sala- 
kavalal kombel kuumutades võetud idanemise vaim, nii 
et, need maha külvanud, jäigi mul nüüd osa põldu 
kesaks. 

 — Säärane tegu oli tõesti õel! ja Tehvan raputas 
pead. 

— Nüüdne maarahvas on nii õel, nagu ta pärast 
paganluse põlve pole kunagi olnud! 


— Eks seda ole sakstegi seas palju! 


— Kuigi on, siis saks talitab ikkagi avalikult, talu- 
poeg teeb aga halba salakavalal kombel! 


— Ega saksal pruugi salatseda — tal on ka avali- 
kuks kiusamiseks voli! 


— Olgugi et talupojad on nüüd muutumas jällegi 
paganaiks, sõnas õpetaja, jättes täheldamata Tehvani 
sõnad, — pani Jumal siiski oma otsatu helduse läbi 
nende põldudel uuesti vilja kasvama, millega ta on too- 
nud õnnistust ka sinu veskile! 

— Eks see ole nüüd õnnistuseks ka hingekarjaste 
lauale, sest suurel näljaajal jäi nendegi külimit tühjaks, 
arvas Tehvan. 

— Jah, nõustus Toomas Knieper, — Issanda veskid 
jahvatavad imelikult ning peenelt: kui ta meilt midagi 
võtab, siis annab ta seda hiljem mitmevõrra tagasi, 
nõnda et meie ei tohi tema tahtmise üle kunagi nuri- 

seda, vaid peame ehtima end südamliku helduse, 
alanduse, tasaduse ja pika ning kannatliku meelega! 

Nüüd kuuldus hingekarjase kammitsasse pandud 
hobune valjusti hirnahtavat, nagu tahaks ta oma isan- 
dale meelde tuletada, et aeg on minna puhkama. 

— Jää siis jumalaga, Tehvan! sõnas Toomas Knie- 
per tõustes ning ulatas möldrile käe. 

Samal ajal, millal öised külalised lahkusid Ronga 
veski õuest, piilus Imbi neile aida ukse vahelt järele; 
kui siis õpetaja hobuse taga sammuv köstergi oli kadu- 
nud teekäänaku taha, hakkas ta eneselt võtma ehteid 
ning asetama neid kirstu, ise seejuures paaril korral 
ohates: 

— Oh Hinno, Hinno..! 

Ja jällegi kerkis Imbi silme ette pühapäevane kirik, 
milles näeb ta ainuüksi teda, kuuleb, kuis ta peab ko- 
gudusele eestpalvet ja laulab koraali. Ja uuesti näeb 


y nüüd Imbi, kuidas jumalateenistuse lõppedes sammub 


Hinno kirikuliste seas korjanduskotiga ringi, kogudes 
sellesse jumalalaeka heaks ande. Kui ta seejuures juh- 
tub rahakorjamisega sattuma mõnele tukkumajäänud 
kirikulisele, siis raputab ta selle silmnäo ees oma pika 
ridva otsas rippuvat korjanduskotti nii ägedasti, et selle 
külge kinnitatud kuljuste ning kõrinate võigas kõlin 
sunnib tukkumajäänut jahmudes ärkama, mida nähes 
on Imbi pidanud tihtigi südamest naerma. Jõudes aga 
rahakorjamisega temani, tilistab Hinno oma korjandus- 
koti kellukesi alati nii mahedasti, nagu oleksid need 
puhtast hõbedast. Ja kui siis isa on heitnud oma tibu- 
rahakese korjanduskotti, tänab Hinno ikka neid mõle- 
maid, noogutades seejuures peaga kõige enam just Im- 
bile. nagu polekski ta ainult möldri tütar. Kuid siiski, 

turgahtas nüüd Imbile mõttesse, olgugi et ta isa pole 
muud midagi enamat kui ainult mölder, pole ta ka 
siiski mitte tühine mõisaori, vaid on pooleldi vaba 
mees. 

Ja kuis oli nüüd Imbi oodanud seda jaanilaupäeva 
õhtut, selleks end ehtinud, ning ta süda ärevusest põk- 
sunud sees, kuid nüüd..! ja nukrasti mõlgutelles sul- 
ges ta kirstukaane. 

Äkki aga kostis aidaukse tagant tasane kobin, ja 
siis kuulis Imbi isegi sosistatavat oma nime. 


Hinno, see on ju tema ise! ja Imbi ruttas avama ust. 

— Imbi! sosistas nüüd Hinno aita astudes ning su- 
rus ta mõlemaid käsi. 

— Hinno, sa tulid tagasi! ja Imbi hääles tundus 
rõõmu, 

— Jah, Imbi, kuid sa ei tea. kuis mu süda kisen- 
das sinu pärast sees! Aga ma ei tohtinud varem tulla, 
sest pidin aitama õpetajal püüda äraeksinud karja. 

— Ütle, Hinno, sõnas nüüd Imbi, tuletades meelde 
oma isa ümmardajat, — mida võtab õpetaja nõuks meie 
Maarega teha, kas paneb ta kirikutulba alla? 

— Sellest polnud meil kõnet, kuid jääme lootma, 
et sinu isa eestkostmise pärast ei hakka ta teda häbiga 
nuhtlema. 

— Aga Maarel on ikka 'päris tõsine tõbi küljes, 
sest vahel panevad seljavalud teda lausa kisendama! 

— Olgu tõbi nii kuri kuitahes — egas Jaani kum- 
mardamine seepärast aita! kostis Hinno tõsiselt. 

— Siiski, arvas Imbi, — vahel olevat tast ikkagi 
abi, ja mõnikord on Jaan pannud isegi tüdrukuid me- 
hele..! libisesid sõnad nagu pooleldi kogemata üle Imbi 
huulte. 

— Aga, Imbi, näeratas nüüd Hinno. — mis läheb 
meile korda Jaan — meie asi on ju ometi tematagi 
kindel..! 

— Ega mitte mina... kogeles Imbi, langetades see- 
juures häbeliku punaga kattuva näo, — ma ei usugi 
seda... 

— Meie tahtmine on ju ikkagi kindel, kordas 
Hinno, — ning jääb nõnda, et mihklipäeval tulen sulle 
kosja, kui ainult su isa võtab mind vastu?! 

— Sind ta võtab alati..! 

— Siiski, naeratas Hinno, — veski Imbil on ju 
ennegi käidud kosjas, kuid isegi rikkaid kosilasi ole- 
vat Ronga Tehvan saatnud naeru ning pilkega tagasi. 

— Sind ta juba tagasi ei saada! kinnitas Imbi. 

— Kust sinagi seda tead?! 

— Ta ise ütles nõnda! 

— Imbi, ja Hinno surus tüdrukut vastu ennast, 
— siis sina võtsid temaga seeüle juba kõnelda, Imbi..! 

Kogu idakaar oli täis punast kuma ning päike hak- 
kas tõusma, kui Hinno ruttas üle väljade mööda lähe- 
mat teed tagasi kirikumõisa. Ta ei tundnud hommi- 
kust kastet, mis tungides läbi tallukate tegi märjaks ta 
jalad, ega kuulnud ka odrapõllul üksikult kisendavat 
rääku, sest nüüd mõtles ta ainult veski Imbile, kelle 
ta sügisel võib oma naisena koju viia. Ta ei kuulnud 
ka küladesse tagasipöörduvate jaanituleliste hõiskamist 
ning tralli ja nende torupillide vägevat jõrinat, ega 
pannud ka tähele taevaserval tõusva päikese mängu, 
sest nüüd hõiskas ta hing ning kõrvus aina kumises: 
Imbi, Imbi..! 

Siis aga märgates, et ta samm on nihkunud õigelt 

rajalt kõrvale, mõtles Hinno naeratelles: tüdruku kal- 
listused viivad mehelt mõistuse hullemini kui viin! 
Jõudnud tagasi kiriku juurde, ei läinud Hinno veelgi 
magama, vaid hulkudes mööda kirikumõisa põldusid 
ringi, hakkas ta valima seal parajat paika, kuhu võiks 
ehitada uue köstrimaja, lootes saada selleks õpetajalt 
tagasi tükikese endist köstrimaad. — — — — — 


Jaaniööl polnud mitte ainuüksi õitsilised oma kar- 
jadega väljas, vaid siis ei tulnud enam ei noorele 
ega vanale und silma. Ja seepärast ruttas nüüd määra- 
tul hulgal peremehi, manulisi, sulaseid, naisi ja tüdru- 
kuid Alajõe küla karjamaale, kus pärast päikese looje- 
nemist hakkas suur jaanituli loitma. Seejuures oli 
enamik naisi ja tüdrukuid triibulisis seelikuis, kandes 
kaelas säravaid litreid, sõlgi ja helmeid, niuete ümber 
aga kõrisevaid rõhusid ja õlgadel peenest villast koo- 
tud kirjalisi linikuid. Jaanitulelistest kuhjusid tüd- 
rukud nagu kartlikud hirved ühte trobikonda kokku, 
taamal külitasid jällegi pereisad rüübates kadakapuust 
kannudest õlut ning vaadates noorte vallatlemisi pealt; 
poisid aga, koondunud ise trobikonda kokku, hakkasid 
tüdrukute nähes üksteise ees oma rammu ning kangu- 
sega hooplema. . 


— Jaan on tulnud, Jaan..! kuuldus nüüd kõikjal 
ülemeelikut hõiskamist. 
Peatselt hakkasid ka torupillid jõrisema, ja siis tant- 


siti karutantsu — raskelt ning paigal tammudes, sest 
talurahva pihad olid kanged. 
— PTantsige pealegi karutantsu, tantsige — vaata et 


viimati tulebki teine puistama kaera! kuuldus vanemaid 
inimesi hoiatavat, sest mesikäpp olevat juba säärane 

metsaline, et kus temast aga on juttu, seal ta ka ennast 
näitab. 

Kuid nüüd ei pandud säärast manitsust ning 
tarka nõuannet tähele, vaid uhuti tantsu torupilli-taadi 
lugude saatel ikka edasi. Osa külapoisse vedas vägi- 
kaigast, teised pildusid kurni ja veeretasid ratast, kuna 
aga üks osa pikutas laiseldes maas. 


Ka Ronga veski sulased Aabu ja Rain olid tulnud 
külarahva jaanitulele, kus nad nüüd teistest veidi 
eemaletõmbunult külitasid karjamaal. Kuid ka küla- 
rahvas ei otsinud nendega suurt sõprust, kõige enam 
just Rainiga, sest et ta oli tüdruku poeg, kes tulnud 
oma emale teotuseks ilmale. 

Sõnatult pikutasid nad nüüd teineteise kõrval, 
ajades haigutades pärani oma suu. 

— Jaan on käes, tunahomme on ta läinud — ja siis 
algavad mõisas heinatalgud, sõnas Aabu, kel veskiteo- 
lisena tuli talgute puhul käia ka mõisas. 

Kostmata sõnagi vahtis Rain eemalasuvaid küla- 
tüdrukuid, kelle seas ei paistnud talle ühtki, kes oleks 
ka peretütre Imbi väärne, olgugi et ka neil oli palju 
ehteid küljes. 

— Aabu, parem lähme tagasi koju! sõnas Rain pä- 
rast vaikimist. 

— Ei — külarahvas hakkab siis viimati veel 
naerma... 

— Kunas meie nende naeru oleme kartnud?! 

— Seepärast pikutamegi veel! 

Ja veskipoisid külitasid edasi, kuni nad lõpuks 
jäid norisedes magama. 

— Veskipoisid magavad, magavad! kuuldus nüüd 

külapoisse irvitavat; — või nemad tulevad jaanitulele 
magama! 

Nüüd tehti maha suur lõkketuli, millesse veeretati 
põllukivi, kuna aga paar poissi laskudes kõhuli maha 
hakkasid mühisedes puhuma tulle, et kivi läheks kiire- 
mini kuumaks. 

— Täna saab nalja! kilkas seda nähes mõisa sepa- 
poiss, keda külarahvas oli ristinud Nõgikikkaks. 

— Pea suu, Nõgikikas. kurjustati — ajad oma ki- 
saga veskipoisid enneaegu jalule! 

Kui siis kivi oli aetud peagu hõõgumiseni kuumaks, 
lükati ta kurnide ja kaigaste abil tulest välja ning vee- 
retati magavate veskipoiste vahele otse nende näo ette. 
Ja siis uuriti veel kord õige hoolega. et kas nad ikka 
tõeliselt magavad. 

— Magavad, magavad, sosistati üksteist rahustades, 
ja siis avades oma kaatsade puupöörad ja tinanööbid 
hakkasid nüüd külapoisid kordamööda soristama tuli- 
kuumale kivile, mis särises ning hakkas haisedes 
aurama. 

Ka eemalseisnud külapoisse ruttas vahtima säärast 
nalja, kusjuures igaüks neist püüdis lasta särtsuvale 
kivile oma sorina. Ja nüüd kuuldus ümberringi rõk- 


tades lähemale. 


LI] 
kavat naeru. mis meelitas ka tüdrukuid tulema kihis- 1 i 


Esimesena avas oma silmad Rain, ja siis kargas 'ja- 
lule ka Aabu, kes tormas külapoistele suisa kallale, 
lüües esimeses vihalioos mõned neist pikali maha. Kuid 
nüüd vajus külapoiste trobikond omakorda talle peale, 
virutades kaigaste ja kurnidega. Uuesti kerkis aga 


Aabu tugev teomeherusikas. lüües nägusid lõhki ja 
pekstes hambaid puruks. Ka Rain sööstis pimedas 

vihahoos nagu tigestunud sõnn teotajaile kallale, lüües 
ja saades ise veel valusamaid hoope vastu. Seejuures 
lärmasid kaklejad nagu vihaselt purelevad koerad. 

— Või minu näole tulete reostama! kisendas Aabu 
keerutades rusikat. 

Küll ruttas nüüd habemikke ja aüväärseid peremehi 
lahutama tüli, öeldes, et ärgu möldri sulased kurjustagu 
ühti, sest säärane olevat ju ammune pruuk, et kui keegi 
jääb jaanitulel magama. siis tehakse talle leili; kuid 
neid ei pandud nüüd üldises rüsinas tähelegi ning pal- 
jud neist said seejuures koguni häda. 


Lõpuks ei jäänud Tehvani sulaseile enam midagi 
muud kui otsida põgenemises pääsu: kuid esialgu ei 
aidanud seegi, sest külapoisid, olles takjaina kannul, 
jagasid neile seljatagant hoope. Ja nii joosti — Aabu 
ja Rain lõõtsutades ees, külapoiste kari kisades ja van- 
dudes taga. 

Kui siis külapoisid olid tagaajamisest tüdinedes 
teisele najatudes pikkamisi kodu poole, olles räbaldu- 
nud ja väsinud. Kodus kükitasid nad puheldes ja äh- 
kides jõekaldale, hakates loputama oma veriseid haavu 
ja vorpe. 

— Võtame peremehe püssi ja lähme tagasi! ütles 
Rain. 

— Tänaseks jäägu tasumata, arvas Aabu, — kuid 
selle eest peavad külapoisid tundma veel häda! 

Peksasaamine ei vihastanudki veskisulaseid nii hul- 
lusti kui neile osakssaanud teotus, mida tasumata ei tohi 
jätta. 

Kui nad siis magamaheitmiseks olid minemas lakka. 
jäi Raini pilk peatuma talli taga algavale rohumaale, 

millel võis märgata kitsast kastesse tallatud rada: ja ta 414 


ei suutnud hoiduda hüüdmast: 

— Vaata, Aabu — keegi on käinud öösi veskis! 

Heitnud pilgu rohumaale, urahtas Aabu: 

— Eks ta ole ehalise rada, ja heites siis hoolimatult 
käega ronis redelit mööda lakka. 

Kes, kelle juurde..? mõtles nüüd Rain, jäädes re- 
deli alumisele pulgale seisma. Maare on ju haige, nii 
et egas ometi Imbi..! ja suutmata lõpuni mõtelda, läks 
ta tasaste sammudega hiilides aida juurde, asetas kõrva 
vastu selle ust, kuulatas, ja siis end uuesti sirgu ajades 
sosistas ta vaikselt: 

— Magab! 

Eemaldunud aidast, ei suutnud aga Rain veel nüüdki 
ronida lakka, vaid seadnud sammud tagasi rohumaa 
äärde, hakkas seal ta pilk seirama kaugusse kulgevaid 
öise külalise jälgi. Ja siis enesele märkamatult hak- 
kas ta liikuma mööda seda tundmatust ehalisest talla- 
tud rada ikka edasi, kuni ta lõpuks jõudis kirikumõisa 
alla välja. 


Siis köster oli see..! * 


Liikumatult seistes vahtis Rain ainiti kirikumõisa 


poole, ise sosistades: 

— Kõster, siis ikkagi köster..! 

Tulles lonkival sammul üle väljade tagasi veskisse, 
raevutses aga ta südames pahameel: köster, köster käis 
Imbi juures ehal! 

ukkilõikuse lõppedes algas mõisades 
rehepeks, mis paiguti kestis kuni 
jõulukuuni. = Sel sügisel oli aga 
Jõhvi mõisa põld andnud koguni 
üpris rohket saaki, nii et mõisa re- 
hetoa tahmunud parred aina kaar- 
dusid rukkivihkude = raskuse all, 
kuna aga viljasarjajad pidid olema 


õige nobedad, et oma päevatööga jõuda õhtuks valmis. 
Ja nüüd, millal kogu päeva põldudel orjanud teolised 
ja abivaimud olid öösiseks viljapeksuks pöördumas re- 
healusesse tagasi, oli viltusuuline rehepapp kaunikesti 
mures, et viimati jäävadki sarjajad neile jalgu, nii et 
ta pidi nüüd ühtepuhku sõnadega ergutama: 

— Rutake, sarjajad, tehke nobedasti ja ruttu! 

Ikka ägedamini ning kiiremini raputati rehealuse 
värava kohal laesrippuvat suurt sarja, kuna abivai- 
mud kühveldasid nobedasti tündreisse viljateri, või 
jällegi ajasid hoolega aganaid kuhja. 

Kui siis viimane kühvlitäis eelmise peksu vilja oli 
läbi tuulatud, raputas sarjaja ka oma habeme aganaist 
puhtaks, võttis oheliku küljest rippuva sarja ning koris- 

tas maast oma jalgealuseks olnud kallakpingi, tehes 
seega rehealuse uute ahete mahalaotamiseks lagedaks. 

Ja nüüd täitus suur mõisa rehealune põldudelt tul- 
nud väsinud teoliste ja abivaimudega. kes hakkasid 
parsilt langetama viljavihke ning neid knivatustoast 
välja pilduma. Teised käed olid aga nobedad neid vastu 
võtma ning rehealuse kõvakstallatud savipõrandale maha 
laotama, tehes seda nõnda, et viljapead = jäid 
põranda keskkohas vastamisi kokku ning tüükad välja- 
poole. Kuna Jõhvi mõisa rehealune oli nii suur, et selle 
ühest seinast teiseni oli raske kuulda kõneleva inimese 
häält, siis ahete mahalaotamine võttis rehelisilt kauni- 
kesti palju aega, nii et rehepapp pidi tihti oma manit- 
seva sõnaga ja kilter vemblaga appi tulema. 

Kogu seda tööd tehti pirrutule valgusel, milleks 
kaks poisikest oli rehe all kogu öö läbi asetamas pila- 
kale pirde: ja kui vahel juhtuski, et ka neid hakkas 
kiusama uni, siis peletas selle kilter või kubjas oma 
vemblaga neist eemale. 

Kui siis ahted olid maha laotatud, pistis rehepapp 
nõgisest rehetoa ukseavast oma karvase pea ning 
sõnas: 

— Eks alustagem pihta! 

Teolised ja abivaimud, haaranud seina äärest oma 
koodid ning vardad ja pindad. jäid ootama kupja 
käsku. Parajasti kui kubjas Juhkum pidi töölesundi- 
miseks avama oma tugevaist habemetüükaist ümbritse- 
tud suu, jäi ta pilk peatuma ühel uuel abivaimal. ning 
ta sõnas: 

— Näh-häh-hee, või veski Imbi tulnud kah mõisa 
teole! Et aga keegi ei kostnud seepeale sõnagi, siis ta 
jätkas: — Või siis Ronga Tehvan on ükskord ometi 

kah vaeseks jäämas. nii et ei suuda enam palgata abi- 
vaimu ning peab saatma tütre mõisa. ja nuusanud nina, 
ütles ta lõpetades: — Küll me siin võtame rasvad ja 
uhkuse, küllap juba võtame..! 

Mitte isa sundimise järgi, nagu seda arvas kubjas, 
vaid ainuüksi enese tahtmisel oli Imbi tulnud abivai- 
muna mõisa, et lasta valude käes oigaval Maarel kasvõi 
paar päeva puhata kodus, lootes, et küllap ta siis saab 
tõvest kergemini jagu. Ja mida see mõni teopäev Imbile 
ka teeb, ta isegi tahab rahvale näidata, et ta suudab 
ka kõige raskemaga toime tulla. Ja nüüd seistes suu- 
res reheliste ringis ning hoides varta tugevasti pihus 
ootas temagi käsku peksu alustamiseks. 


— Rehi lahti! hõikaski nüüd kubjas, — koodid ja 
vardad, alustagem tööd! 


Nüüd algas määratu mütsumine, vopsimine ja sahin, 
kuna aga pahmast tõusev tolm tegi niigi kasinalt val- 
gustatud rehealuse veelgi pimedamaks. Seejuures lan- 
gesid vardad, pindad ning koodid vaheldumisi kõlk- 
sudes ikka üksteise järele, nii et kui üks peksja ta tõs- 
tis, siis vastasseisja lõi. Peksmisel liikusid rehelised 
päripäeva ümber rehealuse edasi, ise kogu aja leelu- 
tades ning lauldes. 

Kui juba mitu ringi oli nõnda pekstes kõnnitud nii 
päri- kui ka vastupäeva ning viljapead kolgitud tera- 
dest tühjaks, siis najatanud pindad ja vardad seina 
äärde, hakati rehealusest kandma põhku väljas asetse- 
vasse suurde õlerõuku, kuna aga uued ahted puistati 
maha. i 

— Kärmesti ja ruttu! sundisid rehelisi kubjas ja 
kilter, kuna aga rehepapp võttis sõnada: 

— Olgem nobedad — siis saate maitsta veel koidu- 
eelset und! 

Mõisades oli säärane komme, et kui peksjad jõudsid 
rehega enne päikesetõusu valmis, siis lubati neil vii- 
mane pimeduseaeg enne põlluleminekut rehealuses 
pahnalademel suikudes mööda saata: ja seepärast siis = 
püüdsid rehelised alati sundimatagi rutata. Kuid sel- 
lest hoolimata pidid kilter ja rehepapp oma harjunud 
kombe pärast neid ikkagi sundima. ja kubjas vahel kee- 
rutama isegi piitsa. 

Nobedasti liikusid abivaimude käed. raskesti pai- 
nutasid teolised selga. kuna aga nende laul muutus 
kord-korralt ikka nukramaks, kusjuures mõni ümises 
vaikset laulujoru ajades koguni nõnda: 

Eks ole Jõhvi mõisa 

Teiste mõisade vahelta. 
Häda hüüab, piitsa plaksub, 
Nuttu kuulda nurmealta! 

Juba kolmas ahe oli maas, kuid partel polnud vil- 
jal veel lõppu. 

Imbi sirutas väsinud selga, milles ta alles nüid 
tundis tummalt tuikavat valu, kuna aga pea oli tal täis 
rasket unevaeva. Alates päikesetõusust oli ta tõuvilja 
kokkupanemisega küürutanud mõisaväljal, ja nüüd siin 
pimedas rehealuses peksnud juba esimese kukelauluni, 
kuid veelgi ei antud puhkamiseks mahti. Kuid sää- 
raseil väsimuse puhkudel mõteldes oma Hinnole sun- 
dis ta ennast ikka uuesti takka, et kelgi poleks pärast 
põhjust ütelda, nagu kosiks Hinno enesele laisa naise, 
Kuid siiski on mõisatöö ülemääraselt raske, oi-oi kui 
raske — egas Maarel asjata pole piht paistes ning 
sooned valu täis. 

— Sa, Imbi, viska oma vart nurka ning mine pikuta 
ivakene aega pahnal — näen, et sinu kont pole mõisa- 
töö jaoks loodud, ja ülemkubjas Juhkum osutas pime- 
- das rehealuse sopis asetsevale põhulademele. 

Alles nüüd märkas Imbi, et ta käed ei liigugi, et ta 
seisab koguni paigal, kuna aga teised rehelised sam- 
mudes temast mööda jätkavad oma tööd. Ka sundija 
sõnadest ei saanud ta enne hästi aru. kui see haaras ta 
randme ja ütles pooleldi käskides: 

— No mine, mine — mina annan sulle selleks 
loa! 

Korra valdaski Imbit kiusatus minna ja suikuda 
põhkudel, kuid siis uuesti mõteldes Hinnole, kes peab 
saama ometi virga naise, kohendas ta oma pearätti 
ning asus uuesti teovaimude ringi. 

Nõgine ning peagu pime rehealune oli katusest põ- 
randani täis õletolmu ja tahmast pirrusuitsu. Kuid 
teolised olles kõige sellega harjunud juba emaihust 
tulles, ei osanud peale magamise soovidagi muud. 

— Viimane ahe! hüüdis rehepapi viltune suu: 
— kui nüüd olete nobedad. siis jääb teile ivake aega 
ka puhkamiseks. 

Ja närbunud teoorjad peksid viimase ihurammuga. 
olgugi et väsimus kippus neid juba murdma. Nüüd 
ei kuuldunud enam kellegi suust ka laulu, sest pika- 
peale toob seegi väsimust. olgugi et ta algul võis anda 
isegi veidi virkust. Väsimusest kukkus mõnigi rehe- 
line komistades otseti maha. vahel sattudes seejuures 
koguni naabri koodihoobi alla. Kuid ikka ja jälle 
tõusti jalule ning rühmati töötada edasi. 

Enamasti oli siin talusulaseid, manulisi ja abivaimu- 
deks tulnud tüdrukuid koos: kõik nad olid saadetud 

siia taludest täitma orjusega maksumäära, nii nagu 
seda vakuste järgi taludelt nõuti — kas hobuse- või 
jalapäevi, igaühelt ta tündrimaade suuruse kohaselt. 

Lõpuks oli siiski, enne kui hommik jõudis koita, ka 
viimne ahe pekstud. Põhk kanti kähku välja, kuna aga 
põrandal lükati aganane vili koomale. Piiludes rehe- 
värava vahelt laotust leidis kubjas, et rehelised võivad 
nüüd heita piskuks puhkama, sest idas polnud veel 
märgata päikesekuma. 

Koodid ja vardad visati väsinud kätest ning poisid 
ja tüdrukud ruttasid rehealuse nurgas asetsevale põhu- 
lademele puhkama. Sulased ning poisid vajusid kohe 
norisedes magama, kuna aga tüdrukuist abivaimud jäid 
oma moonakottide kallale nokitsema: võtnud nende 
ümbert pikad peened rihmad, hakkasid nad enne ma- 
gamaheitmist oma reisi tugevate ning mitmekordsete 
sõlmedega kokku köitma, et keegi ei suudaks nõ 
lausa une pealt salaja ära naerda, sest orjamisest väs 
nud abivaim magab ju nii raskesti. et ta tihti ei suuda 
märgatagi, kui teda tullakse teotama. A 


Olles esmakordselt mõisas rehel polnud Imbil kõi- 
gest sellest aimugi, nii et ta heitis kohe põhkudesse 
pikali. Ja olles siis juba suikumas, kuulis ta äkki so- 
sistatavat oma nime: 

— Imbi! Imbi, kas sa oma reisi magama heites ei 
kõidagi kokku? 

Säärasest jutust algul mitte aru saades tõstis Imbi 
pimeduses pea. 


— Ole hoolas ning köida kokku, õpetas nüüd Imbi 
kõrval lamav Lamboja talu manulise tütar Madli, 
— poistelt pole meil karta häda — nemad on samutigi 

väsinud nagu meie, kuid kubjas — see luurab alati 
abivaimude seas ringi nagu varssa varitsev hunt! 

— Aga mul pole ju, millega köita! 

— Kui pole, kostis Madli, — siis sa ei tohiks 
uinuda! 

— Ega ma siis uinu... 

— Ja kui juhtub tikkuma ligi ning tahab teotada, 
siis hüüa mind appi, sõnas Madli. 

— Jah, küllap ma seda teen, kuid katsugu ta 
aga. .! 

Peatselt oli pilkane pime rehealune täis norske- 
põrinaid — peale rehetoas ahju ees konutava rehepapi 
magasid nüüd kõik: ainult kinnisilmi lamav Imbi oli 
hirmuga ärkvel. Et tõrjuda pealetikkuvat und, mõtles 
ta nüüd kogu aeg Hinnole, kes mihklipäeval tuleb talle 
kosja. Südame värisedes ning põksudes ootab ta seda 


wW Mieva, olles kirikukatsumise kartusel jõudnud õppida 


Hinno kingitud katekismuse peagu kaanest kaaneni 
pähe. Ja talle näib, nagu tunneks ta veel nüüdki 
Hinno kätt oma pihal, kuis ta tema ümbert kinni hoi- 
des sunnib teda katekismusest peatükke enesele ette lu- 
gema, üteldes, et Imbi kui tulevane köstri emand peab 
lugemises olema kihelkonnas esimene. Imbile aga 
tundub, et täna ta ei tule lugemisega kuigi hästi toime 
— ta silmad kipitavad, sest need on täis aganatolmu. 
Hinno aga on täna nii imelikul kombel järelejätmatu, 
nõudes ettelugemist ta surub teda üha tugevamini, 
süleleb ja muljub. rõhub... 


— Hinno! karjahtab Imbi kohkudes, kuid samas 
suleb Hinno suudlusega ta suu, nii et ta ei suuda isegi 
küsida, et miks Hinno põsk on täna nii karune. 

— Hinno, see polegi sina! karjahtab nüüd Imbi. 
avades pilkases pimeduses silmad. 

Küll vähkreb ning väänleb nüüd Imbi, küll püüab 
la teotaja küüsist pääseda, kuid oh häbi ja häda — tal 
ei jätku selleks jõudu! 

— Appi. appi! karjub Imbi. 

Kuid teolised on orjusest väsinud, rehepapp peagu 
kurt. nii et tüdruku appihüüdeid ei kuule keegi; pea- 
legi surutakse pihutäis põhku vägivaldselt ta suule. 
Veel rabeleb ta teotaja käes, veel pingutab oma kasi- 
nat jõudu, kuid siis on kõik hilja — ta naerdakse ik- 


kagi ära! 
M 


Kui siis Imbi lõpuks teotatuna pääseb, tormab ta 
valjusti nuttes rehealusest välja, kuna aga kubjas Juh- 
kum sõnab talle irvitades järele: 

— $00, nüüd on sel uhkel sälul rauad all! 

Imbi aga jookseb sihitult mööda nurmi ja tühja 
kesa, kuna sügisene tuul sasib ta lahtiläinud juukseid. 
mis nüüd tungeldes otsmikule katavad ta silmi. Valge 
pearätt on tal seejuures nihkunud kuklasse, kuna aga 
silmis läigib segane meeleheide. i 

Jõkke. jõkke kogu oma häbiga! mõlgub Imbil peas = 
veel ainus mõte, ja ta hakkab jooksmagi kodu juurest 
kulgeva Pühajõe poole. 

Vahepeal on saabunud hommik — pilvis ja tuuline, 
nukker sügisene hommik. Taevast hakkab aga piser- 
dama vihma, nagu nutaks ta koos Imbiga, kes väsi- 
nult variseb kummuli märjale kesale. 

— Oh Jumal, Jumal! ägab nüüd Imbi, — miks ei 
andnud sa mulle oma abi! 

Ja uuesti ruttab ta jõe poole, et end ahastusest 
kiiremini päästa. 

— Jumalaga, Hinno, isa — siinses maailmas ei näe 
ma teid enam! ja ta kargabki vette. 

Kuid Pühajõgi on madal — kuskilt ei ulatu ta tal 
üle puusade. Küll viskub Imbi vette, haarab vahel ka 
põhjamudast kinni, kuid ikka kerkib ta nägu pinnale. 
Olgugi et jõevesi on külm, tundub see nüüd talle nii 
kuumana, nagu viibiks ta praegu saunalaval. 

Pikkamisi hakkab ta aga jahtuma, kusjuures mõt- 
tedki muutuvad selgemaks; ja nüüd tulevad Imbile 
meelde kunagi kirikus kuuldud sõnad, et ainult Jumal, 
kes on andnud inimesele elu, tohib seda talt ka võtta. 

Ei, see oleks suur patt, mõtleb siis Imbi ja tuleb 
veest. Tal hakkab nüüd isegi häbi oma nurjatust soo- 
vist, ja jõudnud kaldale, kukub ta seal põlvili ning 
palub härdasti Jumalalt oma sõgedat tahtmist andeks. 


Imbi lamab tagakambris paksude villvaipade vahel, 
kuhu teda on pärast kuumas saunas leilitamist aseta- 
tud. Kuulatades nüüd läbi palkseina kostvat veskirat- 
tale tormava vee kohinat ja veskikivide tumedat jah- 
vatusmürinat, kumisevad Imbil veel nüüdki kõrvus 
toast lahkunud isa sõnad: 

— Eks ma keelanud sul minemast, sest mõisatöö 
on raske — mõis ei halasta kunagi! 

Mõisatöö on tõesti raske, mõtleb Imbi kibedusega, 
kuid selle oleks ta kannatanud välja. aga mõisal pole 


halastust. .! ja puhkedes nutma: oh isa, isa — kui sa 
seda teaksid..! Kuid Imbi ei tihka seda talle ütelda, 
ei — mitte kunagi! 


Aga Hinno! turgahtas siis juba mitmendat korda 
Imbil, kuid ikka ei suutnud ta temast rohkem mõtelda. 
Ta ihu hakkas lõdisema, kuna silmi pimestasid pisa- 

rad, mis voolates mööda põsevagusid alla kadusid ta 
lahtiseisse juustesse. 

Pisut rahunedes võttis Imbi oma oeti peatsist 
Hinno kingitud maarahva katekismuse ning hakkas 
seda sirvima. Olgugi et ta luges sealt lehekülgede 
kaupa peatükke, ei pannud ta loetust midagi tähele, 
sest kõik ta mõtted olid nüüd puseriti peas, mis aina 
huugas: oled teotatud, ära naerdud ja Hinnostki maha 

- jäetud! Ja asetanud siis lahtilöödud katekismuse rin- 
nale, ristitas Imbi käed ning palus härdasti Jumalat, 
et see halastades teda kutsuks ta enese juurde taeva- 
riiki, kus on igavene rahupõli. 


102 Juba kolmandat päeva lamas Imbi oetil, vahel so- 
PO = nides, vahel aga olles selge mõistuse juures. Vahel 
AK tundis. ta külma, vahel oli tal aga nii kuum, et pidi 

thy pilduma eneselt vaipu: öösiti äratas ta aga tihti õudse 
kiljumise ning kisaga majakondsed jalule, kusjuures = 
Tehvan olles tütre tervise pärast suuresti mures ei tiha- 


nud neil puhkudel magama heita. 


ügisel, millal kõik viljad olid põl- 
dudelt koristatud ja inimesed lah- 
kunud väljadelt, lendlesid seal veel 
ainult mustad kaarnad = kisades 
ringi, kuna aga vinguvad põhjatuu- 
led kihutasid tumedaid vihmapilvi 


üle maa. 

Nüüd aga oli mõisnik rõ6- 
mus, sest ta aidad olid pungil täis müügivilja, kuna 
ka talupojal polnud enam endist muret, sest kui ta pis- 
kuga ajab läbi ning segab vilja hulka hästi palju aga- 
naid, siis suudab ta oma peret kuidagi türbeldi üle- 
talve ikkagi toita. 

Veskites oli nüüd möldritel aga päris kibedasti tööd. 
sest olgugi et peagu igas talus ning peres vuristati käsi- 
kivi, toodi palju leivavilja ka möldritele jahvatada. 

Mihklipäeva eelõhtul lõpetas Ronga Tehvan oma 
veskis juba enne pimeduse saabumist töö, olgugi et see- 
juures ootas tal palju viljatündreid jahvatamisel järge 
ning mitmedki veskilised pidid seekord tühja vank- 
riga tagasi koju pöörduma. Kuid et köetud saun 
ootas sedapuhku vihtlejaid, siis lükati veskirattale 

pärss peale ning pandi vesi paisude taha kinni nagu 
ratsahobune kammitsasse puhkama. 

Ja peatselt kostiski otse jõe kaldal asetsevast möldri 
saunast meeste puhklemine, ähkimine ja vihtade sahin, 
kuna aga leili visati seal nii ägedasti, et aur tungis ka- 
tuseunkaist pahisedes välja. Kui siis juba küllalt 
oli viheldud, jooksis Tehvan koos oma sulastega saunast 
välja, karates punetava ning aurava ihuga otsemaid 
jõkke, kuna aga veski naispere — Imbi ja Maare, läks 
nüüd omakorda vihtlema. 

Parajasti kui Tehvan oli jõest tulles jõudnud rõi- 
vastuda ning istudes laua ääres kustutas õllega oma 
janu, kihutas kaks ratsanikku veski õue, kus karates 
sadulaist hakkasid nad köitma oma hobuseid lasilate 
külge. Tulnukad olid kihelkonna auväärsemaid mehi 
— kiriku vöörmünder ja köster. 

Vöörmündril oli seljas tumedate võrelite ja vask- 
nööpidega ilustatud lühike lambanahkne kasukas, kuna 
aga köster kandis musta tinanööpidega ääristatud vam- 
must, jalas nahkseid kintskaatsasid ja kaela ümber pu- 
nast rätikut. Et parajasti oli neil kosjatee jalge all, 
siis olid ka nende hobuste sabad köidetud ilusti punti. 


Pistnud kirjud käpikud vöö vahele, hakkas vöör- 
münder, kellel puusal rippus kakukott, lahti köitma 
sadula kaare küljest suurt lähkrit, milles loksus haljas 
viin. 

— Elias, sa kui isamees mine nüüd esimesena sisse 
ja kõnele! ütles Hinno läve juures kahtlevalt peatuma 
jäädes. 

— Kui sul mõrsjaga on kaup kindel, siis lähme 
juba mõlemad! 

— Kunagi sai selle üle ikka kõneldud... 

— Kui on kõneldud, ei siis ole palju vigurdamist 
enam vaja, lähme! 

Pühkinud künnisele visatud kuuseokstes jalad po- 
rist puhtaks, astusid kosilased tarre, mille eeskambrit 
valgustas ahjuäärsel pilakul põlev pird, kuna aga Teh- 
van ise istus piipu suitsetades' õllekannu taga. 

Teinud kummarduse, tahtis nüüd vöörmünder ha- 
kata vana kosimise kombe järgi kurtma oma tedrekadu- 
mise lugu, kuid parajasti kui ta oli kõhatamisega pu- 
hastamas selleks oma kurku, võttis Tehvan ise oota- 
matult sõna: 

— Ennäh Eliast, kas juba jälle tuled viljakoormaga 
veskile? A 


— Tee viib ju veskist mööda, kostis vöörmünder, 
langetades viinalähkri põrandale, — kuid seekord ei 
tule ma sulle tooma, vaid tahan koguni viia! 


— Eks veskist viida alati, ainult pisut vähem kui 
sinna tuuakse, kostis Tehvan naeratades ja surus siis 
külalisil kätt. — Kuid sa oled tulnud koguni koos 
köstriisandaga. ja pealegi olete veel kirikurõivais. .! 


Kuid nüüd ei pidanud vöörmünder säärasele kava- 
lale vigurdamisele enam vastu, vaid ta hakkas kohe 
pajatama: 

— Olime köstriisandaga jäneseid küttimas. ajasime 
ühte taga. lasksime tiivast vigaseks, ja siis ta mait len- 
das otsemaid siia veskisse, kuhu tulimegi teda tabama. 


— Egas jänesed ometi lenda, naeratas Tehvan, 
kuna aga vöörmünder märkas nüüd kohmetudes, et 
alustades kosjajuttu ajas ta tedre- ja jäneseloo sega- 
mini. 

— Aga ei sellest ole häda, aru saame ikkagi, heitis 

Tehvan käega, — kui ta siia tuli, eks siis vaadake ise 
järele! 
Kergendusohkega hingas vöörmünder — nüüd oli 


ta isamehekohustest see kõige tähtsam osa kosimisel 
möödas. Samal ajal Hinno, kes seisis mütsi näppude 
vahel keerutades kogu aja keset põrandat paigal, ei 
osanud teha muud kui iga ütluse puhul nõusolevalt 
pead noogutada. 

— Eks siis otsige ise, kordas Tehvan, — kuid kõi- 
gest, mida veskist viiakse, võtab mölder oma mati! Ni ja 

Nüüd võttis isamees oma puusal rippuvast kakuko- 
tist paari kortli suuruse savipudeli ja asetas ta Tehvani 
ette lauale, ise sõnades: 

— See olgu matiks! 

— Või koguni saksa viinaga tahate hakata jootma, 
ja haarates pudeli hakkas Tehvan uurima selle ime- 
likku kirja. 

Et aga Tehvan ei pidanud kunagi pikka aru ning 
teades, et need kosjad on just Imbi tahtmise järgi, siis — 
lõi ta vastu lauaserva pudelilt kaela ning tõstis ta suu | 
juurde. UA | | 


AT 


— Jook on tõesti tore, kuid et talupoja suu pole 
selle jaoks loodud, siis pean haljast viina enamaks! ja 
Tehvan asetas pudeli tagasi lauale. 

— Ka haljas viin on meil olemas, sõnas vöörmünder 
kelkides ja, tõstnud viinalähkri lauale, hakkas kangu- 
tama sellelt prunti. 

— Küll-küll... seda on juba näha! Aga noh, mis. 
teist siis enam kauem vaevata — toogem jänes või | 
teder, kumb ta teil oli, tarre ning olgu ka teie vaeval 
ometi ükskord lõpp! sõnas Tehvan, kutsudes külalisi 
tagakambrisse, kus süütas lambarasvast valatud küünla. 

Et aga kosilased ei osanud kuskilt hakata peretütart 
otsima, siis ütles Tehvan eestoas pirde kiskuvale su- 
lasele: 

— Rain, ae, mine hõika Imbi saunast tuppa! 

Kuuldes Imbi nime näis Rain nagu virguvat unest 
ega osanud midagi ette võtta, enne kui leivavanem oli 
oma tahtmist talle korranud; alles siis ajas ta end ja- 
lule ja väljudes toast läks pikaldaste sammudega 
op 9 sauna juurde, kus hakkas põrutama rusikaga vastu ust. 

— Jumal... mis see siis tähendab!? ja saunas soi- 
kus vihtade sahin. 


— Imbi, hüüdis nüüd Rain karedasti, — köster tuli 


sulle kosja! 
% Saunast kostis tasane karjahtus, ja siis jäi seal kõik 
vaikseks. 
Samal ajal oli tares alanud Tehvani ja isamehe va- 
hel jutt tänavuaastasest põllusaagist, kuna aga Hinno, 
% > istudes sellest osa võtmata, piilus vaikides ringi vah- 
tida; ta pilk peatus korraks suurtel kudumistelgedel, 
millel veel praegugi oli linane kangas peal, siis nägi ta 
ukseäärsel seinal pooleldi valmiskootud kirjalist vööd, 
nurgas asetsevat viipsikut ja suurt vasega naastutatud 
- kirstu. Tehvani sängi kohal seinal rippus aga suur pika- 
toruline ränilukuga püss, mille ta oli ostnud rannamees- 
telt, kes neid Venemaale minevalt hukkunud kaubalae- 
valt olid saanud ligemale kolm tuhat toru. Möldri jõuku- 
sest andis head tunnistust seegi, et ta tagakambri akna- 
lükatit kattis klaas ja mitte härja- või seapõis, ja et ta 
toad olid pealt kaetud kisklaudadest laega. 
— Aga see kosjaviin on siiski hea, kiitis Tehvan 
savipudelist uuesti rüübates, — päris kahju kohe, et 

mul pole rohkem tütreid — siis oleksin võinud säärast 
viina veelgi juua! 

— See on Reinimaa viin, seletas nüüd Hinno, 
— õpetaja ise andis ta omast keldrist. 

— Kas sa kuuled, või koguni kirikumõisa keldrist 
teine pärit! naeratas Tehvan. — Ja nüüd siis tahad 
selle asemel viia kirikumõisa mu tütre? 

— Jõuluks. kostis Hinno, — olgugi et köstrima- 
jaga loodan alles kevadel valmis saada. 

— Nojah, eks ma siis tule oma sulastega teile ehi- 
tamisel appi, ja nüüd maitses Tehvan ka haljast viina, 
rüübates seda suurest härjasarvest. — Köstril peabki 
olema tubli emand, kelleks Imbi on nagu loodud: ta 
mul ainuke laps, pesamuna, ning vanal Tehvanil on 
ikka ka natuke vägevust ja vara. ja rüübanud veel ühe 
sarvetäie haljast viina, sõnas ta lüües enesele vastu 


rindu: — Teie ärge arvake, et tänase kosimisega tulite 
tegema mulle au, ei — Imbi polegi vähemat väärt! 
— Tõsi, Tehvan — oled kangemaid mehi kogu 


meie kihelkonnas, kiitis nüüd vöörmünder omakorda 
takka. 

— See polnud hooplemiseks. seletas nüüd Tehvan, 
— mina tühiste sõnadega ei karga ega tohletanud sar- 
vedega ei puskle! 

— Tõsi seegi, Tehvan, tõsi..! kiitis jällegi vöör- 


münder. 

Et aga aeg venis pikale ning Imbit polnud veelgi 
näha, siis Tehvan, muutudes veidi rahutuks ning tah- 
tes kiiremini lõpetada seda pikalevenivat kosimist, 
hõikas eeskambrisse: 

— Rain, Rain. ae — kas sa käisid Imbit kutsumas? 

— Raini pole kambris, kostis seepeale lavatsil le- 
bav Aabu. 

— No mine siis sina ja kiirusta tüdrukut — kaua 
ta end aidas ehib? Ja pealegi pole tal vaja kuigi suu- 
resti hakata end ehtima, sest küllap köster on näi- 
nud teda ennegi! 

— Küll, küll..! kohmas seepeale Hinno. 

Kui siis Aabu tuli tagasi, teadis ta pajatada, et Imbi 
on veel ikkagi saunas, kust ta ei tahtvatki enam välja 
tulla. 

— Mis peiardamine see siis on? tusastus nüüd Teh- 
van. — Sa mine ütle talle, et köstriisand on siin ning 
soovib temaga kõnelda! 

Uuesti läks Aabu urisedes välja. 

Kambrisse aga tekkis pinev vaikus. Kosilased vee- 
retasid näppude vahel kübaraid ja kõhatasid tasaselt. 
Lõpuks tõstis vöörmünder pea ning matsutades oma 
kortsudega piiratud karvadeta huuli sõnas: 

— Aga tänavu tõusis ka oder lihavana, nii et maa- 
rahvas peaks nüüd kindlasti kosuma! 

— Küllap ta siis kosub. 

— Ja ka möldritel on seega rohkem leiba! 

— Kui põld õnnistab, eks teda ole siis kõigil — on 
veskitel jahvatada ja ka inimesi läheb siis rohkem 
paari, nii et kirikuisandadki saavad sellest oma jao. 

— Ja tõbigi ei hakka siis nii kurjasti külge! 

— Eks tõbi ole ikka nälja sõber! 

Nõnda isamehega juttu puhudes mõtles aga Tehvan 
kogu aja, et peaks nüüd Imbi ometi ükskord tulema. 
Ja kui siis uuesti kolksatas eeskambri uks ning sauna- 
leitsakust punetav Maare astus tarre, hüüdis taga- 
kambrist Tehvan: 

— Kas Imbi..? 

— Imbiga on jälle kuri lugu, kostis Maare, — ta 
on läinud lausa sõgedaks — vingub laval ega taha tulla 
enam saunast välja! 

— Mis lori see on? ja Tehvan kargas püsti. — 
Mine ja ütle talle, et isa kutsub kambrisse! 

— Jah, peremees, kohe lähen ja ütlen! kostis 
Maare, kadudes toast. 

Hinno muutus näost kahkjaks, kuna aga vöörmün- 
der, neelahtanud kuuldavalt, hakkas rahutuse vaigis- 
tamiseks jätkama endist juttu: 

— See on tõsi, et tõbi on nälja sõber, kuid vahel 
hakkab ta ka täie kõhu puhul külge! Ja et mitte 
anda vaikusele maad, jutustas ta õhinal, kuis alles 
selsamal kevadel kolanud halltõbi Alajõe külas ringi. 
— Minugi kadunud õele ei andnud teine armu; ta põ- 
genenud teise eest küll aita varjule. kuid hall tulnud 
talle sinnagi järele ja jäädes uksel seisma hõiganud 
äkki: memm, tule anna lastele nisa! Nii kui ta kadu- 
nuke siis kirstu tagant tõstnud pea, olnud halltõbi tei- 
sel kohe seljas ega jätnud enne murdmist, kui oli võt- 
nud talt hinge! ja ajades end siis tahapoole sirgu, nii 
et ta seljaluud roksahtasid, sõnas vöörmünder selle loo 
lõpetuseks: — Ise oma käega lõin mina veel talle kadu- 
nukesele hingekella! 

Kuid ei Tehvan, tema ise ega ka Hinno mõtelnud 
praegu sellele loole, sest kõiki neid oli vallanud äre- 
vus, et miks laseb Imbi kosilasil nii kaua oodata? 

Lõpuks aga ei jätkunud Tehvanil enam kannatust 
— ta kargas laua äärest raksatades püsti ning tõttas 
sauna, kus Imbi, istudes kägardunult laval, nuuksus 
nutta. 

— Imbi, sõnas nüüd Tehvan karedalt, — miks ei 
kuula sa oma isa sõna? 

Imbi ainult nuuksus vastuseks. 

— Tule nüüd kambrisse, ja isa hääl muutus mahe- 
damaks, — köster tuli sulle kosja, tahab teha sind 
köstriemandaks! 

— Ma ei taha köstrit, ei taha, ei lähe talle ega ka 
kellelegi, kostis nüüd Imbi peagu kisendades, — kui 
aga sunnid, siis jooksen jõkke! 

— Aga Imbi, olen siis mina sind sundinud? See 
olid ju sina ise, kellelt enam muud ei kuulnud kui kös- 
ter ja köster! Kui sa aga nüüd teda enam ei taha, 
siis saadame ta minema! 

Seisnud veel veidi nõutult nutva tütre kõrval, pöör- 
dus siis Tehvan äkki ümber, tuli läbi madala saunaukse 
pooleldi pugedes välja ja lüües selle enese järel kolk- 
satades kinni läks tagasi tarre. 

— Palju maksab su kosjaviin? 

Kosilased vaatasid imestudes esmalt Tehvanile ja 
siis teineteisele otsa. 

— Palju maksab? kordas Tehvan. 

— Õpetaja nagu korra ütles, et kaks taalrit... ko- 
geles Hinno, kuna vöörmünder noogutas kinnituseks: 

— Seda võib ta maksta! 

Sõnatult avas nüüd Tehvan oma kuue rinnaesise 
pöörad, võttis põuest rihmapidi kaelasrippuva kukru, 
nööris selle suu lahti ja võttes sealt kaks hõbetaalrit 
asetas need köstri ette lauale. Kosilased olid aga 
imestusest keeletuks muutunud ega osanud ütelda 
mitte üht sõna. 

— Kosilast ei võeta vastu! ütles nüüd Tehvan lühi- 


dlalt. 

Hinno kahvatus, kuna vöörmünder, muutudes näost 
tulipunaseks, ei suutnud enam 'lausuda ühtki mõiste- 
tavat sõna. Tehvan ise jäi aga vaikides keset tuba 
seisma ega andnud enam kosilasile mingit seletust. 

— Imbi, kus on Imbi? hüüdis nüüd Hinno esime- 
sest üllatusest toibudes. — Seda tahan ma tema enese 
suu läbi kuulda! 

— Säärane on tema enese tahtmine! kostis Teh- 
van. 

— Tahan kõnelda temaga, tema enesega..! 

— Hinno, ära end niipalju alanda, ütles nüüd vöör- 
münder, surudes köstrile ta kübara pähe, — parem 
lähme juba kohe minema! 

Ja nad lahkusidki vimmasturjalistena toast. 

Kui siis häbiga tagasisaadetud kosilased olid kara- 
nud oma hobuseile, ei suutnud neist köstri oma lii- 
kuda paigast — ta tagumised jalad olid ohelikuga 
kokku köidetud. 

— Oh Imbi, Imbi. miks sa mind nõnda vihkad! 
ägas Hinno, karates sadulast ning hakates lahti päästma 
oma hobuse jalgu. 


Samal ajal, millal köster vabastas köidikuist oma = 
hobust, piilus Rain aida nurga tagant ning kihistas 


omaette tigedasti naerda. 

Jõudnud veskist veidi eemale, peatas vöörmünder 
hobuse, et köstrit järele oodata: ja siis pöördunud sa- 
dulas ümber, viibutas ta veski poole sajatades rusikat: 

— Oled uhke, Ronga Tehvan, uhke oma rikkuses, 
kuid pane tähele — uhkus käib ikka enne langust! 

Hinno aga, olles nüüd ülemääraselt nukker, ei suut- 
nud lausuda sõnagi; ta tundis, kuis mingi tuikav tume 
valu kerkis hingepõhjast üha kõrgemale, pannes kipi- 

tama kurgulae. Seejuures pidi ta ühtepuhku neela- 
tama, et mitte puhkeda koguni nutma. Ühtlasi oli talle 
see aga suureks mõistatuseks, et Imbi, tema Imbi lük- 
kas kosjad tagasi. 

Kosilaste lahkudes veskiõuest vahtis Imbi läbi pao- 
tatud saunaukse pimeduses neile järele, ise seejuures 
«osistades: 

— Hinno. jää jumalaga, Hinno! 

Ja siis istudes põrandalelaotatud õlgedele jäi Imbi 
ainiti vahtima kustunud koldesse, kus liimakate ning 
sõeebemete all hõõgus veel mõni üksik süsi. 

Kui kiirelt on purunenud ta õnn — kuri inimene 
on tallanud selle puruks! = Ja nüüd peab ta koguni 
hakkama veel oma südame all kandma sellest õelast 
hingest sigitatud last! mõtles Imbi ja hakkas jällegi 
A ägama: 

— Oh Jumal, Jumal, miks lased sa mul veel elada? 


Sääraste purevate mõtetega kauem üksinda viibi- 
des oleks Imbi võinud tõesti muutuda meeletuks, kuid 
nüüd tuli Maare tagasi ta seltsi, hakates pärima: 


— Miks sa ei võtnud köstri kosjasid vastu? 
kk — Oh Maare. ära päri! 
( — Ja ometi olid sa südamega tema küljes kinni! 
— Ma olen seda nüüdki! ja uuesti nõrgusid Imbil 
x pisarad silmist. A 
— Miks sa siis ta tagasi lükkasid? 
— Ära päri, Maare, ära päri..! 


— Kui sellest on sul parem, ega mul siis pruugi 
| pärida, kostis Maare, kuna aga ta käsi haaras Imbi 
A piha. — kuid ma näen, et miski on õige rängasti rõ- 
| humas su südant! 

Ja nüüd mitte suutes kauem oma murekoormat 
üksinda kanda, avas Imbi Maarele oma südame, millelt 
valu voolas nagu paisu tagant lahtipääsenud vesi suure 
kohinaga, kahanedes ning tuues talle veidi kergendust; 
seejuures võttis ta aga Maarelt lubaduse kõigest sel- 
lest vaikida. 

" — Ja kes ta siis oli? 


— Ma ei tea — rehealune oli pime! 
— Siiski, kostis Maare jäädes mõtlema, — ei ole 
mõisas hullemat jäära kui Juhkum ise — tema olevat 


juba mitmed abivaimud ära karanud! 

Seda kuuldes hakkas Imbi jubedusest lõdisema, 
kuna aga ta kokkutõmbunud huuled muutusid sink- 
jaiks. 

— Aga kosjad oleksid sa võinud ikkagi vastu võtta, 
egas köster sellest midagi tea! 

— Kuigi ta ei tea, ega ma siis ometi tohi tuua talle 
võõrast last ilmale! 

— Polegi vaja tuua! naeratas Maare kähisedes ja 
kargas jalule. 

Siis heitnud eneselt ürbi ja haaranud kibu, hakkas 
ta pilduma särtsuvale kerisele vett, nii et õige peat- 
selt oli saun tulikuuma leilileitsakut otsani täis. 

— Mine lavale! andis nüüd Maare Imbile nõu, haa- 
rates ise viha. 

Kui siis Imbi oli ta tahtmist täitnud, hakkas Maare 
teda vihtlema, tehes seda nii suure ägedusega, et Imbi 
ihu muutus lausa punaseks. 

— Kannata veel, küll siis saad häbist lahti! ja 
Maare pildus uuesti kerisele vett ning soputas jällegi 
vihta. 

— Aga Maare, miks sa mind nii koledasti vihtled? 

— Ära päri, kas sa siis ei tea, et kuum leil ja viht 
annavad abi — säärast tarkust olen õppinud oma 
emalt! 

Suutmata Maare sõnu täiesti mõista laskis Imbi end 
ikka edasi vihelda, olgugi et kuum leitsak põletas teda 
nagu tuli. . Kuid nüüd oli ta ihuliku kitsikuse ning 
häda vastu päris tuim. a 

Lõpuks heitis Maare viha kõrvale ning vajudes 
kogu oma raskusega Imbi rinnale, hakkas muljuma ta 
keskkeha. 

— Ai, Maare, sa teed ju häda! 

— Kannata, ähkis Maare, — kannata, küll siis saad 
tast lahti, enne peab ainult ihu minema muljumisest 
siniseks, nõnda nagu seda alati ütles mu kadunud 
ema! 

Närides huuli pani Imbi tekkivale südamepööritu- 
sele vastu. 

Ajanud end siis sirgu, võttis Maare uuesti viha, 
murdis selle tüükast rao ning hakkas seda hammaste ja 
küüntega koorima. Alles nüüd mõistes Maare taht- 
mist kargas Imbi kisades lavalt: 


— Maare, sina, sa tahad teda siis tappa, tahad, et 
peaksin laskma tappa ta omaenese ihus! ja heitnud 
enesele ürbi. jooksis ta nuttes tarre, kus vajudes kum- 
mul oetile surus näo põhkudesse, tahtmata inimesist 
enam kedagi kuulda ega näha. 

Pärast kosilaste lahkumist oli aga Tehvan nii imeli- 
kus tujus, et juhtides rattale kohiseva vee pani ta 
veski uuesti käima. Ja kui siis pirrutulega valgusta- 
tud pooleldi pimedas veskis mühises vesi põranda all 
ja jahvatuskividest pöörles isakivi mürisedes emakivil. 
pannes värisema isegi jämedad palkseinad. suutis Teh- 

van kõige juhtunu üle hakata paremini mõtlema. Ta 
nüüdses meeleärrituses oli veskikivide mürin, millega 
ta oli juba lapsepõlvest alates kokku kasvanud, parata- 
matult vajalik, sest kõike seda kuuldes suutis ta rahu- 
likult mõlgutada oma mõtteid. 

Pannud suitseva piibu hambaisse, istus Tehvan 
ettejuhtuvale pakuotsale, kuna aga järeletulnud sula- 
sed hakkasid puistama kolusse teri ning täitma jahuga 
tühjenenud kotte. 

Õieti polnudki ta tütre üle pahane, et see nii sõ- 
gedast meelest lükkas köstri kosjad tagasi. Köster 
muidugi arvas, et seega teeb ta talle teab-kui suurt au, 
kui viib ta tütre oma emandana kirikumõisa. Kuid 
nüüd pidi ta nägema, et Tehvani majas ei himustatagi 
teissugust seisust, kui seda on talupoja oma. Ainult 
seepärast oli ta nende kosjadega päri, et nõnda oli 
Imbi ise tahtnud. Et ta aga nüüd ütles temast lahti, 
siis Tehvani süda oli selle poolest päris rahulik. Küll 
juba tema ise leiab talle paraja kosilase, jah, küllap 
ta juba leiab, las aga tuleb selleks aeg! 

Ja koputanud piibu tubakatuhast tühjaks, saatis 
Tehvan sulased puhkama, jäädes ise jahvatama. Ta 
töötas kogu pimeda öö ja ka järgmise päeva tagant 
otsa, sest sel aastal olid põllud kandnud rikkalikult 
vilja, mis nüüd ootas jahvatamisel järge. 

4. 


ikk pime sügis ja karedalt-külm lu- 
mine talv olid jäänud seljataha ning 


jällegi oli saabunud kevad, millal 

—G nurmed, vainud ja metsad hak- 
VEB kasid ehtima end õitega. Nüüd 
48 “ olid ka inimesed muutunud rõõm- 
PVA C samaks, nad tervitasid üksteist lah- 
kesti ning paljude nägusid ehtis isegi naer. 

Oli maikuu pühapäevane hommik, selges taevas 
polnud näha ühtki pilvesõõna, kuna lagedas laotuse- 
aluses kaikusid kiriku tornikella helid kaugele üle 
maa, paiguti kostes isegi teisele poole kihelkonna 
piiri. 

Ja nüüd voolas küladest inimesi kirikusse kokku. 
Tuli sulaseid. tüdrukuid, naisi ja poisse, kuid samuti 
tuli ka palju peremehi, kes sõitsid vankrite vurisedes 
või kihutasid hobustel ratsa. Peagu kõik nad pidid 
seejuures mööduma õpetaja Toomas Knieperi läve 
eest, nii et hingekarjane vaadates neid suure südame- 
rahuga oli nüüd üpris rõõmus, et temagi põld on haka- 
nud kandma rikkalikult vilja. Ja tõstes oma palge 
taeva poole ning ristitades käsi võttis ta sõnada: 

— Ma tänan sind, taevane isand. et oled võtnud 
mu karja nii suure helduse ning armulikkusega hoida! 

Kirikut ümbritsev kalmistu täitus aga kirendavast 
rahvamurrust üha enam: seal oli nüüd näha punaseid, 
siniseid, valgeid, kirjusid ja igasuguseis värves naiste 
pearätte, triibulisi seelikuid, sõbasid, säravaid sõlgi, lit- 
reid, kaelarahasid, kõresid, naiste niuete ümber kõrise- 
vaid vaskseid rõhusid, meeste võrelite ning voluuti- 
dega ilustatud kuubi ja palju muid pühapäevarõivaste 
toredusi. 

Kalmistul käisid kirikulised trobikondadena hau- 
dade vahel ringi ning ajasid omavahel juttu. Kihel- 
konna kaugemast servast tulnud rahvas vahtis aga kal- 
mistule tekkinud uusi kiviriste ja kääpaid. Kuid kõige 
enam koondus nüüd uudishimulikke inimesi kirikuukse 
kõrval asetseva häbitulba juurde, sest sinna oli äsja 
toodud suur jalapakk. 

— Keda siin siis täna pakutama hakatakse? pä- 
riti uudishimulikult. i 

— Eks eksijaid leidu nüüd igal sammul! 

— Vahest mõnda tõrkujat? 

— Aga võib olla, et keegi on rikkunud abielu? 

— Või koguni mõnda pordikut? 

— Pordutööd pole meie kihelkonnas enam ammu 
tehtud! 


— Ki-hi-hii, ristirahvas, pange tähele, et just 


pordikut..! kihistas kirikutrepil kükitav räbaldunud 
kerjuseit, sulgedes aga kohe oma hambutu suu, sest 
kirikukeldrist väljunud vöörmünder Elias lähenes pa- 
rajasti tulbale. 

Tõmbudes veidi eemale andis rahvas vöörmündrile 
auväärselt ruumi. Elias sammus aga suure väärikusega, 

alustamata kirikulistega juttu, ega noogutanud ka iga- 
ühe tervitusele pead. Ta karvadeta nägu, mida pii- 
ras ainult lõuaalune habe, oli seekord ülemääraselt 
karm ning asjalikult tõsine. Asetanud kirikukeldrist 
toodud poolteise küünra pikkuse luitunud laua kirjaga 
allapoole lapiti maha, võttis vöörmünder vöö vahelt 
suure raudvõtme ning hakkas katsetama  jalapaku 
lukku, et kas selle tabad ning hoovad pole roostetu- 
nud kinni. 

— Juba tuuakse, pordik tuuakse! kuuldus äkki 
kirikuliste seas hüüdeid ning inimesi vajus teele. 

Teed mööda lähenes Ronga Tehvan, kelle taga 
sammus ta tütar Imbi. Olgugi et ka nüüd hoidis Teh- 
van püsti oma pea, oli ta samm siiski nagu tõvevoo- 
dist tõusnul veidi vaaruv ning raske; seejuures ei vaa- 
danud ta kellelegi näkku, vaid oli pööranud oma pilgu 
üle inimpeade sinavasse kaugusse. Keegi ei tereta- 
nud nüüd teda ja tema ei teretanud ka teisi. Ja nüüd 
oli palju neid, kes südamepõhjas parastades ja tundes 
ta languse ning häbi üle suurt kahjurõõmu, hüüdsid: 

— Mis aitab nüüd su rikkus, kui sul pole enam 
ausat nime, vaid oled pordiku isa! 

Kuid oli ka neid, kes tundes Tehvanile ta hädas 
südamest kaasa pöörasid ta lähenedes oma silmnäo 
teisale. 

Tehvani taga sammuval Imbil oli seljas tume ta- 
kune ürp ja must rätik köidetud nurgeti pähe, kuna 
ta kannul tulev Maare ja taamal sammuvad Aabu ja 
Rain kandsid oma lihtsaid kirikurõivaid. 

— Veski Imbi, sosistasid külanaised, — ja ometi 
oli uhke tüdruk..! 

— Eks uhkus aja ikka upakile! 

Nagu läbi kadalipu pidi nüüd veskirahvas sammuma 
kahel pool teed seisvaist kirikulisist mööda. Tehvan 
astus tagasi vaatamata otsemaid kirikusse, kuna aga 
Imbi, pöördudes kirikutulba juurde, jäi seal teda 
ootava vöörmündri ette langetatud päi seisma. Ja 
olgugi et Imbi oli teinud kalgiks oma südame ning 
võtnud nõuks vaprasti kanda ka häbipingi iket. oli 
praegune alandus siiski niivõrd suur. et ta ei söanda- 
nud tõsta pilku enese ümber vaatamiseks. 

— Istu! ja vöörmünder osutas tulba ees asetsevale 
madalale järile. 

Kuulekalt vajus Imbi järile, kuna vöörmünder, 
asetanud ta jalad häbipaku sisse lõigatud õnarustesse, 
käänas raudsagaral liikuva pakuluugi laksudes kinni 
ning keeras võtmega lukku. Seejärel, ajades end sirgu, 
kinnitas ta Imbi pea kohale häbitulba külge laua, mil- 
lele oli suurte tõrvatähtedega maarahva-keeles kirju- 
tatud: ,,Hooratöö pärast!“. Ja siis. ilma et oleks enam 
pilkugi heitnud häbiposti asetatule, läks vöörmünder 
Elias aeglaste sammudega kirikuuksest sisse. 


Tõstes jala trepile jäi Rain korraks peatuma kiriku- 
lävel, kuid edasirühkiv inimhulk ei lasknud tal seal 
kaua seista. Pidades tüdruku võrgutamise pärast 
köstri vastu viha, astus si's Raingi kirikalle 

Olgugi et Imbi oli isegi oma isale salanud võrgu- 
taja nime, pidas veskirahvas siiski selleks ei mitte ke- 
dagi teist kui köstrit. Tehvan ise ei võinud aga köst- 
rile midagi, ette heita, sest ta oli ju tulnud Imbit ko- 
sima, kuid see oli seletamatul kombel lükanud ta kos- 
jad tagasi. Kui siis Imbi oli saunas lapsega maha saa- 
nud. oli Tehvan teda tabanud häbist nii raevunud 
ning kuri, et ta tahtis tütart lüüa: ja ainult Rain, kes 

vahele astudes oli lasknud Imbile määratud hoopidel 
langeda enese pihta, päästis ta seekord vihaseks muu- 
tunud isa käest. 

— Igaüks peab saama ta tegude järgi nuheldud! 
kisendas siis Tehvan, püüdes tõrjuda vaheleastunud 
sulast eemale. 

Kuid seekord ei jätnud Rain Imbit mitte maha, vaid 
püsides jonnakalt ta kõrval püüdis teda tigestunud isa 
hoopide eest enesega varjata. Kui Tehvani raev oli 
lahtumas, sõnas ta pisut rahunedes oma tütrele nõnda: 

— Sinu häbi on ka minu häbi, ja seepärast ei 
anna ma sulle oma katuse all elamiseks enam ruumi! 

Olgugi et Imbi oli pärast nurgalavatsilt tõusmist 
veel nõrk, valmistus ta siiski nüüdsama lahkuma oma 
isamajast; kuid siis astudes ta teele ette ütles isa: 

— Ei, enne pead kandma ka kirikutulbas oma 
karistuse! 

Ja Tehvan ise oligi kõige ägedam nõudja, et ta tü- 
tar asetataks juba järgneval pühapäeval kirikuuksele 
häbiposti, sest ta ise oli alati õiglaselt vali ning nõud- 
lik nii teiste kui ka enese vastu. 

Tõrkumatult ning ilma nurisemiseta täitis nüüd 
Imbi kõike, mida talt nõuti, tunnistamata aga seejuu- 
res, et enese teotajaks peab ta mõisa kubjast Juhku- 
mit, kartes, et siis isa püüdes tema eest tasuda paneb 
pakule oma pea: pigem ta kannatas juba üksinda. 

Tehvan aga, pannud enesele takused rõivad selga 
ning puistanud pealaele koldest võetud tuhka, asus sel 
pühapäeval oma alanduse teele. Olgugi et ta alati oli 
käinud kirikus vankri või reega, vahel aga ka koguni 
ratsa, tuli ta nüüd sinna aeglaselt sammudes nagu vilets 
patukahetseja kunagi. Ja jõudnud kirikusse, läks ta 

otsemaid altari juurde, kus laskudes põlvili luges vaik- 
selt oma palve, ning siis püsti tõustes jäi seisma sirgelt 
nagu tulp ega võtnud ühelgi pingiotsal istet. 


Kirikusse valgus aga rahvast üha juurde. Koos ta- 
lurahvaga tuli sinna ka palju mõisateenijaid ning 
ametimehi nii Jõhvi, Edise kui ka teistest lähematest 
mõisadest. Seal oli nüüd näha kupjaid, kiltreid, aida- 
mehi, seppi, rehepappe ja ümmardajaid; olgugi et küla- 
rahvas näitas neile teeseldud lahkust, püüdsid nad ise 
hoiduda neist kõrgilt eemale. 


Lõpuks tuli kirikusse ka köster koos trobikonna 
poistega, kellele ta oli õpetanud kirikulaule ja kes nüüd 
tänasel jumalateenistusel pidid laulma kogudusele ette, 
Möödudes häbipinki heidetud veski Imbist, kattus 
köstri pale kahvatusega ning ta astus langetatud päi kii- 
resti kirikuuksest sisse. võttes oma õpilastega altari 
läheduses aset. 

— Õpetaja tuleb! Kiriksand..! kuuldus äkki väljas- 
seisvate kirikuliste seas sosinat. ja ridanedes kahele 
poole anti hingekarjasele auväärselt teed. 


Saadetuna oma emandast ja kahest tütrest, vastas 
õpetaja Toomas Knieper talumeeste peapaljastusele 
laugude langetamisega ning näitas nii paremal kui ka 
pahemal pool seisjaile lahkeid pilke: jõudnud aga häbi- 
sambasse heidetud patukahetsejani. hakkas ta silmis 
vilkuma viha, kuna ta auväärne emand ei suutnud te- 
mast möödudes hoiduda sülitamast. 

Ja siis algas jumalateenistus — pikk, igav ning 
unine, nii et paljud kirikulised jäid pikapeale tukkuma. 
Kui aga köster koos oma poistega alustas laulu: Nuta. 
inimene. rasket patusüüd..., ärkas nii mõnigi suikuma- 

Jõhvi kirikus kuuldud enam ammu. 

Õpetaja hääl tundus täna õige tigedana, nii et mit- 
medki kirikulised hakkasid ta sõnu kuuldes tundma 
tõsist kartust; seekordset jutlust alustas ta noomivate 
sõnadega nõnda: 

— Meie ristikoguduses on nüüd juhtunud imeline 
lugu: üks väärlaps on sündinud ning meie karja seast 
on jällegi leitud üks hoor, kes praegu kirikutulbas 
oma häbikaristust kannab..! 

Sääraste sõnade langedes õpetaja suust käis Tehvani 
ihust nõksahtus läbi, kuid siiski jäi ta oma kohale 
kindlajalgselt seisma. Koguduse naised hakkasid aga 
säärast jutlust kuuldes ähkides nutma. 


Kui siis õpetaja oli kõik oma valjud noomimised ko- 
gudusele ütelnud ning teda kõvasti manitsenud karske 
elu juurde kindlaks jääma, võttis ta oma paksu palve- 
raamatu vahelt kindralkuberneri läkituse ning hakkas 
seda kihelkonda saabunud sõnumit kogudusele teada- 
andmiseks ette lugema; köhatanud seejuures valjusti, 
algas ta nõnda: 

Selle suure ning vägeva Rootsi kuninga ja härra 
poolt tema truudele alamatele Eesti-, Liivi- ja Ingeri- 
maal. Kirjutatud Tokolmis 3. aprillil 1700. 

Kõigile Rootsi kuninga truudele ja ausatele alama- 
tele kuulutatakse siin Jumala ja ühtlasi ka kõige ku- 
ningliku armu ning heldusega, et kuningas on suure 
imestusega saanud teada, kuis Pohlamaa kuningas on 
Rootsi kuningliku kroonu ja pohlaka kroonu ning sei- 
suste vahele seatud rahuseaduste vastaselt, ilma kõige- 
vähema selleks antud süü ehk mingisuguse endise meel- 
detuletamise, palju vähem aga vaenu pakkumise pärast, 

kõige maailma õiguse vastaselt ning ühele kristlikule va- 
litsejale koguni kuulmatul kombel on lasknud oma 
suurte sõjapealikute ja Rootsi kuningale ebatruude ala- 
mate juhatamise ning abiga tuua Rootsi kuninga päralt 
oleva Liivimaa sisse vaenu kombel vägesid. 

Nüüd teritas kogudus kõrvu, kuna ka tukkujad ära- 
tati üles, et ka nemad kuuleksid kindralkubernerilt 
saabunud sõjasõnumit. Juba varemgi olid säärased 
sõjajutud ulatunud maarahva kõrvu, kuid seni oli neid 
võetud nagu alatisi kuulujutte, mis rändavad külast 
külla ja paigast paika, ilma et neil teataks olevat kind- 
lat tõepõhja all; nüüd aga kuulutati kõike seda kiriku- 
kantslist õpetaja enese suu läbi. Ja maarahvas kuulas 
ta sõnu hinge kinni hoides suure vaikuse ning tähele- 
panuga, nagu tuleksid need kuninga enese suust. Õpe- 
taja aga, köhatanud kurgu uuesti puhtaks, jätkas usi- 
nasti: 


— Seda on ta teinud sellest meelest, et mitte ainu- 
üksi tapmise, põletamise ja röövimisega meie maad ära 
rikkuda ning võtta meilt kuninglikke kantse, vaid et 
ka avaliku väe ning vaenuga, pea kange kurja ning 
ähvardamisega, kavaluse ning pettusega, valekõnede 
väljalaotamisega ning kavala tõotusega viia Rootsi 
kuninga ausaid alamaid ebatruuduse ning valevandu- 
mise juurde; ja seda kohust, mis neil Rootsi kuninga 
kui oma Jumalast seatud õige valitseja vastu peab 
olema, tahab ta sundida maha jätma, neid hirmutades, 
hukates ja pettes. Nõnda on säärane Pohlamaa ku- 
ninga kuri ning vallatu ettevõtmine, mis on kõige 
ülema Jumala ning kogu maailma õiguse vastu, sest et 
ta seda rahu, mida kuningad ning valitsejad oma ala- 
mate truuduse läbi peavad saama, ära põlgab ja võtab 

niisugust nõu, mida iga õige ristiinimene ja kõige 
cnam Rootsi kuninga truud ning ausad alamad, kes 
tõsise jumalakartuse sees mõtlevad oma vande ja sü- 
dametunnistuse peale, peavad seda kartusega kuulma; 
ja seda enam, et Jumal riigid ning valitsused peab oma 
mureks, ja et see, mis on ülemate ja alamate vahel 
kohuseks, tuleb Jumala kõige targemast seadmisest, 
mida keegi ei või ühest vallatust meelest teisipidi 
seada ega selle vastu panna, sest et Jumala õige nuht- 
lus talle selle eest kätte maksab. 


Kirikusse oli tekkinud nii suur vaikus, et kui õpe- 
taja lugemist katkestades köhatas, siis kajasid kõik 
võlvialused vastu. Ja ilma et ta oleks heitnud kants- 
list kirikulisile pilku, jätkas hingekarjane lugemist: 

— Šeepärast annab Rootsi kuningas oma õige asja 
sellesama õige Jumala hoolde, selles kindlas lootuses, 
et tema, kelle meelepahandus ning viha on langenud 
neile verejanulistele ja kavalatele ettevõtmistele, saab 
ka nende kurjad ning ülekohtused nõud ja vallatused 
pöörama nende eneste ärarikkumiseks ja hukatuseks: 
oma vägeva abi ning õnnega saab ta aga Rootsi ku- 
ningat õnnistama ja andma väge ta hästimõeldud nõule 
ning tõsistele ettevalmistamistele, et ta oma kroonu 
ja kõige selle all olevate maade kaitsmise võib võtta 
Issanda nimel kätte. Ka on Rootsi kuningal see ar- 
muline lootus, et kõik tema truud ja ausad alamad 
üldse, kõige enam aga need, kes säärasele vaenlase pet- 
likule kiusamisele vastu lähevad, mõtlevad sellele van- 
dele, mida nad Jumala ees on Rootsi kuningale kui 
truud alamad vandunud, ega saa oma senist truudust 
ja ausat kiitust ebatruudusega teotama ning ei lase end 
vaenlase pehmete ja magusate sõnade läbi petta ning 

saata ennast otsatusse hinge ja au häda sisse, vaid palju 
enam ühe kindla ja julge truuduse läbi Rootsi kuninga 
ning valitseja kuninglikku armu ja heldust enestele 
kõvasti püüdma ja kõigi ausate rahvaste juures enes- 
tele aukiitust saama, et kuningas võiks paremal põl- 
vel neile ja nende suguvõsale kõike oma armu näidata. 
Nüüd pööras õpetaja plakatil teise lehekülje, kus- 
juures paberi krabin oli igasse kirikuserva kuulda. Ja 
siis jätkas Toomas Knieper veidi vaiksema häälega: 
— On aga ka mõningaid mõisnikusoost ehk muid, 
kes hirmu, palja kartuse või sõgeda rumaluse läbi, aga 
ka seepärast, et nad on tapmise keelu vastu või mõnel 
viisil eksinud, on vaenlase ehk tema seltsi juurde läi- 
nud: kui nad aga ei ole kedagi tapnud või teinud 
muud säärast rasket pattu, mida mitte ei või rahaga 
ära lunastada, siis ei taha kuningas neile oma armu 
keelata, vaid kui üks helde isand olla neile armuline ja 
seda neile andeks anda, kui nad ilma viivitamiseta tu- 
levad kuninga alla jälle tema sõna kuulama. Nõnda- 
sama tõotab kuningas ka kõiki muid, kõige enam aga 
sõjapealikuid, soldateid, rüütleid ja jalamehi, kes varem 
olid kuninga kõrgestikiidetud vanemaid teeninud ja 
nüüd ülekohtuse vaenlase hulka sattunud, kuna aga neil 
muidu on üks kristlik ning aus meel, mitte üksipäini 
armulikult vastu võtta ning kaitsta, vaid neile ka head 
palka anda ning kõike head neile jälle tasuda. Aga 
kõik need truudusetud ning sõnakuulmatud alamad, 
kes oma vannet ja kohust, nõndasama ka kõike truu- 
dust, au ja ausat asjaajamist ei pane mikski ning julge- 
vad nõnda seda paela, mis neid kuningaga ning tema 
kroonuteenistusega seob, kiskuda katki ja vaenlase 
sõna kuulates minna ta petliku seltsi hulka või muud 

kurja ning kahjulikku nõu tema ehk ta seltsiga pidada, 
peavad kuninga kõige suurema viha sees ja tema õig- 
lase nuhtluse all kõige kangemini olema, kui nad sää- 
rast autut mässajat ning valevandujat teenivad. 

Samuti manitsetakse ka kõiki kuninga alamaid, 
kelle käes juhtub olema midagi, mis on vaenlase päralt, 
kas raha ehk muu poolest, seda neile mitte jälle tagasi 
maksta ehk nende kätte anda, vaid kui kuninga ja 
tema suure õiguse päralt olevale tema generalgouver- 
neurile ning landshövdingile ehk muule pealikule sel- 
lest teatada. 

Kõike seda oli suure hoole ning tähelepanuga kuu- 
latud, ja kui nüüd õpetaja oli kindralkuberneri plakati 
ettelugemise lõpetanud, pääses kirikus lahti säärane 
ahastamine ja kõnesumin, et hingekarjase sõnu polnud 
seal enam võimalik kuulda, kuna aga naisi puhkes 
nutma: 

— Sõda, sõda..! Jälle uus viletsus ja verevala- 
mine langeb maarahvale kaela! 

Ka mehi näis nüüd olevat jahmunud, nii et nad 
hakkasid kõnelema lausa sõgedaid sõnu, kusjuures 
mitmed peremehed ei lubanud enam saata teolisi 
mõisa. 

— Kuhu sa pääsed — mõis nõuab ikka oma! sõi- 
deldi neile omakorda vastu. 

— Mida ta veel nõuab, kui vaenlane on tulemas! 

— Kõik see on mõisnike ettevõtmine — nemad 
selle sõja meile kaela tõid! kurdeti teisal. 

Uuesti pöördus õpetaja koguduse poole, püüdes 
seletada, et sõda on veel kaugel, nii et praegu ei tar- 
vitse maarahval hirmu tunda. Kuid nüüd ei võetud 
tema manitsusi enam kuulda, vaid igaüks püüdes sele- 

tada äsja etteloetud kuninglikku läkitust nõnda, nagu 
tema oli tast aru saanud, pidi "järjest paisutama oma 
häält. Kõigest sellest muutus aga kõnesumin kirikus 
nii suureks, et üldises lärmamises polnud enam kuulda 
õpetaja häält. 

— Jumalakoda pole mitte kõrts! hüüdis nüüd 
hingekarjane vihaselt ning põrutas rusikaga vastu 
kantsli serva. 

Käratsemine vaibus, sest ägedamaid sõnelejaid hak- 
kas valguma kirikust välja, et jätkata vaidlust kas ki- 
rikuesisel või selle kõrval asetsevas kõrtsis. Nüüd 
lõppes ka jumalateenistus, kuid väheseid hakkas pä- 
rast seda ruttama koju, vaid enamik kuhjus suurte tro- 
bikondadena surnuaeda. lJasipuude juurde ja kõrtsi 
ümber kokku, kusjuures kõikjal kuuldus palju vaidlusi, 
aga ka palju hädaldamisi ning kurtmisi: 

— Jälle Pohla sõda — see toob uut nälga ja vi- 
letsust! 

Kuid oli ka neid, kes püüdes kaaslasi lohutada 
sõnasid: 

, x — Sõda on Virumaast veel kaugel ning seepärast 
pole vaja meelt heita, ning pealegi on ju kuningas ise 
lubanud oma alamate eest armulikult hoolt kanda! 

Nüüd oli kirikutulba alla pakutatud veski Imbi 
nagu unustatud ning keegi ei pannud teda seal enam 
tähele: pea vajunud rinnale ja rätik nihkunud laugu- 
dele — nõnda istus ta seal lukustatud jalgadega liiku- 
matult paigal. Kuid peatselt astus ta juurde vöörmün- 
der, kes enne seda oli pidanud pika ning ägeda sõne- 
luse köstriga: avades jalapaku lukust ütles ta Imbile: 

— Tõuse ja mine koju! 

Pikaajalisest kammitsasolemisest olid aga Imbi ja- 

lad muutunud nii tuimaks, et ta ei suutnud alia) ajada 
end püsti; nüüd aga astus ta juurde Rain, kelle abiga 
ta tõusis jalule. Ja siis hakkasid nad kõrvu sammudes. 
liikuma kodu poole, astudes kogu tee šõnatult vaikides. 
Samal ajal vahtis aga seljaga vastu kirikuaia müüri 
toetudes köster neile järele, ise kibestunult mõteldes: 

Oh Imbi, Imbi — siis nii petlik oli su meel..! 

Tehvan, olles oma alanduseski uhke, süütas kiri- 
kust väljudes piibu. Nüüd oli ta meel aga üsna rahu- 
lik, sest ta tütar oli nuheldud ning seega pole kihel- 
konna rahval tema perega enam asja. Tehvan oli juba 
asumas koduteele, kui äkki tekkis temas mingi kibes- 
tunud vihavimm ning trots, mis sundis teda pöörduma 
ümber ning astuma kõrtsiuksest sisse. 

Suur kõrtsituba oli täis lärmavaid mehi, kes rüü- 
pisid kappadest ning kibudest õlut, vandusid kurja ja 
sülitasid suuri larakaid savisele põrandale. Ostnud 
enesele kortli haljast viina, istus Tehvan üle kõrtsitoa 
seinast seina ulatuva pika tahumata laua äärde ning 
hakkas seal seda suurte sõõmudega rüüpama. 

Olgugi et mahukas kõrtsituba oli otsast otsani täis 
kõnesuminat, polnud seal nüüd enam hõiskamisele ja 
naerulustile ruumi, vaid kõikjal kuuldus päris asjalikku 
juttu. 

— Aga kes peaksid olema need vandemurdjad, kel- 
lest kuninga läkituses poole sõnaga pajatati, arutles 
trobikond Edise mõisa mehi. 

— Eks saksad oma sabarakkudega ole! 

— Saksad, aga milleks neile siis veel teopäevi teha 
ning neid orjata, kui nad kuninga vastu peavad salanõu! 
vihastuti. 

— Kõik nad pole veel näidanud avalikku vaenu! 

— Ja muist saksu hoiab ka kuninga poole! 

— Ei hoia neist kuninga poole keegi — saks piilub 
ikka ainult sinna, kust tal on loota kasu! 

Nüüd tulid suure lärmamisega kõrtsituppa Krista 
Mart ja Tehose Hannes, kes lahtiste inimestena ei pi- 
danud üheski külas kindlat paika, vaid rändasid mööda 
kihelkonda salaja ringi. Nende kohta teadis külarah- 
vas isegi sosistada, et mõisa hobusetallid pole kunagi 
nende eest kindlad. Ja et alles hiljuti oli Jõhvi mõi- 
sast varastatud tore raudjas. siis seepärast otsisid neid 
nüüd isegi haagrehikohtu läänimehed taga. 

— Hoi kõrtsipapa, kortel viina ja karnits õlut! 
hüüdis Krista Mart, lüües raksatades rusikaga vastu 
lauda. 

— Päh-päh-päh, ja-ja-ja. sülitas Tehose Hannes 
kärmesti ning ruttu, — kortel viina ja karnits õlut! 

— Ja näputäis silku ka! 

— Päh-päh-päh, ja-ja-ja, silku ka, silku ka! sädis- 
tas harakana Tehose Hannes. 

Olles nüüd tõsises jutuhoos, ei pannud kõrtsilisist 
keegi neid hulkureid tähele, olgugi et nad oma tembu- 
tustega olid varem pannud kogu kõrtsirahva tihtigi 
naerma. 

— Ei nüüd ole enam pikka aru pidada, vaid vili tu- 
leb peita maa sisse, arutlesid Edise mehed edasi. 

— Parem on siiski kaevu või jõkke, andis nüüd 
keegi meestele nõu. 

— Mis jutt siis see on, et vili jõkke..? 

— Mitte vili, vaid jahu — vili tuleb teha jahuks, 
ajada see siis hästi tugevasti kotti ning uputada vette! 

— Vette..?! ning talumehed ei tahtnud olla sää- 
rase sõgeda nõuandega sugugi rahul. 

— Vee sees tõmbab jahukott enesele kooriku üm- 
ber, nii et ta võib seal seista kasvõi sada aastat, ilma 
et ta liguneks läbi, kuid maa sisse peidetud vili hak- 
kab pikapeale ikkagi idanema! kinnitas nõuandja. 

— Tõsi seegi..! ja peremehed kratsisid pead. 

Krista Mart ja Tehose Hannes rüüpasid aeglaste 
lonksatustega ning vahtisid pahuralt ringi, et keegi ei 
pane neid täna tähele enam kui teisi. Küll hüüdsid 
nad mitmeid naljasõnu ja vandusid vägevasti, kuid kõik 
see ei andnud abi — sõda oli vallutanud meeste 
meeled. 

— Aga Jõhvi kõrtsu viin ei maitse täna sugugi! 
urises Kirsta Mart, kui ta oli juba pool peekrit viina 
jõudnud valada kõrist alla. 

— Päh-päh-päh. —ja-ja-ja — ei maitse jah, ei 
maitse jah! kostis Hannes. 

— Tuleks minna ära teise kõrtsu?! 

— Tuleks jah, tuleks jah! 

— Lähme ära Pühajõe kõrtsu, küllap seal on parem 
viin! 

— Päh-päh-päh, ikka parem, ikka parem! 

— Kas sul. Hannes, aga teise kõrtsu minemiseks 
raha on? 

Seepeale ei kostnud Tehose Hannes midagi, vaid 
rüüpas aeglaste sõõmudega ikka edasi. 

— Kas on? 

Pistes käe põue võttis Hannes sealt hõbetaalri, 
heitis ta helisedes korraks lauale ning peitis siis tagasi 
põue. 

— Et hakkame siis minema! ja Krista Mart tõu- 
sis püsti, hüüdes seejuures nii valjusti. et teda võidi 


15 


igas kõrtsinurgas kuulda: — Meie meestele ei maitse 
Jõhvi kõrtsu viin — nad lähevad teise kõrtsu jooma! 

Et aga Tehose Hannes jäi ikka endiselt laua äärde 
istuma, siis sõnas Krista Mart talle pahaselt: 

— Kas sa, Hannes, ei hakkagi juba tulema? 

— Päh-päh-päh, ja-ja-ja, miks ei, miks ei, aga näe, 
taaler ei taha tulla! 

— M-mis löra..?! ja Krista Mart lõi rusikaga väge- 
vasti vastu lauda. 

— Ei taha jah, näed, et ei taha! ja võtnud põuest 
taalri, asetas Hannes ta enese ette lauale. — Vaata 
nüüd isegi! 

Krista Mart seisis vaikides, kuna aga Hannes hak- 
kas mündile puhuma, sülitama ja siis karjuma: 

— Kas tahad tulla teise kõrtsu või ei taha, kas 
tahad? ja võtnud laualt taalri, surus ta selle vastu 
kõrva, ise korrates: — Kas tahad tulla? 

Nüüd hakkasid juba mõned kõrtsilised neile pilku 
heitma, kuna aga Tehose Hannes sõnas münti tagasi põue 
pistes nõnda: 

— Ütleb, et ei taha! 

— Ei taha, ja Krista Märt sirutas käe, — anna siia! 

Harutanud oma talluka ümbert paela, sidus Krista 
Mart Hanneselt võetud mündi selle otsa, ise sõnades: 

— Või tema ei taha..! 

Ja siis, andnud ohelikuotsa Hannese kätte, võttis ta 
kõrtsitoa nurgast luua, murdis selle küljest paraja vitsa 
ning ütles nõnda: 

— Nüüd hakkame minema! 

Kui siis Tehose Hannes hakkas kabla otsa köidetud 
taalrit enese järel lohistades kõrtsist lahkuma, tõttas 

Krista Mart talle järele, ise kogu aja materdades münti 
ning ristis hambail sõnades: 

— Või sina ei taha meil teise kõrtsu minna, ei 
taha. .! 

Nüüd hakkasid kõrtsilised laginal naerma, kuna 
paljud neist läksid veel uksest välja vahtima, kuis Te- 
hose Hannes jooksis maanteed mööda taalrit vedades 
Pühajõe kõrtsi poole edasi, kuna Krista Mart seda vit- 
saga pekstes jooksis karjudes taga: 

— Või tema ei taha minna teise kõrtsu, ei taha..! 

Ainult Tehvan jäi kõrtsirahvast mitte tähele pannes 
oma viinakannu taha vaikselt istuma, kuni äkki ta kõr- 
vale aset võtnud Jõhvi mõisa sepp Hauka Aadu võttis 
oma habemekarvadelt õllevahtu lakkudes sõnada: 

— Näh, et Tehvan matab rõõmujoogi sisse oma 
mure! 

Kostmata sõnagi, imes Tehvan vaikides oma piipu 
ja rüüpas siis jällegi sõõmu viina. Kuid Hauka Aadu, 
olles juba märgatavalt purjus, ei tahtnud jätta oma 
kord juba alustatud juttu, vaid sõnas uuesti: 

— Et kes sedagi teab, kes su õnnetuses on see 


pärissüüdlane?! 
— Minu õnnetuses? kostis Tehvan paburalt urise- 
des. — Sa, külamees, ära aja sõgedat juttu — minuga 


pole juhtunud mingit õnnetust! 

— Et asjata on salata, Tehvan, päris asjata — 
eks tütre lugu käinud sulgi südamest läbi! 

Tehvan heitis ainult käega — ta ei tahtnud sellest 
loost enam midagi kuulda. Kuid Hauka Aadu, olles 
nüüd jutukas nagu kuulueit, võttis uuesti sõna: 

— Et su tütrele suruti väärlaps vägisi peale, siis 
pordutööd pole ta ikkagi teinud... 

Vägisi peale! ja teritades kõrvu küsis nüüd oma- 
korda Tehvan, et kust siis sepp seda lugu nii põhjani 
teab. 


— Et kust ma tean, ja Hauka Aadu pistis oma 
näokarvad õllekannu, — egas ma nii põhjani ei teagi, 
räägin ainult nõnda, nagu mõisas kuulukse karjaeite 
salamahti sosistavat, et mullusel rehepeksu ajal juhtu- 
nud see lugu, mida ta aga mäletavat veel päris selgesti. 


Istudes käsipõsakil jäi Tehvan kuulama, kuis 
Hauka Aadu tasaselt jorisedes jätkas: 


— Tol hommikul olnud mõisa karjaeit parajasti 
karja ädalale ajamas, kui ta äkki kuulnud läheduses 
nuttu. Hakanud teine siis tõsise imestusega ringi vah- 
tima, et kes siin nüüd nii varajasel hommikul peaks 
nutma. Ja siis ta näinudki, kuis mõisa rehe poolt tu- 
leb tüdruk, kes valjusti ulgudes lõikab joosta tema 
juurest mööda. Aeg-ajalt jäänud ta keset välja pea- 
tuma, pühkinud seelikusabaga oma reisi, ja siis joos- 
nud nuttes jälle edasi. 

Ja tühjendanud oma õllekannu põhjani, jätkas 


Hauka Aadu: 

— Juba tookord arvanud karjaeit, et egas selle 
tüdrukuga või ikka õiget lugu olla, ja kui ta veel nüüd 
kuulis, et veski Imbi on saanud väärlapsega maha, siis 
arvab ta päris kindlasti, et see tüdruk ei võinud olla 
keegi muu kui sinu tütar. 

Vaikides kuulas kõike seda Tehvan, kuna Hauka 
Aadu sõnas lõpetades: 

— Et kui see nõnda on, et mõisarehes su tütar 


ära naerdi, siis häbiposti heitmisega on tehtud talle 
ülekohut! 

195 A aid Tehvan ja ostis ko- 
viina — s ha enesele ja teise Hauka 
s tundis. ja aga koguni oma südame- 

2 aiksesti oli möödunud suvi ning 
uuesti hakkas saabuma sügis. Ol- 
gugi et sõjajutud paisusid üha suu- 
remaks, kestis Jõhvi mõisa välja- 
del töö ning rühmamine ikka en- 
diselt edasi, kusjuures igal hommi- 
kul tõttas ümberkaudsetest küla- 
dest nii teolisi kui ka abivaime 
vikatite, sirpide ja puusal rippuvate lähkrite kolisedes 
juba esimese »koidukuma saabudes mõisaväljadele 


orjama. 

Kuid ka Jõhvi mõisa sepp Hauka Aadu pidi peagu 
samal ajal end jalule ajama, sest olgugi et palju 
teolisi käis oma hobuste ja härgadega mõisas, oli ka 
mõisal enesel palju künni- ning veohärgi ja hobuseid, 
keda tal tuli rautada, aga samuti ka vankreid ja rege- 
sid, mille parandamiselt ei võinud sepagi käsi puu- 
duda. 

Magusasti haigutades avas Hauka Aadu sepapaja 
uksed. Vaatamata oma lühikesele ning jändrikule kas- 
vule oli ta laiaõlgne ja tugevate sooniliste kätega, kuna 
aga selg oli tal pikaajalisest raskest tagumisest tõm- 

bunud veidi 19982 Ta abiline ning õpipoiss, keda 
mõisarahvas ta nõgise näo pärast oli juba ammu risti- 
nud Nõgikikkaks, pani nüüd sepikotta tulles kohe ääsi- 
tule lõõmama. 

Kuid Hauka Aadu ei õpetanud oma poisile mitte 
üksnes ausat sepaametit, vaid ka salamahti varastamise 
oskust. Selleks tuli Nõgikikkal peagu igal hommikul 
õige varakult viia mõni raualatt sepikoja-tagusesse 
tiiki, kust ta selle öösiti pidi jällegi välja õngitsema 
ning toimetama metsas ootavale sepale kätte. Nõnda 
rändasid mõisa sepikojast tihtigi raualatid külaseppade 
juurde. Kõiges selles oli aga palju süüdi ka mõisa 
rentnik Engel Hartmann ise, kes sepa töövaeva tasus 
nõnda armetult väheselt, et see pidi hädaga hakkama 
varastama. 

Kõige sobivamaks ajaks, millal Nõgikikas pidi va- 
rastatud raua poetama tiiki, pidas Hauka Aadu ikka 
varajast hommikut, sest siis oli rahvas ruttamas põl- 
dudele ega teadnud säärast salajast toimingut suurt tä- 
helegi panna, kuna aga õhtuti olid kõik kupjad, sundi- 
jad ja aidamehed hoolega luuramas, et kas orjad puh- 
kama minnes ei kanna laiali oma isanda vara. 

Tolsamal hommikul oli aga Jõhvi mõisa rentnik 
Engel Hartmann ise juba õige varakult liikvel. Teda 
ei ajanud jalule mitte mure oma varanduse pärast, 
kuna selleks olid tal valvamas truud sundijad ning 
kupjad, vaid koguni hoopis isesugune rõõm: ta kõige 
hinnalisemast hagijapaarist, kelle sarnast polnud ter- 
vel Eestimaal ühelgi mõisnikul leida, oli Eeva toonud 
hiljuti kaks kutsikat. Ja seepärast oligi nüüd rendi- 
E” rõõm nii otsatult suur, et isegi uni ei tulnud 
al öösiti silma. Ning rõõmustumiseks oli tal nüüd 

ka omajagu põhjust, sest säärast lühijalgset suure 
peaga helepruuni hagijapaari kadestasid mitme kihel- 
konna mõisnikud, sest kui need koerad juhtusid asuma 
hirvele, rebasele, põdrale või ükskõik millisele jahi- 
loomale kanda, siis ei lõpetanud nad ta tagaajamist 
enne, kui ta oli langenud nende isanda püssikuuli all. 
Seejuures oli nende haistmismeel nii terane, et nad 
isegi mööda jahtunud jälgi seirates võisid ajada mets- 
looma jalule. Neist hagijaist oli ükskõik kumma eest 
pakutud Engel Hartmannile isegi paar sõiduhobust 
koos tõllaga või ka muud hinnalist vara, kuid ta ei 
täidinud ühegi varanduse eest neist lahkuda. Ise ta 
aga oli ostnud nad kaunikesti odavalt ühelt Kostroma 
maakonna vene kaupmehelt. 


Laskudes härrastemaja trepilt oli mõisarentnik pa- 
rajasti tõttamas koeralauta, kus punasekuueline koera- 
poiss oli vastsündinud kutsikate juures valvanud kogu 
öö, kui ta märkas sepikojast väljuvat Nõgikikast, kes 
kadus sületäie raualattidega aitade ja kuuride taha. 
Et isanda silm on nii lähedal, seda ei juhtunud Nõgi- 
kikas oma õnnetuseks märkamagi, kuna sepp oli talle 
õpetuseks seletanud, et raua tiikiviimisel ärgu ta ku- 
nagi vabtigu ümber, vaid astugu nagu õiglane kunagi. 
Kuid nüüd ei juhtunud säärane tark õpetus sugugi 
kasuks olema. 

Ja parajasti kui Nõgikikas oli langetanud rauala- 
tid kolisedes tiiki, tabas ta tagumikku valus nuudi- 
hoop, kuna aga selja taga käratas kuri hääl: 

— Miks sa pillud oma härra kallist rauda vette? 

— Ai! karjahtas Nõgikikas, pöördudes kähku 
ümber. 

Nähes enese ees aga vihast isandat ennast, kohkus 

sepapoiss nii hullusti, et isegi tahm ei suutnud varjata 
kahvatust ta näol. 

— Miks viskasid sa raua tiiki, noh, ruttu — här- 
ral on vähe aega?! 

— Sepp... sepp käskis nõnda teha, sai Nõgikikas 
lõpuks sõnaotsa suhu, — vees ligunedes läheb raud 
pehmeks nihg teda on siis kergem taguda. 

— Soo-oh, või läheb pehmeks, no seda vigurit 
pole ma veel kuulnud! F 

Siis aga sundides Nõgikikast astuma ees läks En- 
gel Hartmann sepikotta, kus sõnas nõnda: 

— Kuule, sepp, kas seepärast lased sa pilduda 
mõisa rauda tiiki, et ta vee sees läheb pehmeks? 

Kohkudes pillas Hauka Aadu vasara, kuna ta sil- 
made-esine tumenes, sest karistus varguse eest on ju 
ütlematu vali. Kuid siiski suutis ta end peatselt ko- 
guda ning tõstes maast vasara kostis ta päris nähtava 
rahuga: 

— Päris pehmeks ta ei lähe, kuid nõndapalju 
ometi, et ta keetmiseks kulub süsi palju vähem, mil- 
lest mõisale peaks olema omajagu kasu. 

Rendihärra tahtis nüüd ütelda hoopis lahkemaid 
sõnu ning seppa ta oskuse pärast isegi kiita, kuid sa- 
mas tormas koerapoiss sepikoja uksest sisse, ise jah- 
munult halisedes: 

— Härra... pai härra — Eeva läks issanda karja! 

Ning nüüd pidi Engel Hartmann oma koerapoisi 
suu läbi kohkudes kuulma. et Eeva on äkitselt surnud. 

— Surnud! ja rendihärra tormas sepikojast välja. 
ulguv koerapoiss kannul. 

Jõudes tallis asetseva koeralatri juurde pidi Engel 
Hartmann suure kurvastusega nägema, et väljasirutu- 

nult lamas põhkudel Eeva, kuna aga pimedad pojad 
püüdsid ta ümber niuksudes asjatult imeda ta jahtu- 
nud nisi, mis enam ei andnud piima. 

— Surnud, Eeva on surnud! ägas nüüd Engel Hart- 
mann, haarates kinni oma peast. Kuid samas täitis 
teda aga pöörane viha, nii et ta hakkas vemmel- 
dama koerapoissi, ise kisades: — Miks lasksid tal 
surra, sina... sina sitt, sitakas! 

Lõõtsutades jättis lõpuks rendihärra säärase ka- 
sutu peksmise soiku ning hakkas mõtlema kutsikaile, 
kellele olid tal juba isegi nimed valmis mõeldud. Pea- 
vad siis nüüd nemadki paratamatult surema? Raske 
oleks tal nüüd sügisel. millal koeri poegib harva, leida 
oma kutsikaile imetajat looma, mõtles Engel Hart- 
mann, pealegi kus tige külakoer ta kalleid kutsikaid 
imetades võiks neile häda teha või koguni maha murda. 
Kuid olgugi et säärase koera võiks imetamise 
ajaks kinni köita, tuli tal see nõu kõrvale heita juba 
sellepärast, et külakoera piim võiks rikkuda ta tõu- 
puhtaid kutsikaid. 

— Oh õnnetust, oh häda..! ägas Engel Hartmann 
uuesti ning hakkas jällegi koerapoissi peksma. 

Hingeldades ning olles materdamisest väsinud, las- 
kis uhke rendihärra anda enesele ratsahobuse, kargas 
sellele selga ning kihutas siis põllule. 


Kui nüüd mõisapõldudel orjavad teolised ja abi- 
vaimud nägid oma isandat ratsahobusel kihutades lä- 
henevat, siis kohkudes hullusti arvasid nad oma kartu- 
ses, et nii mõnigi neist saab täna tunda peksuvalu. 
Engel Hartmanni peeti ju kogu kihelkonnas kurjemaks 
isandaks, kes teolisi ülemääraselt kurnates võttis neilt 
viimse ihurammu, ise seejuures alati kiideldes, et 

tema oskab oma talupoegadelt võtta rasva. Samuti lisas 
ta vakuseid võltsides talupoegadele omavoliliselt koor- 
musi, pühapäeviti laskis teolisi alles hommikul vabaks, 
kutsudes juba õhtuks tagasi mõisa, nii et nad ei 
jõudnud na kirikusse. Peale selle teati ka kõ- 
nelda, et ta lasknud kuningliku valitsuse poolt mõisa- 
väljale kraavidega piiratud tündrimaa mõõdu, millelt 
talupojad oleksid arusaamatuste puhul õiget mõõtu 
saades võinud oma maid uuesti üle mõõta, oma kasude 
kohaselt salaja vähendada, et seega nõuda taludelt 
enam teopäevi kui tal selleks õigus. Kui aga talupojad 
olid julgenud säärase ülekohtususe pärast nurisedes 
nimetada kuninga seadusi, oli Engel Hartmann muu- 
tudes näost tulipunaseks kisendanud neile vastu: 


— Mis, kuningas — ma sülitan säärasele poisike- 
sele näkku! ja ta oligi seejuures süljanud. 


Ja siis ei osanud talunikud teha muud kui vaikides 
alistuda säärasele isandale, kes ei näinud kartvat isegi 
kuningat ennast. 


Ka Jõhvi mõisa pärisomanikule, Ingerimaa kuber- 
nerile kindral Otto Wellingkile oli käidud mõnikord 
salamahti Narvas ta rentniku Engel Hartmanni ülbuse 
ning ülekohtususe pärast kaebamas, kuid alati oli see 
osanud kavalate sõnade abil saada kindralilt enesele 
õiguse. 

Et aga nüüd kergemini vabaneda säärase õela 
isanda juuresolekust ning soovides, et ta läheks põl- 
lult kiiremini minema, tarvitasid teolised ja abivaimud 
üht ammust pruuki: pöördudes rendihärra poole sel: 


jaga ning laskudes uurakile hakati teda vahtima läbi 


reite. Kuid nüüd ei näinud säärasest kavalast pruu- 

gist olevat mingit abi, sest rendihärra tuli ratsutades 
ikka lähemale ja kisendas juba eemalt: 

— Kas siin abivaimude seas on imetajaid naisi? 

Kuid ei teolised ega ka kupjad saanud säärasest 
imelikust tahtmisest põrmugi aru, jäädes seejuures 
küsivalt üksteisele otsa vahtima. Teades, et laiskle- 
mise eest võib nüüd tunda veel kibedat valu, hakkasid 
teolised laskma oma vikateil üha ägedamini vihiseda, 
kuna abivaimud olid õige nobedad köitma viljavihke 
ning panema neid hakkidesse. 

— Kas ka külades pole siis ühtki imetajat naist? 
päris Engel Hartmann, jäädes peatuma ühe kiltri juu- 
res. 

— Pai härra, küllap külades ikka leidub, kostis 
habemik = kilter Kroonu Andres paljastades pea. 
— Ronga veskis läks peretütar hooraks kätte ning tõi 
väärlapse ilmale... 

— Ei kõlba, ei taha, hüüdis rendihärra ägedasti, 
— hooratüdruku rinnapiim on sant! 

— Eks ta seda ole muidugi, venitas kilter, — aga 
siiski näib see tüdruk olevat tubli inimene... 

— Kas sa kedagi teist ei tea? 

— Küllap ehk teaks kah, kui ainult härra lubab 
kauem mõtelda, kostis kilter sügades pead. — Aga et 
veski Imbil on väärlapse ilmaletoomise pärast veel kuus 
paari mõisavitsu soolas, siis võiks härra lasta need 
talle kätte anda ning näha oma silmaga, et kas see 
tüdruk on paslik... 

Aga vahest see tüdruk ongi talle kõige kohasem, 
jäi nüüd Engel Hartmann mõtlema; et ta on tühine 
raiskuläinud inimloom, siis pole temast karta ka tõrku- 
jat, ja kui veel need kuus paari vitsu talle kinkida, 

siis peaks ta tänades olema tema tahtmisega nõus. 
Ja nüüd pööranud hobuse ümber, kihutas Engel Hart- 
mann tagasi mõisaõue, et saata sealt koerapoiss tooma 
Ronga veskist imetajat tüdrukut. 


Põllul orjavad teolised ja abivaimud olid aga mõi- 
sahärra kiire lahkumise üle üpris rõõmsad ning nad 
sõnasid: 

— Reitevahelt vahtimisest oli ikkagi abi — näe, 
saks läks paha tegemata õige kiiresti minema! 

Ronga veskis oli parajasti Tehvan koos oma sulase 
Rainiga lõhenenud kedervarre võllile raudvitsa peale 
ajamas, kui suurt teed mööda lähenes veskile kolisev 
mõisavanker, milles istus punasekuueline mees. —Sa- 
mal ajal istus Imbi last imetades oma isamaja ukselä- 
vel, Maare oli jõe ääres pesu loputamas, kuna aga 
Aabu viibis talgulisena mõisas. Pärast lapsega maha- 
saamist ja sellele järgnenud alandusi ning tüli oli Imbi 
muutunud nii põduraks, et ta ei tulnud enam isegi ma- 
jatalitustega toime; sellepärast oligi siis Tehvan jätnud 
Maare koju, palgates tema asemele kirikukülast uue 
abivaimu mõisa. 

Imestusega vahtis nüüd Imbi, kuis veskiõues pea- 
tuvast vankrist hüppas punasekuueline koerapoiss 
koibade volksahtades välja, kuna aga Muri sööstis 
valju lõrina ning haukumiskisaga talle vastu. Väledasti 
lõi aga koerapoiss piitsaga talle vastu vahtimist, nõnda 
et Muri, tõmmates hänna jalge vahele, puges vingu- 
des kambri nurga alla. 


— Tüdruk, pane laps kõrvale ning tule mõisa! 
ütles siis koerapoiss, jäädes Imbi ees seisma. 


— Mina mõisa..! 

Kuuldes koera lõrinat ja vingumist tuli Tehvan 
veskist ning astus nüüd omakordagi lähemale. 

— Isa, mind nõutakse mõisa! hädaldas Imbi. 

— Mispärast peab mu tütar minema mõisa? hak- 
kas seda kuuldes Tehvan pärima. 

— Nõnda on mõisahärra tahtmine! 

— Tema võib paljugi tahta, aga mina ei luba! ja 
võtnud vöö vahelt kustunud piibu, pistis Tehvan selle 
suhu. — Mis on tal temast tahta, mul teoline ja abi- 
vaim orjavad juba isegi mõisas, nii et tütart ma enam 
ei anna! 

— Ei anna, kordas koerapoiss, — aga kas sa, 
mees, oled ka sellele mõtelnud, et tal kuus paari vitsu 
on juba kevadest saadik soolas. 

Seda kuuldes hakkas Imbi nutma, kuna aga Teh- 
van jäi sõnatult vaikseks, kuni ta alles pikkamisi end 
kogudes suutis lausuda: 

— Siis rendihärra pidas seda peksu veel niikaua 
meeles! 

— Jah, ikka meeles, egas see kuhugi ei jää! 

Nüüd ei tohtinud Tehvan enam tõrkuda, sest sää- 
rane oli kuningliku valitsuse poolt antud seadus, et 
kui tüdruk sünnitab väärlapse. siis peab teda seepä- 
rast kuue paari vitsahoobiga karistama. | 

— Õhtuks toon ma ta ise mõisa, ütles nüüd Teh- 
van vaikselt. 

- Ei, härra nõuab nüüd kohe..! 

— Kohe, imestus Tehvan, — mõisas antakse ju 
ihunuhtlust pärast päevatööd! JA 

— Mees, ära sõitle mõisavanema tahtmise vastu, 
hoiatas koerapoiss, — sellega aina suurendad ta 
meelepaha! 

— Anna siis laps Maarele üle ning mine pealegi, 
sõnas nüüd Tehvan tütrele, — sinu kaitsmiseks ei 
jätku mul jõudu, sest kuninga seadus on seekord 
mõisavanema poolt! 4 


Olles kõigest kuuldust veel segane, asetas Imbi 
oma lapse juurderutanud Maare kätele, mähkis ene- 
sele villase sõba hoolikalt ümber ning ronis tõrku- 
mata vankrisse. 

— Nõõh, nüüd näita oma jooksuvaimu! hüüdis 
koerapoiss ning andes hobusele piitsa kadus vankri 
kolisedes teekäänaku taha. 

Ka Tehvan pöördus tagasi oma poolelijäänud töö 
juurde; kuid nüüd ei tahtnud see ta käes enam hästi 
edeneda, sest ta mõtted pöördusid ikka tagasi tütre 
juurde, tütre, keda nii ootamatult veeti mõisa — kisti 
laps nisa otsast ning viidi peksupinki! 

Ja läitnud piibule tule, istus Tehvan pakule ning 
jäi mõtlikult vahtima enese ette, kuna aga Rain, jät- 
kates raudvitsa ajamist võllipuule, küsis päris ootama- 
tult äkki: 

— Imbi viidi mõisa? e 

— Viidi! 

— Teda poleks pidanud laskma..! 

— Siis oleks mõis viinud vägisi! 

— Aga kui oleksime peitnud ta sakste silma eest 
varjule. . ?! 

Lausumata seepeale sõnagi imes Tehvan oma piipu 
ikka edasi, nii et kitsas veskituba oli sinist suitsu täis. 
Kuid kaua ei läbenud ta ka istuda. vaid koputanud 
oma piibu tubakatuhast tühjaks, sammus ta õue, kust 
vaatas suurele teele. Siis astudes talli juurde vaatas 
ta korraks ka selle uksest sisse. minnes seejärel tagasi 

veskisse. Kuid enam ei leidnud ta kuskilt rahu, mis 
nii ootamatult oli kadunud; tal tekkis enesele seleta- 
matu tusk, nii et ka töö ei pakkunud talle enam lusti. 
Ja siis läitnud uuesti piibu, sõnas ta sulasele nõnda: 


— Katsu kedervarrega üksinda toime tulla — mina 
lähen mõisa! 

— Mõisa, ja Rain langetas vasara, — peremees, 
võta mind kaasa! 

— Ära tõrgu minu tahtmise vastu, Rain, kostis 
Tehvan nüüd järsult, — sina pead "jätkama tööd! 

Ja läinud kambrisse, võttis Tehvan eneselt jahu- 
sed rõivad ning pani kirikukuue selga, tõi seejärel 
tallist hobuse, kinnitas sellele sadula asemel triibulise 
vaiba, hüppas selga ning hakkas kihutama mõisa 
poole. 

Rendihärra Engel Hartmann oli parajasti tulemas 
tallist, kui koerapoiss jõudis vahuleaetud hobusega ta- 
gasi. Ja nüüd ruttas ta kohe vankris istuva tüdruku 
juurde, hakates talt pärima, et kas tal on laps ning 
kas ta teda imetab. 

Imbi oli kartusest nii kohmetunud, et ta ei suut- 
nud mõisavanema pärimisele kosta ühtki sõna; pea- 
legi kõneles rendihärra maarahva keelt nii viletsalt, 
et ta sõnadest oli raske aru saada. Kuid nüüd tuli 
koerapoiss seletamisega appi, öeldes, et ta ise näinud 
oma silmaga, kui tüdruk imetanud last. Ja siis kuul- 
des, et tüdrukul olnud väärlaps juba kevadel, kuid 
ihunuhtlus seepärast veel ikkagi saamata, sõnas mõisa- 
vanem nõnda: 

— Säärase jõleda teo pärast pead sa nüüd tallis 
saama kuus paari vitsu! 

Et säärane karistus oli Imbil juba ammugi teada, 


90 


AA 


siis mõisavanema sõnad ei suutnud teda enam kohu- 
tada ning ta jäi langetatud laugudega endiselt vaiki- 
des seisma. 

— Kuid ma tahan sinu vastu olla helde ning armu- 
line härra ja anda sulle su hoorategu andeks! 

— Lase põlvili ja suudle härra kätt, sosistas koe- 
rapoiss, — suudle kätt..! 

Suutmata säärasest ootamatust heldusest toibuda 
jäi Imbi endiselt seisma. 


— Kuid nüüd pead sa näitama ka oma tänumeelt 
minu vastu! ütles Engel Hartmann päris lahkelt. 


— Ma tänan mõisahärrat halastuse pärast! kostis 
Imbi õige vaikselt. 


— Ja-ja, muidugi — seda oleksid sa ka pärast 
peksu pidanud tegema, seletas rendihärra kannatama- 
tult, — kuid nüüd ma tahan, et sa annaksid oma rin- 


napiimast ka minu lastele osa! 


Et tihtigi oli küladest toodud naisi lasteimetami- 
seks mõisa, siis säärases tahtmises polnud nüüd mi- 
dagi imet, nii et Imbi kostis rahuga: 

— Rindades ei jätku mul alati oma lapselegi 
piima..! 

— Aga mul on ju pisikesed lapsed, õige tibatillu- 
kesed, kostis rendihärra naeratades ning kutsus Imbi 
talli. — Siin nad on, õige näljased juba! ja ta tõstis 
koeralatrist ühe pimeda kutsika. 

Juhmilt jäi Imbi mõisavanemale otsa vahtima, suut- 
mata aru saada, miks teeb ta säärast nalja. Kui siis 
aga Engel Hartmann karvast kutsikat ikka edasi sili- 
tas, ei suutnud Imbi hoiduda sõnamast: 


— Egas siis need pole ometi mõisahärra lapsed?! 

— Needsamad nad on, nad on veel palju kallimad 
kui lapsed, nii et sul tuleb neid imetades... 

Seda kuuldes karjahtas Imbi metsistunult ning tah- 
tis tormata tallist välja, kuid uksel sulges koerapoiss 
tal tee. 

— Laske mind välja, laske..., kisendas Imbi. 
— mina ei hakka imetama koeri! 

Pannud kutsika tagasi latrisse, ütles Engel Hart- 
mann, haarates Imbi käe: 

— Sõge tüdruk, egas see sul tükki küljest ei võta, 
vaid sa saad selle eest veel koguni kõrget tasu! 

— Laske mind lahti, lahti..! kisendas Imbi edasi. 

Küll lubas Engel Hartmann peale rikkaliku tasu 
talle veel suurt vabadust, kuid Imbi ei pannud seda 
tähelegi. 

— Siis saad kuus paari soolaseid vitsu ja tõrku- 
mise eest veelgi enam! ähvardas mõisavanem. 

— Ma pole mitte koer, et pean kutsikaid ime- 
tama! kisendas Imbi; — lööge mind siinsamas sur- 
nuks, kuid seda ma ei tee! 

Kisa ning lärm mõisatallis üha suurenes, kusjuu- 
res koerapoisil tuli rabeleva tüdruku kinnihoidmisega 
näha kaunikesti palju vaeva. Tallist kuulduv kisa 
meelitas aga nüüd mõisarahvast suurel hulgal kokku: 
esmalt tuli sepp koos oma poisiga, siis aidamehi, 
aednik, toatüdrukuid, kokk ja palju teisi ümmardajaid 
inimesi uudishimulikult vahtima, kusjuures keegi ei 
märganud neid eemale peletada. 

Kuid sõnum, et rendihärra sunnib tüdrukut ime- 
tama oma koeri, rändas nagu tuli mööda kuiva 
aganikku kiiresti edasi, jõudes peatsesti ka põllule. 
kus teolised ja abivaimud seda kuuldes heitsid hooli- 

mata sundijate keelust oma vikatid õlale ning tulid 
joostes mõisaõue kokku. Enamasti tuldi sinna ainult 
tühise uudishimu pärast, kuid siis kuuldes veel ikka 
tallist kostvat tüdruku südamessetungivat kisa, ei suut- 
nud teomehed hoiduda urisemast: 

— On aga mõisavanemal tahtmine — sundida 
inimest imetama koera! 

— Oh seda sõgedat vallatust küll..! ohkasid abi- 
vaimud. 

— Mine tea, kas kutsikas peakski võtma inimese 
rinda? 

— Küll, pista talle kasvõi pöial suhu, siis kohe 
hakkab imema! 

— No see on aga siiski temp..! nuriseti. 

— Lööge maha, pistke siinsamas surnuks, kuid 
mina ei hakka..! kisendas Imbi tallis edasi. 

Vihast punetava näoga ilmus nüüd talliuksele En- 
gel Hartmann, kes märgates, et kogu mõisaõu on teo- 
lisi kubinal täis, hüüdis valjusti: 

— Kes siis teid siia kokku ajas? . Hoi, sundijad, 
kupjad, — kus te olete? 

Nüüd hakkas teolisi üksteise taha pugedes tasa- 
pisi taanduma, sest kartus oli suurem kui pahameel. 
Samas jõudis ratsahobusel kihutades mõisaõue Ronga 
Tehvan, kes, karanud hobuselt, hakkas läheduses seis- 
valt mõisasepalt pärima, et kas Imbile antava ihunuht- 
luse pealtnägemiseks on siis säärane otsatu rahvahulk 
kokku aetud. 

— Et mis siin enam pärida — parem vaata ja 
kuula ise! ja viibates talli poole pöördus Hauka Aadu 
tagasi sepikotta, olles seejuures päris kindel, et palja 
vallatusega tänane lugu ei lõpe. 

Nähes nüüd Ronga möldrit hakkasid mitmed teolised 
kisama: 

— Tehvan, Tehvan, mõisavanem sunnib su 0 tü- 
tart koeri imetama! 

Üldises lärmamises suutmata kõigest sellest aru 
saada trügis Tehvan talli poole, kust kuuldus ta tütre 
nuttu. Kuid nüüd tõttasid sundijad sulgema tal teed. 

— Imbi, minu tütar! hüüdis Tehvan tõugates kup- 
jaid kõrvale. 

— Isa, isa! kisendas Imbi, kes, olles lõpuks suutnud 
rabelda end lahti, jooksis narmendavas rüüs tallist 
välja. 

Enne kui asuda Tehvani kallale, sundisid kupjad 
teolisi mõisaõuest lahkuma; kuid koos teoliste hulgaga 
suurenes ka nende julgus. Tehvan aga, seistes kup- 
jaile kõige lähemal, hoidis tugevasti oma tütre ümbert 
kinni. 

Uuesti ilmus talliuksele rendihärra — suu kangest 
vihast virildunud ning tumedad kulmud tõmbunud ots- 
mikul kokku. Nagu kohutava viirastuse eest tõmbu- 
sid teolised teda nähes kartlikult tagasi, kuna aga Teh- 
van hoides kätt ikka tugevasti ümber tütre piha jäi ta 
ette silm-silma vastu seisma. Siis vallandanud nuuk- 
suva ning hirmumisest lõdiseva tütre, astus Tehvan 
sammu isegi ettepoole, kusjuures ta oli nii suuresti 
erutunud, et isegi sooned tursusid tal turjal ning hääl 
värises suus, kui ta sõnas: 

— Kas sina, mõisnik, sunnid minu tütart imetama 
oma koeri? 

— Ah sina... sina oledki siis ajanud rahva siia 
kokku! karjus rendihärra ja tõstes' härjakarast nuudi 

lõi sellega põigiti üle Tehvani silmnäo, ja siis lõi ta 
veel ning veelgi. 

Kuid viimased hoobid tabasid ainult Tehvani ette- 
sirutatud kätt. Ja siis rusika kerkides ning mõtlema- 
tult, mida ta teeb, lõi Tehvan rendihärrale ränga hoobi 
otse näkku, nii et ta kukkus oma kubjaste ette ristse- 
liti maha, kuna nägu kattus tal verega. 

— Lõi saksa! hüüdsid teolised hirmudes. 

Kupjad ning sundijad olid aga säärasest ootamatu- 
sest nii jahmunud, et nad ei osanud algul midagi ette 
võtta. 

— Siduge ta kinni. kinni see mässaja ning mõrtsu- 
kas! kisendas Engel Hartmann, ajades end jalule. 

Ja nüüd esimesest üllatusest toibudes kargasid kup- 
jad hagijaina Tehvani kallale, hakates köitma ta käsi. 

— Mehed, olgem ikka mehed! hüüdis nüüd Aabu 
välja tormates teoliste hulgast ning tõtates Tehvanile 
appi. 

Tema järel vajus kogu teoliste hulk kisades ning 
käratsedes sundijaile peale ning nad kiskusidki Teh- 
vani kubjaste käest. 

— Mässajad, mässajad! karjus Engel Hartmann, 
sundides oma kupjaid teoliste karja laiali ajama. 

Küll keerutasid kupjad vemblaid ja ütlesid kärki- 
des ähvardavaid sõnu, kuid lüüa ei söandanud nad 
nüüd kedagi, sest teolisile sigines peale vikatite ka tei- 
baid ja kive pihku. Ja põrnitsedes vihaselt mõõtsid 
siis vastased teineteise rammu, kuid kallalekargamiseks 
polnud neil kummalgi südant. 

— Kasige tagasi põllule! hüüdis lõpuks rendihärra. 
nähes, et teoliste jõud on ikkagi kupjaist üle. 

Kuid talupoegadest ei liikunud keegi oma kohalt. 

— Asuge tööle, sundis Engel Hartmann uuesti, 
— muidu saate kõik valusasti vitsu. 

Ka sel ähvardusel polnud mingit mõju — rendi- 
härrale naerdi lausa näkku. 

— Mida teie, santlaagrid, siis õieti tahate, või 
peaksin ma ühele hooratüdrukule koguni aupalka 
maksma? kisendas rendihärra kannatamatult 

— Sellest pole tehtud juttu, võttis nüüd sõna habe- 
mik talupoeg Sibi Andres, — kuid meie ei lepi sinu 
vähendatud tündrimaa mõõduga! 

— Ei lepi. ei lepi..! kisas nüüd taluperemehist 
teolisi, ergutades seega Sibi Andrest takka. 

— Ja miks ei lase sa meid laupäevaõhtuti vabaks, 
vaid sunnid tegema talutöid kuni pühapäevahommi- 
kuni, nii et me ei saa mahti minna isegi kirikusse! nu- 
rises nüüd ka sulaseist ja vabadikest teolisi. 

— Kasige minema, kasige... ütlen ma teile... 


karjus nüüd rendihärra pöörases vihas, — muidu kut- 
sun soldatid mõisa! 
Soldatid — säärane ähvardus mõjus siiski nõnda- 


palju, et tõmbudes pikkamisi tagasi hakkasid teolised 
lahkuma mõisaõuelt: kuid peagu keegi neist ei asunud 
täna oma töö juurde enam tagasi ega läinud põllule, 
vaid heitnud vikatid õlale, valguti küladesse laiali. Ka 
hobusepäevalisi kihutas nüüd vankrite kolisedes samu- 
tigi minema, nõnda et mõisaväljad jäid teolisist, abi- 
vaimudest, hobustest ja härgadest täitsa lagedaks. 
Ronga Tehvan viis aga oma tütre Imbi tagasi koju. 

rahunenud ning unustades tüli tu- 
lid nad Jõhvi mõisa põldudele odra- 
lõikuseks kokku. Ja uuesti algas 
mõisaväljal orjus: niitjate soonilistes. 
kätes vilkus haljas tera — vahedalt 
lõikas vikat kõrsi, kuna küürutavad 
naised kandsid neid rõukudesse. 
Ka herned, läätsed ja oad olid küpsenud ning ootasid 
koristamisel järge. 


Ühel hommikul aga ajasid mõisapõllul küürutavad 
teolised ja abivaimud end sirgu ning tõstes käsi silme 
juurde jäid kartliku imestusega vahtima teele, mida 
mööda lähenes trobikond sinisekuuelisi ratsamehi — 
kõigil haljad karabiinid ja musketid rihmapidi seljas 
ning rängad raidmõõgad rippumas vööl. 

— Tragunid tulevad mõisa, tragunid..! sosistati 
hirmunult. 

— Küllap sõda on jõudmas otsaga pärale, arvas 
Sibi Andres, lastes vikati langeda ning pühkides ots- 
mikult higi. 

Ka kupjad unustasid nüüd sundimise ning vahtisid 

ammuli sui reas ratsutavaid sõdureid, kes kapjade 
plagisedes kadusid mõisaõue piiravate kaskede ja vaht- 
rate varju. 

— Kas siis ikka tõesti sõda? 

Kuid kauaks ei jäetudki teolisi teadmatuse kätte 
kahtlema, sest juba toodigi põllule käsk, et kupjad 
ajaksid rahva mõisaõue kokku: ka küladest kutsuti 
mehi mõisa. 

— Püha taevane isa, mis meist nüüd saab? hak- 
kasid abivaimud hädaldama, kuna ka meestel kippu- 
sid põlved nõtkuma. 

Talurahvas, keda nüüd mõisaõue oli kogunenud 
mitusada pead, aeti kõik ühte õuenurka hunnikusse 
kokku, kuna aga härrastemaja tagant kaskede alt toodi 
sõdurid välja. 

Trahh, trahh! astusid jalastatud tragunid nagu üks 
mees eesotsas oma ohvitseriga ning jäid rindreana hir- 
munud rahvahulga ette seisma. Lühike käsk pereme- 
helt ja tragunid, astudes sammu. koondusid kahte 
viirgu, asudes seejuures nõnda, et tagumised mehed 
jäid seisma esimeste vahekohta, olles üksteisele nii lä- 
hedal, et nende kolmnurksed kübarad puutusid serva- 
dega peagu kokku. 

—- Langeta musket! käsutas peamees, ise tõmma- 
tes tupest halja mõõga. 

Trahh! vajusid püssid tragunite õlalt. 

— Musket laenguks! ja püssid pöörati jalapöidade 
vahele. 

— Tõsta musket, ava pann, puista pannile rohi, 
sule pann, aseta kaba maha, võta padrun..! sääraseid 
käske jagas nüüd peamees üksteise järele õige kiiresti. 
kuna aga sõdurite käed olid nobedad neid täitma. 

Kui siis tragunid olid parempoolsel puusal rippu- 
vast paunast võtnud paksust paberist kokkukeeratud 
padruni, käsutas peamees uuesti: 

— Hammuwusta padrun! 

Kähku pistsid sõdurid padruniotsa suhu ning ham- 
mustasid selle tinakooriku katki. 

— Pista torru, tõmba varras! 

Kahe liigutusega kiskusid tragunid püssist varda. 
kuna kolmanda ajal kõlas uuesti ohvitseri käsklus: 

— Kinnita laeng! 

Ja kui siis laengud olid tambitud püssitoru põhja 
kinni ning vardad pisteti tagasi oma pessa, järgnes 
uus käsk: 

— Vinna kukk! 

Naksahtasid ränikiviga püssikuked, ja siis jäid vai- 
kivad tragunid tardunult seisma. 

— Issand Jumal, oigasid hirmunud — talupojad, 
— mida nüüd meiega võetakse teha?! 

Tragunid seisid aga liigahtamata nii vaikselt, et 
isegi silmad ei pilkunud neil peas; ainult nende 
õlgadeniküündivaid juuksekäharaid sasis tasane tuuleiil. 

— Kas siis tõesti laseb kuningas oma sõjaväel nii 
suurt talurahva hulka ilma ühegi halastuseta maha 
tappa! kurtsid mehed, kuna aga naised halasid ning 
ringutasid käsi: 

— Issand, Issand — armuline taeva Jumal..! 

Sõdurid seisid vinnastatud püssidega liikumatult pai- 
gal, kuna aga kaskede all trampisid nende kammitsasse 
pandud hobused, puristades rahutult ja kõristades 
valjaid. 

Nüüd tuli härrastemajast ka rendihärra Engel Hart- 
mann, hoides käes vinnastatud kukega štutserit ehk jä- 

medaraualist lühikest püssi. Kohe hakkas ta sõjaüle- 
maga nõu pidama, hoolimata, et samal ajal talurahvas 
halises ning kurtis nii valjusti, et kisa oli isegi kaugele 
küladesse kuulda. 

Ja nüüd jõudis mõisaõue üks väljasaadetud kapral- 
kond, tuues laetud püsside vahel Ronga Tehvani koos 
ta kahe sulasega, kuna kubjas Juhkum, olles sõduritel 
teejuhiks, sammus kõige ees: ja nende taga, paarikümne- 
sammulisel vahemaal, tuli nuttes veski Imbi koos Maa- 
rega, kes kandis kätel ta last. 

— Ahaa, mässajate peamees on jõudnud pärale! 
ja raputades püssi astus Engel Hartmann Tehvanile 
vastu. 

Kartes rahva avalikku vastuhakku oli rendihärra 
pidanud kuni tragunite kohalesaabumiseni jätma ka 
Tehvani rahule, kuid seda magusamana tundus talle 
nüüd tasumise tund. 


Ronga rahvas tõugati teiste kokkuaetud ning tõrku- 
mises süüdi peetavate talupoegade hulka, kus nad nüüd 
suure imestamisega jäid vahtima kõike seda, mis nende 
ümber toimus. 

Kui Engel Hartmann oli tragunite peamehe ning ki- 
helkonna komissariga nõu pidades juba küllaltki vaiel- 
nud, saatis ta kupjaid talupoegade seast nende naisi mi- 
nema ajama. Olgugi et naistele anti nüüd kojumine- 
kuks käsk, läks neist osa nuttes ning vingudes ainult 
mõisahoonete vahelt välja, jäädes siis kartuse ja uudis- 
himuga eemalt vahtima, kuna aga need, kelle mehed, 
isad, pojad ja vennad viibisid suremisele määratute seas, 
tõrkusid täitmast seda käsku, nii et kupjail tuli neid 
meeste hulgast kas piitsadega pekstes või kättpidi lohis- 
tades minema kihutada. 

— lsa, isa! karjus nüüd Imbi, haarates Tehvanist 
kinni. 

— Kasi eemale! tõrjus teda kubjas Juhkum. 

Et aga Imbi ei pannud teda tähelegi ega võtnud 
kuulda ka isa manitsust minna meeste juurest eemale, 
siis kubjas, muutudes ta vastu õige tigedaks, karjus: 

— Tüdruk, lase lahti vanamehe hõlm, või muidu 
väänan sulle härjakaraga! 

* — Imbi, las mehed õiendavad oma asja, sina aga 
mine koju! sundis Tehvan uuesti oma tütart. 

— Ei isa, sureme juba koos! 

— Lita, või ei kuula sundija sõna! ja Juhkum lõigi 
Imbit. 

Kuid samas tabas Raini rusikahoop kubjast ennast, 
nii et ta kukkus tagurpidi maha. 

— Sina, sina julgesid mind lüüa! kisendas nüüd 
Juhkum, söandamata aga säärases inimrüsinas enam 
tõsta nuuti. 

Kui siis lõpuks kõik naised olid tõrjutud meeste 
seast eemale, astus Engel Hartmann talupoegadele lä- 
hemale ning raputades kogu aja püssi hüüdis ta valju 
häälega mõnda: 

— Jumala pärast, säärase vallatuse ning kurja loo 
pärast, et maarahvas on julgenud kivide ning nuiadega 
ehituna näidata end oma mõisahärrale ning teda koguni 
lüüa, saab nüüd teie pihta ilma armuta püssidest kõ- 
vasti lastud. ja need, kes seejuures juhtuvad jääma ellu, 
saavad saadetud kuninga tööle ning kõige rängemale 
ihu ja elu trapile! 

Säärane ähvardus pani mehi jahmuma, aga siis 
pikkamisi toibudes hakkasid nad läbisegi hädaldades 
karjuma: 

— Kas see peaks siis olema na tõsine taht- 
mine, et ta rahvast: tapetakse ilma igasuguse armuta 
säärasel hulgal maha, pealegi kui me pole teinud min- 
git kurja! 

Et aga rendihärra ja kihelkonnakomissar näisid ole- 
vat halastamatud, nii et nende pärast oleks võinud kas- 
või nüüdsama alata tapatööd, siis talupojad pöördusid 
tragunite poole, püüdes pehmendada vähemalt nendegi 
südant. Kuid sõdurid, seistes ähvardavas tardunud vai- 
kuses, näisid olevat valmis täitma oma peamehe iga 
soovi. 

— Kas selle pärast, et tema. ja talupojad näitasid 
mõisarentnikule näpuga, — suurendab kuninga seaduse 
ning vakuste vastaselt meie koormusi, sunnib meid pü- 
hapäeviti kirikuskäimise ajal orjama, rikub enese ka- 
sude pärast kuninga poolt määratud tündrimaa mõõtu 
ja lõpuks sunnib meie naisi, et nad oma rinnapiimaga 
imetaksid ta koeri, kas siis säärase ülekohtuse tahtmise 
ning jõleda teo vastu sõnelejad peavad nüüd kuninga 
tahtmist mööda saadetama hukka? 


Ikka endiselt vaikisid tragunid ega pilgutanud 
silmigi. - 

— Kõik see on vale, kisas nüüd rendihärra talu- 
poegadele vastu, — ühtki naist pole ma sundinud toitma 
rinnapiimaga koeri, vaid kutsusin ainult ühe tüdruku 
koeratalitajaks mõisa! ja seletades, et mässamahakanud 
teolised püüavad nüüd päris asjatult ning inetul kom- 
bel keerutada tema tahtmist teisiti, nõudis ta jonnakalt, 
et peamees laseks oma traguneil avada talupoegade 
pihta püssitule. 

Kuid sõdurite peamees, kah mõisapidaja, kuuldes 
nüüd sääraseid talupoegade kurtmisi ei söandanud ilma 

kohtu otsuseta avada nii suure rahvahulga pihta tuld, 
ja ta kostis Engel Hartmannile nõnda: 
— Kui sinu talupojad on tõrkumises süüdi, siis peab 
uurima ning selle üle otsustama maakohus, aga mitte 
neid enneaegu surmama! 


— Nad on mässajad, ning mässajate üle pole vaja 
mõista enam muud mingit kohut! 

— Siiski — paljast hirmutamisest peaks juba jät- 
kuma. .! 

Talupojad olles surmahirmuga ähvardatud ning 
suurde ahastavasse kitsikusse aetud, seisid kahvatuina 
ning kuulasid argselt, kuis nüüd nende hingede üle võ0- 
ras keeles kaubeldi. 

Engel Hartmann vaidles aga ohvitserile omakorda 
vastu, kuid lõpuks oli siiski nõus andma nõndapalju jä- 
rele. et teolisi aetaks läbi kadalipu, kuna aga pea- 
süüdlane ning tema lööja koos oma sulastega lastaks 
teiste hirmuks maha. 

Kuid säärasegi nõudmise vastu sõitles sõdurite pea- 
mees, üteldes, et ilma kohtuta pole ta nõus hukkama 
ühtki inimhinge. 

— Kuid ometi on ta ju minu vastu tõstnud kätt! 
ägestus rendihärra. 

Võttes Engel Hartmannil käe alt kinni ning hakates 
temaga kõndima tragunite rindrea. ees, sõnas peamees 
talle: ” 

— Nüüd, millal päevast päeva on karta vaenlase 
pealstulemist, pole ometi tark tegu hakata surmama 
oma talupoegi, kellest maa kaitsmisel võib olla ka oma- 
jagu kasu! 

— Neist röövlitest pole kellelegi kasu. kostis rentnik 


103 


14 


tigedalt, — ennem lähevad nad vaenlase poolele üle, 
kui et tuleksid meile maa kaitsmisel appi! 

Siiski lõppes see lugu, ilma et oleks hakatud verd 
valama, ning talupojad lasti pärast pikka manitsust 
ja hoiatusi seekord vabaks. Ainult Ronga Tehvan seo- 
tuna käsist ja jalust pandi koos oma kahe sulasega mõisa 
tühja aita kindlate lukkude taha vangi, kuna üks sundi- 
jaist jäeti neid sinna valvama. 

Olles rõõmsad, et seekord olid pääsenud eluga, rut- 
tasid nüüd teolised põllule ja osa peremehi tagasi koju 
jätkama oma tööd. Ainult veski Imbi ei osanud algul 
kuhugi minna, olgugi, et Maare kutsus teda koju. 

— lsa, isa, sind pandi vangi! kurtis Imbi ühte- 
soodu edasi ning püüdis pääseda aita, kuhu oli tõugatud 
ta isa. 

Kuid teda ei lastud isegi jumalagajätuks isaga 
kokku, vaid kupjad kihutasid ta kurja sõnaga mõisast 
minema. 

— Ära kurda, püüdis siis Maare lohutada Imbit. 
kui nad olid sammumas kodu poole, — vaid kiida Issan- 
dat, et ta võttis teda kindla surma eest hoida! 

— Vangipõli on hullem kui surm! kostis Imbi. 

— Üh Imbi, Imbi, sa ei tea enam, mida sa räägid! 

Koju jõudes tundus see Imbile kõledalt külmana — 
igast nurgast näis nukrus vastu vahtivat. Ka vaikiv 
veski konutas jõekaldal nagu mahajäetud orb. Ja siis 
õhtu saabudes hakkas ka õuekoer Muri peremehe jä- 
rele igatsust tundes pikalt ning kaeblikult ulguma. 

— Üh Jumal, Jumal, ons see kannatuste lõpp või 
alles algus?! ohkas Imbi ristitades käsi. 

Pöördudes härdas palves Issanda poole laskusid mõ- 
lemad tüdrukud põlvili ning palusid, et ta ise võtaks 


104 


hoida ning kaitsta nende isa ning leivavanema elu, tu- 
letades oma palves meelde ka ta ilmsüütult kannatavaid 
sülaseid. — — — — — — -— -— -— -— 


Et Tehvan koos oma sulastega vaevles veel ikka 
vangikongis, kust tal pääsemiseks oli kadumas igasu- 
gune lootus, siis ühel õhtul sõnas Maare Imbile nõnda: 

— Kui minna paluda õpetajat, et tema võtaks sinu 
isa eest kosta mõisavanema ees mõne sõna?! 

Õpetajat, mõtles Imbi, ning temas tekkis ärevus: 
minna kirikumõisa, näha seal palgest palgesse Hinnot 
— ei, seda ei suudaks ta kunagi teha! 

— Siis lähen ma ise, ütles Maare, — mõtlesin ai- 
nult, et sinu kui tütre palumisest oleks vahest enam 
abi. 

Lasta Maarel minna, kuna aga tema — tütar, ei 
taha seda oma vangis vaevleva isa pärast mitte teha! ja 
nüüd tundus Imbi eneselegi päris jõledana. Ei, olgu 
tema enese alandus seejuures kuitahes suur, kuid oma 
isa eest tahab ta teha kõike. Ja mis tähendab seejuu- 
res tühine häbikartus, kui ta isa ootab vahest koguni 
võllasurm. Ja Imbi ütles kindlameelselt nõnda: 

— Sa, Maare, suiguta kätkis last, mina ise lähen 
kirikumõisa! 

— Sina? 

— Jah — mina tahan minna oma isa eest kiriksan- 
dat paluma! 

Ja mähkinud end tumepruuni samblakarva sõbasse, 
asus Imbi tol pimedal sügisõhtul kirikumõisa poole 
teele. Juba toast astudes puhus külm tuul vingudes talle 
näkku ning pugedes iga rõivavoldi ja riidekoe vahelt 
sisse pani ta lõdisema. Kuid rängast murest mulju- 

tuna ei tundnud nüüd Imbi külma ega ka pilkases pi- 
meduses üksinda liikudes hirmu, vaid astus nobedasti 
edasi. Kuid mida enam ta nüüd kirikumõisale lähenes, 
seda suuremaks muutus temas ka teissugune ärevus — 
ta näeb seal Hinnot! Ainult paljas mõte Hinnost oli 
teinud teda alati rahutuks ning toonud südamele lõp- 
matu palju piina, mis aga nüüd kõik kokku sulades 
muutus ühiseks suureks lohutamatuks mureks. 


Üsna kaugel, kaugel sealpool kirikuäärset surnuaeda 
näis hakkavat vilkuma üksik tuluke, mis paistis kiriku- 
mõisa aknast. Sinna tahtis nüüd jõuda Imbi, kusjuures 
tal tuleks mööduda ka surnuaiast, mida ta öösiti alati 
pelgas. Kuid imelikul kombel täna, millal ta süda oli 
ahastusest lõhkemas, ei tundnud ta surnuaiale lähene- 
des sugugi hirmu. 


Sammudes edasi kuulis Imbi äkki enese selja taga 
krabinat, nagu oleks mõni pisike olend astunud tippa- 
misi ta kannul. Heites pilgu üle õla tahapoole, ei suut- 
nud ta aga pimeduses mitte kedagi näha. Kuid krabin 
jätkus. Jäädes seisma pöördus Imbi ümber, kusjuures 
soikus ka seljatagune krabin. Pingutades silmi vahtis 
ta nüüd kartlikult pimedusse, kuid ikkagi suutmata 
midagi näha, sest taevast katsid tihedad pilved, mille 
läbi võis ainult aimata täiskuu kuma. Hirmunult jät- 
kas Imbi sammumist, kusjuures krabin tuli ta kannul 


ikka edasi. 


Kui siis kuu tungis veidi heledamalt läbi pilvede, 
pöördus Imbi uuesti ümber, ja nüüd pidi ta enese kart- 
likkuse üle isegi naeratama — ta kannul sammuja oli 
väike must koer. 


— Noh, kutsikene, kust sa siis tuled? 

Vahtides Imbile õige teraselt otsa püsis koer liiku- 
matult paigal. 

— Kutsikene, tule lähemale, tule! ja Imbi sirutas 
käe. 

Koer aga jäi endiselt paigale. 

Kartes, et ta järelsammumisega hakkab jällegi teda 
eksitama, tahtis nüüd Imbi peletada teda minema, sõ- 
nades: 

— Ära hulgu ringi — mine koju! ja kui keer ka 
seepeale ei liigahtanud, lõi Imbi jalaga vastu kahkunud 
maad, öeldes: — Kasi koju, muidu võtan vitsa! 


Koer aga vahtis talle ainiti otsa — otse silmadesse. 


Ja nüüd oli Imbil tunne, nagu oleks jääkülm koolja- 
käsi puudutanud ta südant. Kuid siis sundide: jääma 
end rahulikuks jätkas ta sammu, kuna aga koer tuli 


endiselt tippamisi krabistades ta kannul. 

Nüüd lähenes Imbi surnuaiale, mille taga asus kiri- 
kumõis ja -küla. Veel veidi sammumist, veel tõttamist 
— ja ta ongi päral. 

Möödudes surnuaia väravast kuulis Imbi, et koera 
sammud ta selja taga kaugenevad. Ja heites siis pilgu 
üle õla nägi ta kohkudes, et koer pöördub kalmistu vä- 
ravast sisse. 

See on koolnu hing! ja Imbi hakkas hirmunult 
jooksma. 

Väsinuna ning lõõtsutades jõudis Imbi kirikumõisa 
ukse taha, kus hakkas kobamisi otsima koputit: kuid 
enne kui ta suutis seda haarata. vajus ta rammestudes 
maha. Ajades end siis uuesti jalule haaras Imbi kiriku- 
mõisa ukse küljes rippuva raudse koputivõru tugevasti 
pihku. Külma raua puudutus tuletas talle aga uuesti 

Hinnot meelde, ja see tõi südamesse kartuse, mis oli 
isegi suurem kui surnuaia juures äsja läbielatud hirm. 

Kuid ei! ja Imbi raputas pead. Ta peab võitma 
sellegi kartuse, ütelgu Hinno talle mistahes! Jah, kui 
ta isegi kurjustaks või koguni lööks teda, see oleks talle 
parem. Ja ta hakkaski taguma koputivõruga vastu 
hingekarjase ust, lüües löögi löögi järele, kusjuures 
kõik need kolksahtused näisid aina kisendavat: 

— Hinno, Hinno, Hinno! 

Lakkamatult koputas Imbi nii suure ägedusega, et 
said tublisti häda, mida ta aga nüüdses ärevuses ei suut- 
nud tähele panna. 

Samal ajal istus köster kirikumaja pisikeses ees- 
kambris, mida valgustas laual põlev väike rasvküünal. 
Juba mitmendat korda oli ta avanud ladinakeelse palve- 
raamatu, et selle abil õppida võõrast keelt, mille sele- 
tamiseks ka Toomas Knieper ei keelanud talle aeg- 
ajalt oma juhatust ning abi, kuid täna ei suutnud ta 
sellega toime tulla. 

Istudes käsipõsakil oli noore köstri pilk pöördunud 
küll raamatule, kuid samal ajal viibisid ta mõtted möö- 
dunud-öise unenäo juures. Ja see imelik uni oli nagu 
saadana kiusamine vaevanud teda kogu päeva ega and- 
nud nüüd õhtulgi rahu. Unes oli ta näinud, et ta pol- 
nudki Jõhvi kiriku köster, vaid koguni mingi pikal tee- 
konnal viibiv rändsell, kes oli puhkamiseks peatumas 
ühes tundmatus majas. Ja tollesama maja üksikus 
kambris, kus ta koos paljude teiste rändajatega para- 
jasti viibis, lamas sängis keegi tundmatu neitsi. Kui 
ta siis koos nende rändajatega asus uuesti teele, hõi- 
kas toosama sängis lamav neitsi ta ukselt tagasi ning 

kutsus enese juurde. Ja siis oli tema — Hinno, kum- 
mardudes ta kohale suudelnud ta huuli, ning tund- 
mata häbi, pistnud isegi oma käe ta põue, muljunud 
ta rindu, heitnud ta kõrvale ning maganud temaga 
koos. Ning lõpuks oli talle selgunud, et toosama tund- 
matu neitsi polnud keegi muu kui Imbi! 


Hommikul oli aga Hinno säärasest unenäost nii põ- 
rutatud, et ta tundis isegi enese ees pöörast häbi. Kuid 
ühtlasi hakkas nüüd ta hing ja ihu kisendama enam kui 
kunagi enne Imbi järele. Temas tekkis isegi kadedus 
ning kahjumeel, et miks Imbi on eksinud teiste ja mitte 
temaga, Ja nüüd hakkas ta südames lihalikkusele ah- 
vatlev kurjus tasapisi ikka enam ruumi leidma, nõnda 
et ta oli selle öösise nägemuse mõjustusel valmis üks- 
kõik kellega eksima ning eksitama kasvõi isegi mõnda 
abielunaist. 

— Üh saadan, saadan, jäta oma kiusamine! ohkas 
Hinno! hakates uuesti veerima ladinakeelseid sõnu. 

Äkki aga kuuldus välisukse taga” tugevat koputa- 
mist. Haarates laualt põleva küünla tõttas Hinno vöö- 
rusesse, kus hüüdis: 

— Kes nõuab sisselaskmist? 

Vaikus, nagu poleks ühtki hingelist olnud ukse 
taga. 

— Kes tahab pääseda õpetaja majja? 

— Mina — veski Imbi! kuuldus nüüd ukse tagant 
vaikne hääl. 

— Imbi, Imbi, ma teadsin, et sa tuled! ja Hinno 
nihutas kärmesti ukse eest raudse riivi. 

Imbil oli tahtmine alustades seletamist sõnada: 
köstriisand, kuid nüüd seda siiski mitte suutes puhkes 
ta tasaselt nutma. 

— Aga Imbi, sa ju lõdised — sul on külm! ja tõm- 
mänud tüdruku enese juurde eeskotta. sulges Hinno 
ukse. 

Nähes aga nüüd Imbi kurbtõsiseid silmi kadusid 
Hinnost kõik ta valejälgedele sattunud patused ning 
jõledad ihad, nii et ta hakkas suure osavõtuga pärima 
Imbi kurvastuse ja kirikumõisa tuleku põhjuse üle. 

— Isa..! nuuksus Imbi, suutmata rohkem ütelda. 

— Hukatud? küsis köster kohkudes. 

— Hoidku Issand ise selle eest, ohkas Imbi, püh- 
kides sõbaservaga silmi, — kuid ma kardan, kardan, 
Hinno, ja ta haaras köstri käe. — kardan, et ta enam 
eluga ei pääse! 

Hinno seisis nõutult vaikides. 

Ja nüüd hakkas Imbi seletama, et oma viimses 
ahastuses tulnud ta kiriksandat paluma, et vahest tema 
võtab ta isa eest rendihärra ees kosta. 

Jätnud Imbi oma kambrisse. läks Hinno maja teises 
otsas asuva õpetaja juurde. Parajasti oli õpetaja Too- 
mas Knieper tegemas sissekandeid vanasse kirikuraa- 
matusse, kuna ta pere istudes juba õhtulauas ootas 
nüüd ka tema sinnatulemist. 

Samal ajal, millal Hinno viibis õpetaja kambris, 
laskis Imbi oma pilgul mööda köstri kambrit ringi 
liikuda. Talle hakkas seal silma kitsas säng, millele 
oli laotatud hall, ilma ühegi kirjata vaip, siis valgeks- 
küüritud väike laud, millel põles küünal: laual aset- 
sesid ka mõned raamatud, millest üks oli maakeelne 
katekismus, peagu samasugune, mille Hinno oli kinki- 
nud temale. Laual puutusid talle veel silma paberi- 
leht, savist tindipott ja selle sisse torgatud hanesulg. 
Kummardudes laua kohale nägi Imbi, et paberile oli 

kritseldatud mitmesuguseid tähti, vigureid, joonista- 
tud katmata inimeste kujutusi ja paarile kohale kirju- 
tatud isegi tema nimi. 

Eemaldudes lauast hakkas Imbi vahtima seinu, 
millel sängi peatsi kohal rippus mustale paberile hõbe- 
tähtedega trükitud kiri, mida ta küll oskas lugeda, 
kuid millest ei suutnud aru saada, sest need polnud 
maarahvakeelsed sõnad. Muid seinal asetsevaid salm- 
kirju ja pilte ei suutnud ta aga üldse seletada, sest til- 
luke küünal suutis nii kasinasti valgi a tuba, et 
isegi suured laetalad paistsid ainult üksikute pikkade 
tumedate viirgudena, mis jooksid ühest seinast teise. 

Peagu kuulmatult vaiksesti sammudes tuli nüüd 
Hinno tagasi ning ütles Imbile nõnda: 

— Õpetaja ootab sind omas kambris! 

Nihutanud sõbaserva pealaelt kuklasse, astus Imbi 
kartlikult sammudes hingekarjase tuppa. kus valitses 
vaikus. Kui siis Hinno oli maha jäädes sulgenud ta 
selja taga ukse, jäi Imbi kartliku kohmetusega selle 
juurde seisma. Õpetaja aga kirjutas kummargil laua 
ääres istudes edasi ega näinud tulijat märkavatki. 
Seejuures oli toas nii suur vaikus, et isegi Imbi kuulis 
hanesule krabinat, kui õpetaja oma kondiste sõrme- 
dega vedas karedale paberile kirjaridu. Siis aga ase- 
tanud sule lauale, pöördus Toomas Knieper toolil poo- 
leldi ümber ning sõnas: 

— Astu lähemale! 

Hingekarjase hääles polnud tunda ei pahameelt ega 
ka heldet kaastunnet, olgugi et ta ees seisis ahastav 
inimhing. Tulnud õpetaja juurde, langes Imbi põlvili. 

— Tean, mispärast sa tuled, tean..! Kuid mina 
ei saa anda mingit abi, sest su isa on teinud mõisa- 

vanema vastu ränka pattu, ning seepärast ei tohi ta 
mitte nuhtlemata jääda! 

— Aga kui mõisavanem laseb ta hukata?! tungis 
peagu karjatusena Imbi suust. 

— Ka surmaga nuheldakse, laps, ka surmaga... 
nõnda nagu pühakiri ütleb seda, et surm on patu palk! 

— Mu isa pole teinud pattu! sõnas Imbi peagu 
sosinal ning hakkas vaikselt nutma. 

— Ta on süüdi, kostis õpetaja karedasti, — süüdi 
selles, et tõstis oma mõisahärra vastu käe! 

— Mõisahärra lõi teda enne! 

— Mõisahärra lõi, kordas hingekarjane kannata- 
matult ja võttis laualt nuusktubaka-karbi, — ega sel- 
lepärast ei tohi veel talupoeg teda lüüa, sest juba käsu- 
õpetuses on öeldud nõnda, et inimene peab oma vane- 
maid ning ülemaid austama, ja avades hõbedase nuusk- 
tubaka-karbi võttis Toomas Knieper sealt näpuotsaga 
pruuni tolmu, mida ninasõõrmeisse pistes hakkas 
aevastades turtsuma. — Ja et ta mitte pole õige pere- 
isa ning tõsine kristlane, seda näitab juba seegi, et ta 
ei võtnud sinu järele valvata, nii nagu see on iga lap- 
sevanema kohus, vaid lastes sul häbiväärset roppu elu 
elades muutuda hoorajaks! 

Nagu vali torm pani äge nuuksumishoog Imbi kogu 
kehast rappuma. 

Kuid hoolimata ta valjudest sõnadest oli Toomas 
Knieperil pehme süda, nõnda et ta nüüdki pannes tä- 
hele tüdruku suurt hingeahastust muutus ta vastu lah- 
kemaks ning ütles nõnda: 

— Aga siiski tahan ma sinu isa eest kosta ning 
püüan pehmendada rendihärra südant! 

Tänulikult suudles Imbi õpetaja kätt. 


112 


Pärinud Imbilt ta praeguse käekäigu üle järele, 
käskis õpetaja tal tõusta. Seejärel tõusis ka ta ise, 
sõnades jumalagajätuks: 

— Jääme lootma armsa Jumala abile, mis meid alati 
on aidanud hädas! 

Saatnud Imbi omast kambrist välja, ütles Toomas 
Knieper ukse taga seisvale köstrile: 


— Heinrich, pane küünal laternasse ning mine 
vaada see murest murtud inimlaps tagasi ta koju, sest 
öö on tormine ja pime! ja siis soovinud Imbile rahu- 
likku ööd ning kindlat meelt Jumala sisse uskumisel, 
pöördus ta tagasi oma kambrisse. 


Imbile aga tundus, nagu oleks muutunud ta mure 
nüüd hoopis kergemaks. 


Hinno tõmbas enesele paksu halli vammuse selga, 
köitis pussaka ümber keba, pistis küünla laternasse, 
haaras ukse kõrvalt kadakase malga ja siis astusid nad 
välja. 

Tuul vingus, mets kohises ja eemalt kaugelt kuul: 
dus näljaste huntide ulgumist, kui Imbi oli parajasti 
kõrvu köstriga sammumas kodu poole. Leidmata pa- 
rajaid sõnu, mida teineteisele ütelda, astusid nad vai- 
kides edasi. . Kuid Hinnol kipitas küsimus hingel, ta 
pidi mitmel korral kõhatama, enne kui tihkas küsida: 

— On see tõsi, Imbi, nagu kirikukülas teab rahvas 
kõnelda, et mõisas sunniti sind imetama koeri? 


— Jah — nõnda see sundimine käis! 


— Metsalised..! urises Hinno hääle kurjasti väri- 


sedes. 

— Ja et tõrkusin, siis seepärast mu isa peabki 
vaevlema köidikuis — ta lõi rendihärrat! 

8 Kui Raudpea tuli 113 


E 


— Imbi, ka mina oleksin teda säärase nurjatu taht- 
mise pärast löönud! 

Küünal vilkus laternas. valgustades ainult ühe 
sammu kaugusele pimedat teed; kuid sedagi kasinat 
valgust ei jätkunud kauaks, sest valjud tuulepuhangud 
liikudes üle maa viisid laternast vilkuva tulukese. 
Nüüd pidid teekäijad jätkama pilkases pimeduses 
sammu, sest siinsel lagedal teel keset lõõtsutavaid tuuli 
polnud võimalik hakata raiuma ränikivi küljest säde- 
meid, et panna hõõguma käsna ning sellega siis süü- 
dates vääveltaela saada tuld: pealegi polnud Hinnol 
tulerauda kaasas. 

Olgugi et Hinnol oli nüüd südamel palju küsimusi, 
ei osanud ta neist ühegagi algust teha — mitte kuidagi 
ei osanud. Lõpuks märgates, et Imbi lõdiseb, sõnas 
ta nõnda: 

— Sul on külm, Imbi, ma annan oma vammuse?! 

— Ei, Hinno, see pole külmast... ma ei taha 
sinu vammust! 

Jällegi astusid nad vaikides, kuni Hinno sõnas 
ohates: 

— Oh Imbi, Imbi, miks lükkasid mu 0kosjad 
tagasi? 

— Miks, Hinno, sa tead seda isegi! 

— Et sa olid teisega eksinud? 

Kuid nüüd oli Imbi kannatuse mõõt ääreni täis — 
ta jäi äkilise nõksahtusega teele seisma ning sõnas 
peagu tigedasti: 

— Mitte ei eksinud, vaid mind eksitati — mõisa 
rehes võeti sundimisega..! 

— Aga Imbi, ja pillates laterna koos kepiga koli- 

sedes maha haaras Hinno ta õlgadest tugevasti kinni, 
— miks ei kõnelnud sa sellest mulle varem? 


Seistes trotslikult vaikides tundis Imbi, kuis veri 
tungis talle näkku ja pani selle õhetama. 


— Siis, siis on ka kirikutulbaga tehtud sulle üle- 
kohut! hüüdis Hinno. — Sa ei tea, Imbi, kui valus 
oli mul tookord, kui sind kiriku ees teotusega nuheldi 
— süda kippus lõhkema sees! Kuid oleksin ma teadnud, 
et see on ülekohus, siis, siis..! ja suures meeleliigutu- 
ses lämbusid sõnad tal suus. 

Uuesti sammusid nad edasi, kusjuures Hinno, haara- 
nud Imbi piha, surus teda tugevasti enese vastu, nii tu- 
gevasti, et ta tundis südame rahutult põkslevaid lööke. 

— Imbi, ütles siis Hinno pärast lühikest vaikimist 
uuesti, — Imbi, kas sa nüüd veel tuleksid mulle? 

— Ei, Hinno, sulle ma ei tule! 

— Ei tule! kordas Hinno ja vallandas tüdruku 
piha. 

— Ei tule sulle ega lähe ka kellelegi teisele! 

— Siis olid need sul ikkagi petlikud sõnad, kui 
kinnitasid, et sinuüksi mina olevat sulle südame järgi! 

— Aga Hinno, hüüdis nüüd Imbi peagu karjahta- 
des, — mitte keegi pole mulle nii armas kui sina, kuid 
ma ei tohi sulle tulla, sest ma olen..! 

— Nõnda ära kõnele, Imbi, kui sind sundimisega 
teotati, siis oled sa puhas nagu ennegi ning võid täie 
õigusega kanda altari ees mirdipärga! 

— Kuid. Hinno, ärme kõneleme sellest nüüd! 
ohkas Imbi, tuletades meelde oma vangis vaevlevat 
isa. 

— Sul on õigus, Imbi, kostis köster, — sellest 

kõneleme siis, kui ta on uuesti vaba ning tagasi omas 
kodus. 

Nõnda kõneldes oli teepikkus märkamatult kaha- 
nenud ning nad jõudsid lõpuks pärale. Maare, olles 
pannud lapse lae all rippuvasse hälli magama, istus 
nüüd pilaku kõrval ning oodates peretütre tagasijõud- 
mist kudus varrastel sukka. 

— Maare, ütles Imbi kambrisse astudes, — õpe- 
taja lubas katsuda pehmendada mõisavanema südant! 
ja ta näis olevat hoopis rõõmsam kui kodunt lahkudes. 

— Annaks Jumal, et see läheks tal korda! kostis 
Maare kartlikult piiludes tuppatulnud köstrit. 

Kuid ka Maarel oli nüüd pajatada uudist, öeldes, 
et vahepeal käinud Lamboja talu manulise eit veskis 
ning teadnud rääkida, et mõisas olevat pääsenud jutt 
lahti, nagu tahaks rendihärra võtta Tehvanilt veski 
ning anda ta Lamboja Hansu koduväile. 

— Kuidas, see on ju ometi meie veski, hüüdis 


Imbi, — kuulub põlvest põlve ainuüksi meile! 

— Kes sakste tahtmise vastu saab panna, kostis 
Maare, — eks talupoja vara ole kõik nende meelevalla 
all! 


— Kuid egas rendihärral enesel midagi võtta ole 
— mõis on ju Ingerimaa kuberneri oma! 

— Mis seegi aitab — meelitab kavalate sõnadega 
kindrali oma nõusse! 

— Ei, kui nüüd isa pääseks vangist, siis veskit ta 
küll käest ei annaks, vaid läheks kas või kuningale 
enesele kaebama. Kuid sellepärast teda peetaksegi pael- 
tes ning tahetakse hukata, et seda kergemini saada 
kätte ta vara! 

Ja nüüd tundis Imbi, et isa puududes lasub pere- 

konnaõiguste kaitsmine ainuüksi tema õlgadel; ja see 
andis talle jõudu ning tuge rendihärra ülekohtusele 
tahtmisele kindlasti vastu panna, nõnda et ta sõnas uh- 
kesti ning kangekaelse trotsiga hääles: 

— Veskit ei anna — see kuulub juba kümnendast 
põlvest saadik meile! Kui aga sunnitakse meid siit 
lahkuma, siis pistan talle tule otsa! 

— Aga Imbi, mõtle, mis sa räägid, kohkus nüüd 
Maare, — eks sa tea, et süütajat karistatakse surmaga! 

Ka Hinno püüdis nüüd igati rahustada Imbit, öel- 
des lõpuks lahkudes, et küllap kõik pöördub jällegi 
paremuse poole — selleks olevat vaja ainult pikka 
ning rahulikku meelt ja kannatust. 

aastal 1700, lähenesid Ingerimaa 
poolt suured vene sõjameeste par- 
ved Virumaa idapiiril asetsevale 
kindlustatud Narva linnale. Ja see- 
juures oli neid nõnda palju, et 
nende hulk kattis maad nagu mää- 

ratu suur lainetav veevoog. 

Noid Rootsi riigi piiridesse tunginud moskoviitide 
polkusid juhtis Novgorodi kuberner vürst Ivan Tru- 
betskoi, keda Narva kaupmehed olid juba ammustel 
rahupäevadel Venemaaga kaubeldes õppinud tundma 
kui ahnet ning omakasupüüdlikku inimest. 


Narvale lähenesid venelased värviliste lippude leh- 
vides, vasksete trompetite puhudes, tsimblite mängides 
ja trummipõrina saatel, nagu ei tuleks nad mitte sõtta, 
vaid suurele ning toredale paraadile. Seejuures olid 
mitmed venelaste polgud rõivastatud tumerohelisest 
kalevist kaftaneisse ja kandsid peas sakslaste eeskuju 
järgi madalaid kolmnurkseid kübaraid. Relvadeks olid 
neil enamasti rasked hollandi musketid ning püssid, 


118 


£ 


millest paljude toru otsa oli kinnitatud tääk, nimetu- 
sega baginett. 

Narva kindluse komandant — vapper ning tubli 
sõjamees ooberst Henning Rudolf Horn, saades teateid 
Vene polkude koondumise üle oli aimanud nende kal- 
lalekippumist juba ette, kuid nii äkiline pealetulek oli 
nüüd temalegi päris ootamatu. 

Kui siis õhtu saabudes jäid venelased Narva jõe 
idapoolsel kaldal ööpuhkuseks peatuma, saatis koman- 
dant Horn paar roodu töösoldateid kindlusest välja, 
kästes neil pista kõik eeslinna majad põlema, et vaen- 
lane ei leiaks neis peavarju. Ja olgugi et siis oli juba 
hiline aeg, millal kõik inimesed olid päevatöö väsimu- 
sest alevike majades puhkamas. ei lubanud algav sõda 
sellest hoolida: soldatid põrutasid ustele, ajasid valju 
kisa ning käraga magavad alevielanikud jalule ning 
pistsid nende majadele tule otsa. Ja juhtus siis tihti 
sedagi, et kui une pealt heidutatud jahmunud inimesi 
oli alles kargamas ustest ja akendest välja, olid nende 
majad juba lausa leekides. Põlevate majade ümber 
tekkis aga nüüd nii palju nuttu, hädaldamist ja süda- 
mest tulevat ahastust, et isegi soldatid, suutmata seda 
kauem kuulata, püüdsid oma —laastamistööga rutata. 
Suure ruttamisega ei suudetud aga nüüd kõike vilja 
ega ka muud vara tuua alevikest linna, nii et sellest 
pidi palju hävima tules. 

Kohutavalt loitis siis kogu Narva ümbrus põleda 
sel ööl, kusjuures tulekuma paistis kaugele penikoor- 
mate taha. 

Kõiki neid eeslinnade mahapõletamisega peavarju 
kaotanud hädalisi ei jäetud mitte lagedale väljale ahas- 
tama, vaid komandant Horn laskis neid kutsuda lin- 

navallide taha varju, kõige meelsamini aga just mehi, 
kellest linna kaitsmisel oli loota omajagu abi. 


Pärast Juuramist muutusid aga venelased veelgi 
julgemaks ning nihkusid üsna kartmatult Ivani kind- 
lusele ligi, kuna aga neist suur osa tuli järgmisel päeval 
Vepsküla juures oleva puusilla kaudu üle jõe, asudes 
seega Narva Eestimaa-poolsele küljele. 


Kogu selle aja, millal venelaste polgud lasksid end 
hästi näha, seisis komandant Horn kindluse vallidel, 
pilk murelikult pööratud venelaste laagrite poole. 
Nüüd tuli tal kaitsta linna mitmekümnetuhandelise 
vene väe lagastamise eest, kuna aga kaitseväge oli tal 
enesel seejuures üsna vähe: kaheksa kompaniid jala- 
väge, üks eskadron ratsanikke, veidi üle paarisaja töö- 
soldati ja neli kompaniid kodanikke: peale selle oli tal 
nüüd linnas veel ligi nelisada pead talupoegi ja talu- 
poegade seisusest mehi, keda enne venelaste üle jõe 
tulekut oli suudetud ümberkaudsetest küladest ja ees- 
linna majadest kokku ajada. 


Koos kodanikega jaotati ka linnas olevad talupojad 
kompaniidesse, milleks neid kõiki aeti raekoja-esisele 
turuväljakule suure sõjalipu alla kokku, kus neilt ha- 
kati võtma lipuvannet. Et hilissügise tõttu saabus 
õige kiiresti õhtune pimedus, siis süüdati raekoja ees 
tõrvikud põlema. Ja nüüd hakkasid selles pimedas 
vaenlasest piiratud linnas kompaniidesse jaotatud ko- 
danikud vanduma truudust oma kuninga sõjalipule, te- 
hes seda rootsi, soome ja saksa keeles nii nagu keegi 
neist oskas. Seejuures lugesid hingekarjased loitvate 
tõrvikute valgusel vandesõnu ette, kuna kodanikud 
kordasid neid paremat kätt püsti hoides järele. Ka 

talupojad, andes lipuvannet, kordasid suure meelekind- 
lusega neile etteloetavaid eestikeelseid sõnu: 


Mina tõotan ja vannun Jumala ning tema püha 
evangeeliumi juures, et ma tahan ning pean oma päris 
kuninga ning härra Kaarel Kaheteistkümnenda seatud 
ja minule etteloetud sõjaseadused ning käsud hästi tä- 
hele panema, ja niipalju kui ma suudan ja arendan, 
seda igal viisil täitma, nõnda nagu see on ühe truu ja 
ausa sõjamehe kohus, olgu see tormijooksmisel, sõja- 
tapluses ning kõigis muis asjus, mis mulle maa või 
mere peal kästakse teha. 

Mina pean ja tahan selsamal kombel usin ja nobe 
olla kõiges selles, mis kuninga, riigi ja seesinatse linna 
heaks ning kasuks tuleb, ja kus kästakse olla valvaja 
ning teha tööd. 

Oma ülemale ja seesinatse ausa linna vanemale, ja 
upseritele — nii ülemaile kui ka alamaile, pean mina 
heameelega olema sõnakuulelik kõiges selles, mida ne- 
mad kuninga, tema riigi ja seesinatse linna heaks ning 
teenistuseks käsivad teha, ning täita seda nõnda, et 
ma Jumala, kuninga ja iga ausa inimese ees võin selle 
eest vastutada. Selle kompanii alt, kumma alla olen 
seatud, ei pea mina mitte ära jooksma, kõrvale minema 
ehk ennast ära peitma, iseäranis aga seda, mis mul 
kästakse, ikka ja seni kuni ma elan ja võin, kõvasti 
ning heal meelel tegema ning tähele panema; ja kõike- 
pidi nagu ühe ausa ning julge soldati ning teenri kohus 
on, ennast näitama mitte üksipäinis selles ametis, mis 
mulle nüüd on antud, vaid ka kõiges selles, mis edas- 
pidi minu hooleks antakse. Kõike seda tahan mina 
truult ning ausasti teha, nii tõesti, kui Jumal mind 
aitab ihu ja hinge poolest. 

Vandetõotuse andmise lõppedes sõnas neile hinge- 
karjane nõnda: 

— Issand kõige vägevam Jumal on võtnud teie 
tõotust kuulda ning aidaku nüüd tema ise seda teil 
truult täita! 

Samas tõotas linna magistraat maksta kõigile selli- 
dele ning ka muule rahvale, kes võtavad linnakaitsmi- 
sest osa, igaühele nädalas kaks karoliini, et neil ei tar- 
vitseks ülalpidamist otsides hakata varastama. 

Kui kõik linnakaitsjad olid lipuvande andnud, siis 
hakkasid trummid põrisema, kutsudes neid vallidele, 
kuhu pärast pidi iga tunni tagant kostva trummipõrina 
ajal kiiresti rutatama, märgiks, et ollakse alati valvel. 

Kompaniide lahkudes raekoja esiselt tuli sinna suu- 
rel hulgal lapsi, kes kõik hakkasid laulma: 

— Üks kindel linn ja varjupaik. .! 


Säärane laste laul õhtusel tunnil julgustas nüüd nii 


kodanikke kui ka nende emandaid, kes vaatamata pi- 
saraile, mida haledad lapsehääled neilt välja meeli- 
tasid, muutusid oma südames päris rahulikuks ning 
jäid kindlameelselt uskuma, et nende kodulinn on 
tõesti kindel varjupaik, kuhu tige vaenlane ei pääse 
sisse. 

Oma pisku kaitseväega püüdis aga vapper ooberst 
Horn teha kõik, mida inimene iganes suudab: kind- 
lustiste puudulike osade täiendamiseks pani ta ametisse 
kõik kodanikud, kes pidid ööd ja päevad läbi vallidel 
töötama. Neile kurtiinidele ja bastionidele, millel veel 
puudusid rindkaitsed, püstitati neid nüüd väsimatu 
hoole ja tööga. Kontreskarpide ja eskarpide vahelisse 
kraavi asetati kärbiseid, mõnda kohta ehitati seal 
palissaade, pilluti teravaokkalisi jalaraudu ja peideti 

õhukese liivakihi alla teravate naeltega läbilöödud 
laudu; samuti püüti seda kraavi liiva ja kivide eemal- 
damisega mõnes kohas isegi süvendada. Glassiide ette 
kaevati aga hundiauke, mis kaeti pealt salakavalal 
kombel kinni ja mille põhja asetati teravaid teibaid var- 
rastena püsti, nõnda et vaenlase mehed tormijooksul 
auku kukkudes langeksid kõhuli vardasse. Eestimaa 
poolt linnaviiv värav müüriti aga kruusa ja kividega 
täiesti kinni ning lammutati ka sild, mis värava juurest 
viis üle kraavi. 

Sõdurite vähesuse tõttu jäeti nüüd kontreskarbid 
peagu kaitsjaita, sest neilt toodi enamik jalamehi linna 
garnisoniväe täienduseks kurtiinide ja bastionide ban- 
kettidele. Bastionide alumisist kasematest toodi aga 
palju suurtükke välja ning seati neid teistele lisaks 
vallidele üles. Suure ruttamisega õpetati nüüd ka ta- 
lupoegi laadima püssi ning neist laskma. 


Kuid vaevalt oli jõudnud mööduda tosin päevi, mille 
kestel olid Narva kaitsjad leidnud vähegi mahti kor- 
raldada oma kindlust, kui venelasile tuli mitmete pol- 
kudena lisa koos nende tsaari Peeter Aleksejevitšiga. 
Ja pärast seda hakkas neid ida poolt üha juurde tu- 
lema. Esmalt tuli ülemjuhatajaks määratud feld- 
marssal Feodor Golovin koos jalaväepolkudega, kellest 
paistsid oma tubliduse poolest kõige enam silma Preob- 
raženski ja Semjonovski polk, kelle sõdurid olid eu- 
rooplaste oskuse järgi õpetatud sõdima ning keda tsaar 
ise oli nimetanud oma kaardiväeks. Peale nende tuli 
ka oma metsikuse poolest hull kindral Boris Šeremet- 
jev koos suure ratsaväega, millesse kuulus kasakaid, 
baškiire ja kalmõkke, kel suured karvamütsid olid 
tõmmatud silmini pähe. Püstihoitud piikidega lähe- 

nev ratsavägi paistis nagu määratu suur turrisokkaline 
siil; ning seejuures oli teda nii palju, et üks ots ulatus 
juba jõeni, kuid tagumisel rodul ei paistnud laotuse 
serval olevat veelgi lõppu. Kasakate pea kohal lendle- 
sid aga kaarnate ja vareste parved kisades ringi, lootes 
nende abil saada rikkalikku saaki. 

Kõik need venelased tulid kohutava kisa ning lär- 
miga, minnes hobuste kapjade müdisedes üle silla. 
Tulnud Eestimaa-poolsele kaldale, viis Šeremetjev oma 
ratsaväe Joala veski juurde kärestiku lähedusse, kuhu 
asutas teise laagri. 

Tsaar aga asus koos oma lähemate kaaslaste ja bom- 
barderide rooduga, milles ta ise oli kapteniks, Kam- 
persholmi saarel asetsevaisse saeveski majadesse, kuna 
see mõnesaja sammu pikkune saar piirati Ingerimaa- 
poolselt kaldalt mullavallidega. 

Et Vepsküla juures olev sild oli üle jõe käimiseks 
küllaltki kaugel ning et väljastpoolt linna juurdehiiliv 
vaenlane võis hakata teda salamahti kasutama, siis las- 
kis tsaar ta sõjaasjanduse arhitekti kindral Hallarti 
nõuandel lammutada ning ehitada otse Kampersholmi 
saarelt mõlemale kaldale palkidest nahksilla. 


18. septembril saadeti venelaste leerist kaks trum- 
milööjat — üks Ivani kindluse komandandi ooberstleit- 
nant Bannemeri ja teine Narva ülemkomandandi 
ooberst Horni juurde kirjadega. milles tsaar nõudis, et 
antagu kindlused ilma mõõgahoobita talle kätte. Et 
Narva tulnud trummilööjalt saada venelaste kohta 
mõningaid teateid, siis toimetati ta vene keelt oskava 
kaupmehe Franz Wynsi juurde, kus teda hakati meeli- 
tuseks hästi söötma. Kuid et isegi kallid ning magusad 
road ei suutnud panna venelast kõnelema, siis toime- 

tati ta järgneval päeval kahe püsniku ja ühe trummi- 


lööja saatel seotud silmadega kindluse vallide je id 


Seejuures ei antud talle kaasa ühtki kirjalikku vastust, 


vaid ooberst Horn kui õiglane sõjamees kunagi, olles 
allaandmise nõudmise pärast ütlematu kuri, sõnas ve- 
nelaste trummilööjale nõnda: 
— Homme saate vastuse suurest tindipotist! 
Teisel päeval läks komandant Horn Gloria-nimeli- 
sele bastionile ja käskis seal asetsevail suurtüknikel 
lasta üks kolmesajanaelane pomm venelaste leeri. 


— Nende laagrid on aga nõnda kaugel, et mortiiri 
laeng ei küüni.., kostsid suurtüki-konduktorid. j 

— Peab küündima — pange kasvõi kahekordne 
laeng! 

— Kahekordne laeng! ja konduktorid raputasid 
säärase nõudmise üle kaheldes pead. 

Kuid et komandant ise viibis kogu aja juures ning 
ta näoilme oli ütlematu tõsine, siis kühveldasidki suur- 
tüknikud kahekordse laengutäie püssirohtu mortiiri 
ning laadisid ta kolmesajanaelase pommiga, mis nüüd 
suure rohulaengu tõttu ei mahtunud üleni torru, vaid 
väike kumerus jäi tast koguni välja. 

Kui siis üks kahurimeestest hakkas näost kahvatuna 
viima mortiiri päraauku tuld, tõmbusid kõigi juures- 
olijate pead kartlikult õlgade vahele ning nad püüdsid 
hiilida sammu või teise tahapoole, kuna aga ooberst 
sõnas kurja pilguga venelaste laagrit vahtides: 

— Nüüd saate mu vastuse! 

Teised suurtüknikud vahtides aga kogu aja hir- 
muga pealt mõtlesid, et kas mortiir suudab säärasele 
suurele laengule vastu panna või läheb ta lõhki. pu- 

rustades ning tappes neid kõiki eesotsas komandan- 
diga. 

Äkki aga tõmbas suurtüknik oma väljasirutatud 
“käe süüteorgiga tagasi ja sõnas kaheldes: 

— Härra komandant, siin on teil päris hädaohtlik 


seista! A 
— Kui sina seisad, siis suudan seda ka mina — 
põleta! ? 
[ ” Nüüd pani kahurimees laengule tule külge, püssi- 


rohi süttis valju kärgahtusega, nii et pomm lendas kiu- 
KIA nudes venelaste laagrisse, kuna aga mortiir läks kaheks 
Vald tükiks lõhki, kuid nii õnnelikult, et peale uimaseks- 


»löömise ei saanud ükski seejuures surma ega d 


> Säärane õnne tuletas nüüd ooberst Hornile 

Ta uuesti meelde, et likel soovidel on oma piirid ning 
et kunagi ei tohi trotsida surma. i 
Venelase les aga oma suure hulga tõttu ü belt 

uhked ning julged, jätsid oma moonavoorid täiesti 

kile vedelema väljadele ja teedele, arvates, et egas nüüd 
kindluses istuv rootslane julge kuskilt pista oma nina 

ning rahuldub ainult “sellega, kui ta >suudab vallidelt 

lasta nende pihta mõnd pauku. Kuid rootslaste ritt- 

meister Marguard olles oma jalameestega kontreskarbil 


valvel pani säärast venelaste hooletust tähele. Ja is 0 
1 koondanud oma tragunid enese ü r kokku, ; 
ta koos nendega glassiile ning sööstis sealt kõige lähe- 


Pidi mal asuvale venelaste moonavoorile peale. Voorival- 
vurid, olles säärasest häbematust julgusest jahmunud, ei 
hakanudki vastu, vaid jooksid kandade välkudes "läbi 
lepavõsa tagasi oma suurde värsi Aa asile 
saagiks ükssada kolmkümmend vankrit; milles oli neli- — 

kümmend tündrit püssirohtu, palju toidumoona ja hulk 
relvi. 

F Kui siis dragunite salk hakkas vaenlaselt kerge vae- 
Vaga võetud veohobuseid ja ikestatud härgi ajama 
linna, tormasid venelased suurtes parvedes valjusti ki- 

» - + sades neile järele. Et lähenevaid venelasi oli kauni- 
kesti palju, siis oli rittmeister Marguard koos oma vä- 
heste tragunitega tõsiselt hätta jäämas. Küll sundisid 
nad piitsahoopidega ja lapiti mõõgaga hoope andes veo- 

» + Toomi lausa jooksusammul vedama, kuid siiski jõudsid 
venelased neile ikka lähemale. Viimases hädas hakka- 
sid tragunid rakmete rihmu läbi lõigates vabastama 

A -veoloomi vankrite eest, et vähemalt neidki tuua linna. 
Nüüd avasid kindluse vallidelt, kõige enam aga Gloria- 
nimeliselt bastionilt, rootslaste suurtükid venelaste 
pihta ägeda tule, nõnda et nad katkestades tragunite 
tagaajamise jäid võsaservale nukrasti vahtima, kuis 

de kaubakoormad koos veoloomadega viidi linna. 


htul aga oli venelaste põhjapoolne leer täis ulgu- 

hi g > mist ning kisa — seal nuheldi valjusti neid sõjamehi, 

kelle hooletuse läbi olid rootslased saanud suure saagi. 

“Kisa ning röökimine oli seejuures nõnda vali, et isegi 

kindluse vallidele oli aeg-ajalt kuulda, kuis nuheldavad 
hädaldasid: 

— Batjka, ne bei, ne bei, batjka! 

| Ühel päeval võtsid ka venelased nõuks katsuda 

e pealetungimisega õnne; et nad aga ainult kindlate val- 

ve > Hide taga kaitsel asudes on tublid sõdima, kuid peale- 

lubades muidu kõiki sõjamehi eesotsas nende ohvitse- 

ridega võllasse tõmmata. Säärane käsk kohutas nüüd 
kõiki, kõige enam aga kindraleid endid, nii et nad hak- 
kasid murelikult leiutama igasuguseid kavalusi, millest | 


pidi pealetungil olema omajagu abi. 4 
Esimesel korral, kui venelaste parved tulid kisades 
peale, kandis iga sõjamees suurt haokubu süles, et roots- | 


laste kuulid ei suudaks neile häda teha. Kuid roots- 
lased ei hakanudki musketitulega vaeva nägema, väd + > 
lasknud venelasi tulla parajale kaugusele, avasid oma 
suurtükest nende pihta tule, lastes kartetšidega ja lõh- 

kevate pommidega nii ägedasti, et venelaste parvedest 

aeti tänavad läbi. Ja venelased, suutmata säärasele 
metsikule laskmisele vastu panna, pöördusid ümber 
ning jooksid tagasi, jättes ligemale kuussada haavatud = 
ja tapetud sõjameest lagedale väljale maha. 

Kuid säärasele kaotusele vaatamata ei tahtnud 
tsaar oma õnnekatsumist veel jätta, vaid sundis o 
sõjamehi kurja sõnaga ikka takka. Asudes uuele pe 
tungile koondasid nad heinakoormad kokku, 
need kõrvuti ritta ning rakendasid nende ee 
bused. Heinakoormate taha toodi aga streletside pol- 
gud, kes need põlema süüdates hakkasid neid eneste 
ees ajades lähenema kindluse vallidele. Ja nüüd oli 
rootslasil venelaste tabamine juba päris raske, sest 
heinakoormast ei suutnud isegi suurtükikuul läbi lüüa, 
kuna aga põlevatest heintest tõusev. suits mattis kogu 


ümbruse enese alla, nõnda et suurtüknikel E ring 


enam võimalik näha, kuhu saata oma Jaen ming 

pomme. Ja venelased võisid põlemasüüdatu: heina- 

koormate varjul tulla ikka lähemale ja lähemale. 
Rootslaste õnneks pöördus aga tuul lääne poole, 


puhudes kange suitsu ning palava leitsaku venelastele - 
kt. S al 

enestele vastu silmi, nõnda et nad sattudes eneste põ- 
lemasüüdatud tulest suurde kitsikusse pidid pöörduma 
tagasi, ilma et rootslasil oleks tarvitsenud nende mine- 
mapeletamiseks raisata rohtu. Kuid Narva kaitsjad ei 
leppinud mitte ainuüksi sellega, vaid nüüd, millal vene- 

- laste heinad olid põlenud tuhaks, 'avasid nad oma kahu- 
reist ja mortiiridest põgenejate pihta tule, lastes oma 
torusid nii tihedasti paukuda, et kogu ümbrus oli täis 
põrgumüra. 

Et üks väljatungimine oli rootslasil õnnestunud, 
siis hakkasid nad peatselt nõu pidama, et kuis jällegi 
teha venelasile kahju. Kõige enam tundsid aga roots- 

> lased tuska seeüle, et Narva eeslinna ning alevikku oli 
sid ning vedasid oma leeri, kus hakkasid neist ehitama 
barakke ja lööve. Ja nüüd võetigi uus väljatungimine 
ende alalejäänud majade hävitamiseks ette. Selleks 
deti kindlusest üks kompanii sõdureid, kel kõigil 
E oüsside asemel käes tõrvapärjad, millega nad pi- 
eeslinna majad põlema süütama. Venelaste voori- 
mehed ja teenrid, kes parajasti olid aleviku vahel lam- 
mutamas elamuid ning ladumas neist kerge vaevaga 
saadud palke ja laudu koormasse, hakkasid rootsi sõ- 
durite äkilise ilmumise puhul koormaid maha jättes 
laiali jooksma; osa neist aga hüpates vankritele kihutas 
hobuste lõhkudes minema. 


ah Nähes säärast rootslaste kahjutegemist astusid nüüd 

vene sõjamehed täie jõuga neile vastu.  Pealaagrist 

saadeti kiiresti polkovnik Gordon koos oma polguga 

A aleviku poole teele. Et jõuda pärale, enne kui roots- 

lased on suutnud süüdata kõik majad, hakkas polkovnik 
Gordon kogu oma polguga jooksma üle lageda välja. 

Jällegi ei jätnud aga rootslased omasid hätta, vaid 
bastionidel asetsevad suurtükid avasid venelaste pihta 
tule, nii et nende kuulid ja pommid vingusid Gordoni 
meestel pea kohal, mõni aga kukkus valju kärgahtu- 
sega lõhkedes otse nende keskele. Kuulide kiunumine 
ja lõhkemise prahvatused kohutasid venelasi nii hul- 
lusti, et nad eesotsas oma ohvitseridega heitsid silmili 
maha ja ise kogu aeg hoolsasti risti ette lüües ägasid 
hirmunult: 

— Matj tvoju... vedj eto ubje! 

Ainult polkovnik Gordon oli nende seas julge, mitte 
küll niipalju oma vahvuse pärast kui kartes langeda 
tsaari viha alla. Jäädes keset lagendikku en un 
dis ta nüüd vandudes oma sõdureid tulema enesele jä- 
rele; kuid säärases kuulide metsikus vingumises ja 
pommide  prahvatusis ei võtnud mitte keegi teda 
kuulda. 

— Lapsukesed, hüüdis nüüd polkovnik Gordonf 
viimses ahastuses ning hädas, — egas siis ometi väär- 
usuline rootslane, kes risti asemel hoiab kirikutornis 
kukke, suuda midagi teha õigeusklikule vene sõdurile, 
kes on toidetud musta rukkileivaga ja joodetud roodu 
kaljaga — lähme peale! 

Kuid ei ähvarduste ega ka manitsustega suutnud 
polkovnik Gordon kiskuda maa küljest lahti oma mehi, 
kes ikka endiselt ägasid: 

— Tapab, tapab maha..! 

Ja nõnda õnnestuski rootslasil viimaste aleviku ma- 
jade süütamisel viia oma tahtmine õige hõlpsasti läbi 
ning tulla ilma kaotusita tagasi. 

ee oli 18. septembril, ühel teisipäe- 
val, kui Jõhvi mõisas hakkas heli- 
sema kell, kutsudes teolisi põllult, 
rehetubadest, küünidest, tallidest ja 
kuuridest mõisaõue kokku: ka kü- 
ladesse saadeti ratsahobustel sõna- 
viijad, et kõik peremehed, sulased 
ja manulised tuleksid mõisa. 

Seekordsel sundimisel ei tarvitatud aga enam kurja 
sõna, vaid kupjad ja kiltrid näitasid nüüd isegi mõnin- 
gat lahkust. Naistel kästi aga jääda koju, kuna need, 
kes olid abivaimudena töötamas mõisas, saadeti tagasi 
ketrustubadesse, lautadesse ja kuuridesse oma pooleli- 
jäänud toimetuste juurde. 

Kui siis külarahvas ja teolised hakkasid hirmunult 
kokku tulema, seletasid kupjad rahustades, et mõisa- 
saks tahtvat kõnelda ainuüksi meestega, ilma et neist 
kelgi tarvitseks seejuures karta mingit kiusamist või 
häda. 

Samal ajal kõndis mõisarentnik Engel Hartmann 
omas toas rahutute sammudega ringi, kuna ta laual le- 
bas Eestimaa kindralkuberneri Axel Julius de la 

Gardielt laialisaadetud plakat, milles teatati, et vene- 
lased on ootamatult alustanud sõda. Säärane sõnum oli 
saabunud mõisa juba mõni päev varem, nii et rendi- 
härra oli jõudnud saata oma perekonna kõige väleda- 
mate mõisahobustega Tallinna poole teele. Ja nüüd, 
olles tõmmanud enesele sinise sõjamehekuue selga ja 
kinnitanud mõõga valgest põdranahast rihmaga vööle, 
sammus Engel Hartmann pikkade sammudega ühest 
seinast teise. Aeg-ajalt jäi ta seejuures laua äärde pea- 
tuma, et silmitseda jällegi plakatit, kust ta oli juba 
mitukümmend korda lugenud, et venelane on maale 
tungides hakanud rüüstama külasid ja mõisu; selle 
ringkirjaga andis kindralkuberner ühtlasi ka kõigile 
mõisavanemaile käsu panna vaenlasele vastuhakkami- 
seks oma talupojad sõjariistu. 

Panna talupojad sõjariistu, mõtles Engel Hartmann 
ikka uuesti ning raputas kaheldes pead, tõesti on ku- 
berner vaenlase kartusest sõgedaks muutumas, nii et ta 
isegi ei tea enam, mida tahab. Kes võib selle eest kanda 
vastutust, et talupojad ei pööra neile kätteantud relvi 
oma isandate vastu ning ei lähe vaenlase poole üle? 


Säärasest kahtlusest oli Engel Hartmann teatanud ka 


Virumaa kreisikomissarile, rittmeister Wangersheimile, 
kes aga vastas käreda nõudmisega, et kindralkuberneri 
käsk tuleb ajaviitmata täita — enne kui vaenlase rüüs- 
tevägi jõuab otsaga Jõhvi kihelkonda. 

Kui kõik ümberkaudsed talupojad oli lõpuks mõisa- 
õue kokku aetud, siis Engel Hartmann, kinnitanud 
veel kord oma vöörihma, haaras laualt kindralkuber- 
neri plakati ning ilmus härrastemaja trepile. 

Ainult mõned arglikud talupojad ja kupjad küüru- 
tasid rendihärra ilmudes selga, kuna aga enamasti jäädi 


132 


A E TI 
A. 4 


a td Visa äi 


y 


püstipäi seisma, kergitamata isegi mütsi. Säärase ül- 
buse eest oleks rendihärra meelsasti lasknud neid kõiki 
läbi piitsutada, kuid nüüdsel rahutul ajal tuli tal sel- 
lega paratamatult leppida ning neelata oma vihasapp 
alla. 

Keeranud plakatirulli lahti, hakkas Engel Hartmann 
seda lugedes kokkuaetud talupoegadele seletama, et 
kindralkuberneri ja maanõunike tahtmist mööda tuleb 
nüüd Virumaale sissetunginud vaenlasele vastupanemi- 
seks panna kihelkondades maamehed sõjariistu. 


Nüüd jäid talupojad õige teraselt kuulatama. Et 
vaenlane on tunginud maale ning asunud rüüstama, seda 
oli juba kuuldud paljude Vaivara poolt tulnud põge- 
nike suust, kuid et neid kõiki korraga tahetakse teha 
soldateiks, see oli tõesti imelik uudis. 

— Kuberneri kirja järgi, ja rendihärra näitas mees- 
tele plakatit, — peab iga kihelkond andma ühe lip- 
konna jaoks mehi, iga mõis aga ühe kompanii. Selleks 
peavad kokku tulema talupojad, käsitöölised, kõrtsmi- 
kud, kangrud, rätsepad, pandipidajad, kingsepad. aedni- 
kud ja kõik muud ametimehed vaatamata seisusele. 
Igaühel olgu seejuures teemoon ligi ja ka torupillid 
kästakse talupoegadel kaasa võtta. 


— Milleks torupille? kuuldus meeste seast nalja- 
tujulisi hüüdeid. 
sõtta! 


Torupill kõlbab pulma, aga mitte 


— Nõnda on maahärrade tahtmine, kostis Engel 
Hartmann, jätkates siis oma endist seletust: — Iga 
mõisa kompanii pealikuks jääb mõisahärra ise, kuna 
aga iga kuue mehe kohta tuleb panna ametisse rot- 
meister ja kaheteistkümne mehe kohta korporal, kelleks 

kästakse määrata mõisa sundijaid, kupjaid, kiltreid. 
aidamehi, seppi ja teisi tähtsamate ametite pidajaid. 

— OÜh-hoo, panid nüüd teolised täiest kõrist ki- 
sama, — kas peame siis ka sõjas olles tundma oma sun- 
dijate keppi ning ei saa neist isegi vaenlasega tapeldes 
lahti?! 

Lastes paista, nagu ei paneks ta säärast kisendamist 
tähelegi, jätkas Engel Hartmann: 

— Kel teist aga juhtub olema ärapeidetud püsse, 
karabiine ja püstoleid, siis need toodagu nüüd julgesti 
välja, samuti kästakse kaasa võtta kirveid, mõõku, vi- 
kateid, nuge ja ükskõik missuguseid käepärast olevaid 
sõjariistu. Püssirohu annab mõis... 

— Ei taha, ei taha — sundijate ja sinuga ei lähe me 
kuhugi! 

— Ja toidumoona tuleb maahärrade käskimist 
mööda neljateistkümneks päevaks kaasa võtta, püüdis 
mõisavanem jätkata. 

— Ei taha, ei taha — kubjastega me ühes ei lähe! 
lärmasid talupojad edasi. 

Nüüd vihastus rendihärra lõplikult ja lastes pla- 
katit hoidva käe langeda sõnas ta karjudes: 

— Kui teil on kindralkuberneri tahtmise vastu mi- 
dagi ütelda, siis astugu ette ning kõnelgu ainult üks 
mees; nüüd te aga lõugate kõik korraga, nii et ma ei 
saa millestki aru! 

Teolised vaikisid, hakates vahtima üksteise otsa, 
kuid rendihärra ette astuda ei tihanud neist mitte 
keegi. 

Astugu ette ja kõnelgu..! kordas Engel Hartmann. 


— Kui nüüd Ronga Tehvan oleks meie seas, küllap 

tema oskaks parajalt kosta ning meile nõu anda, kuul- 
dus äkki peremeeste seast Triimu Oti hääl. 


— Kus on Tehvan, lastagu Tehvan kütkeist lahti, 
küllap siis tema meie eest kostab! hakati nüüd mitmelt 
poolt hüüdma. 

Tundes, et maarahvast hoidvad kammitsad on lõd- 
venemas ning et nüüd on maaisandail enestel häda 
käes, hakkasid talupojad julgust võtma, kusjuures mõ- 
negi mehe tuima ning krobelisesse palgesse tekkis elu. 
Mõisahärra aga kuuldes talupoegade eneste suust nende 
sõgedat tahtmist, et mölder lastaks vangist lahti, hüüdis 
tigedalt: 

— Siis see mässaja mõlgub teil veel ikkagi mee- 
les?! 

— Miks pead sa teda nagu tigedat röövlit tabade 
ja lukkude taga vangis? lärmasid omakorda talupo- 
jad. 

— Ta on mässaja ja seepärast peab ta saama oma 
teenitud nuhtluse! Maakohus ise tuleb siia ta üle ot- 
sust tegema, seni aga peab ta istuma vangis, seletas En- 
gel Hartmann. Ja siis muutes oma häält pisut lahke- 
maks: — Nagu näete, olen hea isand, ma ei tee isegi 
talle mingit häda, vaid lasen maakohtul enesel teha ta 
üle õiglase otsuse, olgugi et.. 

— Vaadake, vaadake, hüüdis äkki teolisist Mauka 
Jaan, — Vaivara poolt tõuseb suitsu! 

Nüüd pöördusid kõigi näod ida poole, ja vaata — 
kaugelt metsade tagant tõusis määratu suitsusammas, 
mis kord-korralt ikka suurenedes paisus. 

— Venelane põletab! sõnasid mehed vaikselt. 

Nähes seda unustas rendihärra oma manitsemise ja 
kadus majja, jättes talupojad mõisaõue nõutult seisma. 

— Et mida me, mehed, siis peale hakkame, ja tah- 
mane sepp trügis mõisarahva seast teoliste hulka, — 
kas haarame vardad pihku ja anname venelastele vastu 
sarvi? A 

Nüüd hakkasid teolised päid kokku pistes omavahel 
arutledes vaidlema, kusjuures nende mullakarva nägu- 
dele tekkis ärrituspuna ja nende lambaraudadega pü- 
gatud näokarvad tõusid okastena turri. 

— Peaks nagu hakkama vastu, sest kui säärane 
käsk on antud... 

— Kes nüüd enam jõuab käsku täita, nüüd katsu 
aga, et saad veel pakku joosta! arvas Triimu Õtt... 

— Kuhu sa, hing, ikka tead joosta? 


— Ah-haa — peremehed on oma vara pärast hir- 


mul! naeris nüüd sulaspoiss Mauka Jaan. — Teie võite 


ju joosta, kuid meiesugustel pole kuskil kergemat põlve = 


— orja sa kas venelast või saksa! A ri 


— Kuule, Jaan, ütles nüüd Triimu Ott tõsiselt, — 
sina saad veel oma sõnu kibedusega kahetsema. Nüü 
on sul ikkagi hingeke sees, aga kui venelane jõuab pä 
rale, kas siis sul enam ongi keelt suus, millega nõnda 
sõgedalt hoopled! 

— Milleks ta seda mult võtab — paljast keelt ei 
lähe talle ju vaja! 

Parajasti kui teolisi ja peremehi mõisaõues ikka 
veel nõutult seisis, hakkas üle väljade kihutades lähe- 
nema kaks ratsanikku; mõlemad nad olid lihtsais talu- 
pojarõivais ning kandsid pikki püsse põigiti seljas. 

— Ega ometi venelased..? ja talupojad jäid lähene- 
jaid kartusega vahtima. 

Kui siis ratsanikud olid jõudnud veelgi lähemale, 
hüüti mitmelt poolt: 


— Va Krista Mart ja Tehose Hannes! 

Kihutanud otsemaid mõisa õue, jäid ratsanikud ke- 
set teoliste trobikonda seisma. 

— Kustpoolt tulete? hakati neilt uudishimul pä- 
rima. 

— Vaivara kihelkonnast, ja Krista Mart, võtnud 
peast oma viltmütsi, pühkis käeseljaga otsmikult higi; 
— mis nõu siis teie veel siin peate? 

— Mis nõu sa ikka oskad pidada, kostsid teolised, 
— mõtleme, et kas asuda tööle või minna koju?! 

— Tööle, sõgedad... ja Krista Mart hakkas teolisi 
hurjutama: — Nüüd, millal venelane põletab ja riisub, 
tahate teie veel orjata mõisa! 

— Käsku pole olnud..! 

-  — Vaat see on käsk! ja Krista Mart osutas ida 
poole, kus parajasti oli tõusmas mitu suitsusammast 


korraga. — Venelane pole enam kolme penikoormatki 
«siit eemal! 


— Päh-päh-päh, ei ole jah, ei ole! hakkas nüüd 
Tehose Hanneski sülitades seletama. 

Kuuldes seda ei suutnud peremehi pidada enam 
keegi: esimesena lahkus mõisaõuest Triimu Ott, tema 
järel Lamboja Hans, Tõnu Tõnis, Kroonu Andres ja 
nende järel kord-korralt ikka enam teisigi peremehi 
ning jõukamaid talupoegi, kes oma vara pärast olid 
tõsiselt mures. 

'— Kui vaenlane röövib ning laastab, siis parem 
võtame juba ise! hüüdis nüüd Krista Mart, karates 
hobuselt. 

— Mehed, Kristal on õigus! ja teoliste kari hakkas 
vajuma mõisaaitade poole. 

Nüüd aga tõttasid ühiseks salgaks kokkuliitunud 
kupjad, kiltrid ja aidamehed teolistele ning lahtistele 
inimestele vastu, püüdes nende eest sulgeda aitade 
juurde viivat teed. 

— Ah teie, end kogu naha ja hingega mõisnikule 
müünud omad suguvennad, astute meile veel nüüdki 
vastu! ja mehed viibutasid rusikaid, kuna neist mõned 
tõttasid kiskuma tarade küljest roikaid, ise karjudes: 
— Murdkem aidauksed lahti! 

Seistes teolisile kõige lähemal püüdis kubjas Juh- 
kum neid ähvardusega tagasi tõrjuda. 

— Või sina, mõisakoer, tahad maarahvast veel 
nüüdki sundida! ja Krista Mart tõstis käe. 

— Kuule, Mart, ära löö, hoiatas Juhkum, — kui 
lööd sundijat, siis seega lööd sa iseennast. 

— Põrgus on sul paras paik! ja Krista Mardi käes 
välkus lahtine nuga, mis tabas kupja vasemat silma. 

Röögatades pillas Juhkum oma härjakara ning kat- 
tes kätega verise näo hakkas vaaruma. 

— Mehed, mehed. hüüdsid nüüd kohkunud aida- 
mehed ja kupjad, — ärge tehke Jumala ja kuninga 
vastu pattu! 

— Egas teie eesotsas mõisakuradiga ise ei täida 
Jumala ja kuninga tahtmist, — olete koguni kuninga 
vaenlasi! ja mehed asusid purustama aidauksi. 

Veelgi püüdsid aidamehed teolisi manitsevate sõ- 
nadega eemale tõrjuda, kuid neist haarati kinni, tõu- 
gati pikali, tallati neil jaluli otsas ning jäeti siis veri- 
seina ägades lamama. Aidauksed löödi aga puruks, 
tormati panipaikadesse, kus hakati rüüstama: lae alt 

haarati rippuvad suitsulihakäntsakad ja vorstid, mil- 
lesse löödi oma näljased hambad, seljast võeti kuued 
ja täideti need viljaga, mida ohtrasti puistati ka värvli 
vahelt püksisäärde, kuna aga paljud purustades viina- 
vaate hakkasid aplasti jooma. 

— Hoi maamehed, teoorjad, karjus seejuures Krista 
Mart, — virutagem nüüd vatsad tublisti täis! 

Ja vaesed teolised, kes kunagi polnud nii rikka- 
liku ning kalli roaga oma suule rõõmu teinud, mu- 
gisid nüüd süüa nõnda usinasti, et nende lõuapärad 
hakkasid valutades roksuma. Kui siis kuiv toit kippus 
nende kurku kinni jääma, loputasid nad seda õlle ja 
viinaga, mida ammutasid vaatidest kinnaste, mütside 
ja jalast võetud saabastega. 

Kui mehed olid jõudnud end juba kaunikesti purju 
juua, siis hüüdis uuesti Krista Mart: 

— Lähme, mehed, nüüd ka härrastemaja vaatama! 

— Lähme! 

— Ja löögem seal vana kurat maha! 

— Päh-päh-päh, ja-ja-ja, vana kurat maha, vana 
kurat maha! lällutas Tehose Hannes talle järele. 

Ja mehi läks — kõige ees tuikuvate sammudega 
astuv Krista Mart. 

Et härrastemaja uks oli lukkus, siis peksti kallid 
klaasaknad roigastega puruks ning roniti neist sisse. 
Ja tormasid siis teolised mööda rendihärra tube ja 
keerukaid trepikäikusid ringi, oskamata lõpuks majast 
välja tulla. Krista Mart aga otsis seal asjatult rendi- 
härrat, kes vahepeal oli jõudnud karata hobusele ning 
põgeneda mõisast. 

— Ära libises, saadan! kisendasid seda kuuldes 
teolised ja hakkasid pimedas vihahoos purustama toole, 

pilte, lühtreid ja kujusid, mille otstarve oli neile täiesti 
mõistmatu. 

Nüüd tungiti ka teises majatiivas asetsevasse mõisa- 
omaniku kindral Otto Wellingki enese eluruumidesse, 
mida ta ise sel suvel ei saanudki kasutada, sest pidi 
pohlakatega sõdides viibima Riia all väeleeris. Kuid 
esimesi = sissetungijaid kukkus kindrali eluruumides 
kohe prantsahtades pikali maha, sest põrandad olid 
seal libedad nagu jää. 

— Päh-päh-päh, hä-hä-hää! naeris Tehose Hannes, 
ta ajas keele pärani suust välja. 

Nüüd trügis peegli juurde ka teisi teolisi, kes vah- 
tides hõbekarvalist klaasi naersid virildades suid. 
Nende sekka sigis ka väike kirikuküla küürakas värd- 
jas, kellele peegel näitas ta kõverat kuju; seeiüle aga 
koledasti vihastudes lõi küürakas peegli puruks. 


Vahepeal olid ka kindral Wellingki majatiiva naas- 
tutatud uksed sagaraist välja löödud, ja siis hakati selle 
suurde saali veeretama viinavaate. E 

— Jumal tänatud, nüüd oleme saanud sakste üle 
isandaiks! hõisati. 

— Hä-hä-hää, saab teoline vahel tunda ka paruni- 
põlve! ja mehed jõid mõisast leitud hõbe- ja tinapeek- 
ritega, ise jorutades laulda: — Talumees on juua täis, 
kogu maailm on rõõmu täis..! 

Äkki hakati eestubades karjuma, ja purjutajate 
suure naerulagina saatel ratsutas Krista Mart här- 
rastemaja saali; seejärel ilmus sinna ka teisi talumehi 
ning teolisi tallist võetud hobustega, keda nad köitsid 
seinahaakide ja -konksude külge kinni. 

Ühest aidast, kuhu samuti oli sisse murtud, leid- 

sid teolised vangistatud Ronga Tehvani koos ta sulas- 
tega. Kui neid nüüd aidast välja toodi, siis nende pil- 
kase pimedusega harjunud silmist hakkasid voolama 
pisarad, kuna nad algul ei suutnud kannatada valgust. 
Näljaseina tormasid Aabu ja Rain kohe rüüstajate 
hulka, hakates täitma oma kõri ning kõhtu, sest vangi- 
põlves oli neid ainult nõndapalju toidetud, et hing pü- 
siks kasinasti sees. Küll manitses neid Tehvan, et nad 
peaksid söömisega parajust, sest näljane suu võib süüa 
enam, kui vats suudab mahutada: kuid sulased ei pan- 
nud nüüd oma peremehe hoiatusi tähelegi, sest nälg 
ise on ju kõige suurem peremees. 


Tehvan aga olles nälgimisest veidi nõrk ruttas es- 
malt pärima, et mida siis mõisas sünnib. Kuid nüüd 
polnud kelgi pikaks seletamiseks mahti, vaid sõnati 
ainult niipalju, et saksad on vaenlase pealetulemise 
hirmul põgenenud pakku, jättes mõisa talupoegade 
meelevalda. 

— Siis ikkagi sõda, pomises Tehvan seda kuuldes 
ja hakkas oma sulaseid koju kutsuma. 

Kuid ei Rain ega Aabu võtnud teda nüüd kuulda, 
sest olles näljased liitusid nad rüüstajatega. 

— Ärge rikkuge vatsasid mõisa roaga, manitses 
neid Tehvan, — rooga jätkub meil koduski! 

Kuid üldises rüsinas kadusid sulased Tehvanil sil- 
mist, nõnda et ta pärast mitniekordseid asjatuid hüüd- 
misi ja kutsumisi pidi siiski üksinda alustama koduteed. 
See roog, mida nüüd mõisaaitadest rööviti, tekitas Teh- 
vanis jälkust. Olgugi et nälg vaevas ta kõhtu, oli ta 
siiski seevõrra uhke, et ei sirutanud oma kätt enese 
vangistaja vara järele, vaid hakkas aeglaselt mööda 
põlluvahelisi teid kodu poole sammuma. 

Mõisas jätkus aga trall ning hõiskamine, kusjuures 
karjuti: 

— Täna sööme ja oleme rõõmsad..! 

Paljud aga olid õginud end nii kõrini täis, et kui 
nad ägisedes püüdsid veelgi kugistada, siis oksendasid 
roa koos viina ja õllega pahinal välja. Kuid oli ka 
sääraseid teolisi, kes püüdes ülemäärases söömises ja 
joomises mõõtu pidada istusid puhates ja jorutasid 
laulda: 

Nüüd on söödud söögivõrra, 
Joodud, lauldud lauluvõrra..! 


Äkki kuuldus härrastemaja tubades jäledat koera- 
kisa, ja peatselt ilmus saalilävele Rain, hoides kahte 
noort hagijat sabapidi peos. 

— Mis sa peletisi siia tood, hüüdsid purjutajaist 
kainemad, — siin isegi lärmamist palju! 

Purjujoonud Rain ei pannud aga hurjutamisi tä- 
helegi, vaid hoides koeri sabapidi kinni sõnas ta ringi 
vahtides: 

— Kuskil ei hakka parajat varna silma! 

— Lase koerad lahti! hüüti uuesti. 

— Ei lase, vaid poon nad üles! 

— Päh-häh-hää, hakka veel koeraraibet pooma! 
naerdi. — Lase lahti, egas nemad ole teinud meile 
halba! 

— Re-rentmeistri koerad, kui vana kurat ise on 
läinud lendu, siis vähemalt poome ta lapsed..! 


— Rain räägib tõtt, kuuldus nüüd hüüdeid, = koe- 
rad poome üles! ja mehed hakkasid oma tallukate üm- 
bert harutama paelu, et teha neist silmuseid. 

— Hakka veel koeraraipeid pooma, parem kohit- 

seme nad ära! hüüdis Krista Mart, tõmmates pussaka 
vahelt noa. — Too siia, mul on terav väits! 

Kui aga Krista Mart haaras koeral turjast, lõi see 
lõrisedes oma hambad ta kätte. 


— Või hammastega tuled külge, kurivaim, ham- 
mastega..! ja Krista Mart raputas verist kätt. 


Siis aga tõmmanud ühe purujoobnud põrandal 
lamava mehe jalast säärsaapa, haaras Krista Mart jä- 
ledasti röökival hagijal uuesti turjast kinni ja toppis 
ta peadpidi saapasäärde, nii et ainult saba ja tagumised 
jalad jäid tal välja. 

— Pure nüüd nõndapalju kui 24 saapast sa aga 
välja ei pääse! ja Krista Mart haaras uuesti noa. 

Üldises rüsinas tõugati suur viinavaat ümber, 
nõnda et peegelsile saalipõrand kattus peagu vaksa 
paksuselt halja viinaga. 

— Tohho peletisi, kas viin ei lähe enam nahka?! 
hakkasid hilisemad mõisassetulijad hurjutama. 

Palju mehi heitis aga kõhuli viina sisse maha ning 
hakkas põrandalt jooma. 

— Ongi suupärasem, sõnas Mauka Jaan põran- 
dalt viina rüübates, — mul saabas on tõrva haisu täis, 
nii et päris jäle on sellest juua! 

Kui siis küllaltki oli joodud, märatsetud ja lõhutud, 
päästis Krista Mart oma hobuse saalinurgast lahti, 
ronis talle selga ja hüüdis nõnda: 

— Nüüd, mehed, lähme Edise mõisa vaatama, 
mida saksad on meile seal maha jätnud! 

— Päh-päh-päh, ja-ja-ja, lähme Edisesse ka, Edi- 
sesse ka! hakkas Tehose Hannes sülitades sädistama. 

— Lähme joome ka Edise mõisa viinad nahka! ja 
palju sulaseid ning lahtisi inimesi, kes veel suutsid kõn- 
dida, läks Krista Mardiga kaasa, kuna aga need, kes 
määratu joomisega olid kaotanud mõistuse peast, jäid = 
tubadesse, hoonete vahele ja keset mõisaõue ristseliti 
uimaseina lamama. 


9. 


22) ehvani ja ta sulaste vangis viibides 


VULAAMD2 8 


oli Imbi koos Maarega pannud 
veski käima ning jätkanud isa poo- 
lelijäänud tööd. Kui aga kõik va- 
rem kokkutoodud vili oli juba jah- 
vatatud ning /külamehed viinud 
9 jahukoormad koju, siis tuli Imbil 

veskiratas seisma panna, sest sõja 
kartusel hakkasid talumehed matma oma uudsevilja 
maapõue. 

Ja siis muutusid päevad üha ärevamaks: ikka enam 
ja enam hakkas teid mööda voorima Narva poolt tule- 
vaid sõjapõgenikke. Ka Vaivara kiriku õpetaja Jacob 
Gnospelius sõitis juba suurtel plaanvankritel mööda, 
peatudes kirikumõisas ühe öö; järgmisel päeval liitus 
temaga ka Toomas Knieper, kes alustas koos oma pe- 
rega teekonda Tallinna poole, kästes köstril ja vöör- 
mündril võtta kirikutornist kell ning matta see maha. 
Kõigest sellest oli Imbile jutustanud Hinno, kes nüüd 
peagu igapäev käis korra veskis teda külastamas. 

Siis aga ühel teisipäeval pärast lõunat, millal ida 
peelt hakkas paistma suitsusambaid ning põgenikke 

tulema suurtes pikkades voorides, tõi Lamboja talu 
manulise eit veskisse sõnumi, et rendihärra olevat ratsa- 
hobusel põgenenud mõisast minema ning et teolised 
olevat seal nüüd lagastamas ja lõhkumas aitu, kusjuu- 
res mitu kubjast olevat löödud koguni surnuks. 


— Ja minu isa, ehmus seda kuuldes Imbi, — siis 
on nad temagi tapnud! 
— Rumal laps, temale ei tee keegi häda — teoli- 


sed kimbutavad ainult saksu ja nende sabarakke! 

Kuid Imbi ei pannud manulise eide sõnu enam 
tähelegi, vaid kiskunud enesele vammuse selga ning 
köitnud rätiku nurgeti pähe, ütles uksel pöördudes: 

— Lähen mõisa! 

— Ära sa seda tee, hoiatas külaeit, — mõis on 
purjus mehi täis..! 

Kuid Imbi ei võtnud neid vanainimese hoiatavaid 
sõnu kuulda, vaid väljunud toast, hakkas ruttama suu- 
rele teele, mis oli täis lääne poole rühkivaid sõjapõge- 
nikke. Kuid Imbi ei pannud nüüd tähelegi neid kä- 
ratsevaid inimesi ja kolisevaid koormavankreid, sest 
ta mõtles ainult oma isale, kes nüüd vahest vajab ta abi. 


Jõudnud kiriku juurde, pöördus seal Imbi väljade- 
vahelisele jalgrajale, mis viis teda lähemat teed kaudu 
Jõhvi mõisa. 

Olgugi et osa rüüstajaid oli juba jõudnud mõisa- 
õuest lahkuda, kõndisid neist paljud veel nüüdki seal 
pööraselt kisades ja vaaruvail jalgel tuikudes ringi. 
Mõis ise aga oli nii rüüstatud, nagu oleks vaenlane 
käinud seal juba sees: lõhutud aidauksed rippusid oma 
sagarail, härrastemaja aknad olid pekstud puruks ja 
õues lamasid uimaseks löödud kupjad koos purjutus- 
unes magavate sulaste ning teolistega segamini maas. 

ila MAIEM 


Samas vedeles ka paljaksnäritud elajakonte, kuna tei- 
sal oli maha puistatud viljateri, jahu ja tapetud kanade 
sulgi. Laudas aga nüliti äsjatapetud lihaloomi, kelle 
sisikondi olid kõik uksealused täis. 


— Isa, isa! kisendas nüüd Imbi joostes mõisaõues 
ringi. 

Purjus teolised vahtisid teda jõllis silmadega, kuid 
kimbutama ei hakanud neist keegi. Need aga, kes 
olid otsimas ning jagamas vara, jooksid temast vandu- 
des mööda ega pannud tähele ta hüüdeid. Küll käis ta 
läbi kõik aidad ja urkad, isegi härrastemajja söandas 
ta sisse astuda, kuid peale purjutusunes norskajate ja 
üksikute lällutajate ei leidnud ta sealt kedagi, kes oleks 
suutnud ta pärimistele kosta. 


Samal ajal ruttas mõisast vabanenud Tehvan rühki- 
val sammul kodu poole. Olgugi et vangipõlv oli kahan- 
danud ta ihurammu, jätkus tal seda siiski nõndapalju, 
et mitte variseda väsinult tee äärde maha. 


Jõudnud suurele postteele, nägi Tehvan kohkudes, 
et see on Vaivara poolt tulevaist põgenikest lausa um- 
mistunud, nii et ta ei pääsenud seda mööda enam edasi. 
Vanker vankri küljes, veohobused, künnihärjad, ini- 
mesed ja karielajad — kõik nad venisid kisades, van- 
dudes, ohates, määgides ja ammudes maanteed mööda 
edasi. 

Kuid mitte kõigil põgenikel polnud hobust või 
härga, vaid palju vaeseid inimesi pidi seda pikka 
teed rändama jalgsi. Teiste seas tuli aeglaselt sammu- 
des lesknaine koos oma kolme lapsega, kellest kaht ta 
kandis kätel, kuna kolmas hoides ta undrukusabast 
kinni sammus nuttes ta kõrval. 

— Oh lapsukesed, ihus pole enam rammu! oh- 

— Alt ära, hoia eemale, tprr, tprr, sõgedad! kisati 
püüdes peatada hobuseid, kusjuures vankrid veeresid 
kolisedes üksteise otsa. 

— Ärge teed ummistage, edasi! kisati tagantpoolt. 

— Pidage kinni, inimene aeti alla! 

— Üks inimene ees või taga — seda juhtub nüüd 
tihti. Tee vabaks, või meie ajame teile otsa! 

— Oodake ometi, las inimene koristatakse rataste 
vahelt! 

— Egas venelane oota! 

Jäädes tee äärde peatuma nägi nüüd Tehvan, kuis 
inimrüsinas kisti surnuksaetud naine koos oma kahe 
lapsega vankrirataste alt välja, kuna ta kolmas laps — 
vaevu põlvepikkune poisike, vahtis seda nuttes pealt. 
Surnuksaetud naine koos oma puruksmuljutud sülelas- 
tega tõsteti tee veerde ning siis jätkati liikumist. 

— Kuis me selle inimeseloomakese jätame nüüd ta 
surnud ema kõrvale tee. veerde? sõnas Triimu Oti 
perenaine, kelle vankri all tundmatu teekäija koos 
oma lastega oli otsa saanud. 

— Mis meiegi suudame sinna parata! kostis mees. 

— Tõsta ta vankrisse! 

— Eks siis ole üks suu jällegi mureks juures. 

— Loodame, et küllap Jumal võtab seda meile üks- 
kord tasuda! 

Lausumata sõnagi võttis Triimu Õtt tee äärest poisi- 
kese ning, asetanud ta vankriservale istuma, jätkas 
rataste nagisedes põgenemist. 

Nüüd jätkas ka Tehvan oma teekonda, olles kõi- 
gest nähtust sügavasti liigutatud; kuid raske oli tema 

edasipääs, sest peagu igal sammul pidi ta vankrite eest 
kõrvale põiklema. 

— Kuhu sa, külamees, kipud, hüüti nüüd Tehvanile 
ühtepuhku ning viibati seljataha, — seal tõstavad ka- 
sakad su pea piigi otsa! 

Selles ei tundunud nüüd mingit valet, sest kogu ida- 
kaar oli juba suitsusambaid täis, kuna ümbruses hak- 
kas isegi levima kõrbehaisu. 

Et vähegi edasi jõuda, pöördus Tehvan suurelt teelt 
kõrvale ning hakkas sammuma mööda põldudevahelisi 
jalgradasid. Seejuures ta aga tundis, et kõigest näh- 
tust-kuuldust hakkab ta pea pöörlema ning mõtted ki- 
puvad minema keerdu. 


Kas siis tõesti tuleb nüüd temalgi hakata kodunt 
põgenema ning ta peab minema mööda maailma hul- 
kuma? mõtles Tehvan. Ei, ta ei lähe — ta jääb oma 
veskisse, olgu vaenlane nii kuri kuitahes. Kuid siiski. 
see on ju sõda, ja mida suudab sõja vastu tema — 
üksik inimhing? Ja Tehvanil oli nüüd raske otsustada. et 
kas koju jõudes rakendada hobune vankri ette, laduda 
viljakoorem peale, võtta Imbi koos ta lapse ja tüdru- 
kuga kaasa ning alustada rändamist Harjumaa poole, 
või jääda siiski koju. See oli temas igipõline talupoja 
uhke trots, mis sundis teda küünte ja hammastega 
kinni hoidma oma kodupaigast ning varast. Nüüdki 
tuletas ta kibedusega meelde, kuis vangis olles laskis 
mõisavanem talle kuulutada, et võtab temalt veski 
ning annab selle Lamboja Hansule. Lamboja Hansule 
tema veski, ja ta oleks seekord uuesti löönud rendihär- 
rat, kui see oleks seisnud ta ees. Lamboja Hansule 
minu veski, ja Tehvan naeratas kibestunult, sina rumal 
rentnik, kellel enesel pole jalatäitki maad ega ühtki 

veskit, tahad seda minult võtta! Ei, kas või kuninga 
ette lähen sinu peale kaebama, aga oma veskit ei anna 
ma kellelegi, mitte ei anna! 

Juba kuuliski Tehvan Pühajõe tasast kohisemist ja 
ta kiirendas sammu. Kuid jõudnud astuda veel mõni- 
kümmend sammu edasi, märkas ta äkki metsatuka ta- 
gant, otse oma kodu kohalt tõusvat tule- ning suitsu- 
sammast. 

— Minu veski! kisendas nüüd Tehvan, hakates 
jooksma. 

Tulnud metsa tagant välja, jäi Tehvan kohkudes 
seisma — ta elamu, veski, tall, laut ja saun olid põle- 
mas ning tuli tormas nende katuseharjadest välja. 
Suutnud esimesest ehmatusest toibuda, sööstis ta met- 
sistunult kisades maja juurde ning tormas lahtisest 
uksest tuppa, mis oli maani suitsu täis. Ja joostes seal 
pooleldi käsikaudu kobades ringi kisas ta kogu aja: 

— Imbi, Imbi! 

Kuid keegi ei vastanud talle. 


Sattunud siis laestrippuvale hällile, kiskus ta selle 


koos vibuga lae küljest lahti ning tõi õue — hällis oli 
mõõgaga läbipistetud verine laps. 
Tütrepoeg — tema veski pärija, kelle eest ta oli 


hakanud isaliku hellusega hoolt kandma, on tapetud, 
tapetud jõledal kombel! 

— Siis venelane, neetud venelane on otsaga juba 
siin! 

Uuesti jooksis Tehvan tarre, kuid sealt enam mitte 
kedagi leides ruttas ta põlevasse lauta, talli, sauna ja 
veskisse: kuid kuskilt ei leidnud ta Imbit ega ühtki 
elavat või surnud inimest; ka hobune ja ta lehmad olid 

— Imbi, Imbi! hädaldas Tehvan, kuid vastuseks 
kuulis ta ainult tule praginat. 

Joosnud üle purde teisele poole jõge, nägi seal Teh- 
van, kuis eemal ruttas metsa poole kobar valgeis piht- 
kasukais ratsanikke. 

— Siis teie tegite seda, teie — metsalised..! ja 
Tehvan raputas rusikat. 

Vaenlase ratsanike kadudes pöördus Tehvan tagasi. 
Hooned olid juba üleni leekides, kuna elamu katus 
vajus mürisedes kokku. Nüüd tormas ta veskisse, val- 
landas selle pärsid ja avades vesivärava laskis vee kohi- 
sedes rattale. 

Lõk-lõkkadi-lõk-kadi, hakkas veskiratas pöörlema, 
ja selle häälitsus tõi Tehvanile veidikesegi rahu, nii et 
ta suutis isegi sõnada: 

— Liigu ning laula nüüd sinagi oma viimast laulu 
— peatselt oled sa päris tuhk! 


Veski, see oli Tehvanile enam kui sõber, alati kõne- 
tas ta teda nagu inimest. Kuid nüüd ei suutnud ta 
pööraselt tulikuum leitsak surusid ta sealt välja; pea- 
legi hakkas ka katus pragisedes varisema. 

— Suigu lauldes surmaunne..! 


Veel kostis lõk-lõkkadi, ja siis varises katus müri- 
sedes ning tulesädemete laiali paiskudes kokku, nõnda 
et korraks kadus isegi leek, andes kohutavale suitsu- 
sambale ruumi. Samas aga kerkis varisenud rusuhun- 
nikule uuesti tuli, kuid nüüd enam polnud kuulda 
veskiratta lõginat. Ka teised hooned varisesid üksteise 
järele mirisedes kokku. 

— Otsas, lõpp — kõik on hävinenud! sõnas Teh- 
van vahtides tulle. 

Ja siis võtnud hällist tapetud tütrepoja, vaatas Teh- 
van talle kaua ning silmi pilgutamata otsa, ise sõnades: 

— Enam pole mul veskit, mida pärandada sulle. 
kuid enam pole ka sind, kes teda oleks kunagi vaja- 
nud. Võtku siis sindki tuli, mille on süüdanud kurja 
vaenlase vallatu käsi! ja asetanud oma tapetud lapse- 
lapse tagasi hälli, tõstis ta selle keset põlevaid tukke, 
ise kibedusega mõeldes: nüüd on lõppenud mu sugu! 


Juba oli saabumas pimedus, kui Imbi pärast oma 
asjatuid isa otsimisi kavatses Jõhvi mõisast lahkuda. 
Parajasti kui ta oli minemas üle mõisaõue, hakati äkki 
ümberringi kisama: 

— Soldatid tulevad mõisa, soldatid..! 

Ja nüüd need, kel vähegi oli veel mõistust peas. 
aga samuti ka palju teoliste naisi, kes olid tulnud ot- 
sima rüüstajaist järelejäänud vara, hakkasid seda kuul- 
des robinal laiali jooksma. Kuid ka purjusolijad eh- 
musid kaineks ning karates maast hakkasid pagema nii 
kiiresti, et maa aina müdises nende jooksusammude 
all; ühtlasi kuuldus ka vankrirataste loginat. 

Koos teistega hakkas hirmunult jooksma ka Imbi. 
kellele samutigi tõi soldatite nimetamine kartust; see- 
juures sattus ta suurde inimrüsinasse, mis kandis teda 
sinna, kuhu ta ise ei tahtnudki minna. 

— Alt ära, alt...! kuuldus äkki hoiatav hüüd ja 
lõhkuv hobune tormas keset inimmurdu. 

Parajasti kui Imbi tahtis karata teelt kõrvale, sai ta 
tugeva aisahoobi kuklasse, nii et ta kukkus otseti 
maha. 

— Tpruu, tpruu kurivaim! karjus voorimees, kes 
lõpuks oli suutnud peatada hobuse, ja ronis vankrilt. 

Kummardudes hobuse alla jäänud tüdruku kohale 
nägi voorimees, et ta on ajanud inimese surnuks. Juba 
pidi ta uuesti asuma vankrisse, kuid nüüd hakkas 
maaslamaja valuliselt inisema. 

— Siiski, eluvaim on tal veel sees, ja voorimehe 
süda muutus hoopis kergemaks, et vahest ei jäägi selle 
inimese surm koormama ta hinge. 

Kuid kes koristab selle tundmatu tüdruku, kes võ- 
tab ta enese hoolde? ja voorimees vahtis abitult ringi. 
Kisades jooksid inimesed ikka kaugemale, ja mõned 
üksikud, kes veel juhtusidki temast mööduma, ei 
pannud tähelegi teelseisva voorimehe palveid, et nad 
Tema ise oli aga siinses maanurgas hoopis võõras — 
kaugest Tartu linnast raehärrade poolt maakuulamiseks 
välja saadetud voorimees Jochim, kes aga nüüd vaen- 
lase pealetulemise tõttu pääsemata Jõhvist edasi oli 
pöördumas tagasi kodulinna, et viia oma raatmanele 
õigeid teateid kõigest sellest, mida ta oli oma teekonnal 
jõudnud kuulda ja näha. Et aga Jochimil oli tõeliselt 
jumalakartlik süda, siis söandamata jätta seda uima- 
sekssõidetud neitsit maanteele surema, asetas ta vank- 
rilelaotatud õlgedele ning alustas Iisaku kaudu tagasi- 
teed Tartu linna, lootes tee ääres jätta teda kuhugi 
ristiinimeste hoolde, kust ta toibudes võiks leida tagasi- 
teed oma kodukülla. 

Ja nii tuligi Imbil enesele teadmata ning tahtmata 
eemalduda oma isamajast ning liikuda logiseval vankril 
ikka enam ja enam lõuna poole. 


Soldatid aga saabusid mõisa. Neid oli saatnud 
Jõhvi mõisa pärisomanik kindral Otto Wellingk Ruhja 
sõjaleerist Narva kaitsjaile appi. See oli Viiburi rü- 

gemendi kahesaja-kolmekümnemeheline Soome jala- 
meeste väesalk, keda juhatas vana hallpäine ooberst 
Zacharias Aminoff. Nendesamade Soome musketä- 
ride ilmumine peletaski nüüd Jõhvi mõisast lahtisi 
inimesi, sulaseid ja võsavendi minema. 

Jõudnud Jõhvi mõisa, selgus seal ooberst Aminof- 
file, et Narva poole on tal võimatu edasi pääseda, sest 
venelaste rüüstesalgad olid juba ümbruses liikvel, ning 
nagu ta luurajad tõid kindlaid teateid, asus vaenlane 
kõigest ühe penikoorma kaugusel. 

Loonud mõisas vähegi korda, paigutas sõjapealik 
Aminoff oma mehed purustatud härrastemajja, saates 
seejuures mitmele teeharule valvurid välja, et vähe- 
malt osagi ta sõdureist võiks pika tee väsimusest ka- 
tuse all rahulikult puhata. 

Tolsamal pimedal sügisesel ööl kestis aga teedel ini- 
meste ja loomade voorimine ning kogu Jõhvi ümbrus oli 
täis põgenejate lärmi. Pime laotusealune lõi nüüd tulede 
kumas nii heledasti loitma, et ulatus mõnes paigas val- 
gustama põgeneva maarahva teed. 


Vara hommikul ruttasid aga väljasaadetud luurajad 
tagasi mõisa, tuues sinna ärevaid sõnumeid, et vene- 
laste suured ratsaväe-parved liginevad Jõhvile, ning et 
ümberkaudsed metsad on neid kubinal täis. 


— Jumala pärast, hüüdsid seda kuuldes muske- 
täride ohvitserid oma ooberstile, — kui me praegu ei 
hakka taganema, siis lähevad venelased meist kahelt 
poolt mööda ning meie ei pääse enam omade juurde 
tagasi! 

— Ega venelane polegi nii hakkaja sõjamees, nagu 
ta seda oma lärmamisega näitab, rahustas oma ohvit- 
sere vana ingerlasest ooberst Aminoff, kes juba ammu- 

möödunud Moskva sõjas oli õppinud venelasi hästi 
tundma. 

— Siiski, härra ooberst, hädaldasid kaptenid, 
— neid on nii koletu palju, et ikkagi oleks mõistlikum 
pöörduda tagasi, kuna me pealegi Narva enam niikuinii 
ei pääse. 

Seistes keset mõisaõue näris ooberst Aminoff eru- 
tunult oma vurruotsi, sest tal oli vastumeelne anda 
taandumiseks käsku, enne kui polnud veel vaenlasega 
tõelikult kokkugi puutunud. Kuid siiski nähes pai- 
galejäämise kasutust pidi ta lõpuks raske südamega 
oma ohvitseride nõuandmisele järele andma. Ja siis 
koondudes pikaks plutooniks kokku ning hoides lae- 
tud püsse õlal, hakkasidki Soome jalamehed sirgete 
ridadena lahkuma Jõhvi mõisast. 

Juba kuulduski kirikukülast püssiprahvatusi, ka 
parempoolsest metsast kostis üksikuid pauke — vene- 
lased olid mitmest küljest lähenemas. 

Hüpanud sadulasse, asus ooberst Aminoff oma 
musketäride etteotsa, ja siis vajusid nad tihedasti kok- 
kuliitunud ridades ühise mügerikuna üle mõisa põldude 
ja kesa, kusjuures nende püstihoitud täägid tundusid 
okastena, mis on ähvardavalt turris. 


Soome jalameeste lahkudes jõudsid kasakad Jõhvi 
mõisa, kuhu nad sisse tungides kargasid üle tarade ja 
aiaroigaste, kuna see poolmetsik rahvas polnud harju- 
nud liikuma mitte üksnes läbi väravate ja mööda teid. 
Nende karvased peamehed kisendasid vandudes, lask- 
sid püssi ning keerutasid piitsa, mille otsas rippusid 
tuvimunasuurused tinapommid. 

Peatudes Jõhvi mõisas röövisid: venelased sealt 
veel alalejäänud loomad ja vilja; mida nad aga ei suut- 

nud kaasa võtta, selle söötsid oma hobustele, kuna jä- 
relejäänud heinad ja vara põletasid koos mõisahoo- 
netega maani maha. Peatselt viisid nad oma jumala- 
kartmatus vallatuses ka kirikusse tule, tehes seal al- 
tarile suure lõkke. Kui aga jumalakoja laevõlvid ko- 
letu mürinaga kokku varisesid, siis tundsid nad seeüle 
otsatut rõõmu. 


Venelasile jalgu jäänud talurahvas, keda nad aga 
juhtusid tabama, löödi samas maha. Seejuures peksti 
neid piitsadega, mille otsa riputatud tinapommid purus- 
tasid luid. Kõige enam püüdsid nad igasugusel kombel 
irvitada just maarahva üle, sest seda sattus neile kõige 
enam kätte, ja pealegi oli aadlike piinamise keelanud 
neile tsaar, kes seega püüdis neid meelitada enese 


kilda. 


Nagu kasakad ise irvitades ütlesid, oli neile kõige 
meelepärasem inimesi piinates teha neist verist kotkast 
— lõigates neil küljed lõhki ning painutades roided 
kahele poole tiibadena välja. Lapsi aga köitsid nad 
pundardena kokku ning ladudes neid vankreisse saat- 
sid nagu hanekoormaid kaugele Lõuna-Venemaale oma 
stanitsadesse orjama. 


Üks säärane kasakate salk tormas suurel postteel 
põgenikele peale, peksis ning lõhkus neid segamini, nii 
et maantee täitus inimkehadega. Suure kära ning nae- 
ruga teotasid nad seal naisi nende meeste ja omaste sur- 
nukehade kõrval, saates neid pärast seda Narva alla väe- 
leeri, kus neid sunniti käsikividega sõjaväele vilja jah- 
vatama, pärast rasket päevatööd aga olema öösiti sõja- 
meestele lõbuorjadeks. 


Ja oli siis nuttu ja hädakisa, suitsu ja tuld kogu 

Alutagune täis. Moskoovia riigi tsaar Peeter Alekseje- 
vitš kihutas ning ergutas aga oma sõjasulaseid ikka 
meeletumale laastamisele, küästes neil luua Tallinna ja 
Narva vahele tõelise tuhakõrve, et appituleval Rootsi 
kuningal oleks raske sellest läbi pääseda. 

, ülades rakendati vankrite ette hobu- 
seid ja härgi, täideti oma kasina 
varaga koormaid ning alustati põ- 
genemist lääne poole. Paljud talu- 
pojad, kes oma sügisese külviga 
olid hilinenud, tegid seda nüüd vii- 
masel silmapilgul, istudes seejuures 
hobusel ratsa seljas, et nii kui 
vaenlane peaks kuskilt metsa tagant pistma oma pea, 
siis kihutada kohe pakku. 

Küla küla järele vooris siis kogu Alutaguse maa- 
rahvas nuttes ning halisedes põgeneda Rakvere poole, 
et pääseda tigeda vaenlase tallamise alt. 


Vahepeal oli Eestimaa kindralkuberner Axel Ju- 
lius de la Gardie andnud üldiseks sõttatulekuks juba 
mitmeid käske, nõudes, et kõik mõisnikud, vaimulikud, 
linnakodanikud ja muu seisuslik rahvas koguks enda 
käsu all olevad talupojad koos sulastega kokku ning 
neid võimalust mööda kõige sõdimiseks vajalikuga va- 
rustades asuksid jõgede ja teekitsuste äärde, et pidada 
seal vaenlast seniks kinni, kuni kuningas ise jõuab 
appi. Olgugi et seda käsku kuulutati kantslitest, pol- 

nud sel aga mingit mõju, sest kõik mõisnikud ja täht- 
samate ametite pidajad olid nüüd koos omastega kihu- 
tamas ülepeakaela Tallinnasse peitu. Nende eeskuju 
järgi pidid nüüd viimses hädas tegema ka talupojad. 
põgenedes ahastades ja ulgudes küla küla ja kihelkond 
kihelkonna järele, ilma et nad oleksid teadnud, kuhu 
minna. 

Põgenikud liikusid vahetpidamata ühe sõõmuga 
mitu ööd ja päeva järjest, nii et kogu aeg oli suur 
Narva maantee, nii kaugele kui silm ulatus nägema, 
nagu määratu suur laat. Seal liikus nii hobuste kui ka 
härgadega veetavaid koormaid ja kõndis väsimusest tui- 
kuvaid inimesi. 

Suuremaks puhkuses jäädi peatuma Viru-Nigula 
kiriku juures Pada jõe orgu, kuid paljud, suutmata 
enam sinna minna, vajusid väsinult porisele teekaldale 


Et siia ei paistnud enam Jõhvi ümbrusest tõusvad 
suitsusambad, siis julgeti nüüd isegi* oma ikestatud 
härgi ja hobuseid lahti rakendada, lastes neil veidigi 
hinge tõmmates närida teeäärset närtsinud rohtu. Pal- 
jud emad aga suigutades oma sülelapsi hakkasid neid 
kasina rinnapiimaga toitma, püüdes neid seejuures 
külma põhjatuule eest varjates sõbaservaga katta. 

Samas kihutas ning kappas teid mööda ringi ratsu- 
tada traguneid, kes kogu aja kisades karjusid, et üks 
teeveer hoitaks nende liiklemiseks lahti; korralduste 
andmisel ja käskude viimisel kihutasid nad nii kiiresti, 
et nende hobuste kabjad pildusid vedelat pori tee 
ääres puhkajaile näkku. 

Pada jõe orgu jäi pikemale puhkuspeatusele ena- 
masti hädiseid või liialt kaugelt tulnud inimesi, kuna 

aga need, kes veel suutsid teed tallata, jätkasid peat- 
selt jällegi sammu. Ka Viru-Nigula kihelkonna rahvas 
ladus nüüd oma vara koormaisse ning alustas koos 
teistega põgenemist. 

Soome jalameeste lahkudes Jõhvi kihelkonnast tuli 
sealt nendega kaasa ka palju lahtisi inimesi, kuna aga 
enamjagu peremehi oli jõudnud sealt juba päev või 
teine varem teele asuda. 

Teiste põgenike seas ruttasid nüüd Rakvere poole 
ka Ronga Tehvani sulased Aabu ja Rain. Nad olid 
Jõhvi mõisa haljast viinast pooleldi uimaseina läinud 
koos teistega rüüstama ka Edise mõisa, ja sealt järg- 
mise] varahommikul unest ärgates rutanud koju, mil- 
lest aga oma ehmatuseks olid leidnud ainult jahtunud 
ahervaremed. Ja nüüd nad liikusid paigast paika nagu 
kunagi lahtised inimesed, kel kuskil pole kindlat pea- 
varju ega aset. Olles murdnud enestele tee äärest tublid 
malgad pihku, astusid nad, väsinud ning näljased, teine- 
teisele toetudes samm-sammult lohisedes edasi. 

— Kes võis seda arvata, et meil tuleb veel mööda 
laia maailma minna hulkuma! sõnas Aabu. 

— Mis meil — hulgume, kannatame nälga, kuid 


ükskord leiame kuskilt ikkagi ulualuse, aga vaene 
Imbi..! 

— Eks temal ole nüüd kõige parem — on maailma 
põrgumürast ja vaevast lahti! kostis Aabu. 


— Minul aga on siiski kindel lootus, et kunagi 
saame teda veel näha! 

— Miks nõnda..? küsis Aabu. 

— Arvan, et Tehvan jõudis ikkagi parajaks ajaks 
koju ning nad asusid enne meid teele, seletas Rain. 

— Annaks Jumal, et see kõik oleks nõnda! ohkas 
Aabu. 

Kui nad siis vaikides olid mõnikümmend sammu 
edasi astunud, võttis Aabu uuesti sõna: 

— Jah, seda kõike teeb viin, et võtab meeste mee- 
led sõgedaks; oleksime pidanud ikka Tehvani sõna 
kuulma! 

Rain neelahtas kuuldavalt, kuid ei kostnud seepeale 
sõnagi. 

— Hoi talumehed, eest ära! kuulsid nad äkki selja 
tagant hüüdeid, ja vaevu suutnud astuda teelt kõrvale, 
kappas neist viis ratsanikku kabjaplaginaga mööda, ru- 
tates Rakvere poole. 

— Äh, oleks meilgi nüüd säärased hobused, ohkas 
Aabu, — jalgsi me aga õhtuks Rakverre ei jõua! 

— Ei jõua! 

Kuid mida enam lääne poole, seda enam olid seal 
nüüd kõik väljad, metsaalused, küünid, urkad ja teed 
põgenikke täis, nõnda et määratu suur kisa ja lärm 
kuuldus ümberringi. 

Parajasti kui Aabu ja Rain olid läinud üle Selja jõe 
kivisilla, tuli neile vastu suur trobikond talupoegi, 
kel kõigil olid pikad vöörkotid ohelikkupidi rip- 
pumas seljas, käes ja õlal aga vikatid, hangud, ahin- 
gid, tuurad, kirved ja paljudel isegi jämedad ränilu- 
kuga püssid ja karabiinid. Nende talupoegade ees- 
otsas aga sammus mööda läbitallatud teepori hundi- 
nahkses kasukas siledanäoline mees, kes möödudes tee 
imestusega vahtivaist Tehvani sulaseist sõnas neile 
nõnda:. 

— Kuhu te, külamehed, lähete? ja ta vaatas oma 
hallide silmadega neile lahkesti otsa. 

— Asjata küsida, kostis Aabu, — eks sa näe ning 
tea isegi, mispärast nüüd meestel on tuli jalge all! 

Jäädes seisma ning osutades enesest möödasammu- 
vaile relvastatud talupoegadele kostis tundmatu: 

— Meeste päriskoht pole mitte joosta pakku, vaid 
mehised mehed peavad tulema siia! 

Et Aabu ja Rain ei osanud seepeale sõnagi kosta, 
siis küsis neilt vastutulija uuesti: 

— Kustpoolt mehi..? 

— Oleme Jõhvi kihelkonnast! kostsid nüüd Aabu 
ja Rain korraga nagu ühest suust. 

— Siis olete tõesti kaugelt, imestus tundmatu: 
— aga kus viibib nüüd teie hingekarjane Toomas 
Knieper? 

Kuis võõras teekäija nende hingekarjast tunneb? 
ja Aabu ja Rain vaatasid kaheldes teineteisele otsa. 
Siis aga esimesest üllatusest end kogunud, sõnas Aabu 
pooleldi naeratades: 

— Meie hingekarjasel olnud juba ammu enne vene- 
laste päralejõudmist kõik neli ilmakaare tuult jalge all! 

Seepeale ei lausunud tundmatu sõnagi, vaid hakkas 
pärima, et mida teavad nad vaenlasest. Et aga talu- 
poegade salk oli edasi minnes pöördunud suurelt teelt 
paremale poole ning läinud mööda külavaheteed juba 
õige kaugele, siis hakkasid Aabu ja Rain eneselegi 
märkamata koos tundmatuga neile järele sammuma. 
Kui nad kõik oma teadmised vaenlasest olid kaasasam- 
mujale edasi andnud, küsis see neilt äkki: 


— Egas siis teilgi pole siin kuskil elamispaika? 

— Oleme lahtisi inimesi, kostis Aabu, — kus pea- 
vari, seal on ka meie elamise paik! 

Kaugel eessammuvad relvastatud talupojad pöördu- 
sid Sõmeru mõisa. 

— Eks tulge siis meie kilda, ja tundmatu tõstis 
oma karabiini teisele õlale. 

— Mis mehed teie siis olete? leidis nüüd Aabu 
mahti küsida. 

— Oleme kuningale truid ning ustavaid mehi! 

— Kuningale... urises Aabu, — eks seda ole 
meiegi! 

— Oleme Haljala kihelkonna mehi, täiendas kaas- 
sammuja oma seletust, — ja nüüd oleme kõik valmis 
maakaitsmiseks vaenlase vastu välja minema! 

— Talurahvaga vaenlase vastu sõdima..! imestus 
Aabu, kuna aga Rain võttis nüüd omakordagi sõnada: 

— Jõhvis olevat ka meie rahvast kutsutud seda te- 
gema, kuid talupojad naernud säärase tahtmise välja! 

— Miks? ja tundmatu muutus ülemääraselt tõsi- 
seks. 

— Miks, kordas Aabu, — kui sundijat ning kubjast 
tahetakse panna peameheks, kel siis enam lusti on 
minna sõdima! 

— Sõjas on iga mees ise enese kubjas — kui ta 
seal ennast ise ei sunni, siis jääb ta vaenlasele jalgu! 
ja kaassammuja hääl tundus valjuna. 

— Kas nende seas pole siis ühtki kubjast? ja Aabu 
osutas eessammuvaile talupoegadele. 

— Ei, olid nad enne mis neist keegi oli, kuid nüüd 
on meie seas kõik üheväärsed sõttaminevad talupojad 
— peremehed, vabadikud, manulised ja sulased, nende 
kõigi kohta käib üks ning samane mõõt! 

— Aga mis mees sa siis ise oled? 


— Mina, ja tundmatu ajas enese sirgu, — olen 


Haljala kiriku õpetaja Martin Closius! 

— Õpetaja, kordasid Aabu ja Rain ega osanud al- 
gul seepeale enam midagi kosta. Kuid olles sellestki 
üllatusest toibunud, sosistas Aabu Rainile salamahti 
kõrva: 

— Kas sa kuuled — papp tahab hakata sõdima! 

— Jah, sõnas seepeale Martin Closius, kel oli ütle- 
matu terane kõrv, — mina lähen koos oma kihelkonna 
meestega sõtta ega poe mitte häbiga peitu, nagu teete 
seda teie! 

— Küllap oleksime meiegi läinud, ka meil pole 
kangusest puudu, kostis Rain õhinal. — kui mitte sõda 
poleks ajanud Jõhvi mehi enneaegu laiali! 

— Ühed talupojad olete kõik, ütles Martin Closius 
viibates eessammuvaile meestele ja kordas siis oma 
kutset: — nii et tulge meie kilda! 

— Malkadega..? ja Aabu osutas oma kaikale. 

— Seniks kui leiate paremat, aitab neistki — tulge! 

— Egas meil siin nüüd muud hakkamist polegi..! 

Ja nii nad läksid Sõmeru mõisa, kuhu nüüd maa- 
kaitsjaid oli igast ilmakaarest kokku tulemas. — — 


Sõmeru mõisa suur park oli punakollaseist vaht- 
ralehtedest üsna kirju; ka õhk oli täis noid varisevaid 
puulehti, mida sügisene tuul keerutas ringi ja paiskas 
lõpuks maanteele, kus nad katsid pori. 

Mõisaõu oli aga täis kokkutulnud talupoegi ja ka 
Rakvere linna kodanikke, kelle seas oli nii ratsa- kui 
ka jalamehi. Paljud neist otsides külma tuule eest 
varju hulkusid mõisahoonete vahel ringi, kuna aga tei- 

sed püüdsid trampimisega peletada ihuliikmeist külma, 
mis nüüd üsna halastamatult tikkus kõigile ligi. Kuid 
oli ka neid mehi, kes, olles teinud enestele tulelõkked, 
pikutasid nüüd nende ümber, soojendades kordamööda 
üht ja teist külge. Kõige paremini olid aga külma 
vastu end varunud Rakvere kodanikud, kel ka sõja- 
riistu oli päris ohtrasti, nõnda et nad omasid korraga 
nii püssi kui ka mõõga. 

Õhtu eel saabus Sõmeru mõisa veelgi maakaitsjaid: 
Kadrina õpetaja Johan Meister tõi sinna ligemale pool- 
sada talupoega, kes kõik olid põlvini porised, sest sü- 
"gisesed teed olid muutunud nii põhjatuks, et mõnes 
paigas pääsesid vankrid edasi vedelas poris aina ujudes. 
Siis tuli sinna ka Jakobi kihelkonna hingekarjane 
Christian Kelch, kes oma väsimatu õhutuse ning manit- 
seva sõnaga oli suutnud oma kihelkonnast suure hulga 
talupoegi kokku ajada. 


— Ega polegi muud kui puha pappide kaardivägi, 
irvitasid nüüd Rakvere kaubasellid, kuuldes, et sõja- 
pealikuiks on ka kirikuõpetajaid; — oh seda lusti ja 
laulu, mis siin siis oleks, kui nad ka oma nutunaised 
oleksid kaasa toonud! 


Tõsiste paletega kõndisid hingekarjased oma hundi- 
ja karunahkseis kasukais, mida nad talviti kandsid 
pikkadel teekondadel, olles surijaile viimset jumala- 
armu andmas, mõisaõues ringi ning julgustades oma 
mehi ei pannud rumalate Rakvere sellide lorisemist 
tähelegi. 

Najatudes seljaga vastu vahtratüve istusid Aabu ja 
Rain mõisaparki tehtud lõkketule ääres ning mõtlesid 
ainult sellele. kuis vaigistada oma nälga. 


165 


— Nälg vaevab nii hullusti, et isegi uni ei tule 
silma! kurtis Rain. 

Käed ristamisi rinnal, nõnda oli Aabu jõudnud juba 
suigahtada, ning nüüd ta ainult urahtas midagi vastata, 
kergitades seejuures oma parempoolset laugu. 

Vahepeal oli saabunud pimedus ja hingekarjased 
läinud koos Rakvere kodanike peamehe ja mõne muu 
sõjapealikuga härrastemajja nõu pidama. Peatselt il- 
mus Sõmerusse koos oma kannupoistega ka aadlimees 
Rõttchert von Tiesenhausen, kes samutigi võttis nõu- 
pidamisest osa. 

Kogu öö läbi vooris aga Rakvere linna ja Sõmeru 
mõisa vahel kihutada ratsamehi, viies ja tuues sõnu- 
meid. Samal ajal, millal osa talunikest tukkus tule 
ääres, pöörasid teised oma vikateil kanda, nõnda et 
haljas tera jäi löe otsa odataoliselt püsti. Taamal 
kuuldus aga kilksahtusi — seal ihuti tera. 


Kui vastu hommikut hakkas ilm muutuma valge- 
maks, siis puhuti mõisaõues sarve — peameeste nõu- 
pidamine oli jõudnud lõpule. Härmatisvalgega kat- 
tunud vammustes mehed kargasid nüüd jalule ning 
hakkasid käte ja jalgadega veheldes peletama kontidest 
kangestust ja külma. 
häält kuuldes oma unised silmad, kuid mitte leides 
enese kõrvalt Aabut, oli ta imestus seeüle üpris suur. 
Kuid juba aetigi mehi härrastemaja juurde hunnikusse 
kokku, ning peatselt kostis selle trepil seisvate pea- 
meeste ja hingekarjaste seast Jakobi õpetaja Christian 
Kelchi veidi vali, kuid siiski südamest tulev hääl, mis 
lõikudes läbi hommikuse karguse tungis meestele hinge: 


— Armas maarahvas Eestimaal, alustas õpetaja 

Kelch, — sind ja meid kõiki on nüüd tabanud suur 
ning ärarääkimatu raske õnnetus: vaenlane on tungi- 
nud meie maale, kus ta ennekuulmatul kombel riisub, 
röövib, põletab, naerab meie naisi ja halastamatult 
tapab. Olgu nüüd meie patt kuitahes suur, kuid kõike 
seda ei ole meie mitte ära teeninud, vaid kurat ise on 
tulnud maailma meid taga kiusama. Aga meie teame 
ka, et Jumal, kes on saatnud oma armsa pöja meid lu- 
nastama, on ka meie aitaja: tema on see, kes saadab 
meile oma abi meie armsa ning vägeva kuninga Karl 
Kaheteistkümnenda läbi. Kuid seejuures on Jumal 
andnud meile mõistuse ning meele, et ka meie ise kait- 
seksime end, oma naisi, lapsi, koda ning vara, pannes 
vaenule vaprasti vastu. Ja selleks olemegi nüüd tul- 
nud mitmest ja mitmest kihelkonnast siia kokku, et 
asuda vaenuteele. Kuid nagu meie teame, ei saa olla 
ükski kari ilma karjaseta. sest siis laguneb ta koost 
ning igaüks jookseb isepaika laiali. 

Maakaitseks kokkutulnud talurahvas kuulas üha 
suureneva tähelepanuga Jakobi kihelkonna õpetaja 
sõnu, mis olid arusaadavalt selged ning voolasid ta 
suust nagu vesi. 

— Ja seepärast, jätkas Christian Kelch, — et meie 
töö ning olemine vaenule vastupanemisel kannaks enam 
vilja ja et selles kristlaste sõjaväes valitseks tõsine üks- 
meel, peame valima nüüd enestele ühe õiglase ning 
tubli karjase ehk peamehe, kes meie ettevõtmist tar- 
gasti juhataks! 

Uuesti peatus õpetaja, kuna aga talupojad hakkasid 
omavahel sõnama: 


— Kuid mõisnikku ei taha, parem juba olgu tubli 
papp! ja samas hakkaski Jakobi kihelkonna mehi hõi- 

kama: — Ole sina ise meile n karjaseks, 
nõndasama nagu sa oled seda meile koguduses! 

— Pidagem, sõbrad, pidagem..! ja Christian Kelch 
tõstis manitsedes sõrme. — Olgugi et olen kogu oma 
tahtmise ning hoolega püüdnud olla teile abimeheks, 
peate siiski valima nüüd teisi, sest sõjapealikuks pole 
ma mitte kohane. Kuigi ma enese arvates olen nõnda- 
sama julge nagu seda kuningale truu ning ustav sõja- 
mees peab olema, ei jätku mul aga selleks oskust. Ja 
ta andis kõigile kokkutulnud maakaitsjaile nõu valida 
enestele üldiseks peameheks väga vapper ning aus ja 
oma talupoegade seas suures lugupidamises olev aadli- 
mees Röttchert von Tiesenhausen. 

Ka teised kirikuõpetajad olid säärase sooviga päri. 
Algul nurisesid talupojad küll aadlimehest pealiku va- 
limise vastu, kuid lõpuks leppisid temaga ometi, hüü- 
des kooris: 

— Olgu siis tema meile peameheks, kuid mõisa- 
kombeid ärgu ta ühes toogu! t 

Pärast peamehe õnnelikku valimist laulsid nüüd 
kõik tapluseks kokkutulnud mehed südame kinnituseks 
oma hingekarjaste eeslaulmisel õndsa usuisa tohter 
Martin Lutheri ülemlaulu: Olgu maailm täis kuradeid, 
kes tahavad meid neelda..! 

Laul vaimustas ning ühendas kõiki, kaikudes hom- 
mikuses aovalguses kaugele üle väljade ning ulatudes 
ka metsades paosolevaile inimesile kõrvu. 

Juba enne pasunapuhumist oli Aabu kange nälja 
näpistusel ajanud end jalule ning hakanud toitu otsides 
mõisa aitade ja tallide vahel ringi luusima. Kui aga 
rahvas aeti mõisaõue kokku, siis Aabu ronis redelit 
mööda tallilakka, kust ta juba varem oli kuulnud kikka 

kiremist. Ms pooleldi pimedas lakas käsikaudu 
kobades jäi seal katuse pennipuul istuv suur kikas talle 
kisades pihku. 

— Oled küll kasulik lind, kuid nälg sunnib sind 
murdma! ja Aabu käänas kikkal pea tiiva alla, et ta ei 
suudaks teha häält. 

Samal ajal, millal kõik talupojad olid kuulamas õpe- 
taja jutlust ning valimas enestele peameest, tappis Aabu 
kikka, kiskus talt sisikonna ning hakkas kohendama 
kustuvat lõket, pannes tulle ka ühe suure rusikataolise 
kivi. Matnud seejärel tapetud kikka haorisude alla, et 
ta ei hakkaks kellelegi silma, istus Aabu üksinda tule 
äärde maha. 

Pärast laulmist puhuti uuesti sarve, ja siis hüüdis 
juba uueks peameheks valitud Röttchert von Tiesen- 
hausen, et talumehed koonduksid kihelkonniti mõi- 
saväljale kokku, et neid seal jaotada kompaniidesse 
ning määrata igale osale oma korporal ja rotmeister. 

Nagu pesast väljalennanud vaablaste parv hakkas 
nüüd mehi mõisa ümbruses kihama, kusjuures joosti 
ning rutati trobikondades väljale. 

— Rain, ae, Rain! hõikas Aabu. 

Õnneks oligi Rain ligiläheduses. nõnda et ta võis 
Aabu hüüdu päris hästi kuuldes tõtata ta juurde. 

— Kubu sa, kurivaim, kadusid? 

— Anna mulle oma vöörkott! ja Aabu sirutas käe. 

Imestudes ulatas Rain talle oma tühja vöörkoti, 
mille Aabu riputas enesele kaela. Seejärel veeretanud 
tulest hõõguva kivi, toppis ta orgi abil selle kikka la- 
hatud kõhtu ning pani siis kõigega kotti, mille suud 
kokku köites võttis sõnada: 

— Kui ühe penikoorma teed oleme läbi kõndinud, 
siis on ta küpsenud! 

— Aga suled..? imestus Rain. 

— Need langevad siis iseenesest maha, ja Aabu 
heitis käega. 

— Kust sa selle kikka said? 

— Lähme! kostis seepeale Aabu, ja ta hakkas rut- 
tama teistele järele. 

Sõmeru mõisaväljale oli nüüd koondatud enam kui 
kakssada pead talupoegi. peale nende aga veel Rakvere 
kodanikke, selle, kaupmehi, sulaseid ja igasugu linna- 
rahvast, kes nüüd kõik olid rõõmuga valmis vaenlase 
vastu välja minema. Ja siis hakkasid hiljutivalitud 
peamehed talupoegi kihelkondade järgi kokku koon- 
dama, nõnda et kogu aeg kuuldus hõikamisi: 

— Nigula rahvas siia, Haljala mehed taamale, Ja- 
kobi ja Lüganuse omad paremale poole. .! 


Äkki meenus Haljala õpetajale Martin Closiusele, 
et ta oli näinud siin ka Jõhvi kihelkonna mehi, ja ta 
hõikas: 

— Jõhvi rahvas, asuge jõepoolsesse salka! 

— Eks lähme siis pealegi, kui meid kutsutakse, sõ- 
nas Aabu, — meil ju ükstakõik — oleme lahtisi ini- 
mesi..! 

Kuid nüüd pidi nii Rain kui ka Aabu imestuma, et 
nemad polnud Jõhvi kihelkonnast ainukesed siin, vaid 
rahvahulgast tulid välja ning hakkasid äärmise salga 
juurde sammuma Jõhvi mõisa sepp Hauka Aadu, lahti- 
sist inimesist Krista Mart ja Tehose Hannes, pereme- 
hist Sibi Andres, Tora Mikk ja veel palju teisi, keda 
Aabu ja Rain tundsid kui oma kihelkonna rahvast; kuid 
peale nende astus rahva seast välja ka köster Hinno. 

— Vaata, Aabu, vaata — ka köster on eksinud 
siia! 

— Eks nüüd ole temagi kohus siin olla! 

— Kuid mina ei taha..! ägestus Rain. 

— Mida sa ei taha? Et köster läheb sõtta! 

— Sõdigu ta või mitte, õiget sõjameest temast nii- 
kuinii ei ole, kuid temaga ühes ning samas salgas mina 
olla ei taha, parem siis lähen juba Haljala meeste 
hulka! 

— Egas siin oma tahtmise järgi minna ka ei tohi! 

— Siis mingu tema, kuhu tahab, kuid meie hulka 
ärgu ta tulgu! 

— Et kas sa näe, või Ronga möldrid lasevad end 
siingi paista! hüüdis Hauka Aadu, tulles suruma kätt. 
— No tere siis kah! ja pärast käesurumist lisas ta ringi 
vahtides: — Aga Tehvanit ennast polegi näha?! 

— Ei ole, ja vist ei näe me teda enam kunagi! kos- 
tis Aabu vaikselt. 

— Ära sa nõnda kollita! ütles Hauka Aadu ja ta 
sõnadevool katkes. 

Tulnud oma kihelkonna meeste juurde, oli Hinno 
Tehvani sulaseid nähes üpris rõõmus, hakates neilt kohe 
. pärima. et mida teavad nad oma leivavanemast ja ta 
tütrest Imbist. 

— Mis sa Imbist pärid! ei suutnud Rain oma viha 
kauem hammaste taga pidada, vaid puistas ta köstrile 
näkku. — Võrgutasid tüdruku, pärast lasksid pista ta 
häbisambasse, ja nüüd veel pärid..! Sa oled hullem 
Juudas kui see, kes kolmekümne hõbeseekli eest müüs 
Kristuse! Mine eemale — ühes salgas sinuga ma olla 
ei taha, sest siis tekib mul kiusatus sind tappa! 

Hinno kahvatus näost, kuid enne kui ta suutis end 

vastamiseks koguda, hakkasid peamehed ning salga- 
ülemad viima oma mehi suurele teele, kus neid asetati 
mitmekesi kõrvu üksteise taha haneritta. Jäädes üksi- 
kuna lagedale väljale seisma ei osanud Hinno algul ku- 
hugi minna, sest kogu aja kumisesid äsjakuuldud lai- 
musõnad tal kõrvus. Siis teda peab külarahvas Imbi 
võrgutajaks, teda, kes vahest kõige enam tunneb Imbi 
- pärast muret! Enne Jõhvist lahkumist oli ta joosnud 
veskisse, et olla Imbil põgenemisel igati abiks, kuid 
veskist oli ta leidnud ainult hõõguvad ahervaremed. 

Päike oli juba tõusnud õige kõrgele, kui Sõmeru 
mõisa koondunud talupojad ja Rakvere linna kodani- 
kud hakkasid pikkade rodudena liikuma läbi Raudvere 
ja Võhma küla Sämi jõe äärde, et seal panna vaenlase 
edasitungi seisma. 

Kõik teeäärsed olid aga nüüd hulkumaaetud inimesi 
nõnda täis, et peagu kuskil polnud enam näha lagedat 
maad: samuti vedeles nüüd kõikjal lõpnud loomade 
raipeid, millelt talupojad nülgisid nahku, et teha neist 
enestele pastlaid, mis nüüd pikka teed tallates kulusid 
kiiresti läbi. Paljud põgenikud, suutmata ja oskamata 
enam kuhugi kaugemale minna, olid löönud siinsamas 
Sämi jõe ümbruses oma laagri üles ning elasid tuultest 
varjulisemais kohtades ning metsade ääres. Vankrid ja 
loomad olid "neil aetud hunnikusse kokku, kuna aga 
paljud inimesed, olles püstitanud enestele kuuseokstest 
ja mätastest hädalised peavarjud. keetsid nüüd lõkke- 
tulel rippuvates padades körti. 

Ja vahtisid nüüd need teede ääres peatuvad põgeni- 
kud imestudes pealt, kuidas ida poole suunduvad suu- 
red talumeeste salgad, kellest vaevu pooltel on ränilu- 
kuga püssid seljas. 

— Kuhu teie, maamehed, mõtlete oma väega 
minna? päriti uudishimul. 

— Lähme kuninga nimel vaenlasega taplema! ja 
viletsasti relvastatud talupojad astusid edasi. 

Kui ligemale penikoorem maad oli läbi kõnnitud, 
avas Aabu oma aurava vöörkoti suu, võttis sealt küpse- 
nud kikka, puistas jahtuva kivi ta kõhust välja, rapu- 
tas suurematest sulgedest puhtaks ning kiskunud ta 
siis pooleks, andis teise kikkapoole Rainile, ise sõna- 
des: 

— $öö, nõndapalju on meil rooga! 

Ja järades ning purres kotis küpsenud linnuliha 
sammusid nad mööda porisekstallatud suurt postteed 
ikka edasi Sämi jõe poole, kus parajasti asus ooberst 
Aminoff oma Viiburi rügemendi jalameestega. 

KUNINGAS 


kul, millal merel möllas vihaselt 
lainetav maru, mis pani kõik laeva- 
sõidud seisma, nähti Pärnu sada- 
mas, kuidas mõned suured sõjalae- 
vad ja paar vähemat fregatti püüa- 
vad randuda; kuid hoolimata kõi- 
gist nende püüetest paiskasid tuge- 
vad lained neid ikka ja jälle tagasi ulgumere poole. 
Seda nähes tõttas palju pärnulasi linna vallidele vaa- 
tama säärast laevade kibedat heitlust merel. olgugi et 
nad ise ei suutnud anda neile mingit abi. 


Siiski suutis lõpuks admiral Ankarschstierna vimplit 
kandev lipulaev ,,Westmanland“ lainetest võitu saada 
ning tulla rannale lähemale; kuid et ta suur ning lai 
kere istus sügavasti vees, siis hakkas ta õige peatselt 
suutnudki tulla sadamasse. Kuid seda enam hakkasid 
nüüd murdlained peksma vastu laeva külgi, nõnda et 
hoolimata ta suurusest tuikus ning hõljus ,, Westman- 
land“ nagu pähklikoor lainetavas meres. Sellest sat- 
tusid aga laevalael olijad suurde kitsikusse: inimesed, 

hobused ja vankrid paiskusid segamini, langedes kisa- 
des ja kolisedes üksteise otsa, kusjuures palju sõdureid 
sai tõsiselt häda ning mitmed isegi surma. 

Nüüd saadeti Pärnu sadamast ,. Westmanlandile” 
vastu sõudelaev ..Sofia, mis tugevate mõlalöökidega 
hakkas läbi murdlainete kiiresti lähenema sõjalaevale, 
peatudes lõpuks ta kõrval. 

Koos oma kindralite ning sõjapealikutega asus 
»»Westmanlandi** lael Rootsi kaheksateistkümne-aastane 
kuningas Karl XII, kes sel pikal teekonnal oli pidanud 
samuti nagu teisedki põdema merehaigust. Kähku 
asus ta nüüd koos oma lähemate kaaslastega ,,Sofia“ 
laele, kuhu hakkas tulema ka osa sõdureid koos oma 
hobustega. Kuid et sõjamehed olid pikal merereisil 
külmade tuulte vintsutamisest palju kannatanud ning 
ihkasid nüüd kiiremini pääseda randa, siis tekkis laeva- 
lael pöörane rüselemine ning üksteisest ettetung: ini- 
mesed kargasid kõrgelt ., Westmanlandi* pardalt ..50- 
fiale“, kukkudes seejuures tihtigi üksteise otsa, kuna 
hobused libistati kallaklaudu mööda alla. Seega 
kuhjus aga ,,Sofiale“ inimesi ja loomi korraga nõnda 
palju, et väike sõudelaev ei suutnud kõiki neid kanda 
ning hakkas vaarudes vajuma, kusjuures vesi oli tungi- 
mas läbi mõlaluukide koguni alla laevaruumi. 

— Kuningas upub, päästke kuningas! hakkasid 
seda nähes paljud ohvitserid karjuma, kusjuures keegi 
neist ei osanud kuninga ja enese päästmiseks midagi 
ette võtta. 

— Elagu kuningas, minu järel! hüüdis nüüd ratsa- 
väekindral Rehnschiöld ja karates oma hobusele kihutas 
ta sellega otsemaid üle parda merre. 

Säärane hulljulge ootamatus pani kõiki sõjamehi 

kohmetuma, kuid siis mõistes vahva kindrali tahtmist 
kargasid paljud ohvitserid ja tragunid oma hobustega 
üle parda talle järele. Seega vähenes Sofia koorem 
ning ta jäi veepinnale püsima. 

Püüdes ujuda kaldale heitlesid nüüd merrekaranud 
ratsanikud lainetega, mis lõid nende pea kohal kokku. 
Ärevusega vahiti neid nüüd nii laevadelt kui ka kal- 
dalt, ja kui siis mõne laineharja tagant juhtus vilksah- 
tama hobuse koon, tunti selle üle tõsist rõõmu. .L5- 
puks siiski hakkasid meres ujuvad ratsanikud üksteise 
järele saabuma kaldale, kus appirutanud kodanikud 
kiskusid neid veest. 

— Me päästsime kuninga, elagu kuningas! karjusid 
nüüd randajõudnud ratsanikud, ise lõdisedes ja tilku- 
des mereveest. 

Samal ajal lähenes võimsate mõlalöökidega sõude- 
laev ,.Sofia“, mille randudes kõlas linna vallidel aset- 
sevaist suurtükest kahekordne rootsi märgupauk, kuna 
rahvas tõttas kisades talle vastu: 

— Kuningas on tulnud linna, meie kuningas..! 

Ja nüüd astuski kuningas Karl Kaheteistkümnes 
esmakordselt Eestimaa pinnale, kusjuures paarisammu- 
lisel vahemaal tuli ta järel õuemarssal Karl Kasper 
Wrede, keda ta toredama mundri pärast paljud lihtsa- 
meelsed kodanikud algul pidasidki kuningaks. Koos 
nendega tuli maale kuninga kantseleiülem krahv Karl 
Piper ja veel palju teisi kindraleid ning väeülemaid. 

Kuninga vastuvõtuks ruttas aga sadamasse kogu 
Pärnu linna magistraat, komandant, ülikooli rektor 
oma toredas lillas hõlmikus ja palju teisi nimekaid ini- 
mesi; kõige esimesena astus kaldal talle vastu asehal- 
dur von Strokirch, keda Liivimaa kuberner Dahlberg 

oli kuninga saabumise puhuks saatnud tema vastuvõ- 
tuks Pärnusse. 

Kuningas ise, olles oma saatjaist lühem ning tublisti 
noorem, tundus eemalt nägijaile nende kõrval päris 
poisikesena; kuid vaatamata oma noorusele oli ta rõi- 
vastunud ülemääraselt lihtsalt: seljas kandis ta kahe- 
teistkümne ülekullatud vasknööbiga piha ümber kok- 
kukistud pikka Rootsi ohvitseri tumesinist sõjakuube, 
jalas halle pükse ja paksude taldadega kõrgeid raud- 
kannustega säärsaapaid, käes peagu küünarnukeni 
küündivaid pikki põdranahast kindaid, kuna kael oli 
tal mähitud musta villkrepoonist rätikusse. 

Võttes oma parukata peast kolmnurkse viltkübara 
vastas kuningas vastuvõtjate tervitusele; seejuures oli 
ta meretuulest pruunistunud ning väheste rõugearmi- 
dega kattunud pale nagu rauast — selles ei liigahtanud 
ükski lihas. Ta sinised silmad olid aga täis ettevõtlik- 
kust ning suurt teotsemistungi. 

— Kuningas, sosistas eemalseisev rahvas, — ja kui 
noor..! 


Kui pürjermeister oli linna magistraadi ja kodanike 
nimel ütelnud kuningale sooje ning truualamlikke 
tervitussõnu, pääses Pärnu elanikkonnas määratu vai- 
mustustorm lahti: kübaraid õhku pildudes karjuti ku- 
ningale elagu ning tänati Jumalat, et ta on lasknud tal 
läbi tormise mere jõuda oma hädasolevaile alamaile 
õigel ajal appi, kuna aga linnavallidel kestis kahurite 
müärtsumine ning mürin lakkamatult edasi. 

Et aga säärane austamine polnud sugugi kuninga 
meele järgi, sest tervitussõnade ja ilukõnede ütlemiseks 
paindus ta keel õige raskesti, siis lasknud tuua oma rat- 
sahobuse, kargas ta sadulasse ning hakkas kõrvu ase- 

haldur von Strokirchiga liikuma traavides läbi Tallinna 
värava linna, kuna trobikond trabante ratsutas ta kan- 
nul. 

Kuningale olid eluruumid suurkaupmehe Elias 
Schetleri majas juba õige varakult valmis seatud. Kui 
ta nüüd von Strokirchi teejuhatusel oli parajasti sinna 
ratsutamas, seisis rahvas kahel pool tänavaid ning saa- 
tis teda hõisetega kogu tee. Tahtes säärasestki austa- 
misest kiiremini vabaneda, kannustas kuningas suure 
ägedusega oma hobust. Äkiline kannusetorge sapsu- 
desse sundis aga tulist looma nii järsult kargama, et ta 
kabja küljest rebenes raud, mis vihisedes lendas vastu 
majaseina, õnneks sattumata kellelegi pähe. 


— Kuninga hobune kaotas raua! kisendasid nüüd 
inimesed ja tormasid üksteise võidu nagu kaarnad rü- 
sinal selle kallale. 


Kuid majaomanik, olles kõigist väledam, tõstis ho- 
buseraua maast ja hoides seda pea kohal kisendas rõõ- 
mupisarate läikides silmis: 

— Kuninga hobuse raud — see toob pöörast õnne! 
ja siis ta ruttas seda kallist leidu naelutama oma maja 
seina külge, otse räästa alla samale kohale, kuhu ta 
hobuse kabja küljest rebenedes oli põrganud. 


Kuningas ise kappas aga koos oma trabantidega 
järgnevasse põiktänavasse, kus asus kaupmees Elias 
Schetleri suur kahekordne kivimaja, mille tore portaal 
oli nüüd tema saabumise puhuks roheliste okste ja 
värviliste lindikestega ehitud. 


Hüpanud hobuselt, astus kuningas kärmete sammu- 
dega maja esikusse, kus auväärne kaupmees Elias 
Schetler koos oma emanda ja kahe selleks puhuks to- 

redasti ehitud tütrega sügavasti kummardudes teda 
vastu võttis. 

— Mina, mu emand ja tütred... jõudis Elias 
Schetler tervitust alates ütelda, siis oli kuningas kõr- 
valtubadesse kadunud. 

Astudes talle määratud eluruumidesse, kus kõikjal 
säras ning hiilgas pillav toredus, jätsid kuninga saa- 
pad vahaga läikima hõõrutud põrandale suured porised 
jäljed järele. Nähtava pahameelega seisatas ta keset 
avarat saali, mille laest rippusid vahaküünaldega täide- 
tud ülekullatud lühtrid ja seinad olid täis väänlevaid 
ilustisi ning värvilisi pilte, millest mitmed näisid olevat 
lausa himudele ahvatlemiseks loodud. Läbi avatud 
vaheukse paistis aga teisest toast säng, mis oli täis 
pitsi ja helesinist siidi. 

— Sellesse majja ma ei asu! ja raputades pead 
pöördus kuningas ümber ning tuli uksest välja. 

— Majesteet, püüdis asehaldur kuninga kannul 
rutates seletada, — paremat korterit kui see siin pole 
kogu Pärnu linnas üldse olemas! 

— Just sellepärast ma ei asugi siia, et ta on minu 
jaoks liiga hea! kostis kuningas. 

— Aga majesteet, ja asehalduril oli raske varjata 
oma meelepahast imestust, — ma ei teadnud, et ku- 
ninglik kõrgus suvatseb asuda kuhugi kloostrisse! 

— Muidugi, just kloostrisse, mu armas Strokirch, 
ja karates hobusele muutus kuningas hoopis lahke- 
maks, — juhatage mind kloostrisse! 

Kehitades õlgu hüppas asehaldur sadulasse, ja siis 
kappasid nad uuesti läbi tänavate. Kuid enne kui ho- 
bused suutsid võtta veel täit jooksuhoogu, jõudiski ku- 
ningas Nigula kiriku taga asetsevasse endisesse mun- 

gamajja, kust protestandi usku kaitsva Rootsi valit- 
suse Pärnusse tulles olid mungad lahkunud. Et neid 
endisi munkade eluruume tarvitati aeg-ajalt mitmesu- 
gusteks panipaikadeks ning nende ahjud olid jõudnud 
pooleldi laguneda, siis olid nad elamuina vägagi vilet- 
sad. Kuid nii asehalduri kui ka teiste saatjate suureks 
imestuseks oli kuningal neisse ruumidesse asumine 
kõige meelepärasem. 

Samal ajal toimetati sadamas sõdureid ja hobuseid 
maale, kusjuures väikesel ,,Sofial** koos paatidega tuli 
kuni hilisõhtuni liikuda sadama ja'laevade vahet. Kal- 
dale tekkisid aga suured laske- ja toidumoona rõugud, 
mille ümber jooksis vanduvaid kortermeistreid ja lär- 
mavaid töösoldateid, kuna aga voorihobused, vedades 
suuri koormaid kolisedes läbi linna -rügementide 
asupaikadesse laiali, olid nälja ja väsimuse tõttu nõrke- 
mas. Kuid ka öösiks ei soikunud Pärnu tänavail vee- 
revate rataste mürin, sammude müdin ja sõjameeste 
käratsemine ning koletu lärm. 

Enesele valitud toa laskis kuningas sisustada ainult 
ühe jämedalttahutud ning värvimatu pingi ja lauake- 
sega, kuna aga magamisasemeks pidas ta kõige pare- 
maks oma välivoodit. Kui teenrid olid jõudnud kohv- 
ritega pärale, siis kuningas asetas iseoma käega lauale 
piibli, mille kullaga ääristatud servad olid ainsaks kul- 
laks. millest ta pidas tõsiselt lugu. Samas riputasid 
teenrid seinale kuninga armsama koera Pompe pildi, 
mis alati pidi ehtima isegi ta telgi seina. Kuid ka 
Pompe ise — tumepruun ning valge kurgualusega lont- 
kõrvaline koer, oli nüüd laevalt toodud siia, kus ta 
pärast väsitavat meresõitu puhkas, pea käppadele ase- 
tatud, kuninga enese voodis. 

Ilma et oleks end vallandanud mõõgavööst, läks 
nüüd kuningas eestubadesse, kus krahv Karl Piper oli 
parajasti korraldamas kuninglikku kantseleid; sealt 
pöördus ta järgmistesse ruumidesse, millest endine 
munkade suur söögituba oli määratud sõjanõukogule 
koosoleku paigaks. Tulnud nõupidamise ruumi, kus 
parajasti viibis palju kindraleid eesotsas kindraladju- 
tant Lagercronaga, võttis kuningas taskust väikese pal- 
veraamatu, mida juba õnnis kuningas Gustav Adolf oli 
sõjakäikudel kaasas kandnud, ja pidas koos oma kind- 
ralitega lühikese tänupalve õnneliku maandumise puhul. 

Alles nüüd leidis mahti kindralkortermeister Ger- 
hard Ehrenschantz, keda Ruhja juures asuvast väelaag- 
rist oli kindral Otto Wellingk saatnud kuninga saabu- 
mise puhuks Pärnusse, teha kuningale teatavaks, et 
saksilaste ja pohlakate ühine vägi on tõmbunud Riia 
alt tagasi ning asunud Väina jõe taha talvekorterisse. 

— Kahju, kostis kuningas seda kuuldes; et aga 
kindralid jäid rumalalt talle otsa vaatama, siis ta lisas: 
— Kahju, et pean sõdima nii argliku vaenlasega, keda 
enne lahingut pean koopast välja peletama. 

* Samas toodi kuningale sõna. et kõik üliõpilased ees- 
otsas oma rektori ja professoritega on tulnud teda ter- 
vitama. Säärane sõnum polnud kuningale sugugi meele- 
pärane, sest tervitus- ning ülistuskõnedele tuleks oma- 
korda pidulike sõnadega vastata, kuid selleks polnud 
tal kunagi parajat tahtmist ja kõik see tundus talle 
võõrastavalt tühisena. 

Vana munkade ühiselamu kitsas õu oli täis Pärnu 
üliõpilasi, kes kõik kandsid toredaid kuldtikanditega 
ehitud pikki kuubi ja puusal kergeid mõõku, kuna aga 
rektor ise oli endiselt oma lillas õlarüüs. 

Kuninga ilmudes uksele hakkas rektor kõnet pi- 
dama, lugedes seda paberipoognalt, millele tervitussõ- ° 
nad olid suure rutuga, kuid siiski väga targasti kirja 
pandud. Rektor nimetas kuningat kartmatuks sõja- 
meheks, kelle vahvus võidab kõik pimeduse väed ning 
kes on kaitsjaks teadusele ja usule; ta võrdles teda 
noore lõukoeraga, kel aga seejuures on tark pea, julge 
meel ja ütlematu hea süda. Rektori kõne järel laulsid 
üliõpilased mõningad kirikulaulud, lõpetades neid hüü- 
dega: 

— Vivat Carolus, Svecorum Rex! 


Kõike seda kuulas kuningas seistes vaikides trepil, 
noogutas pärast elaguhüüdeid peaga ning pöördus siis 
tagasi oma ruumidesse, kuna aga üliõpilased eesotsas 
oma rektori ja professoritega lahkusid ülirõõmsas tujus. 


Et endine munkade köök, mille tahmunud kolle ja 
roostetunud küpsetamise väntvarras kõlbasid veel 
nüüdki tarvitada, asetses otse vana söögitoa kõrval, siis 
lasti kuningale ja ta saatjaskonnale katta laud koosole- 
kuruumi. Kuna aga vahepeal olid köögimeistrid ning ko- 
kad jõudnud õhtueinega valmis, siis oli kuninga tagasi 
jõudes nõupidamise toas suur laud auravate rooga- 
dega üleni kaetud. 


Istudes üksinda lauda ristitas kuningas käed ning 
palvetas vaikselt omaette: hakanud seejärel sööma, tegi 
ta seda kiiresti ning kordagi tõstmata pilku oma tald- 
rikult. Kindralid ja õuemarssal seisid või istusid saga 
kogu aja vaikides eemal, püüdes mitte eksitada rahu. 
Olgugi et kuningas armastades lihtsust elas tihedas 
sõpruses oma kaaslastega, ei söönud ta nendega kunagi 
üheaegselt samas lauas. Kui siis kuningas lõpetades 

söömise tõusis, asusid lauda seni vaikides oodanud 
kindralid, kes söömisel püüdsid jälgida tema eeskuju. 

Kui peakorteris oldi õhtueinega jõutud lõpule ning 
taldrikud, vaagnad ja kaheharulised söömisorgid koris- 
tatud laualt, siis hakati sellele laotama suuri maakaarte 
ja kindluste plaane, kuna pimeduse saabumise tõttu 
süüdati lütrites jämedad vahaküünlad põlema. Vaevalt 
aga jõuti asuda sõjaplaanide juurde, kui kogu majata- 
gune õu muutus äkki tõrvikute tuledest lausa valgeks, 
nä et kindralid tõstsid üllatunult päid. Seekord tuli ku- 
ningat tervitama linnakodanikke kõigist auväärseist sei- 
susist ja ameteist, pidades omakorda talle ülistavaid au- 
kõnesid, mida nad lõpetasid kirikulauluga. 

— Nad peaksid ometi mõistma, sõnas kuningas 
pärast tervituskõnede ärakuulamist tagasi pöördudes, 
et kõik see raiskab asjatult me aega! 

— Rahvas armastab oma kuningat, majesteet, kos- 
tis seepeale kindral Karl Gustav Rehnschiöld, kes oma 
läbimärjad rõivad oli jõudnud asendada uutega. 

— Aga armas Rehnschiöld, ja kuninga hääles tun- 
dus üllatust, — see on ju iga jumalakartliku rahva 
esimene kohus! 

Uuesti asuti laualelaotatud kaartide ning plaanide 
juurde, kusjuures kuninga tahtmist mööda kõneles esi- 
mesena noor kolmekümneseitsme-aastane kindralkorter- 
meister Gerhard Ehrenschantz, kes seletas, kuis pohla- 
katega tapeldud Riia all, ja lõpetas oma kõneluse 
sõnadega: 

— Ei saksilaste ja pohlakate ühine vägi on tõmbu- 
nud talvekorterisse asumiseks Väina jõe taha ning peab 
nüüd sõdimises vahet, siis meil pole praegu neilt mi- 
dagi tõsisemat karta. 

Kindralid ohkasid kergendatult, kuna aga kuningas 
sõnas teravalt: 

— Rootslane ei karda kunagi! 

Ja nüüd hakkasid vanad, mitmeid sõjakäike kaasa- 
teinud kindralid tõsiselt arutlema, et kas oleks õigem 
rutata Narva abistamiseks ida poole või minna saksila- 
sist Pohla kuninga Augusti vägede purustamiseks Riia 
taha, nii nagu seda oli otsustatud teha juba Karlsham- 
nist välja purjetades. 

— Majesteet, võttis lõpuks tark ning arukas ratsa- 
väekindral Rehnschiöld sõna, — Narva oma vähese 
kaitseväega on praegu tõsises hädas, ning kui meie ei 
tõtta talle nüüd appi, vaid läheme taga ajama pohla- 
kaid, siis, majesteet, ta võib üsna kergesti langeda ve- 
nelase käpa alla! 

Kuid sellegi vastu pidas kuningas vajalikuks vaielda, 
sõnades nõnda: 

— Toores ning rumal vene mees ei suuda kunagi 
võtta minult ühtki kindlust! 

— Aga majesteet, kostis kindral Rehnschiöld, kelle 
nõuannet oli kuningas alati kuulda võtnud, ja ta osutas 
lahtirullitud Narva kindluse plaanile, — selles ei tohi 
me siiski olla päris kindlad, sest Narva bastionidest 
Justitia ja Pax on ainult pooleldi valmis... 

— Neil bastionidel pole kuigi suurt tähtsust, kat- 
kestas teda kuningas, — kuna seda kindluse külge 
aitab kaitsta jõgi. 

— Samuti pole ka põhjapoolsed ravelliinid veel 
lõplikult valmis, jätkas kindral Rehnschiöld, vedades 
sõrme ümber Narva kindluse harulise — joonistise, 
— ning ka kontreskarp on puudulik. Kõige selle 
kaitsmiseks ei jätku aga ooberst Hornil väge, nõnda et 

olgu vaenlane nii oskamatu kuitahes. kuskilt murrab 
ta ikkagi läbi! 

Ka teisi väejuhte arvas, et Narva oma vähese kaitse- 
väega ei suuda venelasile kuigi kaua vastu panna ning 
peaks juba nüüd olema tõsiselt hädas, kusjuures ena- 
mik neist kinnitas seda vaikse peanoogutusega. 

Vaadates oma sõjapealikutele tõsiselt otsa ning nä- 
hes nende nägudel kindral Rehnschiöldi arvamuse 
heakskiitu hüüdis kuningas: 

— Siis mingu Soomest tulnud ning Tallinnas maa- 
bunud rügemendid Narvale appi, kuid kuningas August 
peab juba nüüdsama saama oma teenitud karistuse! 

Kuid siiski polnud see veel kuninga lõplik tahtmine 
ning soov, kuna ta pidas vajalikuks sõita vahepeal 
Ruhja, et seal pohlakate vastu sõdiva kindral Otto 
Wellingkiga pidada selles asjas nõu ning vaadata olu- 
korra ise üle, sest oma silm on ikkagi kuningas. asugu 
ta kas või kuninga enese peas. 

a õnum kuningas Karl XII maabumi- 
sest Pärnus kandus kiiresti üle maa 
laiali ning ulatus ka vaenlaste 
kõrvu. Peale selle saabus aga Tal- 
linnasse veel teinegi teade, et ku- 
ningas minnes venelaste vastu Narva 
alla kavatsevat külastada ka Tallin- 
nat, kus pärast õndsat Gustav Adol- 
fit polnud käinud enam ükski Rootsi kuningas. 

— Kuningas külastab Tallinnat, kuningas tuleb 
siia! säärased sõnad olid nüüd igal tallinlasel suus ning 
nad kõnelesid ainult oma kuningast. 

Kohe pärast selle sõnumi saabumist tuli Tallinna 


-magistraat nõupidamiseks raekoja suurde saali kokku 


ning otsustas üksmeelselt saata kuningale Pärnusse 
vastu pürjermeister Heinrich Baade ja linna ülemsekre- 
täri Joachim Gerneti: seejuures tegi ta neile kohuseks 
kuninga saabumisest õigeaegselt ette teatada. et magist- 
raadil oleks võimalik teda ta seisusele kohase vääriku- 
sega vastu võtta ning seega teha linnale au. 

Kõrtsides ning veinikeldrites, töötubades ja gildisaa- 
lides ei kuuldudki aga nüüd enam muud juttu kui noore 

kuninga vaprusest, ta vägitegudest, julgusest ja jumala- 
kartlikkusest. Ja peatselt teadis Tallinnas peagu iga 
kodanik ja sell, kuidas kuningas karanud kinnipüütud 
metsikule põdrale selga ning hoides ta sarveharudest 
tugevasti kinni kihutanud üle lumiste lagendikkude; 
kuidas ta Kungsöri metsas olevat löönud suure karu 
ainsa nuiahoobiga uimaseks, kusjuures metsaline rebi- 
nud tal paruka peast, või kuis ta ratsahobusel kihuta- 
nud üle jõe. mida katnud ainult kevadine lagunev jää. 
Kõige enam aga kõneldi äsjalõppenud taanlaste sõjast, 
kuidas seal kuningas purjetanud oma sõjaväega Seelandi 
alla, kus karanud otse vaenlase kuulide all merre, ja ol- 
gugi et vesi ulatunud ta rinnas oleva ordenini, paljasta- 
nud ta seal mõõga ning viinud oma mehed ägeda tormi- 
jooksuga randa. 


— ...Vaat säärane raudpea on meie noor kuningas, 
ütlesid tallinlased kõike seda uuesti jutustades, — ei 
tema külge hakka karukihv ega püssikuul! 


Kui siis Tallinna magistraadile saabus ettesaadetud 
pürjermeister Baadelt ja ülemsekretär Gernetilt sõnum, 
et kuningas jõuab koos oma ihukaardi rügemendiga 
25. oktoobril Tallinnasse, lõi kogu linn seda kuuldes 
kihama: kodanikkonna esindajad puhastasid ja vaha- 
tasid oma tõldu ning sõidukeid, raekojas ja gilditubades 
pesti aknaid, linnaisad murdsid au- ja ilukõnesid se- 
pitsedes päid, kuna linna timukal kästi koos oma su- 
lastega hoolega ringi liikudes koristada tänavailt maas- 
vedelevaid raipeid; samuti anti ka sandikubjastele kin- 
del käsk, et nad kihutaksid linnapiiridest kõik räbal- 
dunud kerjused eemale. Mustpeade vennaskonna ja 
Kanuti gildi vanemate vahel tekkis aga ennekuulmatu 

suur tüli, sest mustpead tahtsid vägisi jätta kanutlasi 
pidulikust kuninga vastuvõtu rongkäigust eemale. 

Kuninga saabumise päeval rivistusid linna relvasta- 
tud kodanikud kahele poole Rosenkrantsi tänavat kuni 
Karjakaevuni pikkade plutoonidena üles; sinnasamasse 
asusid ka kõik eeslinnade elanikud tõrvikutega, kuna 
aga Šuurturule koondusid kõik teised linnakodanikud 
ning seisuslik rahvas, olles valmis esimest suurtüki- 
pauku kuuldes süütama tõrvikud põlema. Linna basti- 
onidel asuvad kahurid laeti aga aupaukudeks rohtu 
täis, kuna suurtüknikud, jäädes nende juurde valvama, 
hakkasid hoolega vahtima Pärnu maanteele, kust ku- 
ninga! Jähenemisest pidi neile tuledega märku antama. 
Linnd 'magistraat, mustpeade vennaskond ja gildide liik- 
med ktisid aga sadulaisse ja tõldadesse, et tõtata ku- 
ningale vastu. 

Ja ratsutas siis kabjaplagisedes mööda Pärnu maan- 
teed Tallinnast välja kaheksakümmend  mustpealast, 
kuna nende järel tuli vurisedes määratu pikk tõldade 
rodu, mis peatus liivamägede läheduses samal kohal, 
kuš poolteist aastasada tagasi oli mustpeade vennas- 
kond pidanud moskoviitidega ägedat taplust ning mille 
mälestuseks olid tallinlased püstitanud sinna kolm suurt 
kiviristi. Keskpäevane ilm oli aga täis tormi ja vihma, 
mis jääkübemeina peksis auväärseile raatmanele ning 
gildiliikmeile nende tõldadest välja astudes lausa näkku, 
nii et neil oli raske avada silmi. Kuid ootamise ärevu- 
sest ei pandud seda nüüd tähelegi, sest iga minut võis 
saabuda kuningas, kellele ometi tuli näidata lahket 
nägu teda mitte pahandades, sest äkki vaata et paneb 
linnale suure sõjamaksu peale. Ja auväärne magist- 
raat koos mustpeade vennaskonna ja gildiliikmetega 

oetas Pärnu maanteel kannatlikult seistes, olles valmis 
igal silmapilgul paljastama kuninga ilmudes päid. 

— Aga tõesti on täna päris koerailm! kuuldus pä- 
rast pikka ootamist gildivanemate seas tagasihoidlikku 
kurtmist. 

— Sellest see maanteegi nii ülemääraselt porine... 

— Ja porise tee pärast viibib nüüd kuningas..! 

— Tasa, ta tuleb, tuleb..! läbis äkki ootajaid sosin, 
kusjuures paljude käed kerkisid kübarate juurde. 

Kuid see oli ainult silmapett — ta ei tulnud. 

Lõpuks oli magistraat suures kimbatuses ega tead- 
nud, mida ette võtta: rajuilmaga oli oodatud juba lige- 
male viis tundi, kusjuures oli saabunud pilkane pime- 
dus, kuid kuningast polnud veel midagi kuulda. Tagasi 
pöörduda oleks olnud nüüd kõige mõistlikum tegu, sest 
nii raatmanid kui ka mustpeade vennaskonna ja gildide 
liikmed olles läbi vettinud lõdisesid külma tuule käes 
seistes. Kuid ka ära minna peljati, sest kui lõpuks 
peaks kuningas siiski tulema ning kuulma, et auväärne 
magistraat ja gildivanemad on ootamisest tüdinedes 
pöördunud tagasi linna, kuna aga samal ajal tema ise 
on pidanud kogu päeva viibima säärase rajuilmaga teel, 
siis oleks see suureks häbiks kogu Tallinnale. 

Ja ootajad seisid kannatlikult edasi, püüdes jalgade 
trampimise ja käte raputamisega peletada ihust külma. 

— Täna ta ei tule — meie ootamine on asjatu, jul- 
gesid lõpuks mõned raatmanid sõnada. 

Pürjermeistrid aga kahtlesid tõsiselt, et kas oodata 
veelgi või minna tagasi koju, sest tornikellad olid löö- 
nud juba kuus tundi vastu õhtut. 

— Tuleb, ta tuleb, kuningas tuleb! kuuldusid äkki 
hüüded ning reast lahkunud raatmanid asusid kähku ta- 

gasi oma kohtadele, kuna aga pürjermeister Paul Strue- 
rus püüdis hoolega tuletada meelde tervitussõnu, mida 
tal nüüd kuningale vastu astudes tuleb ütelda. 

Juba kuuldus lähenevat kabjaplaginat, juba hir- 
nahtas pimedas kauguses hobune, ja raatmanid hakka- 
sid süütama mantlite all hoitud tõrvikuid. Mööda 
Pärnu maanteed lähenes pikk rodu ratsanikke, kelle 
esiots jõudes tõrvikute valgusse jäi äkilise nõksahtusega 
seisma, kusjuures hobused muutudes ootamatust tulede 
särast peruks hakkasid taganema: tagatulijad rõhusid 
aga esimesile rüsinal peale, nii et nende seas tekkis 
palju vandumist ning asjatut tüli. 

Kuna raatmanid ei suutnud uskuda, et kuningas 
säärase rajuilmaga võiks tulla ratsa, siis otsisid nende 
pilgud päris asjatult kuninga tõlda. 

— Mida tähendab säärane tuledega mäng? kisen- 
das esimesi ratsanikke, kiskudes ratsmed pingule. 

— Ootame kuningat. Kus asub tema majesteedi 
tõld? 

Nüüd kargas üks ohvitser sadulast ja hakkas au- 
väärseile Tallinna raatmanele lahkesti seletama, et ka 
tema ei tea kuningast lähemalt mitte kui midagi. 

— Kui kaugel siis tema majesteet peaks praegu 
meist asuma? päris pürjermeister Štruerus murelikult. 

— Lähemalt pole midagi teada, kostis ihutragunite 
rügemendi ohvitser, — isiklikult nägin tema majesteeti 
viimati Vigala kõrtsis, kus tal maanõunike von Ferseni 
ja von Löweniga oli pikem kõnelus rügementide moo- 
nastamise ja neile küütide muretsemise üle, ja siis ker- 
gitades oma kolmnurkset kübarat hüppas ta uuesti sa- 
dulasse, et viia oma eskadron ööpuhkuseks linna. 

Nüüd ei jäänud auväärsel Tallinna magistraadil, 

gildivanemail ja mustpeade vennaskonnal enam muud 
midagi mõistlikumat üle kui pöörduda tagasi linna, 
kuna pealegi oli saabunud aeg, millal linnaväravaid 
hakati lukku panema. Ja olles ligemale seitse tundi 
järjest asjatult oodanud, läksid nad möödaratsutavate 
ihutragunite kannul nõndasama targalt tagasi, kus- 
juures ka ülesrivistunud relvastatud kompaniid läksid 
laiali, Suurturule kokkutulnud kodanikud olles pika 
ootamise järel süüdanud samuti tõrvikud, pidid need 
nüüd kuninga mittesaabumisel kustutama. 

Järgmisel hommikul juba õige varakult tuli magist- 
raat uueks nõupidamiseks raekotta kokku. Ja kui nüüd 
sinna ilmus ka tagasijõudnud pürjermeister Baade koos 
ülemsekretär Gernetiga, siis ei suutnud raatmanest enam 
keegi näidata pikka meelt ning kannatust, vaid kõik 
nad tõttasid üksteise võidu neilt pärima teateid ku- 
ninga üle. 

— Kannatust, kannatust, = tõrjus pürjermeister 
Baade ametivendi tagasi, — sääraselt ei suuda ma kel- 
lelegi anda õiget vastust! | 

Kui siis raatmanid olid pisut rahunedes pinkidel is- 
tet võtnud, köhatas pürjermeister Baade kurgu hästi 
puhtaks ning algas seletusega nõnda: 

— Auväärne magistraat ning armsad ametivennad, 
seda poleks ma kunagi suutnud uskuda, et meie kunin- 
gas, kes on kõigest kaheksateistkümne-aastane ning ka 
pealtnäha päris poisike... 

— Pürjermeister Baade, katkestas kõnelejat ees- 
istuja Johann Diedrich Corbmacher, — nõnda ei kõlba 
- tema majesteedi kohta ütelda! 

— Ega ma polegi ütelnud, ma ainult... 
— Tema majesteet ei saa kunagi olla poisike! 

— Edasi, edasi! ergutasid nüüd rahutust tundvad 
raatmanid. 

Kui siis pürjermeister Corbmacher ja Baade olid 
lõpetanud vaidluse, jätkas neist kõneleja: 

— Jah, kuhu ma nüüd jäin peatuma, õigus — et 
meie kuningas, kes on kõigest kaheksateistkümne-aas- 
tane, omab nii suurt arukust ning tarka meelt, mida 
ühelgi kuningal pole varem kunagi olnud... 

— Arukust ning tarka meelt on olnud igal kunin- 
gal! parandas justiitspürjermeister Corbmacher, kopu- 
tades sõrmega vastu lauda. 

— Kuid nii noores eas...?! vaidles kõneleja vastu. 
ja siis jätkates: — Kuid vaatamata oma noorusele ei aja 
ta sugugi toredust taga, vaid on isegi oma paruka visa- 
nud peast... 

— Edasi, edasi — seda me juba teame! katkestasid 
kuulajad rahutult. 

— Ja peale kuuenööpide pole ta küljes üldse mär- 
gata kulda... 

— Need nööbidki on vasest. ainult üle kullatud, 
lisas omalt poolt kuninglik ülemsekretär Joachim 
Gernet. 

— Täiesti õigus, ja pürjermeister Baade noogutas 
pead, — ainult üle kullatud..! 

— Jätke nõnda pikk ning sõge sissejuhatus, hüüdsid 
raatmanid, — kõnelge tähtsamast! 

— Kannatust, armsad ametivennad, kannatust, kos- 
tis pürjermeister Baade, tõstes manitsevalt sõrme, 
— kõik on tähtis ning kõigest peab kõnelema järjekor- 
ras, et midagi ei jääks vahele, ja peatudes hingetõm- 
beks najatus ta küljega vastu pingikorju, mis kujutas 
keeletut meest ehk igavest vaikijat. et siis uue hooga 


13* 195 


jätkata: — Ja isegi oma saapaid ei lase ta määrida 
lõhnavate õlidega ning mabladega, vaid päris hariliku 
searasva ja tahmaga, just nõndasama, nagu seda teeme 
meiegi! 

Vaikides kuulasid raatmanid, mõru-kannatlik ilme 
nägudel. 

— Ja kui siis meid tema ette viidi, jätkas kõneleja, 
— aga seda unustasin veel ütlemast, et meelepärasem 
oli tal Pärnus asuda vanasse mungamajasse kui kaup- 
mees Elias Schetleri toredasse majja, mis ometi on 
kümneid tuhandeid taalreid väärt ning teist selletaolist 
pole kogu Pärnu linnas leida. Aga näe, kuningale ei 
meeldinudki säärane toredus. ta vaadanud küll kor- 
raks üle läve, kuid tulnud kohe välja! 

— Eks Elias Schetleril olnud kodus ka täisealised 
tütred..! asetas nüüd ülemsekretär uuesti oma sõna 
parajal kohal vahele. 

— Õigus, ka neitsidest ja tüdrukuist hoiduvat ta 
cemale nagu katkust, ja pürjermeister Baade hääl ta- 
sandus sosinaks: — Aga seda, armsad ametivennad, 
pange küll tähele, et kui tahate, et kuningas näitaks 
teile säärast lahkust, nagu seda meie talt Pärnus tunda 
saime, siis hoidke oma tütred ja parem kui ka eman- 
dad tema silmist eemale! 

— No egas neil polegi tema majesteedi juurde 
pääsu, arvas pürjermeister Štruerus. 

— Siiski, kes teab — naised on ju edevad end näi- 
tama, nii et parem on ikkagi hoiatada ning vaadata 
etie..! 

— Edasi, edasi! ergutasid raatmanid kõnelejat. 

— Nojah, kui meid tema majesteedi ning vägeva 
Rootsi riigi kuninga ette viidi, jätkas kõneleja, — siis 

võttis ta meid kõigi ootuste ja igasuguse inimliku aru 
ning mõistuse vastaselt väga lahkesti vastu ning kõne- 
les meiega otse suud vastamisi, ilma et oleks seejuures 
tarvitanud kellegi vahepealset suud. 

— Kas teil seal Tallinna maksumäärast oli ka juttu? 
ei suutnud nüüd raatmanid hoiduda pärimast. 

— Vaat seda küll ei mäleta, ja pürjermeister Baade 
lõi laksahtades vastu lagedat otsmikku, — nagu luuaga 
pühiti kõik peast, sest kuninga ees seista pole ju ikkagi 
nali — põlved kipuvad vägisi nõtkuma..! 

— Heinrich Baade, võttis nüüd eesistuja Corb- 
macher manitsedes sõna. — auväärsed raatmanid on 
tema majesteedi saabumise puhul suures mures, et 
kuidas rutata talle auavaldamiseks õigeaegselt vastu: 
kuid et meie ei tea mitte, kui kaugel kuningas prae- 
gusel silmapilgul asub, siis pead sina seda nüüdsama 
meile ütlema, sest selleks saatsimegi ju sind välja! 

— Aga muidugi, armsad ametivennad, muidugi, kuid 
kõik järjekorras ning omal... 

— Mingit järjekorda, hüüdis nüüd mitmeid raat- 
mane, — kui sina meile nüüdsama ei ütle, kui kaugel 
asub kuningas, siis meie ei hakkagi sinu juttu enam 
kuulama! 

— Peale selle oli kuningas... püüdis Heinrich 
Baade jätkata. 

— Ei taha, ei taha — kõnele, kus ta asub! hakka- 
sid nüüd kõik raatmanid lärmama, nõnda et raekoja 
võlvialused kajasid vastu. 

— Kuidas, teie ei taha kuulata kõnelust oma ku- 
ninga üle?! hüüdis pürjermeister Baade jahmunult püsti 
karates. 

Raekoia saalis tekkis aga säärane lärm, et raatma- 

nid ei suutnud selles enam eraldada üksteise sõnu ega 
millestki aru saada. 


— Rahu! hüüdis Johan Corbmacher ja helistas hõ- 
bekellukest, mille järel lärmamine hakkas pikkamisi 
soikuma. 

— Ülle siis sinagi, Gernet, pöördus nüüd eesistuja 
ülemsekretäri poole, kui kaugel meist praegu viibib 
tema majesteet Rootsi riigi kuningas? 

— Kuningas oli Tallinnast veel kuue miili kaugusel, 
alustas ülemsekretär Gernet, kuid samas kargas pür- 
jermeister Baade suures meeleärrituses püsti ning 
hüüdis: 

— See on igasuguse kombe ning õiguse vastu, et 
enam ei panda tähele pürjermeistri sõnu, vaid haka- 
takse kuulama sündikut! 


— Istu! sõnasid raatmanid pabaselt. kuna pürjer- 
meister Struerus ütles Baadet hõlmapidi pingile tagasi 


— Eile õhtul olnud kuningas Tallinnast veel kuue 
miili kaugusel, jätkas ülemsekretär hoolimata pürjer- 
meister Baade vahelehüüetest, — kuid siis oli ta öösi 
pöördunud ootamatult ümber ning sõitnud tagasi, soo- 
viga minna rügementide aeglast liikumist kiirustama. 

— Jumal tänatud, hüüdsid raatmanid seda kuuldes 
kergendatult, — siis on meil loodetavasti tema vastu- 
võtuga veel aega! 


— Arvan, et kui me kell kaks pärast keskpäeva sõi- 
dame tema majesteedile vastu, siis... 


Samas kostis kahekordne vägev kahurimüärtsahtus, 


mis pani raekoja seinad võbisema, ja sellele järgnes veel 
üha teisigi vallidelt lastavate suurtükkide paugatusi, 

kuna rahvas hakkas raekoja-esisel Suurturul hõisates 
kisama: 

— Kuningas, kuningas ise on saabunud linna! 

Raatmanid tardusid oma kohtadele, kuid siis esi- 
mesest jahmatusest toibudes hüüdsid nad püsti karates: 

— Kõiges selles oled süüdi sina — Baade! ja nad 
tormasid rüsinal uksest välja, kuna aga pürjermeister 
Baade haarates oma juustest varises pingile kokku. 

Et kuningal oli soov vabaneda sääraseist auavaldu- 
sist, nagu see Pärnus talle osaks oli saanud, siis ilmus 
ta koos kindral Rehnschiöldiga ning saadetuna vähes- 
test staabiohvitseridest peagu märkamatult Tallinnasse, 
sõites läbi Toompea värava otsemaid Eestimaa kindral- 
kuberneri krahv Axel de la Gardie juurde lossi. 

Ka Toompeal oli nüüd imestus ning jahmumine ku- 
ninga äkilise saabumiše tõttu suur, kuid nähes, et ta 
väärika vastuvõtu puudumise üle polegi tusane, vaid 
koguni vastupidi — oli rõõmus ning heas tujus, julgeti 
ka kuberneri lossis hakata kergemini hingama. 

Kuid imelikul kombel ei hoolinud nüüd kuningas 
üldse puhkusest ega söögist, vaid hakkas kohe pärima 
kindralkubernerilt teateid vaenlase üle. Kui siis Axel de 
la Gardie oli kuningale selgitanud olukorda Virumaal, 
kus venelaste ratsavägi oli halastamatult laastamas, kir- 
jeldas ta ka ooberst Schlippenbachi juhatusel Räpina 
juures peetud lahingut, kus venelasil purustati järvel 
kaksteistkümmend lotja ning kõige muu vara hulgas 
saadi saagiks Pihkva aadli punasest hiina siidist lipp- 
Sellele lipule olid maalitud mõlemad tsaarid — Johan ja 
Peeter Aleksejevitš, ja nende juurde paigutatud kiri: 
Toosama lipp on tsaaride kaitseks tehtud 7201. aasta 
märtsikuu 1. päeval. 

Parajasti kui kuningas oli kindralkuberneri juures 
lossis seda lippu huviga vaatlemas, saabus suures pidu- 
likus rongkäigus Tallinnast Toompeale kogu magistraat, 
gildide liikmed ja mustpeade vennaskond; nendega lii- 
tus ka Tallinna vaimulikkond eesotsas piiskopi ja rootsi 
toomkiriku õpetaja Karl Raabega. Kui tulijad olid 
reastunud lossiesisele, siis väljus kuningas koos kind- 
ralkuberneri ja oma kaaskonnaga lossist. Esimesena 
astus talle vastu pürjermeister Paul Struerus, hoides 
käes ülekullatud hõbedast vaagnat, millele olid rista- 
misi asetatud kaks suurt linna võtit. 


Kuulanud pürjermeister Strueruse kõnet kannatli- 
kult ning õige lahkel viisil, võttis kuningas talle ula- 
tatud linnavõtmed, ja heitnud neile ainult korraks 
vilka pilgu, sõnas ta neid tagasi vaagnale asetades: 

— Hoidke nad endale, kuna tean, et nad on heades 
kätes! 

Et kuningas, olles säärasest truualamlikkusest süga- 
vasti liigutatud, ei suutnud rohkem enam lausuda, siis 
lisas ta kõrval seisev kindral Rehnschiöld nõnda: 


— Kuna magistraat on linna võtmeid hoidnud tä- 
nini hästi, siis loodab tema majesteet, et ta hoiab ning 
kaitseb edaspidi samuti ka kõiki linna kindlustisi. 


Olgugi et kuningas näitas tallinlaste vastu lahkust, 
olid need aga oma hilistunud auavalduste tõttu nõnda 
rõhutud, et nad ei osanud ega suutnud pidada ühtki 
vaimustavat tervituskõnet. Ainult pürjermeister Strue- 
rus, hoides vaagnat koos linna võtmetega veel ikkagi 
käes, suutis kuningale vastates oma kõnega kuidagi se- 
gaselt toime tulla, lõpetades sõnadega: 


— Ja nüüd palub magistraat linna kodanike nimel. 

et missuguseid toiduaineid ta tohib toimetada tema ma- 
jesteedi kööki? 

— Minu kööki? imestus kuningas. — Ei, mu köök 
ei vaja teilt midagi! 

— Lihaloomadena mõnda härga? 

— Ei-ei — mitte midagi..! 

Säärane vastus oli auväärseile raatmanele nagu nuia- 
hoop mõistuse pihta. sest juba ammuse igivana kombe 
järgi oli kuninga võõrustamine paratamatult vajalik 
ning harilik pruuk: seepärast nägid nüüd raatmanid 
säärases ootamatus keeldumises ainult seda. et kuningas 
pole nendega täiesti rahul. 

Kui siis kuningas pöördus koos kaaskonnaga tagasi 
lossi, järgnesid sinna tema lahkel kutsel pürjermeistrid. 
raatmane, gildivanemaid ja vaimulikkonna esindus. 
Nüüd õnnestus kindralkuberneri vastuvõturuumis pür- 
jermeister Paul Struerusel pärast lühikest nõupidamist 
oma kaaslastega küsida kindral Rehnschiöldilt pooleldi 
salaja, et millise kingitusega võiks linn teha kuningale 
meelehead. 

— Kaaningas ei vaja teilt mingit kingitust ega mee- 
lehead, kostis kindral Rehnschiõld, — vaid ta on täiesti 
rahul sellega, kui ta rügemendid siit läbi minnes leia- 
vad ulualust. 

— Ulualust muidugi, kuid peale selle... ja pürjer- 
meister Struerusel näisid sõnad takerduvat — suus. 
— magistraat on otsustanud kuninglikule köögile kin- 
kida kümme nuumlooma ja viiskümmend lammast! 

— Ei — tema majesteet ütles juba, et tal pole 
midagi vaja! 


— Aga rael on keldrites... ja uuesti näisid sõnad 

katkevat pürjermeistril suus, — rael on head ungari 
viina... 


— Tasa, Jumala pärast..! sosistas kindral Rehn- 
schiöld tõstes hoiatavalt sõrme: — viina ja muid säära: 
seid jooke ei võta kuningas üldse suhugi! 

— Aga õlut ometi..? 

— Ei-ei — ka seda mitte! 

Jälle pöördus pürjermeister Struerus taamal trobi- 
konnas seisvate ametivendade juurde tagasi, sõnades 
nõutult: 

— Ei ta vaja lihaloomi ega joo ka viina ega õlut, 
nii et tõesti ma ci tea, mida meil säärasele kuningale 
tuleks õige pakkuda? 

— Vahest tahab säärase tõrkumisega rohkem pres- 
sida..? arvas raatman Christian Buchau. 

— Tasa, tasa! manitsesid pürjermeistrid liiga jul- 
geks muutuvat raatmani, olles ise sääraste pooleldi ko- 
gemata pillatud sõnade pärast kaunikesti hirmul. 

— Pakume talle siis kaeru, ütles äkki raatman 
Diedrich Reimers. — aitades on meil neid ju mitu tuhat 
tünni. 

— Kuningale kaeru..?! imestuti. 

— Mitte just temale, vaid seepärast, et kui ta ise 
meilt midagi ei taha, siis pakume neid ta sõjaväele. 
seletas Diedrich Reimers lähemalt. 

— Aga Reimersil võib koguni õigus olla, arvasid 
nüüd mitmed raatmanid, — kui kuningas ise meilt 
midagi ei taha, siis pakume ta ratsaväele kaeru, kuna 
meil pealegi on neid külluses olemas. 


— Tehke, nagu arvate, ja pürjermeister Struerus 
heitis lootusetult käega, — minu nõu siin enam midagi 
ei aita! 

Ja nüüd õnnestus pürjermeistreil kindral Rehn- 


schiöldilt uuesti küsida, et kas kuningas peaks olema 


sellega rahul, kui linn pakuks talle kingituseks kaeru. 

— Muidugi mitte tema majesteedi köögile, vai 
ta sõjaväe hobuste tarvis, täiendas Strueruse sõnu pür- 
jermeister Baade. 

— Seda pärime kohe järele, kostis kindral Rehn- 
schiöld, minnes kuninga juurde, ja pöördudes sealt ta- 
gasi sõnas ta nõnda: — Tema majesteet võtab teie pak- 
kumise tänuga vastu. sest miski muu ei tee talle nii 
suurt rõõmu, kui et ta rügemendid oleksid hästi toide- 
tud ning moonastatud. 

Kuid veelgi pidid pürjermeistrid omavahel nõu pi- 
dama, et kui palju tuleks neil nüüd kaeru pakkuda. Et 
mitte sattuda häbisse, kuid et seejuures ka mitte palju 
lubades teha enestele liiga, otsustati lõpuks pakkuda 
viissada tünni. Seepeale teatas kindral Rehnschiöld, 
et säärase kingituse eest laseb kuningas neid südamest 
tänada. 

Kui siis magistraadi ja vaimulikkonna esindus oli 
Toompea lossist lahkunud, võis kuningas asuda uuesti 
sõjaplaanide juurde ning hakata tegema korraldusi nii 
maa- kui ka mereteed kaudu saabuvate rügementide 
majutamiseks. 


Kuid veel kord tuli kuningal katkestada oma meele- 
pärasem tegevus, sest juba järgmisel päeval ilmus ta 
juurde kohalviibiv aadelkond eesotsas maanõunikega. 
kes teda samuti aukõnedega ülistasid. Kuid pärast 
seda kippusid nad veel vana igipõlise kombe kohaselt 
truualamlikule käesuudlusele, mis aga jällegi viitis 
kuningal asjatult palju aega. — — — — — — 

Iga päev saabus Tallinnasse rügemente, mida tuli 
Pärnust, Soomest ja ka Rootsist üha juurde. Kuigi 
Pärnust väljunud Jalaihukaart ja Dalekarlaste rügement 
olid jõudnud juba pärale, viibis kahurvägi veel ikkagi 
teel, olles otsaga alles Läänemaal, sest see vaene maa- 
nurk ei suutnud anda säärasel suurel määral küüte. 
nagu neid laskemoona vedamisel vajati; seetõttu jätka- 
sid pikad voorid kuulide ja püssirohutündritega pikal- 
dast liikumist, jõudes alles järk-järgult aegamööda pä- 
rale. Laevadega saabusid aga otsemaid Tallinna reidile 
Ida-Götamaa, Smälandi ja Västmanlandlaste rügement, 
mille ohvitserid majutati Toompeale, kuna aga sõdurid 
paigutati Tallinna alevikesse ulu alla. 


Kõigi nende saabuvate ja edasiminevate rügemen- 
tide munsterdamist käis kuningas peagu igapäev linna 
karjamaal pealt vaatamas, kandes ise kogu aja lihtsaid 
rõivaid, nii et tallinlasil, kes varem polnud kuningat 
näinud, oli raske teda ära tunda. Kuid see oligi talle 
kõige meelepärasem, et teda pandaks tähele nii vähe 
kui võimalik; seepärast oli ta isegi keeldunud osa võt- 
mast suurest pidusöögist. mida taheti tema auks kor- 
raldada. Tallinna tähtsamad kodanikud muutusid aga 
seeüle üpris nukraks. sest nüüd olid nad päris asjatult 
ära küpsetanud lihaloomi ja jäärasid nõnda palju, et 
neil andis kõike seda ilma kuninga osavõtuta süüa mitu 
päeva järjest. Kuid ka seeüle olid tallinlased kurvad. 
et kuningas ei avaldanud neist kellelegi ei oma hea- 
ega ka pahameelt. 


Kuid mitte ainuüksi sõjaväe munsterdamisega ei te- 
gelnud kuningas, vaid olles tihtigi seeüle suures mures, 
kuidas oma vägesid paremini toita ja katta. nõudis ta 

smaanõunikelt moona kohaletoimetamiseks suuremal 
määral küüte. 


Kuninga tahtmisel korraldati nüüd suurt moona- 
magasini Rakverre, kuhu veeti moonavarasid peagu 
kõigist Eestimaa jagudest kokku. Kuninga käsu järgi 
pidi Rakverre toodama rukkeid, jahu, heinu, kuivikuid, 
suitsetatud liha, herneid, tangu, võid, pekki, õlut, kaeru, 
heksleid, kasukaid, sukki, kindaid ja palju muud vara; 
kuid kõike seda suudeti aga kohale toimetada nii arme- 
tult vähesel määral, et kuningas seda kuuldes muutus 
päris rahutuks. 


Et aga kuningas oli maanõunike saamatuse pärast 
avaldanud kindralkubernerile oma tõsist pahameelt, 
siis käis see omakorda nüüd neile ja maakonnakomis- 
saridele sõnadega kurjasti peale, ning ka sõjakomissar 
Palik püüdis neid omajagu pressida. Seega läks aga 
sõjaväe moonastamine nõnda raskeks, et mõisnikud ja 
kirikuõpetajad hakkasid koormuste all ägama. Kiriku- 
õpetajad, hädaldades neilt nõutava maksumäära suu- 
ruse üle, saatsid piiskopi toetusel kuningale palvekirja, 
milles nad palusid vähendada oma maksukoormat. öel- 
des, et nad on valmis täitma käsku nagu iganes suuda- 
vad, kuid üle jõu teha olevat neilgi võimatu. Ka rüü- 
telkond saatis kuningale südantlõhestavalt koostatud 
palvekirja, milles ta ütles: 


Võime ning suudame anda kuningale sõdimiseks 
mehi, kuid seejuures ainult mitte saksa soost, kuna 
need on juba kõik rakmes, viibides sõjaväe- või mõnes 
muus teenistuses. Mis aga puutub moonasse, siis maa 
ei suuda seda enam anda, sest põllud on harimata, ho- 
bused alatiste küüdikohustega ülemääraselt kurna- 

tud, kogu Alutaguse maanurk vaenlasest täitsa rüüsta- 


tud ning Virumaalt kogu rahvas välja põgenenud. 
Ainult talupojal, kes oma piskust pidi samuti 


kuninga sõjaväele osa andma, polnud võimalust kellegi 


ees nuriseda, vaid ta tõi vaikides oma andami kohale. 

Vilja kokkuvedamiseks vajalike küütide nõudmiste 
puhul kurtsid aga maanõunikud, et kõigi nende täit- 
mine olevat täiesti võimatu, sest talupojad minevat üle- 
määraste küüdikohuste kartusel oma majadest metsa- 
desse pakku: kes neist aga olevat küüdis, need ulguvat 
ning hädaldavat, et neil polevat enam midagi süüa ja 
et ka nende hobused kärvavat ühes nende enestega. 
Samuti hävitavat ka sõjameeste majutamine kõik mõi- 
sad ja külad. 

Kuuldes ja lugedes kõiki sääraseid hädakaebusi 
muutus kuningas õige murelikuks ning ta otsustas 
sõita kiiresti Rakverre, et seal ise luua korda moona- 
muretsemises. Ja olnud seega Tallinnas vaevalt kümme 
päeva, lahkus kuningas sealt 5. novembri hommikul 
koos kindral Rehnschiöldiga peagu märkamatult. kihu- 
tades seejuures peatumatult nõnda kiiresti edasi, et ta 
isegi hobuseid vahetamata sõitis Kahala postijaamast 


mööda. i 

ämi jõele koondunud relvastatud ta- 

lupojad ootasid vaenlase = rüüste- 
salkade lähenemist, kuid neid ei 
tulnud ega tulnud, nagu oleksid nad 
seal aimanud lõksu. Seejuures jäid 
ka suitsusambad ida pool üha vähe- 
maks, kuni nad lõpuks kadusid 
hoopis. 


Peatselt saabus Sämi jõel asuvaile Soome jalamees- 
tele ja talupoegadele veelgi abiväge — Ruhja laagrist 
ilmus sinna Eestimaa aadlilipkonna peamees ooberst- 
leitnant Reinhold von Lieven koos kahesaja tragu- 
niga. Et enamik aadlilipkonna traguneid oli endisi 
eesti talupoegi, keda hende mõisahärrad olid oma küla- 
dest ja taludest vastavalt oma ratsateenistuse määra 
suurusele pidanud välja panema. siis hakkasid nad 
Rötthert von Tiesenhauseni talupoegade salgaga sõprust 
pidama. Seejuures lamasid tihtigi kõrvuti maas Jõhvi 
kiriku köster Hinno ja üks noor tragunite korporal 
Toomas Jõerist, kes Kadrina kihelkonna päristalu- 
pojana oli enne traguniteenistust pidanud oma kihel- 


konnas koolmeistri-ametit. 

— Miks sa siis oma kooli maha jätsid ning hakka- 
sid soldatiks? ei suutnud Hinno hoiduda küsimast. 

— Miks? ja Toomas Jõeristi suu tõmbus virilalt 
irvi. — Olin ju ikkagi päristalupoeg, mõisnik aga ei 
tahtnud, et ta talupojad peale põllutöö teevad tegemist 
ka muude asjadega. Kui aga suur näljaaeg jõudis kätte 
ning inimesed läksid laiali, siis sellest ajast jäigi kooli- 
maja tühjaks ning mind kui lahtist inimest anti lõpuks 
soldatiks. 

— Eks soldati leib ole kibe?! arvas Hinno. 

— Jah, meega ta määritud pole, kostis tragun, 
— kuid ka koolmeistri-ametis olles polnud ta mul ma- 
gusam! Õpetamise tasuks pidin küll saama veerand 
adramaad, kuid see mõõdeti mulle lausa soost, kus ei 
kasvanud ükski vili. 

Harutanud oma luitunud purjeriidest leivapauna 
lahti, võttis Toomas Jõerist sellest kuivatatud rukki- 
leivakannika, murdis ta pooleks ning andis teise tüki 
Hinnole sõnades: 

— Eks siis katsu, kui mõru see soldati leib ka on? 

Olles tublisti näljane hakkas Hinno koos traguniga 
krõbistades isukalt sööma. 

— Aga ilus koolimaja oli mul, sõnas Toomas Jõe- 
rist lamades selili maas ja vahtides metsa kohal taevas 
ujuvaid suuri pilvesõõnu, — isegi kaks klaasakent laskis 
kiriksand talle ette panna. 

— Üli sul ka naine? päris Hinno eneselegi oota- 
mata äkki. 


— Naine, ja tragun kargas istukile, — naist veel 
polnud, olin selleks noor, kuid mõrsja oli küll valmis 
vaadatud, Anne oli ta nimi, Anne — kuid siis tuli hall- 


tõbi ja viis ta hauda! 

Hinnogi ohkas säärast lugu kuuldes. 

Pühkides ninaotsale nõrgunud piisa võttis Jõerist 
lisada: 

— Seepärast soldatipõli ei tundugi mulle raskena! 

— Ei tundu raskena..? 

— Just, kas tragunil on kunagi mahti muretseda, 
ci — ta rändab külast külla ja paigast paika, unustab 
ühe kallima ja leiab jälle teise. Ainult näe, siin Sämi 
ääres igavust tundes tuleb tõesti tusk peale. Aga las 
jõuab Raudpea pärale, küllap siis algavad suured tap- 


lused, tulevad võidud, vallutame linnu — siis lõikab 
tragun loorbereid ja mirte, ha-ha-haa! ja heitnud uuesti 
selili, lisas Toomas Jõerist tõsinedes: — Ei siis tunne 


tragun tuska ega nuta oma kadunud kallima järele, 
aga kui tuleb taplusmöllus vastu surm — siis on kõigel 
ometi ilus lõpp! 

— Lõpp..! 

Ühel päeval aga lagunes Sämi jõe ääres peatuvate 
tragunite seas jutt laiali, et neil tuleb minna edasi 
Narva poole kimbutama venelasi, kes viimasel ajal pol- 
nud end enam üldse näidanud. 

— Narva! ja tragunid lõid kihama. 

— See tuli tõesti äkki — mul veel mõõkki roos- 
tes! ja Toomas Jõerist kiskus tupest mõõga, mis aga 
oli haljas nagu hõbe. ji 

— Kuule, Toomas, võta mind oma kapralkonda 
vastu, ütles äkki Hinno. 

— Kuidas vastu? 

— Tahan hakata traguniks! 


— Sina, traguniks! imestus Toomas Jõerist. — Kui 
juba oled päristragunite killas, siis teissuguse eluga on 
sul pärast raske harjuda, kuna aga sind ometi ootab 

su kogudus, et ükskord hakkad jällegi pidama talle 
eestpalveid ja ristima lapsi. 

— Köstriks ma enam ei hakka! ja Hinno heitis 
käega. | 

— Kuid egas traguni elu polegi nii kullane, nagu 
teda sulle kiitsin. 

— Ma ei otsigi kullast elu! kostis Hinno. 

— Kui see on sinu tõsine ning südamest tulev taht- 
mine, siis lähme kõneleme seeüle rittmeister Aderka- 
siga, ning ma tahan võtta sind oma kapralkonda vastu! 

Meelsasti võeti Hinno Eestimaa aadlilipkonda tragu- 
niks ning talle anti ühe äsjasurnud ratsamehe hobune 
ja relvad, kuna kortermeistrilt sai ta sinise kuue ja 
kolmnurkse kübara. 


Samal ajal istusid maakaitse-talupojad suurte lõkke- 
tulede ääres, keetes padades herneid ja läätsi. Seejuu- 
res kurtsid nad omavahel, et miks ainuüksi nemad pea- 
vad metsades külmetudes valvama vaenlast, kuna aga 
maakaitseks ei tule mehi enam kuskilt kokku. 


— Et eks see ole ammune lugu — ainult häda ajab 
koopast välja! kostis seepeale Hauka Aadu. — Et kui 
nüüd vaenlane ulatuks otsaga ka Harjusse, küllap siis 
oleks sealgi meestel jalad all! 

— Mis nüüd harjukatel meie selja taga viga — ka- 
tus pea kohal, vili aidas..! 

Kuuldes selja taga kabjamüdinat pöördusid Jõhvi 
mehed ümber ja jäid lähenevat tragunit imestudes vah- 
tima. 

— Et tohohh, Hinno — kust sa hobuse said? ja 
Hauka Aadu kargas tule äärest püsti. 

— Olen tragun! 

— Et tragun jah — näe soldati kuubki seljas..! 

Nüüd tuli ka teisi mehi — Aabu, Krista Mart, Te- 
hose Hannes ja Sibi Andres lähemale, kuna aga ainult 
Rain jäi sõnatult istuma endiselt edasi. 

— Aga hea hobuse oled saanud, Hinno, tore loom, 
ja Hauka Aadu tõstis ratsul jala, — et näe, isegi rauad 
on veel peagu kulumata all! 

Ajades hobuse lõugu pärani uuris Krista Mart ta 
hambaid. 

Samas aga hakati tragunite kogumiseks puhuma 
trompetit ning Hinno hobune kikitas seda kuuldes 
kõrvu. 

— Er näe, loomgi tunneb sarvehäält! 

— Jääge siis jumalaga! ja Hinno kergitas kübarat. 

— Jumalaga, Hinno, jumalaga ning tule ikka ter- 
vena tagasi, sest kui ükskord koju pääseme, siis uut 
köstrit pole meil niipea kuskilt võtta! 

Ja nüüd läksid tragunid üle Sämi silla, ratsutades 
ikka edasi ida poole. Kuid oma suureks imestuseks 
leidsid nad teisel pool jõge mitmes paigas talupoegi, 
kes oma kasina vara ja perekondadega olid julgenud 
tulla metsadest välja ning asuda alalejäänud küladesse 
elama. Neilt nüüd kuulsid tragunid, et venelased pole- 
vat viimasel ajal näidanud end enam kuskil. 

Nüüd muutusid Eestimaa aadlilipkonna ratsanikud 
hoopis julgeks, nii et nad läksid üsna kartmatult Purtse 
jõe poole edasi. Kuid ka talupojad nähes vaenlase 
poole rühkivaid ratsanikke kogusid sellest julgust ning 
hakkasid pikkamisi neile järele minema, valgudes kord- 
korralt oma kodupaikadesse laiali. 

Ooberstleitnant Reinhold von Lieven, läinud koguni 
üle Purtse jõe, viis oma paarsada tragunit ikka edasi, 
liikudes kogu aja nagu kuskil kõrves, kus enam polnud 

näha ega kuulda elu, sest palju külasid oli ahervare- 
meis, mille ümber vingus ainult sügisene tuul. 

Alles Aa mõisale lähenedes märkasid tragunid esma- 
kordselt venelasi, kes aga neid eemalt silmates tõm- 
busid kiiresti tagasi. Asunud seejärel Aa mõisa, saatis 
ooberst Lieven ühe eskadroni traguneid major Jürgen 
von Tiesenhauseni juhatusel venelaste — jälgimiseks 
veelgi ida poole. 

Nüüd kulges Narva tee mööda kõrget ning äkilist 
pankranna serva, mille all sügavuses kohises meri. 
Mõnes paigas haigutas sügavus ainult paari sammu kau- 
gusel hobuste kapjadest, nõnda et Toomas Jõerist, kes 
alles esmakordselt viibis nii kõrgel merekaldal, sõnas 
enese kõrval ratsutavale Hinnole: 

— Kui siit alla kukkuda, ega siis enam eluga pääse- 
mist ole? 

— Kondid põrutab puruks, kostis Hinno, ise vah- 
tides hoopis teisale. — Jõhvi kirik peaks selle metsa 
tagant juba paistma, kuid ma ei silma teda veel! 

— Kas on juhtunud, et mõni inimene või loom on 
kukkunud siit alla? päris uuesti Toomas ja osutas 
sügavuses asetsevale rusukaldale, millel kasvas okas- ja 
lehtpuumets. 

— Eks ole juhtunud sedagi... kuid miks ei paista 
Jõhvi kiriku torn? Ometi on ta ju alati hakanud mulle 
siit silma! ja Hinno hääles tundus ärevust. 

Äkki jäeti eskadron Saka mõisa juures metsa all 
seisma, kuna ettesaadetud luuresalk tuli nüüd tagasi 
kihutades talle vastu. 

— Venelased, venelased! kuuldus traguneid sosis- 
tavat. 

Võtnud luurajailt teate vastu, hakkas major Tiesen- 

hausen kiiresti oma ohvitseridega nõu pidama, kuna 
korporalid asusid uurima oma meeste püsse, et kas 
nende pannidelt pole pudenenud süüterohi, ja kus va- 
jalik, sinna lasksid 

järele, et kas ränikivid on keeratud tugevasti püssi- 
kukkede külge. 

— Nüüd läheb tapluseks! arveti sosinal. 

Ka Hinno, kes seni oli taplust otse oodanud, tundis 
nüüd ihus imelikku värinat, mis aga läks õige pea 
mööda, kui ta, olles ristitanud käed. oli pidanud vaikse 
issameiepalve. 

— Seda pane tähele, õpetas Toomas Jõerist Hinnot. 
— et kui vaenlane on juba silme ees, siis ära sa mitte 
löö kartma, vaid torma aga üsna julgesti peale, kuna 
kõik muu tuleb juba iseenesest; pealegi olevat venelane 
tõsist vastast nähes õige arg sõjamees! 

Kuid pikemaks seletamiseks ei antud enam kellelegi 
mahti, vaid hakati rühmadena saatma traguneid mööda 
metsateid edasi. Ainult niipalju võidi oma ohvitserelt 
kuulda, et vaenlane asuvat Ontika mõisas. 

— Seal põletame bojaaridel habemeid! kuuldus 
nüüd tragunite seas ka sõgedat hooplemist. 

— Neil polegi enam habet — tsaar laskvat niita 
maha! 

— Tasa! manitsesid korporalid oma mehi. 

Et kõik tragunite hobused polnudki sõjateenistusega 
harjunud loomad, vaid paljud neist olid võetud mõisa- 
dest ja ka talupoegade vankri eest, siis ei osanud nad 
tasaselt astuda, vaid liikusid suure robinaga ja hirnudes 
edasi. Ohvitserid olid seeüle tõsiselt mures, sest äkki 
märkavad neid venelased ning hakkavad korraldama 
vastupanu. 

nad seda lisada; samuti katsusid nad 


Siiski viis major Jürgen von Tiesenhausen oma rat- 
sanikud kaugelt ringi tehes suure kavalusega läbi met- 
sade Ontika mõisas asuvale vaenlase salgale selja taha, 
olles enne seda saatnud Aa mõisa mahajäänud ooberst 
Lievenile sellest sõna. 


Kui tragunid olid metsaservas nõndakaua oodanud, 
kui juba ooberst Lieven võis Ontikale lähenemiseks 
teele asuda, siis andis major Tiesenhausen märku kal- 
laletungiks. 


Nüüd tormasid tragunid maa müdisedes rühmadena 
metsast välja ning sööstsid otsemaid Ontika mõisa, 
mille valgekslubjatud härrastemaja paistis puude va- 
helt kaugele silma. Algul kihutasid nad vaikides, kuid 
siis märgates mõisaõuel segaduses jooksvaid venelasi, 
hakkasid nad paugutama püsse ning tegema hullupöö- 
rast kisa. .Tulnud säärase lärmiga mõisa, võtsid tragu- 
nid seal ainsa ropsuga enam kui kolmkümmend vene- 
last vangi, kuna neist suurem osa, olles siiski jõudnud 
päästa oma hobused kammitsast, kihutas viimasel silma- 
pilgul pääsedes mõisaõuest minema. 


Nähes, et neil enam pole tragunite käest pääsu, vis- 
kasid mõisajäänud venelased oma püssid maha ning hak- 
kasid käsi tõstes kisama, et antagu neile armu. Põ- 
genema pääsenud venelased kihutasid aga edasi ida 
poole, kust nüüd kapten Aderkas, keda major Tiesen- 
hausen oli saatnud sinna varuks ette, tormas paari rüh- 
maga neile vastu. 


— Nazad. nazad! hakkasid venelased kapten Ader- 
kasi mehi nähes kisama ning pöördudes ümber kihuta- 
sid tagasi lääne poole. 


Kuid seal võttis neid vastu teise eskadroni paari 

rühma suurune tragunite salk, keda ooberst Lieven oli 
jõudnud parajaks ajaks saata Aa mõisast järele. 

Ja nüüd langes Eestimaa aadlilipkonna tragunite 
mõõgahoopide all palju venelasi, kes ise ei püüdnudki 
raiuda kuskilt läbi, vaid jooksid iga ilmakaare poole 
pudenedes laiali. Osa neist kihutas aga surmahirmus 
tekkinud segaduses otse mere poole, kukkudes koos 
hobustega kõrgelt pankranna servalt tumedate mütsa- 
tustega alla rusukaldele kivirahnude otsa nii puruks, et 
kondid tungisid neil ihust välja. Seda nähes kargasid 
venelasist tagumised mehed hobuseilt ja jooksid rüsinal 
tee ääres asetsevasse mõisa rehte, hakates sealt suure 
ägedusega vastu laskma. Et juba esimeste paukudega sai 
traguneil mitu hobust surma, siis tõmbudes tahapoole 
hüppasid nad sadulaist ja avasid rehe pihta tule. Kuid 
sellest polnud kuigi suurt abi, sest kuulid ei suutnud 
tungida läbi palkseina, ja pealegi mattus rehi nii tihe- 
dasse püssirohusuitsu pilvesse, et ainult ta katusehari 
paistis veel silma. 

Venelased aga ei mõtelnudki alla anda, vaid jätka- 
sid kangekaelselt vastulaskmist. nagu see ikka oli neil 
viisiks, kui nad juhtusid asuma kuskil varjendi taga. 
Kuid nüüd ei võidud nende peotäie venelaste piirami- 
sega hakata aega viitma, sest oli karta, et eemalasuvad 
vaenlase suuremad salgad kuuldes lahingukära tulevad 
omadele appi, ja siis võiks tragunite käsi käia ka päris 
halvasti. Uhkus aga ei lubanud lasta ka nõnda väikest 
vaenlase hulka minna rahuga minema. 

— Ega siin ikka muud ei aita, sõnas korporal Too- 
mas Jõerist, — kui et rehi tuleks pista põlema! 

— Põlema..?! kordas Hinno oma peamehele otsa 
vaadates. 

— Küllap nad siis tulevad sealt hädaga välja! 

— Aga kui nad ei tule..? 

Säärane kavatsus rändas aga suust suhu edasi ja 
peatselt karjusidki tragunid: 

— Põlema, rehi põlema! 

Ja nüüd tuligi major Tiesenhausenilt käsk, et mõisa 
laudakatuseilt kistagu õlgi, punutagu neist suured tuus- 
tid, süüdatagu need põlema ja kihutades rüsinal peale 
heidetagu säärased tunglad rehehoone katusele. 

Nii tehtigi. 

Juba oli saabunud õhtune videvik, kui tragunid rat- 
sutasid mitmest küljest korraga rehehoone juurde, ja 
hoolimata, et venelased igast seinapraost ja avausest 
ägedalt paugutasid. visati põlevad õletuustid katusele. 
mis samas hakkas mitmest otsast leekides põlema. See- 
juures sai venelaste kuulidest ainult kaks hobust otsa 
ja mõned tragunid haavata. 

Nüüd tõmbusid tragunid veidi tagasi, jäädes siis 
eemalt varitsema, et kui venelasist mõni pistab rehe- 
väravast pea, siis anda ta pihta tuld. Oma kangekaelse 
vastupanuga olid venelased teinud tragunid nii tigedaks. 
et nad enam ei soovinudki võtta neid vangi. 

Küll kisendasid ning röökisid venelased rehemajas 
põledes, nii et päris jäle oli seda hädakisa kuulda, kuid 
siiski ei andnud neist mitte keegi alla ega tulnud välja, 
vaid nad jäid sinna elusaina küpsema. 

Tragunid aga, piiranud põleva hoone ümber, seisid 
tõsiselt vaikides tardunult ega lahkunud oma kohalt ka 
siis mitte, kui soikus põlevate inimeste viimne häda- 
hüüd. Katus oligi juba vajunud sarikate rogisedes sisse 
ja nüüd hakkasid leegid õgima seinu. Et öö oli tulnud 

juba peale, siis jätnud valvurid ümber mõisa hoonete, 
paigutas major Tiesenhausen oma mehed puhkama. 

Kui aga koitis uus hommik ning suur mõisarehi oli 
põlenud maani maha, siis leiti tulisest ahervaremest 
põlenud venelaste pondunud ja jäledasti haisvaid keha- 
tompe, mille kõrval vedeles pruuniksküpsenud irvham: 
balisi pealuid. Kõik need kehatombud lamasid kõve- 
riti ning kuhjas, kuna aga nende püssitorud ja mõõgad 
olid kanges kuumuses paindunud kõveraks. 

Säärast haledat otsa ning hirmsat surma nähes võt- 
sid tragunid peast oma kolmnurksed kübarad ja lugesid 
vaikse issameiepalve. 

Teedelt ja mõisa ümbrusest leiti aga ligemale pool- 
sada tapetud vaenlase sõjameest, kuna kõrgelt pank- 
rannalt alla kukkudes oli neid peagu paarkümmend 
meest otsa saanud. 

Ontika mõisa toredasse härrastemajja ei tihanud 
tragunid aga sissegi astuda, sest venelased olid ta jäle- 
dasti ära roojastanud: igasse saalinurka oli käidud end 
tühjendamas, seinad olid mustusega paksult kokku mää- 
ritud, ja kui kapten Aderkas juhtus toredalt mängukas- 
tilt kergitama kaane, siis ta nägi, et sinnagi oli üks ve- 
nelane jõudnud jätta oma roojahunniku. 

Edasi ei suutnud aga Eestimaa aadlilipu mehed 
enam pääseda, sest nüüd hakkasid venelased ida poolt 
uuesti peale pressima, kusjuures neid tuli tihedates par- 
vedes ning nõnda palju, et ooberst Lieven oli lõpuks 
sunnitud tõmbuma tagasi Purtse jõeni. Kuid et vene- 
lased tulid mitmes paigas ka üle Purtse jõe, siis ooberst 
Lieven, et mitte langeda koos oma meestega kasutult 
vangi, jättis sellegi soodsa seisupaiga maha ning jätkas 
taandumist Rakvere poole. — — — ——.—-— -— 


Samal ajal püsisid maakaitseks kokkutulnud talu- 
pojad ikka endiselt Sämi jõe ääres paigal. = Paljudel 
neist oli kaasavõetud moon juba lõppenud ning vöörko- 
tid tühjaks söödud, nii et nälg hakkas tegema neile tõ- 
sist muret. Ooberst Aminoffi Viiburi rügemendi jala- 
väelased said veel kuidagi Rakvere sõjaväe magasinidest 
vähesel määral moona, kuna aga talupojel polnud seda 
kuskilt võtta. 

Kui siis talupojad läksid oma valitud peamehe Rött- 
chert von Tiesenhausenile kurtma oma häda, ei osanud 
temagi anda neile mingit nõu, sest olgugi et ta oli nõu- 
tanud neile moona lähematest mõisadest ning mitmest 
paigast, ei toodud seda lubadusile vaatamata kuskilt 
pärale. . Viimses hädas lubas peamees võtta meestel 
moona ümberkaudsetest küladest, kuid ka need olid 
elanike lahkudes tühjaks veetud ja pärast seda veel mit- 
mel korral läbi puistatud. 

— Aga kaua me siis siin nälgides ootame? hakka- 
sid mehed*lõpuks nurisema. 

— Miks peame kaitsma võõraid kihelkondi, kuna 
samal ajal vaenlane meie omas kihelkonnas lagastab, 
võtsid nüüd ka Jõhvi mehed sõnada. 

— Ja Harjumaa kihelkondadest ei tulegi mehi 
kokku! 

— Ärge nurisege, manitses mehi pealik Tiesen- 
hausen, — kuningas on suure väega juba teel — küll 
tema teeb kõik kihelkonnad ükskord vabaks ning tasub 
vaenlasele kõigi nende lagastamiste eest kätte! 

Ja mehed jäid nälgides ja külmetudes ootama ku- 
ninga tulekut, elades kogu aja kuuseokstest ja mätas- 
test püstitatud onnides. Ilmad aga muutusid kord- 
korralt ikka külmemaks ning öösiti tuli hall maha, kuna 

aga päeval sadas külma vihma vahel nõnda palju, et 
isegi onnidesse hakkas tikkuma vesi. 

Ühel hommikul, millal ilm juhtus olema selge ning 
paistis päike, koondusid Kadrina kihelkonna mehed, ar- 
vult poolsada, ühisesse trobikonda kokku. Kõigil nei! 
olid vikatid, hangud ja roostetunud püssid õlal ning 
tühjakssöödud vöörkotid rippusid seljas. 

— Kuhu siis teie hakkate kippuma? pärisid teised 
maakaitsjad neid minekuvalmilt nähes. 

— Kuhu mujale kui kodupaika tagasi — siin ju 
pole meil peale nälgimise midagi teha! kostsid Kadrina 
mehed. — Aeti küll suurte sõnade ja lubadustega maa- 
kaitseks kokku, aga mis maad sa sääraselt hundi kombel 
märjas koopas kükitades ikka kaitsed? 

— Need sõnad on õiged! a 

— Pealegi veel kui teisi kedagi enam juurde ei tule. 
Egas meie suuda ometi terve maailma eest väljas olla, 
kuna samal ajal kodus ootab töö! 

— Koju... aga kas seda tohib..? 

— Tohib... kes on siin keelaja või käskija? 

— Eks kuninga tahtmisel see kokkutulek sündi- 
nud! 

— Kuninga... Jumal ise seda teab?! Kõneldakse 
igapäev, et kuningas tuleb ja tuleb, kuid seni pole me 
teda kuskil näinud! 

— No mis me nii kaua... hakkame, mehed, mi- 
nema! hüüti. 

— Hakkame minema jah! ja Kadrina kihelkonna 
meeste parv vajus metsast väljudes üle vesiste väljade 
otse edasi lääne poole. 

Peamees Tiesenhausen, kes seda alt nägi, ei ha- 
kanudki neid selles takistama, sest kuna lisaks uusi 

mehi enam niikuinii kokku ei tulnud, siis polnud tal ka 
nende vähestega võimalik midagi tõsisemat ette võtta. 

Ülejäänud meestes kasvas aga nurisemine päev-päe- 
valt ikka suuremaks, nii et nüüd karati sõjaleerist küll 
üksikuna ja ka tervete trobikondadena igapäev minema. 
Oleks nüüd kohal olnud vähemalt Jakobi kihelkonna 
õpetaja Christian Kelch, siis vahest tema oma vägeva 
sõnaga manitsedes oleks suutnud pidada mehi kinni; 
kuid ta oli juba õige aegsasti pöördunud tagasi oma ki- 
helkonda, et karjatada seal oma ristikogudust ning 
koondada maakaitseks uusi mehi. Olgugi et peameheks 
valitud aadlimees Röttchert von Tiesenhausen oli vap- 
per sõjamees ning tegudes arukas, ei osanud ta ometi 
sõnu nõnda seada, et nad oleksid tunginud meestele 
otse südamesse ning pannud hinge põlema. 

Ja Sämi jõele kokkutulnud talupojad lõpuks nähes, 
et kogu ümbrus on rahulik ning et vaenlast pole kus- 
kil märgata, hakkasid lõplikult laiali pudenema, kadu- 
des nagu lumi kevadise päikese ees. Ainult need me- 
hed, kelle külad teati kindlasti olevat vaenlase meele- 
valla all, jäid häda sunnil koos Soome jalaväelastega 
Sämi jõe äärde püsima. 

— Mida ütleb sinu mõistus, Aabu, sõnas ühel hom- 
mikul laagritule ääres istuv Rain rehitsedes mõtlikult 
hõõguvaid süsi, — kas meie peremees peaks veel 
tundma maailmavalgusest rõõmu, või on ta juba läi- 
nud..? 

— Ah Tehvanist kõneled. kostis Aabu tõstes pilgu 
tulelt; — Tehvan on küll kange ja kaval, hätta ta hõlp- 
sasti ei jää, kuid et ta meel on tihti liialt äge, siis..! 

— Sedasama arvan minagi, sest muidu oleksime pi- 
danud temast midagi ikka kuulma! 

— Eks nüüd kao inimesi maailmast, nii et haisugi 
ei jää enam järele! 

— Aga tubli peremees oli, andku Jumal talle ela- 
miseks päevi! ohkas Rain. 

— Parem kui sa neid talle enam ei soovi! 

— Miks? Ah siis sina usud ikka päris tõsiselt, et 
ta::? 

— Mina ei usu midagi, kuid siiski on parem, kui 
praegu jätame ta rahule, sest meie ei tea mitte, mis te- 
mast on saanud! 

Ja jällegi tekkis nende vahele sõnatu vaikus. 

Nüüd lähenes tulele Hauka Aadu, keda sõjapäevade 
viletsus näis olevat tublisti vanandanud. 

— Vennad, ka meie mõis olevat põletatud maha, 
nii et isegi kivi ei asuvat enam kivil, ja sepp laskus 
mättale istuma: — samuti olevat ka kirik tehtud maa- 
tasa! 

— Kust sina tead, mis meie kihelkonnas sünnib? 
urises Aabu. 

— Ei kust ma tean, kordas Hauka Aadu; — praegu 
jõudis vaenlase poolelt üks mahajäänud Edise mõisa 
talupoeg laagrisse, ning tema kurtiski seda häda. 

— Edise mõisa talupoeg, ja Rain tõusis püsti, — see 
pole tõsi?! 

— On tõsi, nägin teda ise oma silmaga; hiilinud 
teine läbi metsade ja soode, kuni viimaks pääsenud läbi, 
kostis Hauka Aadu. 

— Siis peab minema teda vaatama, ja Rain kadus 
sinnapoole, kuhu sepp osutas käega. 

— Kui mõis on maas, siis olgu Jumal ja ka vene- 
lane tänatud, egas meil pole sellest häda, ütles Aabu 
pikaldaselt venitades. 

— Et soo-oh, või pole häda. kostis Hauka Aadu 
hurjutades, — egas saks ometi hakka teda jälle üles 
kohendama. vaid kõik see tuleb meil enestel kivi-kivilt 
jälle kokku laduda! 

— No seda küll ei tee! sõnas juurdetulnud SŠibi 
Andres vahele. 

— Etei tee, aga kuhu sa hing pääsed? 

— Kubernerilt on ju tulnud käsk, et talupojad, 
kes võtavad maakaitsest osa. on teo ja talgute tegemi- 
sest vabad! 

— Egas see vabadus kuigi kauaks jää, seletas sepp. 
— Et pange. mehed, tähele, kui sõda on ükskord möö- 
das, siis tuleb mõisaorjusega jällegi uuesti pihta alata! 

— Siis andku Jumal sõjale pikka iga! ütles Aabu. 


— Või sõjale palud sa oma sõgedast meelest pikka 
iga, hakati nüüd Aabut mitmelt poolt hurjutama, — ei, 
olgu mõisaorjus kuitahes kibe, kuid sõda on tuhat korda 
hullem! 

Äkki hakkas metsa all torupill hüürgama — puhus 
teda Krista Mart. Torupilli olid jätnud maha Kadrina 
mehed, ja nüüd puhus teda laagris igaüks, kel aga juh- 
tus olema selleks lusti. 

Nüüdses suures ahastuses ja pealegi veel pimeneva 
metsa all hüürgav torupill ei toonud aga kellelegi lusti, 
vaid ta kaeblik vingumine aina suurendas meeste tuska. 

— Et Mart, jäta torupill rahule — nüüdses kitsi- 
kuses pole enam kelgi lusti teda kuulata! 

Kuna aga Krista Mart ei pannud manitsemist tähe- 
legi, siis võttis Hauka Aadu meelituse appi 

— Parem tule kuula, kuidas mõisad põlevad! 


— Hä-hä-hää. naeris Krista Mart, lastes hammaste 

vahelt suunaputi lahti, — las mõisad põleda, kuid to- 
rupill jorab ikka oma jora! 

Parajasti kui Krista Mart oli joristamas torupilli, 
hakkas äkki kogu Sämi jõe äärne laager kihama: Soome 
jalamehed jooksid trompetipuhumist kuuldes rüsinal 
kokku, ja peatselt oli näha ka ringikihutavaid ratsa- 
nikke, kelle hobused olid üleni vahus. Purtse jõelt oli 
ooberst Lieven jõudnud oma tragunitega tagasi, tuues 
sõnumi, et vene ratsaväe kindral Šermeto rõhub suure 
väega koledasti peale. 

Nüüd seati Soome jalamehed, Eestimaa aadlilip- 
pojad tõsise tapluse vastu valmis, et mitte lasta vaenla- 
sel ootamatult kaela langeda. Kuid et vahepeal oli 
saabunud pimedus, siis meestes hakkas tekkima suure- 
hulgalise vaenlase tulekut kartes tõsine hirm — igas 
puus ja puhmas arvati nüüd nägevat vaenlase meest. 

— Põletab! hüüdis äkki Rain, viibates käega kir- 
desse, kus hakkas kerkima tulekuma. 

— Päh-päh-päh, ja-ja-ja, põletab jah, põletab jah! 
hakkas Tehose Hannes sülitades sädistama. 

— Juba ta on otsaga siin! kuuldus ahastamist. 

— Mine tea, mõnikord on hirmul suured silmad. 
urises Aabu, — vahest põleb kuskil ainult mõni rehi, 
nagu seda sügisel tihtigi juhtub. 

— Rehi... kes nüüdsel koledal laastamise ajal jul- 
geb rehte peksta, ja pealegi veel vaenlase poolele nõnda 
lähedal! 

— Tali on Pada mõisas, arvati. 

Samas kerkis tulesambaid mitmel pool. 


” Vaadake, vaadake — ka Varudi mõisale on ta 
pistnud tule külge! 

Need mõisad, mis nüüd põlesid, olid juba varem 
kud nutjad olid sealtpoolt tulemas. 

Kui maakaitsetalupojad vaatasid säärast meeletut 
põletamist ükskõikse rahulikkusega pealt, siis seda äre- 
vamaks muutusid sõjaülemad, hakates andma käske 
taandumiseks, sest Sämi jõgi, olles kuivanud madalaks, 
ei suutnud vaenlase kinnipidamist abistada. 

Ja peatselt ruttaski traguneid, musketäre ja relvas- 
tatud talupoegi oma senist seisupaika maha jättes Rak- 
vere poole, kus venelaste lähenemise tõttu oldi juba 
suuresti hirmul. Kuid sedamööda, kuidas maakaits- 
jad taandusid, järgnesid neile ka tulikahjud. 

— Issand, juba põletab Kohalas! sõnasid taandujad, 
vaadates selja taha. 

— Ruttu, ruttu! kiirustati taanduvaid mehi. 

Tume idapoolne taevas punetas nüüd suures tule- 
kumas. 

— Põleb Uhtna! kisati. 

Ja nüüd jooksid ja ratsutasid taanduvad tragunid, 

tuma alles Rakvere külje all asetsevas Kaarli mõisas. 


Nähes nii lähedal tõusvaid tulesambaid oldi nüüd 
Rakveres sinna koondatud sõjaväe moonamagasinide pä- 
rast tõsiselt mures. 

Kuid olgugi et Rakveres kui lahtises linnas oli kait- 
seväge üpris vähe, ometi ei julgenud vaenlane Sämi 
jõest paljut kaugemale tulla, vaid ta tappis ja põletas 
enamasti sealpool jõge, vaevates neile kättejäänud ini- 
mesi päris inetul kombel: mõnel lõigati keel suust, teisi 
riputati kättpidi üles ja peksti vene nuutidega nende 
ihu ning kondid täiesti puruks. Sääraseid kurbi sõnu- 

meid tõid Rakverre põgenema pääsenud üksikud talu- 
pojad, kellest nüüd paljud olles venelaste peale üle- 
määraselt tigedad liitusid maakaitsemeestega. 

Vene rüüstesalgad kriiskasid aga Rakvere ümbru- 
ses mitu päeva ja ööd järjest, nii et elanikud selles väi- 
keses kaitsetus linnas olid kogu aja põgenemisvalmilt 
jalul. Õnneks läksid nad aga samase kisa ja lärmiga 
peatselt Narva poole tagasi, ajades seejuures eneste ees 
suuri kokkuröövitud loomakarju; samal ajal pööras aga 
Põlulas rüüstanud vägi oma otsa Peipsi poole. 

15 Kui Raudpea tuli 


4. 


eatselt saabus Ruhja sõjaleerist kind- 
ral Otto Wellingk koos suure ratsa- 
väega Rakverre, hakates nüüd oma- 
korda venelasile kõvasti peale käi- 
ma. — Esmalt saatis ta Rakverest 
kogu Eestimaa aadlilipkonna — li- 
gemale kuussada meest, ooberstleit- 
nant Lieveni, Uusimaa rügemendi 
major Dietrich Friedrich Patkuli ja major Jürgen Tie- 
senhauseni juhatusel Purtse jõe äärde. 


Taandudes oli vene ratsavägi jätnud kakssada meest 
Purtse külla maha ja osa väge majutanud Aa mõisa ja 
Verila, Kahula ja Povandu külasse. 

Oleks nüüd aadlilipkonna ohvitserel olnud aimu, et 
venelaste salk asub Purtse külas, siis oleksid nad võinud 
neid päris kerge vaevaga sisse piirata: kuid et ooberst 
Lieven koos oma kuuesaja traguniga ratsutas päris ava- 
likult ning suure robinaga Purtse külla, siis leidsid ve- = 
nelased mahti karata hobuseile ning kihutada sealt üle- 
peakaela minema. 

Kuid nüüd ei võidud enam venelasile toibumiseks 
mahti anda, vaid kihutati, eskadron eskadroni küljes 

kinni, venelasile järele, jõudes nende kannul Verila 
külla. Seal asuvad vene ratsamehed olid parajasti täis- 
kuhjatud hüttides ja onnides puhkamas, kui nad kuul- 
des külatänavail lärmamist ruttasid palja päi ja ilma 
kasukateta ustele vahtima: esmalt nägid nad ainult 
möödakihutavaid omasid. kes kätega veheldes karjusid: 

— Spassaites, spassaites — päästke end! ja nad 
kadusid külatagusesse metsa, kuna nende kannul tuli 
tihedates trobikondades sinisekuuelisi Eestimaa tra- 
guneid. 

— Matj tvoju... rootslased on külas! ja ehmunud 
venelased tõmbusid majadesse tagasi. 

Et aga kitsastest ustest ei mahtunud nad kõik kor- 
raga sisse, siis tragunid tormasid neile peale, raiusid 
neist paljud lausa tükkideks ning pistsid mõõkadega 
läbi, nii et nende kollased püksid määrdusid venelaste 
verega. Enesekaitseks ei suutnud paljud venelased teha 
enam muud, kui tõstes käsi silme ette püüdsid varjata 
pead: kuid vinguv mõõk purustades nende randmed 
lõhestas sama hoobiga ka pea. 

— Oh batjuški, batjuški! ägasid nüüd onnidesse 
kuhjunud venelased, julgemata pead välja pista. 

Kui siis tragunid karates hobuseilt tormasid vene- 
lasile majadesse järele, hakkasid need sealt vastu 
laskma. Säärane vaenlase meeleheitlik vastupanu, kuna 
ta ise juba peagu võidetud, ajas nüüd tragunid nii 
suurde vihasse, et nad pistsid kogu Verila küla mitmest 
servast põlema. Ja kes siis venelasist suures kitsikuses 
ning bädas kargas nägu kinni hoides tänavale, see 
raiuti mitme mõõgaga korraga tükkideks. 

Nii hukkusid mõõga ja tule läbi koos kogu Verila 
külaga peagu kõik seal asunud venelase sõjamehed, 


15* 227 


OX 


kuna ainult mõned üksikud, suutes karata hobuseile, 
kihutasid oma peaülema kindrat Boris Šeremetjevi laag- 
risse, mis seekord asus Povandu külas, et viia sinna 
sõna säärasest suurest õnnetusest. 

Hävitanud ka Aa mõisas asunud vene ratsanikke. 
tahtsid tragunid tormata ikka edasi kas või Narvani 
välja, kuid ooberst Lieven kui vägagi ettevaatlik sõja- 
mees, tahtes enne kuulata. maad, pidas paremaks pea- 
tuda. 

Kuid ka kindral Šeremetjev ei jäänud käsi rüpes 
hoides magama, vaid kuulnud ta ratsanikke tabanud 
õnnetusest, koondas kiiresti kakskümmend üks sotnjat 
ratsaväge kokku ning saatis neid Eestimaa aadlilipkon- 
nale vastu. Nüüd pidi ooberst Lieven tahestahtmata 
tagasi tõmbuma Purtse jõe taha. jäädes seal peatuma. 


Samal ajal lähenes Purtsele venelaste suur ratsa- 
vägi, liikudes mitte kogu oma jõuga mööda suurt teed, 
vaid tulles enama osaga hiilides mööda metsateid ja 
-radu. Et aga kindral Šeremetjevil oli ta eelmise peale- 
tulemise ajal jäänud Rakvere võtmata, siis sai ta tsaa- 
rilt säärase sõimukirja, mis pani teda tõsiselt jahmuma. 
Ja seepärast ta nüüd saatiski rootslaste vastu peagu 
neljatuhandelise ratsaväe, kästes sel võtta Rakvere linn 
enese alla. Ise ta aga jäi selle võtmist Povandu külasse 
ootama, sest ainult seal oli ta vapper ning esimesi, kus 
tõsist vastupanu polnud karta: laastamist ja hukkamisi 
oli ta aga õppinud sõdides türklaste ja teiste idamaa 
rahvastega, kes tapluses ei tundnudki teissugust kom- 
met. 

Samal ajal ei teadnud Purtse ääres peatuv ooberst- 
leitnant Lieven koos oma tragunitega karta mingit tõ- 
sist häda, enne kui Šeremetjevi ratsavägi oligi tal kukil. 

Enamik traguneid oli sügisese kange külma tõttu pu- 
genud alalejäänud majadesse varju, kuna aga kapten 
Aderkas läinud koos ühe osa ratsanikega koguni teisel 
peol jõge asuvasse vanasse Purtse lossi, kus ta üsna 
muretult puhkas. 

Ja siis — teisipäeval, 30. oktoobri hommikul, mil- 
lal ooberst Lieveni ratsaväe valvurid pidasid piki 
Purtse jõe kallast liikudes vahti, avati äkki vastaskaldal 
kasvavaist pajupõõsaist nende pihta musketituli. Kohe 
panid ka tragunid oma karabiinid paukuma, äratades 
seega kogu puhkava lipkonna jalule. Jätnud hobused 
selja taga asetsevasse metsa, ruttasid nüüd tragunid 
oma peameeste ning ohvitseride juhtimisel jõe kaldale. 
kust omakorda avasid juurdehiilinud vaenlase pihta 
ägeda tule, nii et kogu Purtse jõe org oli silmapilkselt 
täis lahingukära. Seejuures oli päris selgesti kuulda, 
kuis venelaste peamehed andsid oma sõjameestele tulis- 
tamiseks käske: 

— Hloptsõ, püssid maole — šarahh! 

Kui siis juba küllaltki oli vastastikku lastud, nõnda 
et ümbruses polnud paksu püssirohusuitsu tõttu enam 
peagu midagi näha, tormasid venelased kisades puh- 
mastest välja ja otse jõkke; kuid see oli neile hukatu- 
seks, sest vaatamata madalale veele oli jõgi sel kobal 
kaunikesti sügav, nii et hobuste jalad ei puudutanud 
põhja. Siiski katsus vaenlane tulla jõest üle, püüdes 
seejuures hirmutada aadlilipkonna traguneid oma kohu- 
tava kisaga. Kuid seekord oli nende sõge vaprus pä- 
ris asjatu, sest paljud neist said rootsi kuulide all otsa, 

Palju hobuseid jäi aga haavatuina rabelema jõkke, 
mille vesi muutus nende ümber verest punaseks. Kuid 

kelgi polnud nüüd mahti panna tähele vigasekslastud 
omasid, vaid igaüks olles oma elu pärast hoolega tapa- 
töös kinni paugutas meeletult edasi. Ja oli siis kogu 
Purtse jõe org täis kisa, haavatute röökimist ja püssi- 
rohusuitsu, mis varjas vaenlasi teineteise silmade eest. 

Toomas Jõerist ja Hinno olles kõrvu taplemas lask- 
sid ja laadisid ikka uuesti oma karabiine. = Seejuures 
olid nende näod püssirohu tahmast nii mustad, et neil 
silmavalged aina välkusid peas nagu mooramaameestel. 
Hinnol tilkus igemeist isegi verd, sest oskamatult las- 
tes põrutas püss teda hullusti. 

Et aga venelased kisasid ja paugutasid teispoolsel 
kaldal ikka edasi, siis jätkasid ka tragunid laskmist. 
Kuid see oli ainult venelaste sõjakavalus, sest samal ajal. 
millal üks osa neist paugutades pidas rootsi ratsamees- 
tega ägedat tulevahetust, tuli neid mitu tuhat meest 
üleval pool kahest kohast üle jõe ning tungis tragu- 
neile märkamatult selja taha. Ja kui need siis lõpuks 
nägid hädaohtu, oli juba peagu hilja. 

— Vaenlane selja taga, tagasi, tagasi ja hobustele! 
kuuldus käske. 

Jättes oma seisupaigad maha jooksid tragunid suit- 
sevate püssidega metsa oma hobuste juurde, kuna samal 
ajal kuuldus metsa lõunapoolsest servast kasakate pöö- 
rane kisa. mis kiiresti lähenes. 

— Ruttu, ruttu..! ergutas major Patkul traguneid. 
kes karates sadulaisse kihutasid kiiresti minema, hooli- 
mata et metsa läbides peksid kuuseoksad valusasti 
nende nägu. 

— Edasi, edasi — Pada jõel koondugem kokku! 

Ka Toomas Jõerist ja Hinno jõudsid veel parajal 
ajal karata hobuseile ning surudes neile kannused tuge- 

vasti roietesse kihutasid minema. Üks kuuseoks lõi see- 
juures Hinnole nii valusasti vastu silmi, et ta jättis 
hobuse korraks seisma, arvates, et silm on torgatud 
peast välja. Leides aga, et kulmualune pole mitte tühi, 
kannustas ta uuesti hobust ja tõmmates nüüd pea õl- 
gade vahele ning kummardudes sadulas hästi ettepoole 
kihutas ta oma korporalile järele. 

Kasakate kisa kostis nüüd nii selja tagant kui eest ja 
külgedelt, kord-korralt ikka lähenedes nagu kokku- 
tõmbuv rõngas. Ja kui siis Hinno jõudis väikesele met- 
salagendikule, pidi ta ehmudes nägema, et see on vene- 
lasi tihedasti täis. Vilkalt tahtis ta pöörata oma hobuse 
ümber, kuid nüüd ilmus ka seljatagant venelasi, kes 
hakkasid kisama: 

— Stei, stoi, matj tvoju... stoi! 

Ja ta võetigi vangi. 

Nüüd märkas Hinno venelaste keskel teisigi omasid 
— kümmekond tragunit eesotsas major Patkuliga. 
Vangid kisti sadulaist. neilt võeti püssid, mõõgad ja 
igasugune vara, ning isegi ka saapad tõmmati neil 
jalast. ; 

Eestimaa aadlilipkond oli ootamatu seljataguse löö- 
giga paisatud.laiali, ja nüüd koondudes taandusid ta 
ratsanikud eesotsas oma peamehe ooberst Lieveniga 
uuesti Rakvere poole. Venelased aga, koondanud kõik 
vangivõetud tragunid kokku, viisid nad oma kindrali 
Boris Šeremetjevi leeri. 

Vahepeal oli Šeremetjev toonud oma laagripaiga 
Purtse jõele lähemale ning lasknud oma telgi üles lüüa 
keset metsavahelist lagendikku. Boris Šeremetjev, 
olles oma seniseid sõjakäike pidanud kaugetes rohtla- 
tes. armastas nüüdki lagedaid välju, nii et ta õige harva 

asutas oma laagri kuhugi mõisa, mille ta meelsamini põ- 
letas maha. 

Vangid, kelle seas oli ka kapten Aderkas, kes 
kätte, kannatasid nüüd mehiselt oma saatust. Neid 
seati Šeremetjevi nahkse telgi ette ritta, sest kindral ise 
oli avaldanud soovi neid üle kuulata. Astunud oma 
telgist, läks Boris Šeremetjev selle kõrval põleva lõkke 
juurde ja soojendas seal esmalt käsi, siis aga pöördudes 
seljaga tule poole ning tõstes oma pika kaftani soojendas 
ta ka tagumikku. Ise ta polnud aga mitte nagu paljud 
teised vene ohvitserid sakslaste kombel rõivastunud, 
vaid kandis peas suurt kasaka karvamütsi ja seljas pu- 
naste võrelitega ilustatud musta kaftanit, mis keskke- 
hast oli punase pussakaga vöötatud. 


Kui siis kindral Šeremetjev oli võtnud mahapandud 
väikesele trummile istet, ilmus ka tolmatš ehk tõlkija 
kohale ning algas vangide ülekuulamine. Šeremetjev 
ise esitas küsimusi, kuna tõlkija pani neid rootsi keelde 
ümber. Kuid vangilangenud ohvitserid vaikisid ega 
vastanud vaenlase pärimistele sõnagi, nii nagu see on 
iga tõsise sõjamehe kohus. 


— Ma teid, rootsi koeri, õpetan kõnelema! karjus 
nüüd Šeremetjev pöörases vihas ja kargas trummilt 
püsti. 

Et aga major Patkul ja kapten Aderkas ei andnud 
vaenlasele omade kavatsusist midagi teada, siis asusid 
kasakad nende kallale, köites neil käed seljataha kokku 
ning riputades siis käsipidi oksa; ühtlasi mähiti ka 
nende jalgade ümber ohelikud, millele astudes hakati 
nende käsi liikmeist välja venitama. 

— Kas niiüd kõnelete? kärkis Šeremetjev, seades 
käed puusa. 

Ohvitseride näod virildusid kangest valust, kuid 
vaatamata kõigile sääraseile vaevamisile vaikisid nende 
suud kangekaelselt edasi. Nüüd haarasid kasakad oma 
kindrali märguande järel pussaka vahelt küünrapikkus- 
test naharibadest kokkupandud nuudid ja hakkasid 
nendega oksatõmmatuid peksma. Kuid ikkagi tõrkusid 
vangid, kostes tõlgi pärimistele nõnda: 

— Süillitan sulle ja Šermetole näkku! 

Ka traguneid, keda kokku oli venelaste kätte vangi 
langenud kakskümmend kuus meest, vaevati peksuga. 
Kuid et nemad kui lihtsõdijad ja pealegi veel kõik kui 
eestlased, kelle keelt venelasist keegi ei mõistnud, ei 
võinud paljut millestki teada, siis rängemaid piinamisi 
ei hakatud nendega ette võtma. Et aga ohvitsere oli 
seekord juba küllaltki kasutult vaevatud, nii et nad olid 
minestumiseni nõrkemas, siis jäeti neid sel õhtul rahule, 
et anda neile aega toibumiseks. 


Paaril järgmisel päeval korrati aga samaseid piina- 
misi uuesti, ja lõpuks, kui see ikka ei aidanud, siis aeti 
major Patkulil ja kapten Aderkasil kokkuköidetud käte 
ja jalgade vahelt teivas läbi ning taheti tõsta neid tu- 
lele. Nüüd aga ei suutnud rootsi ohvitseride kangus 
enam vastu pidada ning nad hakkasid kõnelema. Ja 
siis kuulis kindral Boris Šeremetjev oma tõlkija suu 
kaudu* major Patkulilt, et neid on saatnud Rakverest 
välja kindral Wellingk, soovides, et nad uuriksid vene 
vägede asupaikasid ning püüaksid võtta nende seast 
mõningaid vange. 


— Vange, ha-ha-haa, hakkas nüüd Šeremetjev lagi- 

nal näerma, — või meid tulid sa võtma vangi, kuid nüüd 
langesid ise lõksu! 

Kindral Wellingkist kõneles aga major Patkul, et 
ta olevat koos viie tuhande ratsanikuga jõudnud Rak- 
verre, kuhu oodatavat ka kuningat koos kolmekümne 
tuhande mehega. 

— Kolmekümne tuhandega..! ja nüüd muutus Še- 
remetjev tõsiseks, sest säärane sõnum polnud talle su- 


gugi meeltmööda, nii et ta ütles kähisedes: — Kolm- 
kümmend tuhat... seda sa valetad, valetad, rootsi 
koer! 


Kuid ka kapten Aderkas tunnistas sedasama, olgugi 
et neid teineteisest lahus üle kuulati, nii et lõpuks pidi 
Šeremetjev ikkagi uskuma, kusjuures teda valdas 
hirm. 

Lasknud tõlgil panna kõik vangide ülestunnistused 
paberile, saatis ta nad koos kirjaga tsaarile Narva alla, 
kuna aga oma ratsaväele andis ta käsu tõmbuda tagasi 
sinnapoole Pühajõge. 

Et piinamisel tõsiselt häda saanud major Patkul ja 
kapten Aderkas ei suutnud omil jalul pikka teed kõn- 
dida. siis asetati nad vankrisse, kuna aga tragunid seoti 
selle taha oheliku otsa üksteise järele kinni. Ja siis 
algas pikk teekond vastu tumedale orjapõlvele. 


Samm-sammult astusid vangid noruspäi mööda pikka 
porist maanteed edasi Narva poole. kuna valvajad rai- 
sutasid neil kahel pool kõrval. Tihti tuli neil oma tee- 
konnal läbida ahervaremeis olevaid külasid, kus maha- 
löödud ning huntidest puretud inimesi oli kõikjal la- 
mamas, hambad taeva poole irvi. 

— Metsalised..! sosistasid vangid tapetute hulki 
nähes. 

— Hullemad kui metsalised; need on põrgusulased 
ise! ütles Hinno, ja nähes siis üht tapetud tüdrukut la- 
mavat purukskistud seelikuga ristseliti, maas, ei suut- 
nud ta hoiduda sosistamast: — Oh Imbi, Imbi, kas 
ka sinu lõpp oli nõnda kibe?! 

Siis liiguti jällegi läbi metsa. Puud olid juba raa- 
gus ning varisenud lehed sahisesid astujate jalgade all. 
kuna neist ainult mõned üksikud lipendasid närtsinuna 
veel võrade vahel. 


— Üleks nüüd käepärast nuga, lõikaks oheliku läbi 
ja pageks metsa! sosistas Hinno kõrvalsammuvale tra- 
gunile. 

— Kubusa ratsaniku eest suudad... kihutab järele 
ja tõukab piigi selga! 

— Egas meil elugagi pole enam midagi teha! 

— Siiski, kui hingeke on antud, kuhu sa ta ikka 
paned! Peame kannatades lootma..! 


Väljudes metsast möödusid vangid teeäärsest ikoo- 
mist, mille olid sinna kunagi püstitanud Venemaalt tu!- 
nud tagakiusatud vanausulised, kel Alutagusele asumi- 
seks polnud rootslasilt keeldu. Nähes nüüd toda viltu- 
seisvat poolpehkinud puust ikooni kargasid vange saat- 
vad kasakad sadulaist ja hakkasid päid paljastades ja 
usinasti risti ette lüües ta ees kummardama. 


Meelsasti peatusid ka vangid — see oli neile nüüd 
votamatu puhkus. Siis aga märkasid kasakad, et nende 
vangid ikooni juures seistes ei kummardu ega paljasta 
isegi teda nähes oma pead. Säärane jumalavallatus 
vihastas nüüd usklikke kasakaid nõnda hullusti. et nad 
tõmmates pussaka vahelt oma nahksed nuudid torma- 
sid vangidele kisades kallale: 

— Matj tvoju... vedj eto bohh — see on jumal. 
jumal..! 

Et pääseda peksust, hakkasid nüüd vangistatud tra- 
gunid päid paljastades ning venelaste eeskujul risti- 
märke tehes ikoon; ees kummardama, mida kasakad 
lasksid neil teha niikaua kui nad seda tahtsid. Kui 
aga vangid olid säärasest jumalaorjusest lõpuks tüdine- 
nud, siis niti neid piitsalöökide all jällegi jätkama 
oma vaevalist Kolgata-teekonda. 


24 


5.4. 


una venelaste piiramissuurtükid pol- 
nud veel pärale jõudnud, siis ei 
suutnud nad palja mõtlematu peale- 
tungimisega küllaltki hästi kindlus- 
tatud Narvale teha mingit häda. 
Seda märkas peagi kindral Hallart, 
kelle kui suure kindlustamiskunsti 
tundja oli pohlakate kuningas Au- 
gust saatnud Vene tsaarile Peeter Aleksejevitšile nõu- 
andjaks. ° Tema üldjuhatusel hakkasidki venelased 
Eestimaa-poolsel küljel kaevama suurt piiramiskraavi, 


mis ülatus poolringis ümber Narva, jõest jõeni. Kaeva- 
mistööde juurde ilmus aeg-ajalt ka tsaar ise, kes oma 
seitsme jala pikkuse kasvuga paistis teiste kindralite 
seast juba kaugele silma, olgugi et ka tema kandis oma 
kolmnurgeti paeltega kokkutõmmatud servadega küba- 
ral valgeid sulgi ja kuldkarraga kanditud kuube. 

Et kraavikaevamisel tehtavale tööle paremini pilku 
heita, läks tsaar tihtigi rae mõisa juurde Pähklimäele, 
kust osutades oma oksliku dubiinaga näitas kindra- 
leile kohti, kus ta kaevamistöödega polnud täiesti ra- 
hul, ja käskis teha parandusi. 

Narva linna vallidelt ning bastionidelt oli siis sel- 
gesti näha, kuis venelaste polgud kühveldasid mulda, 
kiskusid maapinnalt mättaid ja raiusid võsa. Samuti 
nähti, kuis nad püstitasid enestele elamuiks ja sõja- 
moona panipaikadeks hütte, lööve ja onne, kindraleile 
aga purjeriidest suuri telke. Kaevates jooksukraave. 
aprošše. reduute. kesseleid ning suurtükkide laskealu- 
seid, tuhritsesid venelased kogu Narva ümbruses asetse- 
vad väljad ja põllud üles. 

Et aga vapper Narva komandant ooberst Horn ei 
mõtelnudki anda oma kuninga linna käest ning pani 
vaatamata oma vähesele ning enamasti oskamatule 
kaitseväele üsna kõvasti vastu. siis võttis tsaar kavala 
meelituse appi: ta laskis kirjutada kuuskümmend saksa- 
ja kakskümmend eestikeelset kirja. kinnitada need pik- 
kade noolte külge, ja saatis siis õhtupimeduses Narva 
vallide juurde ambujad, kes need vibudega lennutasid 
linna. Ja järgneval hommikul leidsid siis linna valve- 
sõdurid ja kodanikud vallidelt suure hulga linnalastud 
nooli, mille ümber oli mähitud paberilehti, millele oli 
kirjutatud nõnda: 

Tema Majesteet Tsaar on pidanud vangidelt ja üle- 
jooksikuilt suure meelepahaga kuulma, et nii aadlikke 
kui ka talupoegi tuuakse Narvas vallidele vahile, kuna 
aga see amet peab ometi kuuluma mitte kellelegi muule 
kui soldateile. Samuti on pidanud Tema Majesteet 
suure südamevaluga kuulma. et Jumalast mahajäetud 
ning halbade inimeste kaudu kõneldakse lausa ebatõtt, 
nagu kohtleksime maaomanikke metslaste kombel. Iga- 
üks, kellele see aga on meeltmööda, võib minna maale 
tõelikkusega tutvuma, et kas kellelegi sünnib kahju ja 
kas keegi on omas kodus või on ta ise ära joosnud. 

Tema Majesteet Tsaar on oma armuliku heldusega alati 
mõtelnud sellele, et mitte ainuüksi Narva linna koda- 
nikele, vaid ka ta alamaile kindlustatud eesõigusi mitte 
ainult kaitsta, vaid neid ka suurendada, ja nende usku. 
milline ka poleks selle nimetus, kõigi nende seadustega 
alles jätta, ja aadlike omandusi, mis neilt vägivallaga 
on võetud, jälle üles kohendada. Seega loodab Tema 
Majesteet, et igaüks, kes ei kuulu sõjaväkke, paneb 
relvad maha, sest vastasel korral ähvardab teda kõige 
rängem karistus, ja pealegi toob edaspidine tõrkumine 
ka kõige suurema laastamise kaasa. 

Kõike seda ei taha Tema Majesteet oma noolesaa- 
detistega teile mitte ainuüksi teatada. vaid ka kristli- 
kust armastusest teid hoiatada. Kõigile ülejooksikuile 
lubab aga Tema Majesteet igasugust armu, kas võtmi- 
sega oma teenistusse või nõudmise korral saata heade 
soovituste ja kümnemargaliste reisirahadega varustatult 
oma isamaale tagasi. Antud peakorteris Narva ees 

Sääraseid tsaari petlikke lubadusi ei uskunud aga 
Narvas mitte keegi, sest ümbrusest tõusvad tulesambad 
tõestasid juba isegi, mida temalt oli loota. Narva ko- 
danikud ja sõdurid eesotsas oma komandandiga mitte 
ainult ei langetanud säärast läkitust lugedes meelt. vaid 
jäid veel kindlamini lootma Jumala ja oma kuninga 
abile. | 

Ja siis venisid edasi pikad piiramise päevad. Küll 
püüdsid venelased teha kõike, mida suutsid, et aga saada 
Narva linna kätte, kuid see ei tahtnud neil kuidagi 
õnnestuda. Pealegi polnud nad ka selleks sõjakäiguks 
kuigi hästi ette valmistunud: kahurite puuosad olid nii 
pehkinud, et nende hännad ja rattad purunesid juba 

esimeste paukude ajal; samuti polnud ka kõigi kahurite 
ja müüsrite tarvis parajaid kuule, nii et neist mõnin- 
gaid tuli laadida isegi kividega. 

Ühel päeval saabus aga laagrisse sõnum, et Rootsi 
kuningas on tulemas kolmekümnetuhandelise väega 
Narva alla. Sääraselt teadsid pajatada kindral Boris 
Šeremetjevi võetud vangid, kelle kirjapandud seletused 
jõudsid laagrisse: ühtlasi kirjutas Šeremetjev tsaarile 
nõnda: 

Kõrgeim isand ning härra kapten! See, mida Teie 
armulikkus soovib kinnivõetud keeltelt teada saada. on 
nende ülekuulamisel tolmatši käega kirja pandud ning 
saadan selle Teile. Kuid mina ja minuga kaasasolevad 
inimesed tõmbume samal kolmandal kuupäeval tagasi. 
kuna seal, kus praegu seisan, hävitan kõik elanikud 
ning põletan igasuguse toidu ja sööda. Aga kuhu pean 
nüüd taanduma? Ei tea, kuhu asuda ja millega toita 
hobuseid, sest tagapool olen juba kõik põletanud ja 
Šlanikud koos toidumoonaga hävitanud. Säärasel ajal 
aga ilma onnideta on mu inimestel elamine täiesti või- 
matu. Samuti on mul palju haigeid, kelle seas on ka 
palju rotmeistreid. Käsi, gossudar, koostada mulle ju- 
hend, et mida peaksin tegema. Väledasti Sinu ette kuk- 
kudes ning lüües näoga põrmu Sinu viimseim ori Bo- 
riska Šeremetjev. Kiri saadetud novembrikuu 3. päe- 
val esimesel tunnil pärast keskööd. 


Pahaselt pani tsaar Šeremetjevi kirja pärast läbi- 
lugemist lauale ning läitis väriseva käega oma pika 
hollandi piibu; siis hakkas ta nii ägedasti suitsetama. 
et Kampersholmi saarel oleva saeveski omaniku mahu- 
kad eluruumid, milles nüüd asus tsaari peakorter, olid 
täis tubakasuitsu. Neis sinistes suitsupilvedes kerkis 

aga tsaari silme ette noor Rootsi kuningas, keda näis 
jälgivat õnn. Ja mida enam nüüd tsaar kuningas Karl 
Kaheteistkümnendale mõtles, seda enam hakkas ta 
tundma kartust. Kuid siis tahtes end julgustada hüüdis 
ta piipu suust võttes: 

— Kas siis mina pean kartma üht poisikesest ku- 
ningat — päh-häh-hää! 

Kuid kuis ka tsaar ei püüdnud hooplevate sõnadega 
end julgustada, valdas teda siiski ikka ja jälle meele- 
heitlik tusk, nii et ta pidi pead käte vahele surudes 
koguni aeg-ajalt ägama. 

Rootslane tuleb kolmekümne tuhandega, arutles 
tsaar pisut rahunedes edasi; olgugi et see on suur vägi, 
on temal enesel siin Narva all palju enam — rohkem 
kui nelikümmend tuhat meest! Nelikümmend tuhat, 
ja tsaar mõtles kibedusega oma esiisadele, kes on õpe- 
tanud vene sõdurit olema ainult kaitsmisel vahva ning 
südikas, kuna aga pealetungile minnes ei oska ta teha 
muud kui näidata vaenlasele selga; ja seepärast ongi ta 
pidanud pärast äpardunud pealetunge laskma oma haa- 
vatud sõdureist peagu pooled puua seljatagant lastud 
kuulihaavade pärast. 

Et aga enne vaenlase pealetulemist oli vaja kindlu- 
sed vallutada, siis laskis tsaar peatselt kõik oma laagris- 
viibivad kindralid ja tähtsamad väejuhid ühiseks nõu- 
pidamiseks kokku kutsuda. Ja siis ilmuski tsaari 
juurde Kampersholmi saarele Novgorodi kuberner vürst 
Trubetskoi, kes Narva all juhatas vene keskrinde vä- 
gesid, siis ülemjuhatajaks nimetatu feldmarssal Feodor 
Golovin, välismaine kindral hertsog de Croy, kindral 
Hallart, vürst Repnin, kindralmajor Buturlin, vasema 
tiiva vägede juhataja kindral Veide ja palju teisi väe- 

ülemaid; samuti võtsid tsaari lähemate kaaslastena nõu- 
pidamisest osa ka seersant Aleksander Menšikov ja 
kammerjunkur Teodor Saltõkov. 


Ja seekordsel nõupidamisel tuldigi peagu üksmeel- 
sele otsusele, et seegi oleks hea, kui nüüd suudetakse 
kiiresti võtta rootslasilt vähemalt Ivani kindlus, kuna 
Narva enese peatseks vallutamiseks polnud enam kel- 
lelgi lootust. 


Tsaar Peeter, kes ise juhatas sõjanõukogu istungit, 
laskis oma kammerjunkrul Teodor Saltõkovil panna 
kõik öeldu hoolega kirja. Kogu aja, millal ta laua 
ääres istus ning kõneles, värises ta pea: see peavärise- 
mine oli tsaarile loomupäraselt omane ning see ei la- 
kanud tal mitte kunagi. Ja nüüd võtnud suust piibu, 
pöördus ta kindral Hallarti poole, küsides, et kui palju 
kulub tema arvestuse järgi selleks aega, et lasta Ivani- 
linna müüri parajat läve, mille kaudu võiks tungida 
kindlusse. 

— Majesteet, kostis kindral Hallart, — lävelask- 
mine osutub võimalikuks ainult siis, kui meil on selleks 
vajalikul määral laskemoona. 


— Laskemoona... ja tsaari otsmik tõmbus pahuralt 
kipra, — tuntakse siis meil sellest nii suurt puudust? 

Nüüd kandis kindral-kortermeister ning suurtükiväe 
juhataja Imeretia prints Aleksander veidi väriseva hää- 
lega ette, et laagris on ainult kolm tuhat kahurikuuli, 
veidi üle tuhande pomni ja tuhat kakssada puuda püssi- 
rohtu. 


— Seda on lävelaskmiseks vähe, kostis kindral 
Hallart pead raputades, — sellest jätkub ainult kahe- 
kümneks tunniks, kui vahetpidamata lasta. 

— Egas midagi — peame ootama, kuni Novgorodist 
jõuab saadetis pärale! ohkas vürst Trubetskoi. 

— Ootamiseks pole meil aega! ägestus nüüd tsaar 
nii hullusti, et ta pea hakkas endisest veel rohkem vä- 
risema, kuna ta parempoolsel põsel kasvav käsn muu- 
tus pondudes punaseks, ja siis veheldes parema käega, 
ütles ta nõnda: — Kindralid, meie peame võtma Ivan- 
gorodi, sest muidu lööb rootslane meid valusasti! See- 
pärast mitte mingit ootamist, vaid peame alustama hil- 
jemalt juba homme kindlusele kallaletungi! 

Uuesti seletas kindral Hallart, et ühe ööpäevase 
laskmisega ei suuda ta murda müürisse läve; kuna aga 
pikemaajaliseks laskmiseks puudub laskemoon, siis toob 
säärane tegevus enam teotust kui au. 

— Kõik teie räägite aina ootamisest, kuid egas 
rootslane ometi ei oota! ütles tsaar ja küsis siis kindral 
Hallartilt, kui palju tema arvates peaks kuluma läve- 
laskmiseks aega. v 

— Vähemalt seitse päeva lakkamatut pommitamist, 
kusjuures öö-päeva kestel peaks iga suurtükk laskma 
välja mitte vähem kui viiskümmend kuuli, ning sama 
palju ka pomme ja karkasse, kostis kindral Hallart. 
— Peale selle, majesteet, olen nõudnud suurtükitorude 
kiireks jahutamiseks vähemalt kümme vaati äädikat, 
kuid sedagi pole veel saabunud. Ja ka suurtükid on 
meil vanad — nende lafetid ja rattad murduvad juba 
vedamisel, rääkimata siis veel laskmisest! 

Nüüd ohkas ka Moskoovia isevalitseja sügavasti — 
teda jälgib ebaedu. Veidi aega viibis tsaar klaasistu- 
nud silmadega: tardunud olekus, kusjuures ainult väri- 
sev pea laskis aimata temas elu; kuid siis tõstes uuesti 
pilgu ütles ta nõnda: 

— Aga Ivangorodi võtame siiski, me peame seda 
tegema, kui ei taha häbiga lahkuda Narva alt! 

Vaikides vaatasid koosolijad üksteisele otsa, kuna 
nõupidamisruumi tekkis nii rusuv vaikus, et isegi küü- 
nalde põlemine näis tarduvat. 

— Olgu nõnda, ja tsaar raksatas rusikaga vastu 
lauda, — et suurtükid seame laskevalmilt ainult igaks 
juhuks üles, kuid rünnakut alustame siiski! 

— Majesteet, siis peaksid pealeminejad olema pre- 
obražensklased ja semjonovlased..! julges sõnada vürst 
Trubetskoi. 

— Ei, kostis tsaar parema käega ägedasti vehel- 
des, — neid läheb mul veel edaspidi vaja! 

Kõik kindralid oleksid nüüd meelsasti hüüdnud, et 
ainult Semjonovi ja Preobraženski polgu rünnaku puhul 
on loota edu, kuna aga teised kõik tulevad häbiga ta- 
gasi, kuid tsaari suur tusatuju võttis neilt selleks jul- 
guse. 

— Järgmisel ööl lähevad Jeltšaninovi ja Suhharevi 
polk peale, sõnas tsaar, — ja häda neile, kui nad ei 
too Ivangorodit mulle kätte! 

— Gossudar, võttis nüüd viirst Trubetskoi südame 
rindu, — käsi streletse, nad panevad pea sinu eest pa- 
kule, olles valmis sinu käsu järgi viimse meheni surema. 
kuid ära saada neid rünnakule — seal jäävad nad pa- 
ratamatult hätta! 

— Matj tvoju... Trubetskoi, hüüdis nüüd tsaar 
ülima pahameelega, — sina kõneled säärast sõgedat 
juttu! Ma ei saa ju ometi võtta kindlusi, kui pean kogu 
aja istuma paigal! 

Kindralid vaikisid, kuna- aga tsaar, läitnud meelte 
rahustamiseks piibu, ütles neile nõnda: 

— Kindralid, meie kõik, kõige enam aga meie esi- 
vanemad on olnud selles süüdi, et vene sõduril pole 
pealetungivaimu! 

Kuuldus tagasisurutud köhatusi, kuna kindral Hal- 
larti mõõk puudutas kolksahtades põrandat. 


— Ja see olgu nüüd meie esimeseks ning peamiseks 
püüdeks, jätkas tsaar, — et lahingu lõppedes poleks 
enam ühtki seljatagant haavatud meest. Kui vene sõ- 
dur oleks ka pealetungimisel nõnda vapper, nagu ta 
seda on vallide taga istudes, siis tuleksime mees mehe 
vastu rootslasiga lahedasti toime! 


Veel kaua istusid ning arutlesid vene väejuhid vilku- 
vate küünlatulede valgusel, pidades järgmisel päeval 
alustatava rünnaku üle nõu. — — — — — — 


See oli 8. novembri õhtul, millal Narva kindluse 
komandandile ooberst Hornile selgus, et venelased ka- 
vatsevad suure jõuga Ivani kindlusele peale langeda. 
Seepärast siis süüdati pimeduse saabudes kõigil Ivani- 
linna vallidel tõrvikud põlema, nii et sel kottpimedal 
ööl, millal tugevasti sadas lumelobjakat, oli kindluse 
ümbrus nii valge, et võidi püssikuuli ulatuseni näha. Ja 
ei läinudki palju aega mööda, kui Ivanilinnale hakkas 
lähenema kaks streletside ehk laskurite polku, mida 
juhatasid polkovnikud Jeltšaninov ja Suhharev. 


Venelaste pealetung algas kohutava kisa ja lärmiga, 
nõnda nagu see neil ikka oli viisiks, kusjuures lärma- 
mine oli nõnda suur, et seda võidi isegi penikoorma 
kaugusel kuulda. Üsna kerge vaevaga suutsid streletsid 
tulla isegi kuni vallidele asetatud kärbisteni, kus neid 
aga sai rootslaste kuulide all ütlematu palju otsa. See- 

juures paukusid püssid ja kuulid kiunusid ümberringi, 
lüües vahel valju laksahtusega kärbistesse või purus- 
tades inimesil luid. Venelaste ohvitserid hoidusid aga 
ise kogu aja tahapoole, kust nad kisa ning ergutushüüe- 
tega sundisid oma mehi: 

— Podi, podi, matj tvoju..! 

Kuigi seekordne tormijooks löödi lõpuks tagasi, 
koondasid venelased end aga uuesti ning võttes südant 
tulid veel suurema kangusega peale. Suure rutuga sead- 
sid nad nüüd oma tormiredelid üles ja raiusid müüri- 
delt palissaade, kuna aga vastasasetsevale künkale vene 
kiriku juurde ülesseatud suurtükid andsid Ivanilinna 
pihta vahetpidamata tuld, kõige ägedamini aga kahte 
kindlust ühendavale sillale, et Narva kindlusest ei 
suudetaks Ivanilinna abi saata. Kuid vaatamata säära- 
sele meeletule laskmisele suutis ooberst Horn igast 
Narva kompaniist kaks kapralkonda mehi Ivanilinna 
saata. 

Et säärases ägedas möllamises, mis nüüd sündis 
Ivani kindluse vallide ääres, ei suutnud kaitsjad tarvi- 
tada kõiki oma suurtükke, siis laadinud osa mortiire 
kartetšiga, põletasid nad neist vaenlase paksemate 
salkade sekka ja pildusid nende pihta käsipomme, mis 
tegid vaenlasile kaunikesti kahju. 


Nii lõid rootslased kõik venelaste ägedad kallalekip- 
pumised sel ööl tagasi, olles ise seeüle ütlematu rõõm- 
sad ning tänades Jumalat, olgugi et venelaste väepeali- 
kud kisendasid kogu öö: 

— Podi, podi..! 

Kui aga koitis hommik, siis nägid rootslased ülla- 
tunult, et nende rõõm on olnud varajane, sest venelased 

des seega kaht jooksukraavi eneste käes. Ja kui vene- 
lased poleks oma suures rumaluses ning lohakuses, 
mis nende juures on päris harilik harjumus, võtnud ai- 
nult kõige lühemad tormiredelid kaasa, siis oleksid nad 
väga kergesti võinud pääseda ka kindlusse, kus kaits- 
jaid oli üpris vähe. 

Õnneks leidus nüüd rootslaste seas kaks meeletu- 
seni vaprat ohvitseri — leitnandid Dolman ja Popel- 
man, kes, kogunud eneste ümber kaheksakümmend hak- 
venelasile ootamatult käsitsi kallale. Lõhkudes vene- 
lasi püsside, bajonettide ja käsipommidega tegid need 
vähesed rootsi sõdurid vaenlase seas kohutava laasta- 
mise, võttes ta polguülema Suhharevi koos poolteise 
tosina lihtsõdijaga vangi. Ja olgugi et venelasi oli sel- 
les paigas peagu kaheksasada meest, ei suutnud nad 
ometi säärasele väikesele rootslaste salgale vastu panna. 
vaid pöördudes ümber näitasid neile kandu. Ainult 
üks väike osake julges neist jääda vastupanemiseks 
kraavidesse edasi, kuid siiski mitte kauaks, sest muidu 
oleks ka nendega kaasas olev polkovnik Jeltšaninov või- 
nud kergesti vangi langeda. 


Venelaste põgenedes kargas leitnant Dolman vaen- 
lasest mahajäetud kraavi servale ja viibutades neile ru- 
sikaga järele kisendas: 


— Neetud moskoovlased, kas nüüd tunnete roots- 
lase rusikat! 

Kui siis tsaari korterisse toodi säärane sõnum, et 
kaks vene polku on joosnud mõnekümne rootslase eest 
laiali, siis hakkas tsaari pea endisest hullemini väri- 
sema, kuna ta silmadesse valgus veri. Lasknud anda 
enesele oma valge ratsahobuse, hüppas ta sadulasse ning 

kihutas koos seersant Menšikoviga Ingerimaa-poolsele 
kaldale, kus polkovnik Jeltšaninov oli parajasti kokku 
koondamas laialipaisatud streletse. Hüpanud hobuselt, 
hakkas tsaar ise oma käega peksma polkovnikut, tarvi- 
tades selleks oma käevangus rippuvat okslikku dubii- 
nat. 

— Batjuška, isake — liiga valusasti lööd..! ägas 
polkovnik Jeltšaninov. — Tegime Suhhareviga kõik, mis 
suutsime, kuid need kutsikad seal..! ja ta osutas stre- 
letside poole. 

— Küll nemadki saavad oma jao, karjus vihane 
tsaar, — sulle aga olgu see esialgseks õpetuseks! 

Ja nüüd laskis tsaar tuua silla juurest Preobraženski 
polgu ning sel piirata ärahäbistatud streletsid ümber. 
Samasse toodi ka punase kaleviga kaetud laud, mille 
taha võttis istet tsaar ise, kindralkomissar ning profoss 
vürst Jakob Feodorovitš Dolgoruki ja kindralfeldmars- 
sal Feodor Golovin. Lauale asetati aga valge skepter 
ehk valitsuskepp, tähendusega, et kohus tahab olla 
õiglane, kuid et seejuures ka karm ning vali, mille tä- 
henduseks asetati selle kõrvale lahtine mõõk. 


Samal ajal hakkasid töösõdurid kiiresti püstitama 
võllaid — kokku kümme, kuna iga võlla põikpuu külge 
kinnitati seitse ja isegi kaheksa silmust. Kohtulaua kõr- 
val võttis aga aset üleskäänatud käistega punasesärgi- 
line timukas koos oma abilistega, kes samutigi olles 
oma ametis hästi vilunud, olid nüüd üpris rõõmsad, et 
ka neile antakse lõpuks ometi tööd. 

Et aga säärast suurt meestekarja oli ikkagi tülikas 
hakata pooma, siis kohus, kuulanud selle häbistava la- 
hingu kirjelduse, käskis ülesrivistatud streletsidel vana 
igipõlise sõjakombe kohaselt lugeda kord-korralt küm- 

neni ja siis kümnendatel meestel astuda kümme sammu 
rindrea ette. 

Kõheldes, kuid enamasti siiski kindlasti astudes 
sammus seitsekümmend meest streletside seast välja, 
jäädes pärast kümnendat sammu seisma. Seejärel tõu- 
sis kindralkomissar vürst Dolgoruki ning hakkas neile 
ette lugema kohtuotsust, mille lõpetas sõnadega: 


— Surma poomise läbi! 


— Üh batjuška, prostii, sõnasid nüüd seitseküm- 
mend surmamõistetut, tehes enese kohal ristimärgi ja 
kummardudes maani, — kui see on surmaks loodud, 
siis sündigu Jumala tahtmine! 0Prostii! ütlesid nad 
kummardudes ümberseisjaile, olles julgelt ning ilma vä- 
hemagi kurbuseta valmis minema surma, nagu poleks 
selles midagi kibedat. 

Ainult üks strelets, nimega Gavrilka, sõnas tsaarile 
julgesti silma vaadates: 

— Võid puua — sinu käes on ju võim! 

— Tean isegi, et ta pole mitte sinu käes! kostis 
urisedes tsaar Peeter Aleksejevitš. 

Ja nüüd aeti surmamõistetud sõdureid võllaste 
juurde nagu tapaloomi tapale, kusjuures ei preestrit 
ega ühtki hingekarjast ei toodud nende juurde. Enne 
kui ronida redelit mööda silmuse juurde, pöördusid 
surmaminejad näoga kiriku poole ja lõid usinasti kolm 
korda risti ette, saates igakordset ristilööki maaniküün- 
diva kummardusega. Ja siis rippudes juba silmuses 
püüdsid neist paljud tähistada end ristimärgiga, kuid 
juba teiskordsel käetõstmisel langes see neil jõuetult 
alla. 

Samal ajal kui üht osa hukkamõistetuid poodi, pal- 
vetasid teised järge oodates vaiksesti, tehes kogu aja 

enese kohal ristimärki; selleks kasutasid nad püha 
kolmainu tähenduseks parema käe kolme esimest sõrme, 
millega puudutasid esmalt otsmikku, tähistades seega 
ülestõusvat Kristust, kes valmistab neile taevas aseme, 
seejärel puudutasid nad rinda, märgiks, et nende süda- 
mes peitub jumalasõna, siis viisid nad kokkupandud 
sõrmed paremalt õlalt vasakule, tuletades seega meelde 
viimset kohtupäeva, millal paremale käele asetatud 
õiglased viiakse taevasse, kuna aga vasemale poole jäe- 
tud patused heidetakse põrgusse. Seejuures pomisesid 
nad omaette kogu aja: 

— Gospodi pomiilui..! 

Kui tsaar Peeter Aleksejevitš oli lasknud kõik 
seitsekümmend surmamõistetud streletsi üles puua — 
igale võllale seitse või kaheksa sõdurit, nii kuis kuhugi 
mahtus, jättis ta nad sinna rippuma hirmuks ning äh- 
varduseks teistele. 

hvi ja Lüganuse kihelkonna vahe- 
kohas asusid suured metsalaaned, 
milles tihti puudusid isegi teed. 
Keset neid ääretuid põlismetsi asu- 
sid üksikute saarekestena metsakü- 
lade ja erakõuede pisikesed põllud. 
Neisse metsaküladesse ja erakõue- 
desse kandus sõjasõnum palju hil- 


jem — siis kui Šeremetjevi rüüstevägi oli neist juba 
mööda läinud. Mõnede metsaservale lähemal asetse- 
vate talude elanikud jõudsid siiski veel õigeaegse põge- 
nemisega end päästa, kuna aga metsakurude taga asu- 
vates külades jäid inimesed aimamata neid varitsevat 
hädaohtu kodudesse edasi: ja pärastpoole polnudki neil 
enam kuhugi minna. kuna pealegi on paremaks varju- 
paigaks ikkagi mets, mille keskel asusidki nende külad. 
Kõige esmalt tõid metsaküladesse sõjasõnumi sealt 
ei julgenud enam edasi liikudes kasutada teid. Metsa- 
külade elanikud, kes oma silmaga polnud veel näinud 
venelaste koletut laastamist, ei tahtnud seega põgenike 
kurtmisi sugugi uskuda, öeldes, et eks ka venelased ole 
ristiinimesed, olgugi et nad teisiti teenivad Jumalat. 

Ühel päeval tuli ühte säärasesse metsakülla trobi- 
kond näljaseid põgenikke, kes olid peamiselt Jõhvi 
ümbrusest pärit lahtised inimesed ning kodutuks jää- 
nud talupojad. Küla, kuhu nüüd need põgenikud jõud- 
sid, asetses keset suurt männimetsa; majad ning õued 
olid siin aga väikesed, olles ehitatud poolringis ümber 
lagendiku, mille keskel asetses kahe samba vahele ripu- 
tatud suur lokulaud. 

Lähenedes külale nägid mehed ühest majast välju- 
vat naist, kes tõstes käe silmade juurde jäi neid korraks 
uudistades vahtima, siis aga pöördudes ümber jooksis 
kisades tagasi majja. 

— Ei siin teata sõjast veel midagi, sõnas meeste 
seast eessammuja, kes kandis hundinahkset lühikest 
kuube ja peas karvamütsi, — kuulen siin veiste ammu- 
mist ja näen ka inimesi liikumas, ja toetudes jämedale 
okslikule malgale astus ta väsimusega võideldes õige 
nobedasti edasi. 


See kõneleja oli Ronga Tehvan, kellega teel oli lii- 
tunud kümmekond lahtist inimest ja ka mõned taluni- 
kud Puru, Pootsi ja Ülejärve külast. 

— Kiidetud olgu Issand, sõnas Pootsi külast pärit 
peremees Tõnu Tõnis, — vahest siit saame ometi leiba! 
ja temagi hakkas kiirustama sammu. 

Kuid enne kui teekäijad jõudsid esimeste majadeni, 
ilmus õueväravaist mehi, kel kõigil olid välkuvad kir- 
ved käes, kusjuures üks neist haarates lokuti hakkas 
sellega tagudes kutsuma külarahvast kokku. 


— Mehed, mehed, ärgem alustagem vaenu, sõnas 
Tehvan üsna kartmatult neile lähenedes, — ei tulnud 
meie siia verd valama! 

— Kes nüüdsel rahutul ajal julgeb kedagi uskuda! 
urisesid külamehed. 
— Oleme väsinud põgenikud, vaenu meie ühes ei 


too! 

— Kes teid, lähtisi inimesi ning võsavendi, teab, uri- 
sesid külamehed edasi, — parem minge heaga tagasi 
metsa! 


— Metsast tuleme ja sinna läheme jälle, sest mets 
on vaenuvägede eest kõige kindlam redupaik, kuid enne 
andke väsinud rändajaile paluke leiba, sest pikk tee- 
kond on võtnud viimse rammu ihust. 


— Võsavennale leiba, hurjutasid külamehed, — see 
on ju niisama kui hakata toitma hunti! Ei, parem 
minge heaga tagasi sinna, kust olete tulnud! 

— Seal, kust nüüd tuleme, pole enam muud kui 
tule ja tuha tallermaa — vaenlane võttis viimse ja peab 
nüüd elulegi jahti! 

— Võsavendade jutt — tunneme seda juba ammu! 
Vaenlane kimbutab ainult saksu, kuna aga talurahvale 
ei tee ta häda, kostsid külamehed. 

— Siis te venelast veel ei tunne, ütles Tehvan, kus- 
juures ta suuservi piiravad kurrud süvenesid kibedu- 
sest; — rootslasi ja saksu võtavad nad vangi ning vea- 
vad oma leeridesse, ja mis nendega seal tehakse, seda 
me ei tea, kuid talupoegi löövad nad igal sammul maha, 
kuna aga naisi ja tüdrukuid tarvitavad oma ropu himu 
täitmiseks! 

— Asjatult tõstad venelase peale laimu, kostis kü- 
lavanem, — parem minge heaga tagasi, või me lööme 
teid maha! 

— Mehed, mehed, jätke oma sõge vaen, ohkas 
Tõnu Tõnis, — ei meie taha teile teha kurja, vaid 

anume ainult leivapalukest, mille järele kisendab näl- 
ginud ihu! 

Nüüd ilmus majadest veelgi mehi ja naisi, kel kõi- 
gil olid hangud ja hargid käes; ja siis piirasid nad kõik 
rändajad sisse, olles valmis neile kallale kargama. 

— Issand, see on ju mõrtsukate küla! sõnasid Jõhvi 
mehed. 

— Minge heaga tagasi, kordas külavanem, — näete 
isegi, et oleme jõu poolest teist üle! 

— Anna veidikenegi näljakustutamiseks leiba! anu- 
sid põgenikud edasi. 

— Vaat see on leib! ja külavanem viibutas kirvest. 

— Mehed, lähme pealegi. sõnas nüüd Tehvan uh- 
kesti, — ei vaja meie huntidelt leiba! 

Ja väsinud teekäijad hakkasidki külavahelt lah- 
kuma, pöördudes tagasi metsa, kuna külarahvas kisen- 
das neile pilkesõnu järele. 

Jõudnud metsa alla, ei suutnud põgenikud enam 
edasi minna, sest näljanõrkus tegi ihu rammetuks: pea- 
legi oli juba lähenemas pimedus, nii et nad ei võinud 
enam valida õiget teed. 

— Metsloom on ka parem naaber kui säärased pöö- 
rased talupojad, uriseti pahaselt. 

— Jätkem kurjustamine, ütles Tehvan. — metsa- 
külade talupojad peavad ju igat tundmatut teekäijat 
võsavennaks ega anna oma katuse all kellelegi ruumi. 

— Aga miks hoiavad nad venelase poole? 

— Eks inimesed ole seni ikka sõgedad, kuni nad 
omal nahal pole saanud tunda häda! 

Teinud metsas paraja lõkke, jäid põgenikud selle 
ümber maha heites puhkama. Kuid vaatamata väsimu- 
sele ei tulnud nüüd kellelegi neist uni silma. sest ra- 

hutud mõtted ei lasknud suikuda: pealegi täitsid öö- 
kullid oma jubeda kisa ning huikamistega kogu metsa- 
aluse, kuna eemalt kaugelt kuuldus huntide ulgumist: 
veidi aja möödudes ulgus neile teine hundikari vastu, 
hakates kord-korralt lähenema. 

— Toh-hoo peletisi, ja Mauka Jaan tõstis pea, 
— nüüd tuleb meil veel metsalistega kimbus olla! 

— Ja peale malkade pole meil midagi..! kurdeti. 

— Oleks nüüd ainult mõnigi püss olema käepärast! 

— Ega püsski igakord veel aita, sõnas Tõnu Tõnis, 
— näe Puru küla Toru Jaak läks mullu sügisel hunti 
laskma, teinud teise pihta paugugi, aga eks va võsavil- 
lem karanud juurde, kiskunud mehel lõua ära ning vii- 
nud metsa. 

— Jah, eks hunt ole ikka kuri elajas küll! 

— Ah, mehed, häda pole midagi, kostis Tehvan, ha- 
kates põues kuivatatud põdrasamblaga oma piipu 
täitma, — teeme ainult tule suuremaks, siis ei julge 
nad ligi tulla. 

— Teed tule suuremaks, siis saab jällegi venelane 
sellest märku! 

Et aga metsalisi tuli ikkagi peletada, siis ajades end 
jalule hakkasid mehed kokku kandma hagu, et huntide 
ligi tulles oleks neid tullepanemiseks käepärast võtta. 
Kuid samas märgati äkki, et metsa tagant tõuseb tuli. 

— Kas tõesti venelased..? 

— Teevad kurja! ümises Tehvan. 

— Tõesti, metsaküla põleb! 

— Kui seda teeb nüüd venelane, siis “oleks see kü- 
larahvale ka parajaks palgaks! ütles Mauka Jaan. 

— Ära soovi teistele kurja, kostis Tehvan, — olgugi 
et nad näitasid meie vastu vaenu! 

Nüüd hakkasid mehed tallates kustutama lõkketuld, 
et vaenlane nähes selle kuma ei tuleks juurde. 

Pärast Jõhvi meeste lahkumist metsakülast, kui ela- 
nikud olid läinud tagasi oma majadesse, tormas sinna 
pimeduse saabudes trobikond kasakaid, kõigil teravad 
piigid õieli ees. Vaenlase tulekut ei suutnud külarah- 
vas enne märgata, kui ta oli neil kallal. Kasakad tor- 
masid aga kohe majadesse, hakates neid rüüstama ja 
tapma. 

— Issand, võsavennad on tulnud tagasi! karjuti esi- 
meses jahmatuses, kuid siis aga märgati, et need on ko- 
guni ratsanikud, ja pealegi veel venelased. 

Kasakad tõid lautadest loomi, võtsid aitadest vara ja. 
kiskunud hirmunud inimesi majadest välja, lõid neist 
paljusid surnuks. Et pimedus takistas venelasil näge- 
mist, siis süütasid nad ühe maja põlema, mille loitvate 
leekide valgusel oli neil nüüd kergem rüüstata. 0 Seal- 
samas riputasid nad inimesi kaela- ja kättpidi ukse- 
piitade külge, lõikasid neil kõrisid läbi ja kiskusid pal- 
jaks. Lapsi pilluti aga külast leitud vankrisse, kuhu 
sai neid terved kuhjad, kuna aga naisi ja tüdrukuid 
hakkasid nad sealsamas oma jõleda himu täitmiseks 
hulgani vaevama. 

— Ai, ai, oh Jumal, võta minust elu! kisendasid 
vaevatavad. 

— Ema, ema! hüüdis pisike poisike ronides vank- 
rist ja tahtes rutata oma mahatallatud ema juurde, kuid 
üks kasakaid lõi ta jalahoobiga uimaseks. 

Üks venelaste käest pääsenud külatüdruk jooksis 
aga valjusti kisades, verisena ja räbaldunud rõivastega 
otsemaid põlevasse majja, kus tuli haarates ta lahtised 
juuksed tegi ta kannatusile lõpu. 

Osa külamehi oli jõudnud pimeduses pageda metsa, 
kus nad nüüd kohates Jõhvi kihelkonna mehi hüüdsid 
kätega silmnägu kattes: 

— Oioi! Issand..! 

— Nüüd näete oma silmaga, sõnas Tehvan, — aga 
meid ei võtnud kuulda! 

— Jah, mehed, teile tegime ülekohut, kostis küla- 
vanem, — ja nüüd tasutakse meile seda veriselt kätte! 

— See tasumine pole mitte meie pärast, kostis Teh- 
van, — vaid sääraselt teevad nad nüüd igal pool! 

Kuid kõigi nende jõleduste nägemine ning inimeste 
hädakisa ei toonud metsas paosolevaile talupoegadele 
mitte niipalju hirmu kui vihkamist ning viha. 

— Aga neid polegi seal kuigi palju, ütles külaser- 
vale hiilinud Mauka Jaan sealt tagasi tulles, — vahest 
ainult paar tosinat meest! 

— Gi, suguveli, neid on palju enam..! 

— Ei ole — lugesin kõik saduldatud hobused üle! 

— Neid on enam — kogu küla oli neid kubinal 
täis! kinnitas külavanem. 

— Vahel on hirmul päris suured silmad, sõnas äkki 
Tehvan. 

— Neid on tõesti vähe! kinnitas nüüd teisigi luura- 
mast tulnud talupoegi. 

— (%o-00-oh! kuuldus hädaldamine külast. 

— Mehed, aga kui katsume peletada neid minema?! 
leiti äkki paras nõu. 

— Peletame minema jah — nõndapalju ju meil 
jaksu on! 

Kui siis ka metsaküla talupojad olid murdnud enes- 
tele parajad roikad pihku, tormasid kõik mehed valju 
kisaga ja vemblaid keerutades metsast välja. 

õlet. 


— Löö, noti venelased maha, löö..! karjuti. 

Ja esimesi kasakaid langeski talupoegade kaigaste 
all; seejuures ei joosnud maamehed mitte küla mööda 
laiali, vaid hoidsid end tihedasse trobikonda kokku. 

Külas rüüstavad venelased kohkusid, nende irvitav 
naer soikus, ja karates oma ohvrite kallalt eemale haa- 
rasid mõned neist mõõgad, et hakata vastu, kuna aga 
suurem osa neist jooksis kisaga metsa. Paar kasakat 
olles jäänud talupoegade keskele vabastasid nüüd mõ5- 
kadega raiudes enestele teed. * Üks põgenev kasakas 
hüppas aga hirmunult koguni küla kaevu, kuhu kukku- 
des murdis enesel mõlemad jalaluud. 

Põleva maja küljest kandus aga tuli ikka enam edasi, 
nii et peatselt oli kogu küla lausa leekides ning talu- 
poegadel polnud oma varast suurt enam midagi päästa. 
Siiski oli jäänud neile ainult niipalju varanatukest alles, 
kui seda kasakad olid jõudnud rüüstamisel majadest ja 
lautadest välja tuua. 

Samal ajal oli kogu põlev küla täis halisemist ning 
nuttu — seal nutsid koledasti vaevatud naised ja tüd- 
rukud oma tapetud meeste, isade, vendade ja hävitatud 
kodude pärast. kuna lapsed jooksid põlevate majade 
vahel kisades ringi. Tuli aga põles praksudes ja mü- 
hisedes ägedasti edasi, kuulutades kaugele ümbrusse 
häda, mida vaenlane teeb maale. 

— Ah seda kannatust ja häda, mida nüüd õnnetu 
maarahvas peab tundma, ohati, — kas sellele ka kunagi 
peaks tulema lõppu või on see alles algus? 

— Küllap kunagi tuleb ka lõpp! kinnitas Tehvan 
pühkides näolt higi. 

— Tuleb siis, kui kogu maarahvas on juba hauas! 

— Paljudel tuleb minna ka enneaegu hauda, kuid 

küllap kuningas tuleb ning teeb vaenlase laastamisele 
lõpu — mina usun seda päris kindlasti! 

— Sa, Tehvan, loodad ikka ainult kuningale, kostis 
seepeale Tõnu Tõnis, — kuid tema abi ongi jäänud juba 
hiljaks! 

Tehvan ei lausunud enam sõnagi, vaid läitis ainult 
oma piibukahas põdrasambla põlema, kusjuures mõnigi 
metsaküla elanik vahtis seda imestusega pealt, öeldes, 
et külamees teeb oma nina all kütist. 

Äkki kuuldi kaevust õigamist, mis peatselt muutus 
lausa röökivaks kisaks. Ja kui siis mehi asus kaevu 
juurde, jõudsid nad peagi selgusele, et seal kisendaja 
on venelane. 

— Veeretame talle mõne palgiotsa kaela! 

Siis toodi hõõguvalt ahervaremelt pooleldi sõestu- 
nud seinapalk ja heideti ta kolisedes otsapidi kaevu. 
Nüüd soikus küll kisa, kuid oigamine kestis edasi. 

— On aga sarvikul visa hing! siunasid mehed min- 
nes uut palgiotsa tooma. 


ladunud koormaisse, et alustada põgenemist, sõnas Teh- 
van neile nõnda: 

— Võtke ainult loomad — vanker on metsas ja 
rabades liikudes lausa tülinaks! 

— Aga kuidas me siis vankriteta vilja viime? 

— Ka vili tuleks jätta maha! 

— Ei, kosteti, — ennem sureme koos varaga, kuid 
maha ei jäta me midagi, sest elu ilma varata pole mi- 
dagi väärt! 

Kuid pikaks arutlemiseks polnud nüüd enam mahti, 
sest põgenemapääsenud kasakad võisid tuua palju suu- 
rema väe külarahvale kaela. Ja võtnud mahbanotitud 

kasakailt relvad ning saanud kätte mõne nende hobuse, 
hakati koos päästetud varanatukesega liikuma süga- 
vasse metsa, kust ei viinud enam ühtki rada kuhugi 
väljapoole. Kõige ees rühkis sammuda Ronga Tehvan 
koos külavanemaga, kes talt üht kui teist pärides 16- 
puks küsis: 

— Kuhu siis sina oma naise jätsid? 

— Jõhvi kalmistule, kostis Tehvan, — ta suri mul 
juba enne suurt nälga. 

— Aga lapsed? 

— Oli ainult tütar, selle viis venelane kaasa! 

— Siis on ju nüüd kogu maailm häda täis! kostis 
külavanem raputades pead. — Aga kaugel asub su kodu? 

— Taamal, ja Tehvan viipas käega selja taha. 
— kuid seda pole enam, on ainult peotäis tuhka — ve- 
nelane põletas ta maani maha, nagu ta nüüd teiegi kü- 
laga tegi! 

— Kui säärane kole sõda edasi kestab, siis peaks 
maarahva lõpp olema lähedal! 

— Maarahvas ei lõpe kunagi, kostis Tehvan. 
— ühed lüüakse küll maha, kuid teised kasvavad jäl- 
legi peale nagu mets! 

— Aga valupäevi tuleb tal näha! 

— Tahame loota, et vaenlane tõrjutakse tagasi, siis 
väheneb ka häda! 

— Ei seda metsalist tõrju vist enam keegi! astus 
nüüd Tõnu Tõnis sõnaga vahele. 

— Küllap kuningas ise teeb seda. 

— Kuningas, miks ta siis ei näita ennast, kik ta 
ei tule oma rahvale appi? 

— Ja mis on tema abist surnukskiusatud rahvale 
veel kasu? i 

Nüüd hakkas ka Tehvani lootus vankuma ning ta 
tuletas kibedusega meelde oma tütart, kes valupäeva- 
dest peaks olema juba prii. 

Olgugi et põgenikud rändasid ikka edasi, ei pääse- 
nud nad kuskilgi metsast välja, sest kõik teed olid täis 
vene ratsanikke, kes pidades inimesile jahti kihutasid 
vahutavail hobuseil ringi. 

— Sellesse laande tulebki meil vist oma kondid 
jätta, ohati maha istudes, — väljapääsu pole siit enam 
leida! 

— Enne kui meelt heita tuleb meil pidada aru! üt- 
"les Tehvan ja hakkas lahti urgitsema oma ummistunud 
piipu. 

A akverre ja selle ümbrusse hakkas 
nüüd ikka enam ja enam ilmuma 
rootslaste rügemente, kes saabusid 
sinna Pärnust, Tallinnast ja Ruh- 
jast. Ja seepärast olidki nüüd kõik 
Eestimaa teed sõjaväge ja küütho- 
buseid kubinal täis. Kõik need rü- 
gemendid laskis kuningas, kes koos 
kindral Rehnschiöldi ja teiste väeülematega oli jäänud 


peatuma Rakverre, koondada selle ümbruses asuvatesse 
küladesse ja mõisadesse. 


'Et aga Rakveres kui väikeses linnas oli ruumikitsi- 
kus suur, siis pidid isegi trabandid ehk kuninga saatjad 
asuma linnast eemale Kloodi ja Paatna külla, kuna 
Ihukaardi rügement majutati Mahedasse ja Idaverre; 
Ihutragunite rügement paigutati aga Tamna, Levala ja 
Järni külla, Turu lääni ratsarügement Sõmerusse ja 
Uusima rügement Tõrma külla; nõnda jaotati ka palju 
teisi rügemente ümber Rakvere linna laiali. 


Säärasest tihedast majutamisest sattusid aga Rakvere 
ümbruses asuvad talupojad nii suurde ruumikitsikusse, 
et kõik nende majad ja urkad olid nüüd sõjamehi ja 

nende hobuseid kubinal täis. Seejuures tuli talunikel 
kannatada ka teissugust häda, sest näljased sõdurid 
sõid nende käest kõik, mis aga juhtus neile näppu sat- 
tuma. Tuletegemiseks põletasid nad aga taludes isegi 
kõik tarad ning aiaroikad maha. Haljala kihelkonna 
õpetaja Martin Closiuse maja oli ohvitsere nii ku- 
binal täis, et tal oma perega polnud enam kuhugi 
minna, kuna aga ta rehetuppa suruti kokku ligemale 
viiskümmend hobust. 

Kuid vaatamata säärasele kitsikusele ning hädale 
olid nüüd inimesed üpris rõõmsad, sest ometi võidi 
loota, et nüüd surutakse venelased, kelle hirmutegu- 
dest oli küllaltki kuuldud jubedaid lugusid, ometi üks- 
kord Eestimaa piiridest välja. 


Rakveres oli aga kortermeistreil ja moonamuretse- 
jail kibedasti tööd. Olgugi et moona veeti hulgana 
kokku, oli seda siiski nii vähe, et sellest piisas kuninga 
kümnetuhandelisele sõjaväele ainult mõneks päevaks. 
Ka moona mahutamisega tuli nüüd kindralkortermeis- 
ter Gerhard Ehrenschantzil näha omajagu vaeva, sest 
selleks puudusid suuremad laod. Heinte ja hekslite 
paigutamiseks kasutati varemeis seisva lossi suuri võlvi- 
tud keldreid, kuhu suudeti neid õige lahedasti mahu- 
tada. 

Suure ruttamisega jahvatati nüüd Rakveres ja selle 
ümbruses asetsevais veskites vilja, sest kui kuningas 
linna saabudes oli kuulnud, et kokkuveetav vili oli jah- 
vatamata, siis oli ta õige pahaselt ütelnud kindralkor- 
termeistrile ja maanõunikele nõnda: 


— Egas minu sõdurid hakka ometi sööma teri! ja 
seepeale andis ta valju käsu, et kõik veskid pandaks 
. ajaviitmata tööle. 

Et aga moona oli Rakveres siiski üsna vähe, siis olid 
kuningas ja ta kindralid seeüle üpris mures. Kui aga 
Rakverre saabus veel sõnum, et Vene tsaaril on Narva 
all koguni ligemale kaheksakümmend tuhat meest, siis 
lõid vanad kogenud kindralid lausa kohkuma ning nad 
andsid kuningale tungivalt nõu oodata, kuni Rootsist ja 
Soomest jõuavad pärale abiväed. 

— Majesteet, ütlesid kindralid, — lausa meeletus 
oleks meil minna oma vaevu kümnetuhandelise sõja- 
väega kaheksa korda tugevama vaenlase vastu, pealegi 
kui meestele ei jätku moona! 

Kuulanud oma väeülemate tarka nõuannet, tõusis 
des lõpuks nende ette seisma. 

— Ja mida ütlete teie — kindral Rehnschiöld? kü- 
sis siis kuningas seni vaikinud kindralilt. 

— Majesteet, = sääraseis tingimusis edasiminekut 
pean ma suureks julguseks! 

— Õigus, armas Rehnschiöld, rootslane omab alati 
suurt julgust! 

— Siiski, majesteet, lisas kindral Rehnschiöld, — 
liialt suur julgus võib tuua ka liiga suure õnnetuse! 

— Õnn või õnnetus — need on alati Jumala käes! 


— Majesteet, peame pöörama tähelepanu ometi sel- 
lele, et Narva alla on vaenlane koondanud kaheksaküm- 
mend tuhat meest, kes seal on end hästi kindlustanud. 
Meil aga on vähem kui kuus tuhat jala- ja veidi enam 
kui neli tuhat ratsameest, kellest kindral Wellingki 
rügemendid on juba suvisest sõjategevusest kurnatud 
ning kannatanud haiguste käes, kuna aga paljud ratsa- 
hobused on meil lahinguks veel vilumata. Moonataga- 
vara jätkub meil aga vaevalt neljaks päevaks, nii et sel- 

lest ei piisa isegi Narva alla jõudmiseks, kuna aga küü- 
tide puudusel pole meil võimalik teda järele vedada: 
pealegi jääb ka meie lahkudes Rakvere moonamagasin 
tühjaks, ilma et oleks lootustki teda millegagi täien- 
dada. Siis veel sügisesed põhjatult porised teed ja 
vaenlasest laastatud maanurk, nii et kõik see ei anna 
meile mingit lootust saada ka kohapealt meestele min- 
git lisamoona. Majade puududes tuleks aga nälgivail 
meestel ööbida lahtise taeva all, nii et ainuüksi nende 
Narva alla jõudmises tuleks juba kahelda, rääkimata 
siis taplusest vaenlasega, lõpetas kindral Rehnschiöld ra- 
putades nii ägedasti pead, et ta parukas hakkas tolm- 
lema. 

Oodates veel teistegi kindralite arvamusi vaikis ku- 
ningas. Et aga keegi neist ei tihanud nüüdses rusuvas 
vaikuses lausuda sõnagi, siis istudes uuesti laua äärde. 
millel teiste sõjakaartide seas asetses ka Narva kind- 
luse plaan, võttis kuningas ise sõnada: 

— Kui Narva linna piirab peagu sajatuhandeline 
vaenlase vägi, siis seda enam on meie kohus rutata talle 
appi, aga mitte jääda ootama, ja et pealegi pole ooberst 
Hornil kuigi palju väge, siis võib vaenlane tõesti saada 
temast lõpuks võitu! 

Nüüd söandas ka Ruhja all Rootsi vägesid juhatanud 
Ingerimaa kuberner kindral Otto Wellingk ütelda: 

— Lisaks tema majesteedi sõnadele ei tohi meie 
unustada, et Narva kindlus pole mitte täiesti heas kor- 
ras, sest palju kavatsetust on seal veel pooleldi ehi- 
tamata. 

— Ka see sunnib meid ruttama, lausus kuningas. 
kes vaatamata oma noorusele mõtles üsna targasti. 

— Siiski, majesteet, ütles nüüd mõõgale najatudes 

seni vaiksesti istunud kindral-major Georg Johan May- 
dell, — säärane abiandmine võib viia ka abistaja enese 
hätta! 

Kuningale tundus see päris imelikuna ning ta ei 
suutnud kuidagi mõista, et miks ta kindralid on nii äkki 
hakanud vaidlema venelastele pealeminemise vastu. Ja 
mida siin karta, sest ometi on ju õigus tema pool — te- 
male tungisid kolm vaenlast korraga kallale, ja neist 
venelane veel pealegi petlikul kombel, tulles peagu sa- 
mal ajal, millal ta saadik kinnitas Stokholmis tsaari 
rahutahet! Ja veel nüüd, millal rootslaste poolel sei- 
sab õigus, tunda hirmu, see näis kuningale päris nalja- 
kana, sest elu või surm, võit või kaotus — kõik see ole- 
neb ju, nagu kindralid isegi teavad. ainuüksi Jumalast, 
kes pealegi seisab õiglaste selja taga. Ja ta ütles: 

— Mitte kartuse, vaid rõõmuga peame nüüd edasi 
minema! 

— Majesteet, ja kindral Rehnschiöldi hääles tundus 
kibedust, — teie tahtmise järgi läheme küll edasi, aga 
kas meie sealt enam tagasi tuleme?! 

— Kindral, ja kuningas tõusis püsti, — ma täidan 
ainult Jumala tahtmist — ainuüksi tema andis meile 
Seelandi all taanlaste üle võidu, ja loodan, et nõnda- 
sama teeb ta ka Narva all! 

— Seelandi all, majesteet, polnud meil vastas ka- 
heksakümmend tuhat meest! 

— Mõistus sunnib ikkagi ootama, majesteet! lisas 
nüüd ka Dalekarlaste rügemendi juhataja ooberst 
krahv Magnus Stenbock. 

Nähes, et kõik väepealikud on talle vastu ning et 
vaidlus on veninud ülemääraselt pikale, sõnas kuningas: 

— Tänaseks on kindralid vabad! 

Tõustes toolidelt ning hoides mõõgapidemeist kinni 
tegid kindralid vaikse kummarduse ja hakkasid siis 
üksteise järele toast lahkuma. = Istunud veidi aega 
mõttessevajunult edasi, tõusis ka kuningas, hakates 
kõndima mööda tuba: siis aga nagu midagi meelde tule- 
tades laskis ta ukse taga seisval vahisõduril kutsuda 
enese juurde trabantide ohvitseri kapten-leitnant Karl 
Wrangeli, kellelt ta sisse astudes küsis: 

— Nagu mulle on saanud teatavaks, läheb täna 
ooberst Zacharias Aminoff erru? 


— Jah, majesteet! kostis Karl Wrangel kummardu- 
des. 

— Saatke talle sõna, et ma tahan teda ta truu tee- 
nistuse eest isiklikult tänada. 


Uuesti kummardudes lahkus trabantide ohvitser, 
kuna aga kuningas vajudes toolile jäi mõtlema: ta va- 
nad kindralid, need on ju üsna tublid mehed ning nende 
nõuanded on vahel väärt, et neid kuulata, kuid kas siis 
vanaduse aastad toovad inimesele ka ülemäärast kartust 
juurde, et nad kõik on nüüd edasimineku vastu, nähes 
selles ainult hukatust. Kuid ta peab minema edasi — 
Jumal ise tahab anda talle võitu, ta tunneb, ta näeb 
just praegu oma silmadega, kuis vaenlaste parved va- 
juvad tema meeste bajonettide all kokku; ta näeb, kuis 
venelaste lipud kord-korralt kaovad, näeb, kuidas nende 
kindralil raiuti pea, kuuleb, kuidas röögib sõdur, ve- 
rine täägihaav kõhus. Ja siis tulevad kabjaplaginaga 
ihutragunid, nad tormavad venelaste keskele, vardad 
välguvad, rootslase käsi hoiab kõrgel sinikollaste vär- 
videga lippu. Kuid oh häda ja häbi — värmanlandla- 
sed löövad vankuma, nende sinise kotkaga kollane lipp 
kaob..! Edasi, poisid, Jumal on meie poolt! ja kannus- 


267 


tades hobust raiub ta ise nii paremale kui ka vasemale 
poole, nii et raud kõliseb ja kolksub vastu rauda, kuna 
sõõrmed haistavad toorest vere lõhna. Edasi, poisid, 
edasi! Ja nüüd ilmub püssirohusuitsu seest uuesti 
nähtavale värmanlandlaste lipp, sooniline käsi tõstab 
ta kõrgele inimpeade kohale, kuna tuul jookseb tast 
plagisedes mööda. Lahingukära, see kord-korralt tõuseb 
ja voolab nagu merevoog mühisedes edasi, pühkides 
teelt kõik vaenlase tõkked. Äkki ta aga märkab, et 
parempoolsele künkale on venelased veeretanud suur- 
tüki, nad nihutavad ta toruotsa dalekarlaste poole, süü- 
tavad laengu, kostavad mürtsahtused, paugud, veri, veri 
ja suits! 

— Trabandid, minu järele! ja kiskudes tupest 
mõõga tormas kuningas edasi, tõugates seejuures tooli 
kolisedes põrandale ümber. 


Tõstetud mõõgaga jäi kuningas tardunult keset tuba 
seisma, sest liiga ootamatu oli ta põlve pihta sattunud 
hoop. Siis aga nähes rügementide asemel enese ümber 
ainult toole, laudu ja kappe, langes kuninga mõõk jõue- 
tult alla, kuna ta pea vajus nukralt rinnale. Ja samas 
ilmus valveohvitseri saatel hallpäine seitsmekümne-aas- 
tane erruminev ooberst, kes astudes uksest sisse jäi 
ennast esitledes tikksirgelt seisma: 


— Ooberst Zacharias Aminoff, majesteet! 


Pistnud mõõga tagasi tuppe, surus kuningas teenis- 
tusest lahkuva vana sõjamehe kätt, soovides, et ta oma 
vanadusepäevad saadaks mööda õnnelikus rahus. See- 
järel laskudes küdeva kamina kõrval asetsevale tugi- 
toolile viipas kuningas käega, et Aminoff võtaks vastas- 
toolile istet. Samas vajus ka kuninga koer Pompe, kes 

vahepeal oli tõusnud jalule, uuesti kaminatule paistele 
oma isanda jalgade ette põrandale. 

Istudes nüüd silm silma vastu kuningaga oli ooberst 
Aminoff nii kohmetunud, et ta pelgas isegi kuuldavalt 
hingata. 

— Ütelge, armas Aminoff, kas olete venelastega ka 
palju sõdinud? 

— Majesteet, oma noorpõlves... enam kui neli- 
kümmend aastat tagasi, võtsin osa Moskva sõjast, ja 
vana oobersti silmad hakkasid nooruspäevade meelde- 
tuletamisel hiilgama. — Viiburi rügemendi koosseisus 
taplesin venelasiga Käkisalmi kindluse all ja Neeva 
ääres, jah — tookord tegime moskoviitidele tõsist 
kahju, ajades neid Ingerist välja. Kuid nüüd on juba 
kontidesse kogunenud liiva, nii et enam ei suuda..! ja 
hallpäise oobersti hääles tundus jõuetuse meelekibedust. 

— Armas Aminoff, teie olete oma töö juba teinud, 
ja las nüüd katsuvad oma mõõgatublidust ka noored! 


— Usun, majesteet, usun, et noored on meist palju 
tublimad! 

— Jutustage mulle, armas Aminoff, oma taplusist 
venelasiga! 

— Kõige palavamalt tuli meil nendega kähmelda 
Neeva jõe kallastel, kuhu nad olid jõudnud püstitada 
enestele ajutised vallid, mille taga asudes on venelane 
alati julge sõjamees, olles valmis pigem surema, kui et 
jätta seda maha. 

— Kuid mina olen kuulnud, et venelane olevat ko- 
guni arg..! ja kuningas vangutas üllatunult pead. 

— Ei, majesteet, siis pole teile kõneldud täit tõtt! 
Kindluses on venelane tõesti tubli sõjamees, kuid lage- 
dal küll... lagendikul tapeldes ei hakka ta imelikul 

kombel peagu kunagi vastu, vaid tihti jookseb juba pi- 
sikese vaenuväe ilmudes pakku, ja nüüd sattudes üha 
enam jutustamise hoogu unustas vana ooberst, et ta 
istub kuninga enese ees. 

Ja kuningas pannes hallpäist ooberstit nii silmade 
kui ka kõrvadega hoolsasti tähele, kuulas ta jutusta- 
mist suure huviga pealt. Üksteise järele peksti ooberst 
Aminoffi seletuse järgi venelasi laiali, hävitati neid 
Käkisalmi all ja kihutati Pähkinälinna juurest minema, 
kusjuures viiburlased neid taga ajades tungisid koguni 
Novgorodi piirideni välja. 

— Jah, tookord lõikas rootslaste mõõk loorbereid 
nagu vikat rohtu! ja elatanud ooberst katkestas hinge- 
tõmbeks oma jutustamishoo. 

— Aga armas Aminoff, kas nad siis ise mitte ku- 
nagi ei alustanud pealetungi? 


— Ši, majesteet, nagu juba ütlesin, on venelane 
lagendikul päris oskamatult arg sõjamees, just nagu 
peatu kari — kuhu üks juhtub jooksma ees, sinna tõtta- 
vad kõik teised talle järele. Ainult siis julgevad vene- 
lased kallale tungida, kui neid on tohutult palju koos, 
kuid ka seejuures püüavad nad saada võitu ainult oma 
pöörase kisa ning kohutava lärmiga. Kui aga vastane 
nende sõgedast kisast ei kohku, vaid asub koguni ise 
pealetungile, siis pöörduvad venelased ümber ning neid 
ei suuda peatada enam keegi. Nii et kui tubli sõjavägi 
on koos, siis võib see lahedasti kümnekordse venelaste 
väega toime tulla! 

— Siis on ju kõik hästi, armas Aminoff, hüüatas 
kuningas, — üks rootslane tuleb kümne venelasega 
toime! 

Säärane kuninga ootamatu rõõm oli ooberst Ami- 

noffile tõsiseks üllatuseks, kuid siiski suutes end kähku 
koguda võttis ta lisada: 

— Kuid seejuures ei tohi ise taganeda, sest kui vene- 
lane märkab, et vaenlane tunneb ta ees hirmu, siis võ- 
tab ta südant ning tuleb järele. 

— Rootslane ei tagane kunagi! 

— Nõnda oleme sõdinud juba põlvest põlve! kinni- 
tas vana ooberst. 

Veel päris kuningas üht kui teist venelaste sõdimis- 
viisi üle, ja siis veel kord surudes hallpäise oobersti 
kätt soovis talle head ööd ning rahulikku elu pärast 
pikka sõjateenistust, ja saatis ta läveni. Olles säära- 
sest tähelepanust sügavasti liigutatud, tungisid nüüd 
vanal ooberstil pisarad silma, ja oleks ta vähegi tund- 
nud ihus enam rammu, siis oleks ta palunud kuningalt 
luba võtta tal peatselt algavast suurest Narva lahingust 
osa: kuid ta oli vana, omaaja lahingud juba üle elanud, 
ja nüüd oli nooremate käes kord... 


Oobersti lahkudes kõndis kuningas paar korda 


mööda tuba, siis kinnitanud oma mõõgavööd, pani ta 


kolmnurkse kübara pähe ning läks koos valveohvitseri 
ja Pompega välja kuuvalgesse õue, kus istus saduldatud 
hobusele, et minna visiteerima vahimehi. 

Vallimäe ümbruses asetsevais ladudes toimus kogu ööd 
ja päevad läbi kokkuveetava moona vastuvõtmine, 
väljaandmine, mõõtmine, kaalumine ja loendamine, nii 
et kortermeistrid ja aidamehed olid rammestuseni vä- 
sinud ning nende silmad kippusid vägisi sulguma. La- 
dude ees seisid aga pikkade ridadena rügementide voo- 
rivankrid, millele laoti moona. Et aga kõike ei suude- 
tud vajaliku nobedusega välja anda, siis kuhjus ladude 
ette järgeootavaid veohobuseid ikka enam ja enam. 

kuna rügementide kortermeistrid hakkasid pikaleveniva 
ootamise pärast lõpuks nurisema. 

Kõike moona polnud aga suudetudki mahutada 
katuse alla, vaid suured heina-, õle- ja leivarõugud 
asetsesid otse lahtise taeva all, sest kõik Rakveres ole- 
masolevad laod ja kuurid, aga samuti ka varemetealu- 
sed keldrid olid tuubitud moona laeni täis. 

Intendandi maja, kus kinnitati rügementide korter- 
meistreil moonasaamise assignatsioone, sumises ja kihas 
nagu vaablaste pesa. Raske oli selles majas üldse lii- 
kuda ning pääseda keset tuba asetseva kindralkorter- 
meistri laua juurde, sest nõnda palju oli tulnud sinna 
inimesi kokku. Seejuures oli kindralkortermeister 
Gerhard Ehrenschantzil assignatsioonide läbivaatamise 
ja neile allkirja andmisega kuhjunud nõnda palju tööd, 
et järjekorda ootavaid kortermeistreid tekkis ta ümber 
ikka enam ja enam. Ja siis — kui kindralkortermeis- 
ter oli andnud ühed assignatsioonid kinnitatult tagasi 
ning tahtis hakata vastu võtma uusi, esitati talle neid 
igast küljest — paremalt, vasemalt ja üle peade siru- 
tati korraga nii palju moonanõudmislehti, et kindrali 
pea läks kirjuks ning ta ei teadnud enam, kuhu pöör- 
duda ning milliseid või kellelt neid nüüd võtta; assig- 
natsioone oli ta silmade ees korraga nii tohutult palju. 
ning seejuures polnud enam mingit korda: kõik korter- 
meistrid ning varustusohvitserid kisasid ja lärmasid, et 
antagu moon neile ometi rutem kätte. 

— Nõuan rahu ning järjekorrast kinnipidamist! 
hüüdis kindralkortermeister tahtes jätkata tööd. 

— Meie sõdurid nälgivad, ise oleme aga juba hom- 
mikust saadik ootamisega jalul, kurdeti, — seepärast 
palume kiiremalt assigneerida! 

— Jätke hädaldamine, näete isegi, et teid on kor- 
raga liialt palju ja et kõik see võtab ometi aega, siis 
oodake veidi! 

— Oleme juba kaua oodanud — päevatõusust peagu 
keskööni välja! nuriseti edasi, kusjuures kõneles kor- 
raga paarkümmend suud. i 


— Lõpetan assigneerimise, kisendas nüüd kindral- 
kortermeister püsti karates, — kui te ei pea korrast 
kinni! 

— Siis Mevad rügemendid nälga! hüüti talle 
vastu. 

Ohates laskus kindralkortermeister Gerhard Ehren- 
sechantz uuesti toolile, sest ei aidanud ta vihastumised 
ega ähvardused. Hakates uuesti assigneerima, püüdis 
ta algul lugeda moonanõudmise lehti, kuid siis nähes, 
et nõnda ei jõua ta kortermeistreid isegi hommikuks 
rahuldada, haaras ta sule ning kirjutas läbilugematult 
kõigile nõudmislehtedele alla, kuid et seejuures olla kin- 
del, et ta ei luba kellelegi anda moona ülemääraselt 
välja, kirjutas ta igale assignatsioonilehele juurde: 
anda poolel määral. 

Intendantuurist suundusid kortermeistrid ladudesse, 
kus moona väljaandmisel oli samuti suur segadus, sest 
seal tuli kõike kaaluda, mõõta ja üle lugeda, mis nõudis 
laovalitsejailt suurt nobedust ning hoolt. 

Kui nüüd kuningas oma visiteerimiskäigul jõudis in- 
tendantuuri, siis katkes seal silmapilguks kogu tegevus 
ning kõik kortermeistrid jäid tikksirgeina seisma. Nä- 
hes, et ta oma kohalviibimisega ainult aeglustab kind- 
ralkortermeistri tööd, ruttas kuningas sealt kiiresti 
lahkuma, minnes ladude juurde. Kuid sealgi ei pea- 
tunud ta kaua, vaid vaadanud korraks laovalitsejate ja 

töösoldatite tegevust, ruttas kuningas edasi visiteerima 
vahiposte. 

Kõikjal, kuhu aga kuningas saabus, olid valvesõdu- 
rid ärkvel ning tõstsid teda nähes tervituseks oma 
püsse, nii et kuningas pidi seekordse visiteerimise tule- 
mustega olema täiesti rahul. Lõpuks jäi kuningal ainult 
veel teisel pool vallseljandikku asuv üksik heinte val- 
vamiseks väljapandud vahipost visiteerimata; kuid se- 
dagi pidi ta ise oma silmaga üle vaatama, sest ainult 
siis sai ta mõneks tunniks rahu, et seejärel alata uut 
visiteerimiskäiku. 

Ratsutanud koos valveohvitseriga viimase vahiposti 
juurde, kattus kuninga pale meelepahaga — rootslasest 
valvesõdur oli pugenud heinarõuku magama, kuna püss 
lebas ta kõrval maas. Määratu kuritegu, andestamatu 
eksimus! Karates hobuselt pidi kuningas juba kära- 
tama vihaselt, kuid siis mõtelnud teisiti, haaras ta ma- * 
gava valvuri kõrvalt püssi ja hüppas uuesti sadulasse 
— säärase kuriteo pärast peab vastutama ka valve- 
ülem! “ 

Lahkuvate hobuste kabjaplagin äratas vahimehe, kes 
nüüd märgates oma püssi puudumist nägi kuuvalges 
öös üsna selgesti, kuis kuningas hoides püssi käes rat- 
sutab eemale. 

Oh õnnetust, oh häda! ägas kohkunud valvur. 


Ja siis mõtlemata, et mida ta teeb, hakkas valvur 
jooksma eesratsutavale kuningale järele, nähes teda 
raekoja ees peatuvat. Karanud sadulast, ruttas nüüd 
kuningas koos valveohvitseriga raekoja keldris olevasse 
vahimeeste ruumi. Tahtes armu paludes viskuda ku- 
ningale jalgu ruttas vahimees oma õnnetuse pärast ta- 
saselt nuuksudes mööda kitsast keldritreppi talle järele. 

Laskunud trepist, jäi ta aga pooleldi pimedas koridoris 
jahmunult seisma — laterna all asus seinale najatatuna 
tema püss. 

Minu musket! pidi ta karjahtama. 

Ja ilma et oleks hakanud aru pidama, haaras valvur 
keldrinurgast oma püssi ning jooksis vahipostile tagasi. 

Samal ajal kurjustas kuningas valveülemaga, et see 
ei visiteeri oma poste, mille tõttu heintevalvur magab, 
milline kuritegu olevat tal esmakordne näha. 

— Majesteet, kostis kohkunud valveülem, — alles 
äsja saabusin oma vahipostide visiteerimiselt, ning 
kõik minu tunnimehed olid valvel! 

— Valvel, ütled, et olid valvel... aga mis see siin 
on? ja tõuganud vahiruumi ukse lahti, sirutas kuningas 
käe koridori, et võtta sealt seinale najatatud püssi. 


Ta käsi kobas mööda krobelist paeseina, ja siis pöör- 
dudes ümber heitis ta pilgu uksetagusesse, kus aga pol- 
nudki enam valvurilt võetud püssi. 

— Kus on musket, kes võttis siit musketi? ja ku- 
niügas näis muutuvat üpris kurjaks. 

Vahimehed koos oma ülemaga vaikisid hirmunult 
— keegi neist ei teadnud sellest loost midagi. 


— Kuid heintevalvur magab ometi, ning seejuures 
puudub tal musket, mille ma alles praegu tõin siia! üt- 
les kuningas ja käskis siis valveülemal tulla enesega 
kaasa. 

Lähenedes heinarõukudele märkasid visiteerijad 
juba eemalt, et vahimees on ärkvel ning kõndides aeg- 
laste sammudega edasi-tagasi hoiab õlal püssi, mille 
toruotsa kinnitatud tääk kuuvalguses tuhmilt hiilgab. 

— See poiss on siiski tubli, kui ta ilma abimeesteta 
tuli sellega toime, sõnas nüüd kuningas naeratades. 

— Seisa! hüüdis vahimees, tõstes püssi palgesse, 
kuid siis märgates, et tulijad on kuningas koos valve- 
ülema ja vahiohvitseriga, andis ta saluteerides au. 

— Ütle, armas, mida teeb siis vahimees, kui vares 
istub ta musketile? 

— Majesteet, kostis valvur langetades oma tervitu- 
seks tõstetud püssi, — siis vahimees magab! 

— Tõsi, mu armas, kostis kuningas naeratades, — 
siis ta kindlasti magab, ning seepärast vaata ette, üt- 
les ta siis tõsinedes, — et sa ei lase varestel käia oma 
musketil istumas! 

Ja siis kannustades hobust kihutas kuningas koos 
valveohvitseri ja järeljooksva Pompega peakorterisse 


tagasi. — — — — — 

Järgmisel päeval oli sõjanõukogu peakorteris jäl- 
legi koos. Ja nüüd ütles kuningas oma kindraleile, et 
Narva alla minek on paratamatu. 


— Majesteet, siis ootame vähemalt lisavägede saa- 


bumist! hüüdis kindral Rehnschiöld. 

— Armas Rehnschiöld, kostis kuningas, — iga tund, 
mida me ootamisega asjatult viidame, viib meid kaotu- 
sele lähemale, sest moona on meil ju üpris vähe ning 
see kahaneb enam kui teda jõutakse juurde vedada. 
Pealegi võib edaspidi ka Liivimaal sõjamöll uuesti lahti 
pääseda, kuna aga nüüd on seal jumaltänatud kõik veel 
vagane. 

— Aga majesteet, Narva all on venelasel kaheksa- 
kümmend tuhat meest, kuna meil on neid nüüd 
ainult... 

— Kindralid, sõnas kuningas vahele, — kas te siis 
tõesti kahtlete, et kaheksa tuhat vaprat rootslast ei tule 
kaheksakümne tuhande toore Moskoovia mehega toime?! 

Kui siis vanad kindralid tõid edasitungi võimatuse 
tõestuseks ikka uusi põhjendusi ette, ütles kuningas 
ägedalt: 

— Kogu oma lootuse panen ma rootsi sõdurite vah- 
vusele ning usun, et nende eesotsas suudan isegi kõige 
suuremat vaenuväge ajada põgenema! 

— Majesteet teab isegi, et meie sõdurid on ülemää- 
raselt kurnatud ning väsinud, ja kui kergesti ei või see- 
pärast lahingus raugeda nende jõud, sest, majesteet, 
praegusest moonavarast ei jätku meil isegi Narvani 
jõudmiseks! 

— Kuid ma tean, et Jumal ja õigus on minu poolt, 
ütles kuningas, — ja seepärast ruttan rõõmuga oma 
kiusatud alamaile appi! 


— Kui meil enestel pole jõudu, siis ainuüksi Jumala 
vaikselt. 

— Aga kindral Rehnschiöld. kostis kuningas tera- 
valt, — teie olete küll tark ning tubli sõjamees, kuid 
nüüd kõnelete nagu suur narr, sest Jumala abita ei 
suuda ju keegi midagi teha, olgu tal seejuures kasvõi 
tuhandekordne jõud! 

Et nii Rehnschiöld kui ka kõik teised kindralid vai- 
kisid kohmetult, siis lisas kuningas: 


— Jumala abi pole mitte tugevate, vaid just nõrge- 
mate jaoks! ja siis vaadates kindraleile teraselt otsa üt- 
les ta suure meelekindlusega: — Homme hommikul asu- 
vad rügemendid teele! 

Et nüüd oli langetatud lõplik otsus, siis ei kõnelnud 
selle vastu enam keegi, vaid iga väepealik oli valmis 
selle täitmiseks pingutama kogu oma mõistust ja 
jõudu. 

apa aiuse kihelkonnast läbikulgeva suure 
maantee ääres asus Kurediku erak- 
õu, mille vanaperemehele oli lõi- 
kuskuul löödud kirikus hingekella 
ning siis viidud ta musta ruu- 
naga kalmistule. Ja alates sellest 
ajast oligi Kurediku adramaasuuru- 
ses talus uueks peremeheks endise 
poeg Vaabo, kes koos oma ema Anu ja vana sulase Jaa- 
guga orjasid nii oma kui ka mõisa põldudel. Olgugi et 
aastad ning raske talutöö olid teinud vanaperenaise ihu- 
rammu kasinaks, nii et ta ei suutnud enam endise nobe- 
dusega talitada karja ja kududa kangast, siiski ei palga- 
nud ta tüdrukut majja, öeldes, et võõras inimene talus, 
see aina kahandab vara. Ainult sulase pidamisega pidi 
ta siiski leppima, sest teisiti poleks mõisateoga toime 


tuldud. 


Sügisõhtuil tuli aga Kurediku talu perenaisel pärast 
pikka päevatööd istuda alati vuriseva vokiratta taga, 
et täita mõisale talul lasuvat ketrusmaksu, millega ta 
pidi juba jõuluks toime tulema. Kuid mõisa ketrustöö 
muutus päev-päevalt talle ikka raskemaks, sest ta vana- 

menud silmad ja sõrmed jäid üha töntsimaks, kuna aga 
mõisaemanda tahtmine ning soov püsis ikka endises 
valjuses edasi. Külarahvas teadis isegi kõnelda, et 
mõisaemand katsuvat talle toodud lõnga headust veda- 
des seda läbi suu, ja kui siis ta keel tundvat selles liig- 
set karedust, või Jumal hoidku — koguni mõnda liiva- 
terakest, siis nõudvat ta uut ketrust ning lisavat veel 
pool või isegi terve leisika karistuseks juurde. Kure- 
diku perenaisel polnud küll veel säärast äpardust juh- 
tunud, sest mõisa ketrustöö on ta teinud alati ise, kuid 
nüüdses vanaduspõlves oli ta siiski suuresti hirmul, et 
kui äkki antakse Kurediku lõngad mõisast tagasi — kus 
siis selle häbi ots! 

Ühel säärasel õhtul, millal jällegi vokiratas vurises, 
istus Kurediku talu noor peremees Vaabo küdeva ahju 
ääres ning põletas tulise raudoraga vastsetele rangi- 
puude harjustele kirja, tippides üksteise järele ning 
kõrvale ristikesi ja sõõre. 

— OGi-jehh, hakkavad silmad kustuma — ei enam 
seleta..! ja jättes vokiratta seisma hakkas perenaine 
silmi hõõruma. 

— Sa jäta tänaseks — eks homme tule uus päev 
jälle! 

— Ei tänast tööd või heita homse varna, poeg, ei 
või, siis ei jõua ketrusega jõuluks valmis! ja perenaine 
lõi vokiratta uuesti vurisema. 

— Eks võtame siis tüdruku... 

— Tüdruku, ja vokiratas jäi jällegi seisma; — ei, 
poeg, tüdrukust pole mul abi, sest Kurediku lõngad 
ketrab alati perenaine ise! 

— Küllap ta loomi suudaks ikka talitada... 

— Loomi... kas mina tihkan siis lasta loomade 

juurde võõrast inimest — ta võib tuua koguni kaetise 
kaasa! 

— Egas igale inimesele ole kuri silm loodud, ja 
Vaabo pistis jahtunud ora uuesti tulle. 

— Seni kui mul omad silmad lahti, ei taha mina 
tüdrukut! 
ju ometi kedagi võtma! 

— Mitte tüdrukut, vaid noorikut oleks meil hädasti 
vaja! Et aga Vaabo ei kostnud seepeale midagi, vaid 
haarates süte vahelt hõõguva ora jätkas rangide kirja- 
mist, siis lisas ema: — Noorikut. kellest vanainimesele 
oleks veidigi abi! 

— Oota, ema, selleks kulub ju veel aega, sest eks 
ütelnud ju kadunud isagi nõnda, et parajat tüdrukut 
pole ukse tagant noppida. 

— Tõsi, poeg, tema tahtis sulle ikka seisuse järgi. 
et poleks mitte mõnest vabadiku või manulise soost, 
vaid koguni suure talu tütar. 

— Nojah, naeratas nüüd Vaabo, — sääraseid pole 
meie kihelkonnas praegu leida! 

— Küllap ikka leiduks, ainult enam peaksid ringi 
vaatama! 

— Aga ema, kust ma neid ikka vaatan? 

— Õi, poeg, — sa roni pühapäeval kirikus üles 
koori peale ja heida sealt silmad tüdrukutele — küll 
ma siis pärast annan nõu, missugune neist on paras 
võtta! 

— Pean ma siis lambad pimedaks tegema? 

— Lambad pimedaks, mis juttu sa, Vaabo, ajad? 

— Aga kust mujalt peaksin siis võtma silmi. mida 
pilduda külatüdrukuile kaela! 

— Kuidas, sa hakkad siis vanainimest ning pealegi 
oma ema narrima? ja perenaine puhkes nutma. 

— Aga ema. ja Vaabo tundis oma vallatute sõnade 
pärast häbi, — see oli ainult naljaks ütelda..! 

— Naljaks, mina aga kõnelen tõtt! 

— Olgu nõnda, ema, et sul on raske tööga toime 
tulla, siis toome pealegi nooriku majja! 

— Ometi ükskord tuleb sulle ka mõistus pähe, ja 
ema kuivatas seelikuservaga silmi; — homme saadame 
siis kuulueide välja! 

Kostmata seepeale sõnagi jätkas Vaabo vaikides oma 
tööd, kuna aga ema ütles vokiratast käima lüües nõnda: 

— Kui tubli minia on majas, siis võin rahuliku 
südamega oma silmad kinni panna! 

Äkki kuuldus ukse taga tasane kobin, ja siis astus 
vana sulane Jaak tarre. 

— Mida nüüd mõisas teatakse ka pajatada? ja 
Vaabo tõstis pea. 

— Eks ikka õnnetust ja häda, egas nüüd enam 
muud ole kuuldagi, kostis sulane ja hakkas ahju paistel 
käsi soojendama. — Tuul on kah nõnda vinge, et lõikab 
käpikutest läbi! 

— Egas häda kunagi maailmast kao! sõnas nüüd 
ka perenaine vahele. 

Et aga sulasele pärimistega peale ei käidud, siis võt- 
tis ta uuesti sõnada: 


— Hundid hakkavad juba liikuma..! 


— See on ju ammune lugu — talv seisab juba vä- 
rava taga, kostis Vaabo. 

— Kupja Reinul murdsid päise päeva ajal hobuse! 

— Püha ristikogudus..! ja vokiratas jäi seisma. 

Otse keset õue kiskusid teisel mao lõhki! 

— Siis peaksime tõmbama laudaustele uusi risti- 
märke! arvas perenaine. 

— Kui oma silm pole hoolas valvama, ütles sulane, 
— ei siis aita ükski rist! 

— Ristist on ikka abi, sõitles perenaine vastu, — 
kus ristimärk on selgesti näha, sealt vanakurja kutsikas 
läbi ei lähe! 

— Üksvahe polnud teisi enam kuulda... ja Vaabo 
võttis tulest uue ora. 

— Eks sõda too metsalisi kaasa! 

— See on tõsi — vaenuväed peletavad neid Vi- 
rumaa metsadest välja! 

— Jah, Virumaa näeb nüüd raskeid päevi! ja Jaak 
pööras selja ahju poole. 

— Ei tea, missuguseid päevi veel meilgi tuleb 
näha! ohkas perenaine. 

— Kes sedagi teab, venitas sulane hakates lahti 
harutama oma tallukate paelu, — õhtul heidame küll 
Issanda rahus magama, aga mine tea — hommikul võib 
vaenlane olla juba tule ja mõõgaga kallal! 

— Egas sõda ometi meie maale tule?! ja perenaine 
hakkas tundma tõsist hirmu. 

— Meistki pole ta mere taga — vaevalt päevatee 
kaugusel, sõnas sulane, vajudes oma nagisevale lavatsile. 

— Sa, Jaak, ära nüüd vastu ööd kollita... sai pe- 
renaine ütelda, kui õues hakkas koer vihaselt haukuma. 

— Issand Jumal, kes siis nüüd õhtusel tunnil. .! 

Et aga õues muutus koera haukumine ja vihane 16- 
rin ikka ägedamaks, siis viskas Vaabo rangipuud põ- 
randale ja tõttas välja, kuna aga sulane kargas jalule 
hüüdega: 

— Oot-oota — ma võtan kirve! 

Õuest kostis vankrirataste naginat, siis veidi kõne- 
lust, ja seejärel astus Vaabo koos tundmatu mehega 
tarre. 

— Tere õhtust, ristirahvas! sõnas külamees ja, võt- 
nud karvamütsi peast, hakkas hõõruma külmunud 
käsi. | 

Šilmitsenud meest, kelle tume vammus oli sinise 
pussakaga keskkehast vöötatud, küsis perenaine: 

— Kaugelt külamees tuleb? 

— Kaugelt — Jõhvi kihelkonnast! 

— Jõhvist, imestus sulane, — see on ju taga Viru- 
maal! 

— Tulengi Virust! 

— Siis tuled sa ju lausa sõja tallermaalt! imestus 
nüüd ka Vaabo, kuna sulane lükates järi tuleasemele 
lähemale ütles lahkesti: 


— Eks siis külamees võtku istet — pikk tee talla- 
tud. .! 

— Istumiseks pole mahti — mul hädaline vankris! 

— Hädaline vankris. .?! 

— Jah, noor tüdruk teine — rahvas tallas vankri 


alla, kuid avitada ei tahtnud keegi; tõstsin teise siis 
vankrisse ja seal ta mul nüüd on. 

— Tule, jumal, appi, ütles nüüd perenaine hädal- 
dades, — külm võtab ta sul seal kangeks! 

— Seda ma kardangi! 

— Kutsu ta siis vähemalt ninasoojendamiseks tarre! 
sõnas perenaine. 

— Ega tast enesest tulijat olegi — teda peab 
tõstma! 

— Kas ta ihuliikmed on siis purud? 

— Ihuliikmed tunduvad terved, kuid mõistus on 
tal kadunud! 

— Eks toome ta siis sisse! arvas sulane, kelle kõrv 
kibeles sõjasõnumite järele. 

— Tooge pealegi, oli perenaine päri. 

Kui siis oimetu tüdruk toodi kätel kandes tarre, as- 
tus voki tagant tõusnud perenaine talle kurtes vastu: 

— Oh sa vaeneke — jalgugi ei võta alla! 

— Mis siin enam jalgadest... ei tee silmigi lahti! 
kostis sulane, kelle lavatsile asetati tüdruk. 


— Sa taevake, ja perenaine valgustas pirrutulega 


lamaja nägu, — päris noor tüdruk teine veel... ja 
peab nägema säärast piina! et aga haige ei liigahtanud 
üldse, siis lisas ta kaheldes: — Tea kas tal enam elu- 


vaimu ongi sees? 
 — Elu on alles — vankrist tõstmisel oigas! 


Ka Vaabo astus nüüd silmitsedes lähemale. 

— Kaugelt sa siis teda ühes vead? hakkas nüüd pe- 
renaine pärima. 

— Eks ikka Jõhvist! 

— Miks sa siis nõnda kaugele teda tõid? 

— Patt oli jätta tee äärde surema, inimestel aga 
polnud südant sees — keegi oma majja ei võtnud! 

— Kaugele su tee sind siis viib? 

— Tartu liina! 

— Tartu linna! Siis sureb ta sul küll kätte ära! 

— Kai siin peres on ristirahvas, eks ma siis jäta 
ta siia maha. 

— Siia, ja perenaise hääl muutus karedaks, — siingi 
võib teda võtta surm — meil talitajat pole! 

— Ema, sõnas nüüd Vaabo vahele, — jätame ta 

pealegi siia, sest oleks ju patt saata surija säärase kurja 
ilmaga teele! , 

— Isa, isa! tegi nüüd lamaja palavikus ägades 
häält. 

— Kuulake, ta kutsub oma isa! sosistas perenaine. 

— Isa, tule tagasi, tule ometi tagasi! 

— Oh sa viletsake, südamest lõikab kohe läbi! 
sõnas nüüd sulane pühkides nina. 

— Jah, nõnda sonib ta kogu tee, nimetab vahel 
veskit ja vahel jällegi mõisa! seletas voorimees. 

— Aga nii võib ta otse meie silmade all lõppeda, 
ütles nüüd Vaabo: — tuleks ikkagi kutsuda Sootaga 
Epp, tema tunneb kõiki tõbesid! 

— Kes nüüd pimedas hakkab enam SŠootagasse mi- 
nema, arvas perenaine. 

— Homme varakult on mul mõisatee jalge all, sõ- 
nas omakorda sulane. — nii et väsinud ihu tahab 
puhata... 

— Kui talle surma pole veel määratud, siis põeb ta 
selle häda välja, ütles külamees. 

Et aga lamaja hakkas ikka ägedamini oigama, siis 
ütles Vaabo vammust selga ajades: 

— Siiski ma lähen, vahest Epp suudab vähemalt 
vaigistada ta valu! 


— Ei, poeg, ära mitte mine — teedel hulguvad 
ju hundikarjad ringi! 

— Hunte ma ei pelga — pistan kirve vöö vahele..! 

— Ma tulen pealegi kaasa — kahekesi minnes on 


tee ikkagi lühem, ja sulane hakkas jalgu tallukaisse 
mähkima. 

— Poeg, poeg, kuula oma ema! 

Kuid seekord ei võtnud Vaabo teda mitte kuulda, 

vaid läks õue hobust vankri ette rakendama, kuna kü- 
lamehe oma oli pikast teekonnast nõnda väsinud, et 
tal seekord puudus jooksuvaim. Kui siis hobune oli 
ette rakendatud, lahkusid Vaabo ja Jaak vankri koli- 
sedes õuest. 

— Eks sa, külamees, rakenda siis oma hobune lahti 
— pikk tee seljataga, sõnas nüüd perenaine. 

— Hobust lahti rakendada, ei — pean jätkama 
teed! 

— Nüüd, vastu pimedat ööd? 

— Ei sellest ole häda — taevas selge... vaja ainult 
oodata, kuni tõuseb kuu. 

— Kuhu sa siis nii nobeda ruttamisega kipud? 

— Teadagi kuhu — Tartu liina raat ootab suure 
kärsitusega sõjasõnumeid. 

— Kas siis sina oled nende viija? 

— Sõjasõnumid on Tartusse toodud juba varem, 
kuid raat läkitas mind Virumaale vaatama, et kaugele 
vaenlane on juba tulnud. 

— Mida sa siis tead neile pajatada, kas sõda on siit 
veel kaugel? 

— Õi, emand, sõda on ligidal ja kaugel, inimesi 
teeb ta aga lausa metsikuks. Jõhvi mõisas nägin oma 
silmaga pealt, kuis talupojad muutusid sõja pealetule- 
misel päris meeletuks: lõid kõik mõisavanemad jalust 
maha, ühel kupjal torkasid noaga silma välja, kuna aga 
samal ajal põletas venelane metsa taga nii kibedasti, 
et kogu laotusealune aina kumas. 

— Ai-ai-ai! ja perenaine vangutas pead, — siis on 
ju vanasarvik ise tulnud inimesi kiusama! 


— Hinno, Hinno, ära mine! oigas lamaja. 

— Kellest ta peaks kõnelema? 

— Haige inimese asi — eks aisahoop oimu pihta 
põrutanud ta mõistuse segaseks! 

— Või aisaga oimu pihta, imestus perenaine, — ei 
siis suuda teda Sootaga Eppki avitada! 

Külaline vaikis. 

— Tõid vist päris asjatult ta siia surema! alustas 
perenaine pärast vaikimist uuesti juttu. 


— Kai surmaks pole loodud, siis jääb ta elama. 
kinnitas voorimees, keerutades sõrmede vahel oma 
karvamütsi. 

— Aga eks siis ole meil üks sööja suu lauas enam, 
ja perenaine hakkas tundma muret. 

— Küllap selle eest suurendab siis Jumal ka rooga. 
Aga eks ta toibudes lähe tagasi oma kodupaika. 

— Nojah, nii on see maailmalaste viis — tõbisena 
lamatakse maas, aga kui tervis tuleb kätte, siis min- 
nakse tänamatult nagu hunt minema! 

Seepeale ei osanud külaline enam midagi kosta, 
sest kõigiti oli perenaisel põhjust nuriseda. Ise ta aga 
arvas, et egas sellest tüdrukust enam elulooma ole 
loota, ning ta tänaks mitu päeva tagantjärele Jumalat, 
kui tal õnnestuks jätta teda siia maha. 

Siis hakkas perenaine uuesti pärima ning laskis 
voorimehel jutustada kõigest sellest, mis nüüd Virumaal 
sünnib. Nii kadus tund tunni järele aeg, kuni lõpuks 
jõudis perepoeg koos Sootaga Epu ja sulasega tagasi. 

— Siin ta lamab nagu koolnu! ja võtmata seljast ka- 
sukat, haaras Vaabo pilakult tule ning valgustas lamaja 
nägu. 

— Oh kui ilus lapsuke — nagu rõõsapiima koor! 

ja tõstes lamaja laugu vaatas külatark ta silma, mis 
oli kangest palavikust segane ning hall. 

Nüüd aga leidis voorimees Jochim olevat paraja 
aja minekuks, rõõmustudes, et ometi ükskord saab ta 
sellest tüdrukust lahti, kuna ta seni oli asjatult pak- 
kunud teda juba paarikümnesse peresse. Ja ilma et 
oleks hakanud pererahvaga jumalaga jätma, hiilis ta 
sel ajal, millal kogu majakond oli kuhjunud haige üm- 
ber kokku, uksest välja ning istudes vankrisse sõnas 
hobusele: 

— Nõõh — nüüd Tartu liina! — — — — — 


Ka Kurediku talus veeresid päevad edasi. Sootaga 
Epu tohterdamisest oli olnud ikkagi niipalju abi, et 
Imbi ajas end tervena jalule. 

Algul pidi majarahvas talle ühtepuhku aina sele- 
tama, et kuis ta on sattunud siia võõrale maale — 
Laiuse kihelkonda võhivõõraste inimeste sekka. Ja 
uskuma, et keegi tundmatu voorimees, sõites Jõhvi 
mõisast Tartu linna, jätnud ta teel haigena siia maha. 

— Siis pean kohe hakkama kodu poole ruttama. 
sõnas Imbi. 

— Sõge laps, kostis perenaine ta tahtmist kuuldes, 
— kas sul enam ongi kodupaika, sest kogu Virumaa 
olevat koledasti rüüstatud, maha põletatud ning vaen- 
lase meelevalla all, ja nüüd oleme päevast päeva hir- 
mul, et äkki pöörab ta oma otsa ka siia! 

— Aga mu isa..?! 

— Küllap teda aitab Jumal, selleks on inimese abi 
nüüd nõder! 

Ja nii jäigi Imbi sel sügisel Kurediku tallu elama. 

Kuid ta ei tahtnud süüa armuleiba, vaid tänulikku- 
sest oli ta juba hommikuti varakult kuni hilisõhtuni 
jalul, aidates perenaisel talitada loomi, kerida viipsi- 
kule lõnga ja teha mõisale ketrust, tulles kõige sellega 
nii hästi toime, et perenaine ei suutnud hoiduda teda 
kiitmast: 

— bi on virk tüdruk! 


Nii sõnas ta ka ühel laupäevaõhtul, millal Imbi oli 
parajasti kütmas sauna. Vaabo ei kostnud seepeale 
aga sõnagi, vaid läks õue maha laduma metsast toodud 
haokoormat. 

Mida enam aga päevi edasi veeres, seda enam kas- 
vas Imbi perenaisele südame külge. Kuid mitte ainu- 
üksi perenaisele, vaid ka Vaabo hakkas ikka sageda- 
mini heitma talle vargset pilku. 

— Vaabo, ütles ühel päeval ema, — kui ta isa 
veski veel Pühajõel oleks alles, siis paremat miniat ei 
teaks ma küll tahta. Enam ei tule mul teda milleski 
käskida, vaid pean koguni keelama, sest nii palju 
püüab ta teha! 

Jällegi vaikis Vaabo. 

— Egas rikas noorik polegi alati kasuks — rikkad 
noorikud on laisad! 

Et aga Vaabo ikkagi vaikis, siis hakkas ema oma 
sõnu teisiti seadma: 

— Pealegi olevat Imbi koguni jõuka möldri tü- 
kare. 1 
ainu! vaikimisega, siis ema, leides tüdruku olevat ene- 
sele miniaks kõige sobivama, ütles pojale nõnda: 


— Sina peaksid ta kosima! ja et ka seepeale ei 

kostnud Vaabo midagi, siis ta lisas: — Seeüle võtan 
ma ise temaga kõnelda! 

— Ei, ema, seda ära sa tee! lausus Vaabo alles 
nüüd. 

— Aga poeg, seega võid sa saada virga naise, ja 
pealegi olevat ta oma isa ainus tütar, nii et kui Jumal 
võtab nende vara hoida, siis isegi... 

— Olgu pealegi, kuid kuulueideks ära sa hakka! 

— Üh poeg, küllap mina seda mõistan, egas ma 
uisapäisa kõnelegi, vaid võtan kõike nii ääri-veeri 
mööda..! 

— Kui sa, ema, peaksid seda tegema, siis, siis lä- 
hen ma kodunt minema! 

— Mis jutud siis need sul pähe tulevad, torises 
nüüd ema pahuralt, — lähed kodunt minema. .! 

Ja nõnda soikus säärane ema ja poja vaheline jutt. 

Igal pühapäeval käis aga Imbi usinasti kirikus, kus 
palvetas oma isa ning lähimate eest ja kuulas õpetaja 
Reiner Brockmanni jutlust ja seletusi kantslist, kuidas 
tige vaenlane olevat teinud kogu Virumaa tuhaks, tap- 
nud seal palju inimesi ja kiusavat nüüd ka Narva 
linna. 

Ühel pühapäeval sõnas Vaabo kirikust väljudes 
Imbile: 

— Kui vaenlane hakkab tulema ka meie kihel- 
konda, siis selleks puhuks on mul vili kottides ja ho- 
bune tallis alati valmis. 

Säärasest jutust ei saanud Imbi hästi aru. 

— Nii et siis pageme koos, seletas Vaabo lähemalt. 

— Aga kuhu meil ikka on minna? 

— Oh Imbi, küllap juba leiame — maailm on ju 
suur! 

— Kaitsku Jumal vähemalt sedagi kihelkonda! 

— Tahame loota, et ta kaitseb, kuid siiski peame 
olema kõigeks valmis! 

Õhtuti nokitses aga Vaabo teha väikest kirstukest, 
millele ta suure hoolikusega põletas kirjasid, vedades 
tulise rauaga ilusaid sõõrikuid ja riste; kaane kinnitas 
ta sellele aga puust imepeenelt lõigatud väikeste saga- 
ratega. Tehes seda kirstukest kahtles aga Vaabo kogu 
aja, et kas ta tihkab seda kunagi Imbile anda või mitte, 
sest mine tea — äkki ei saa ta kuigi ilus. Kuid siiski 
ei jätnud ta tööd pooleli, vaid lõigates ja voolides saa- 
tis ta hoolega nokitsedes pimedaid sügisõhtuid mööda. 

9. 


olmeteistkümnendal novembrikuu 
päeva hommikul asusid Rakvere 
ümbruse küladest ja -mõisadest 
Rootsi rügemendid Narva poole 
edasiminemiseks teele. Olgugi et 
kuninga käsul jäeti kõik liigne va- 
rustis küütide puudusel Rakverre 


maha, oli siiski puudus voorivank- 
rite järele nõnda suur, et kõiki talupoegi, keda aga 
kätte saadi ning kui neil juhtus olema veoloomi, sunniti 
oma hobuste ja härgadega kaasa tulema. Aga samuti ka 
neid talupoegi, kes juhtusid moonakoormatega tulema 
Harjust, Järvast või isegi Läänemaalt, ei lastud rahuga 
tagasi minna, vaid nende vankrid laoti uuesti varustist 
täis ning asetati vooridele sappa. 

Ja olid siis kõik ümberkaudsed teed kubinal täis 
nii ratsa- kui ka jalamehi, kes pikkade rodudena liiku- 
sid ida poole edasi, kuna nende taga veeresid voorid, 
vanker vankri küljes kinni, nii kaugele kui silm küün- 
dis nägema. 

Rakvere linnas asunud ja sealt läbi kulgevaid rüge- 
mente laskis kuningas linnast välja jõudmisel peatada 

ning asetada plutoonidena lagedale väljale nelinurk- 
selt ritta; ja siis asus ta koos oma kaaskonna ja lehviva 
kuningastandardiga nende keskele. Kui siis trompeter 
puhus eelpalve-signaali, langetasid rügemendid oma 
sinikollased lahingulipud, mis sügisese tuule käes 
aina plagisesid. Hüpanud sadulast, langes kuningas 
härmatisega kattunud paljale maale põlvili, kuna kõik 
teised — kindralist kuni sõdurini, tegid ta eeskuju 
järgi. Koos kuningaga pöördusid nüüd kõik sõjame- 
hed südamlikus palves Jumala kui kõige vägevama abi- 
mehe poole, paludes temalt oma õiglasele ettevõtmisele 
õnnistust ning võitu. Palvus lõppes kirikulauluga, 
mille järel tõusti uuesti püsti. 

Karanud sadulasse, haaras nüüd kuningas tupest 
mõõga ning hüüdis nii vägevasti, et kõikides plutoo- 
nide servades võidi kuulda ta sõnu: 

— Kui keegi teie seast olles arg peab seda sõja- 
käiku enesele kardetavaks ning ei taha temast hea mee- 


ranna 


tal tarvitseks minu pahameelt karta! 

Seepeale ei vastanud keegi ühtki sõna — nii üle- 
mad kui ka alamad sõjamehed seisid surmavaikusse 
tardunult. 

Uuesti kordas kuningas oma sõnu, uuesti andis ta 
luba enese juurest lahkuda. Kuid säärane pakkumine 
oli sõdureile liig — jätta maha oma kuningas..! Ja 
paljud neist puhkesid suurest meeleliigutusest nutma, 
kuna aga osa traguneid ja jalamehi mitte suutes seda 
enam välja kannatada hüüdis valjusti: 

— Oh kuningas, viimse meheni järgneme sulle, 
viimse veretilgani tahame sinu eest sõdida! 

— Siis Jumala nimel teele! hüüdis kuningas vastu- 

seks, kuna rõõm ja uhkus vilkus tal silmis. — Ma tean, 
et Jumal asub minu selja taga ja et sinna, kuhu lähen 
mina, lähevad ka minu rügemendid! 

Et kindlate teadete järgi polnud vaenuvägesid lähe- 
duses karta, siis rügemendid eesotsas oma kuninga ja 
ta trabantidega liikusid üsna muretult edasi. Külmast 
kahkunud maantee aina krabises sõdurite taldade all, 
nii et esimesil oli üsna kerge astuda; kuid mida enam 
teed tallati, seda rohkem hakkas ta sulama, nõnda et 
tagatulijad pidid sammuma üle kinganina ulatuvas 
poris. 

Kogu vägi aga polnudki seekord veel koos, sest kau- 
gemalt tulijaid pidi järele oodatama alles Pada jõe 
ääres asetseva Nigula kiriku juures. 


Narva tee kulges metsade ja külade vahel loogeldes 
ida poole, laskudes vahel madalikku, et samas ronida 
jällegi kõrgemale. . Rüüstatud küladesse tagasitulnud 
talupojad vahtisid nüüd oma majarusude vahelt pärani 
silmi, kuidas lehvivate lippudega ja sõjatrummide põ- 
risedes ruttasid rügemendid edasi. 

Kui aga sõjavägi ületas Sämi jõe, siis ei näinud ta 
enam ühtki küla, milles mõni inimene oleks liikunud, 
vaid nüüd hakati nägema surnuid, kes olles täis paa- 
tunud verd lamasid teedel ja külade vahel maas. 0Sa- 
muti oli näha ka palju tuhahunnikuid ja ahervaremeid, 


sans 


armetus nukruses. 


— Ainult surm peab meie maal nüüd lõikust! sõnas 
kõike seda nähes Rain, kes koos teiste Jõhvi talupoega- 
dega oli Sõmerus pidanud liituma Soome jalameestega, 
et mitte lõppeda nälga. 

— Ega surma isu lõpe, ohkas Sibi Andres, — küla 
küla järele õgib ta nahka! 

— Ja kõik see on venelase vallatu töö! 

— Hukkajaks on ta loodud..! 


— Viha ei taha enam vaikida rinnus, kisendades 
kutsub ta venelasile tasuma! hüüdsid talupojast-sõdu- 
rid, nähes nii suurel hulgal hukatud suguvendi lama- 
mas maas. 


Eesratsutav kuningas vaatas säärase verise laasta- 
mise jälgi üsna kartmatu pilguga, sest tema ei tohtinud 
kunagi tunda hirmu ega lasta paista, et kõiki neid ju- 
bedusi nähes ta kunagi väriseks. 


Rügemendid möödusid Varudi mõisa ahervaremeist, 
läbisid Võrkla küla, ja siis hakkas õhtu eel vasemal 
pool teed üle metsa paistma Nigula kiriku torn, mille 
tipuvardal istus raudne kikas. 


— Puhkus, peatselt saabub puhkus! ja trummid 
hakkasid taamal jällegi sammuergutavalt põrisema: 
trram-ta-rram-ta-ram-tam-tamm! 


Teeharu käänas vasemale, viies otsemaid kiriku- 
mõisa. Parempoolsel väljal asetses vana Maarja kabel, 
mis nüüd konutas mahajäänud erakuna väikesel kün- 
kal. Rüüstatud kirikuküla oli aga tühi — ei ühtki 
inimhinge olnud kuskil näha. Ümberringi puhusid 
ning lõõtsusid külmad sügisesed tuuled, mille eest oli 
vähe — kõiki neid oli hävitanud venelase käe läbi 
süüdatud tuli. 

Et vähegi leida tuulevarju, paigutati rügemendid 
üksteise järele piki Pada jõe orgu, nõnda et väeleer 
nlatus Pada mõisast kuni Nigula kirikuni, kuna kunin- 


295 


gas ise asus koos oma peakorteriga vähestesse kiriku- 
küla majadesse. 

Et aga sügisene ilm oli kurjalt külm, siis ruttasid 
sõdurid süütama laagritulesid, mis pikkade ridadena 
hakkasid pealetulnud pimeduses loitma. Ja siis istuti 
tihedate ringidena lõkketulede ümber, pugedes ükstei- 
sele ja ka tulele hästi ligi, nii et keerutav tuul puhu- 
des vahel suitsu ning palava leitsaku sõdureile näkku 
pani neid ägedasti läkastama. Suure väsimuse tõttu 
jäädi aga õige peatselt tulede ääres üksteisele najatudes 
tukkuma, ja ainult ümber laagri asetatud vahimehed 
kõndisid pealetükkivat und tagasi tõrjudes ning hoolega 
valvates ringi. 


Ratsanikest saadeti aga valvurid ning luurajad kau- 
gele ettepoole välja, kusjuures anti neile teada parool 
ehk päevasõna: ,.Maholm“, et nad võiksid omade ja 
vaenlaste vahel vahet teha, ja vastuhüüdeks, et pimedu- 
ses võidaks omakorda ära tunda neid endid, vana 
soomlaste tapluselemineku hüüdsõna ..hakka pell!*. 
mis ka eesti maarahvale oli tuntud. Ja kui nüüd luu- 
rajad läksid välja või jällegi olid kaugemalt tagasi pöör- 
dumas, siis pimedas öös oli ühtepuhku kuulda hõika- 
misi: 

— Maholm! Hakka pell! kuna aga maarahva seast 
võrsunud sõjamehed hüüdsid end teistele vahimeestele 
tunda andes vahel ka nõnda: — Raiu peale! 


Järgneval hommikul ei asutud aga veel mitte te 
vaid jäädi ootama Rakverest kaugemal asunud rüge- 
mente, kes jõudsid pärale alles keskpäeval, millal 
hakkas suurelt Tallinna ja Narva vaheliselt sõjateelt 
kostma trummide põrinaid. Ja siis nähtigi sirgetes 
ridades tulevat Närke-Värmlandi jalarügementi ees- 

otsas oma toreda lipuga, mille kollasel põhjal asetses 
laialisirutatud tiibadega sinine kotkas: siis tulid pori- 
lased ja turulased — kõik turjakalt tüsedad soome me- 
hed, kes kandsid vöö vahel pussi; pärast neid saabus 
Nigula kiriku juurde toredail väsimatuil hobuseil rat- 
sutades Kuningliku Majesteedi Ihutragunite rügement 
ja ka palju teisi väeosi. Samuti veeti sinna suure ko- 
lina ja mürinaga suurtükke, mida enamasti oli Tallin- 
nast toodud laevadega Kunda sadamasse, kust neid 
nüüd toimetati kohale. 


Seega oli sel päeval kogu Nigula kiriku ümbrus, 
kust elanikud olid kas tapetud või hirmuga välja põ- 
genenud, täis suurt sõjavägede voorimist, kisa, vandu- 
mist ja lärmi, mis aga igakord soikus, kui kuningas 
juhtus end kuskilgi näitama. 

Tollesama päeva algul oli sõdureil mahti näha ning 
vaadata lähemalt kõiki neid laastamisi ning hirmu- 
tõid, mida venelased olid siin teinud: Pada mõisa olid 
nad jäledasti hävitanud, sedasama teinud ka Nigula 
kirikuga, millest nad olid toonud kõik tarberiistad ja 
pildid välja lageda taeva alla ning seal need purusta- 
nud. Isegi altaripilt, mis kujutas Lunastajat ristil, oli 
rebitud puruks. Köster, kes pärast õpetaja põgenemist 
ristseliti põrandal, kusjuures tal oli ära rebitud nina. 
kõrvad ja kurgust kistud keel, ning üks käsi raiutud 
otsast. Samuti olid kirikuuksed ja -kapp raiutud pu- 
ruks, kõik põrandaalused hauad avatud ning neist 
väljatoodud surnud pillutud segamini laiali, mõned aga 
aetud seina najale püsti. 

— Gi seda kurja vallatust, mis siin tehtud! ohkas 
Sibi Andres, vangutades kirikusse tulles pead. 

— Ristitud koerad..! ütles Hauka Aadu. 

— Päh-päh-päh, ja-ja-ja, koerad jah, kähistas Te- 
hose Hannes. 

— Kui nad elavaid inimesi nii kurjasti kiusavad, 
siis ometi surnud jätku rahule, sest need ei suuda ju 
nende lõbuks enam häält teha! 

— Venelane sellest hoolib — ta ajab ju surnulegi 
silmuse kaela! urises seni vaikides pealt vaadanud 
Aabu. 

— Meie üleannetused on nende kõrval siin päris 
tühised, sõnas Krista Mart, — kahju tegime ainult 
mõisale. 

— Ja-ja-ja, ainult mõisale, ainult mõisale! kinnitas 
Tehose Hannes. 

— Juhkumile oli see hoop päris paras, rahustati 
Krista Marti, kelle südant hakkas kupja haavamine siin- 
set tapatööd nähes vaevama, — ei tundnud tema ku- 
nagi teolise vastu halastust. 

— Tõotagem, mehed, tõotagem, et ka meie ei ha- 
lasta vaenlasele! ütles nüüd Rain, kuna ta silmis välkus 
meeletu viha. 

— Siin pole halastusest enam juttu, sõnas Hauka 
Aadu, — saad teise kätte, siis vajuta ora kurku! 

— Aga mehed, kõneldakse, et kuningas vangisid 
hukata ei luba! 

— Ei siin tarvitse enam kuulata kuninga keeldu 
— kui venelane sul sabapidi peos, siis pole enam muud 
kui nahk maha — on üks pahategija maailmas jällegi 
vähem! 

— Ei maailm saa neist kunagi tühjaks, sest uued 
karjad sigivad jällegi peale! 

— Nüüd, millal meil kuninga enese sõjariistad käes, 

ci lase meie end neil enam tappa, vaid nüüd hakkame 
ise raiuma pihta! 

Äkki tekkis kirikuuksel seisvate sõdurite seas rü- 
sin, kusjuures kuuldus ka hõikamisi: 

— Mehed, mehed, pasunad kutsuvad meid kokku! 

— Mine tea, vahest hüüavad ratsamehi? 


— Pole siin enam ainult ratsameestega tegemist 
— kõik soldatid jooksevad oma lippude alla kokku! 

— Oi seda hullu ruttamist, mis siin näha! ja Jõhvi 
mehed, tulnud kirikuuksest välja, hakkasid jooksma 
Viiburi jalarügemendi lipu juurde, kus neid nende 
korporalid juba ootasid. 


Vahepeal olid tumedad pilved tõusnud taevasse, 
kuna aga mere poolt puhusid külmad kirdetuuled, pu- 
gedes sõdurite kuuekäistest, krae vahelt ja ka läbi rii- 
dekoe ihule ikka lähemale. Samuti raputas ta ka raa- 
gunud leppade, kaskede ja haabade võrasid, pannes neid 
värisema nagu sõdureidki, kes ridades seistes tõmbusid 
ikka enam ja enam küüru ning kõveralt kössi. Samal 
ajal närisid suurtüki- ja ratsahobused maakamaralt 
närtsinud rohtu või jällegi sirutasid kaelu, et ulatuda 
haarama puuvõradest peenemaid oksi. 


Kirikuesine lagendik oli aga nüüd koormavankreid 
lausa kubinal täis, kuna aga nende vahel jooksis üks- 
teisega tõugeldes kortermeistreid ja töösoldateid ringi, 
tulles sinna tühjade vankritega ja viies moonakoor- 
maid. Otse surnuaia kõrval jagati viimaseid laenguid, 
mida kortermeistrid olid vastu võtnud ja tõttasid oma- 
korda jagama oma rügemendi sõdureile. Taamal jagati 
moonavarasid, millest leivarõugud olid laotud otse po- 
risele maapinnale, nii et alumisi leibu polnud muda 

seest võimalik enam nähagi. Kuid seda ei pandud 
nüüd sugugi tähele, sest igasugune leib, mis vähegi kõl- 
bab süüa, maitseb näljase hamba all hästi. 

Küütide puudusel jagati nüüd välja kogu kohale- 
veetud toidumoon, mida piisavalt jätkus ainult neljaks 
päevaks, ja samuti ka laskemoon — nelikümmend ka- 
heksa laengut igale sõdurile. Ratsamehed mahutasid 
oma moona ja padrunid sadulataskuisse, kuna aga jala- 
mehed pistsid need oma küljelrippuvasse kotti. 

Moona jagamise ja rügementide korraldamisega 
nihkus aga aeg kuni pimedani edasi, nii et sõjaväel tuli 
ka järgmine öö Pada jõe orus külmetudes mööda saata. 


Samal ajal peatusid suured vankri- ning küüdivoorid 
pealaagrist tagapool asetsevas Võrkla külas, kus nüüd 
kogu väli oli täis lahtirakendatud hobuseid ja veovank- 
reid. Talupojast-küüdimehed lamasid ning külitasid 
oma vankrite all maas või jällegi istusid lõkketulede 
ümber. Palju küüdimehi tuli aga üsna voori lõpus 
asuva purjeriidest kummitud katusega vankri juurde 
vahtima mooramaalasi, nagu nad nimetasid mustlasi. 
Tollessamas vankris asus neli mustlast — kaks meest 
ja kaks naist, keda kui kuninga õuemuusikante oli Karl 
Kasper Wrede korraldusel Rootsist kaasa toodud. 

Mustlased Šemeika ja Pietra olid palgatud kuninga- 
koja viiuldajaiks, kuna aga tüdrukud — Isabella ja 
Marion, olid osavad põristama tamburiine, tantsima ja 
oskasid imehästi laulda. 

— On aga küll mustad mehed..! sõnasid talupo- 
jad neid imestusega vahtides. 

Mustlased, pugenud oma vankri kummis katuse alla 
tuulevarju, lasksid end sealt õige harva näha. Kuid 
küüdimehed ootasid kannatlikult, olles üpris lõbusad, 

kui neil õnnestus aeg-ajalt näha musta mehe kähar- 
pead või kõrvade küljes rippuvate kuldrõngastega 
ehitud mustlastüdruku nägu. 

— Vaata-vaata, pea paistab! hüüti. 

— Kus, ma ei näe, ärge rõhuge selga! hädaldati 
vankri ümber kuhjudes. 

Et oma vankri juurest uudishimulikke küüdimehi 
eemale peletada, pistis Šemeika äkki telgiriide vahelt 
pea, välgutas valgeid hambaid ning tegi koledat häält. 

— Tohoh, peletist — tahab hakata murdma! ja 
küüdimehi tõmbus vankri juurest kartlikult eemale. 


Kuid uudishimu tõi neid jällegi tagasi nim nad 
kuhjusid uuesti mustlaste vankri ümber kokku. 
— Tea mis keelt nad peaksid ka kõnelema? 


— Eks ikka pärdikute roppu keelt, mis muud! 


Kuid pikapeale muutus mustlastel vankris istumine 
tüütavaks ning pealegi hakkas neile külmgi seal ligi 
tikkuma, nii et nad pidid hädaga oma riidekatuse alt 
välja ronima, 

— Välja tulevad, välja..! hakkasid nüüd küüdime- 
hed rõõmsasti kisama ning andes kahele poole rida- 
nedes mustlasile teed ei söandanud nad neile päris ligi- 

Mustlastüdrukud kandsid külma tõttu oma punaste 
pihikute ja roheliste undrukute peal nurgeti ümber 
keha kokkuköidetud suuri triibulisi ülirätte, kuna aga 
käes hoidsid nad väikesi vaskseid kõrinaid, millest nad 
ei lahkunud kunagi. Šemeika ja Pietra kandsid aga 
siniseid kuubi ja punaseid kintspükse, hoides seejuu- 
res kaenla all viiuleid, mida enamik talupoegi polnud 
varem kunagi näinud. 

Nüüd suundusid mustlased otsemaid lähema lõkke- 
tule juurde, kus tiheda ringina istus teisi küüdimehi. 

— Laske mooramaalased tule juurde, las ka nemad 
soojendavad oma musta nina! hõigati taamalt. 


Ja tule ümber kuhjunud talupojad andsid tõustes 
mustlasile 'tule ääres ruumi. 

— Kust nad peaksid tulema ja kuhu minema? kuul- 
dus pärimisi. 

— Need olevat kuninga enese pillimehed, seletati; 
— kui kuningale tulevat tusk peale, siis kutsuvat ta 
neid enese juurde mängima. 

— Või koguni kuninga omad..! 

Soojendanud tulepaistel end eest ja tagaküljest, 
muutusid mustlased hoopis lustikamaiks ning asetasid 
lõpuks isegi viiulid palgesse. Kui siis esimesed poog- 
natõmbed panid viiulid kaeblikult kiunuma, soikus ta- 
lupoegade jutuvada ning nad jäid säärast pillimängu 
kuulama ammuli sui. Viiuliheli olid neist paljud kuul- 
nud ka varem — kui rändveiderdajad juhtusid tulema 
kuhugi mõisa mängima, kuid paljud metsakülade talu- 
pojad kuulsid säärast imelikku häält alles esmakordselt 
oma elus. 


— Kuula, missugust häält see pill teeb — kiunub 
ja piriseb õige kibedalt! öeldi. 

— Ei see torupilli vastu ole — torupill teeb ikka 
mehehäält! 


Lõpuks hakkasid mustlastüdrukud kargama, rapu- 
tades seejuures oma vaskseid kõrinaid, nii et talupojad 
jäid neidki pärani silmil vahtima, ise seejuures öeldes: 

— Näh, näh kuis hüppab..! 

— Ja sellega teenib ta enesele leiba! imestuti. 

— On aga paganatel kerge põli — ei muud vaeva 
olegi vaja näha, kui ainult karga! 

Mustlastüdrukud püüdsid nüüd tantsimisega pele- 
tada ihust külma, mis neile vankris kägaras istumisel oli 
hakanud liiga tegema. Kui siis Pietra ja Šemeika sõr- 
med olid tule ääres soojaks muutunud, hakkasid nende 
viiulid hõiskama, hüüdes ja lauldes nii lõbusasti, nagu 
asuks neis pikergusis kastikesis päris elav inimene. 
Seejuures olid nende lood nii muretud, et isegi küüdi- 
meestel muutusid meeled hoopis rõõmsamaks. 

Kuid mustlaste lõbusad lood vaheldusid jällegi 
kurbusega, kusjuures ka Isabella ja Marion, jätnud 
tantsimise soiku, hakkasid nukralt ning südamesselõi- 
kavalt, kaeblikult laulma. 

— Kui seda keelt nüüd mõistaks..! ütlesid 
talupojad vangutades päid. 

— Raske on teist mõista! 

Kuid siiski tundsid nad laulmisest, et see on üks 
ahastav lugu. Ja nüüd tõid mehed ikka uusi sületäisi 
puid ning ajasid lõkketule üha suuremaks, et mustlasil 
ei tarvitseks tunda külma. 

— Kui ära külmute, siis muutub kuningas tusaseks, 
sõnasid talupojad puid tulle heites mustlasile, kes aga 
nende sõnadest midagi aru ei saanud, — seepärast soo- 
jendage end hästi, eks siis ole talupojalgi veidi kergem 
põli, kui ta kuningal on lõbus meel! 

Kuid nüüd ei mõtelnud kuningas muule kui ainult 
eelseisvale lahingule, millest kõneldes või kuuldes hak- 
kasid ta silmad alles särama. — — — — — — 


Järgmisel varahommikul — 15. novembril kella 
kolme ajal äratasid kiunuvad trompetid Pada jõe orus 

puhkava rootsi väe magamast. Ja kohe pärast seda ha- 
kati tooma rügemente üksteise järele suurele teele, 
kus nad asusid pikkade kolonnidena üksteise taha — 
kõige ette tragunid, siis grenaderid, nende järel kuninga 
trabandid, ja nõnda edasi kogu kümnetuhandene vägi, 
kuid ikka säärases korras, et iga jalaväepataljoni vahe- 
kohas asus üks eskadron ratsaväge, et olla valmis välja 
kargama ükskõik kummale poole teed, kui aga vaen- 
lane peaks end kuskiltki näitama. Seejuures tähistas 
iga rügemendi algust sini-kollaselaiguline tuules hõl- 
juv lipp, mille juures oli mõnel rügemendil näha vask- 
seid trompeteid, flööte, fagotte ja värvilisi trumme. 

Et aga liikumine vaenlase poole oleks julgem, siis 
selleks oli juba eelmisel päeval saadetud kapten Örns- 
tedt koos kahesaja ratsanikuga teele ette, et nad luu- 
raksid läbi kõik eesolevad majad ja metsad, et vaen- 
lane ei suudaks kuskilt redupaigast salaja ning oota- 
matult kaela karata. Omade äratundmiseks anti neile 
aga teele kaasa uus salasõna: ,.Narva“. 

Kui siis kõik rügemendid olid teeleasumiseks val- 
mis ning oli juba märgata päikese tõusu, tuli kiriku- 
külast ratsahobusel kihutades kuningas koos kindral 
Rehnschiöldi ja teiste sõjapealikutega, jäädes oma väe 
ette seisma. Heitnud pilgu rügemendele, tuli kuningas 
sadulast, langes külmunud väljale põlvili maha ja kogu 
vägi ühes temaga, pöördudes südamlikus palves Issanda 
poole ja lauldes lõpuks koraali. Ja siis asudes ise oma 
väe etteotsa, alustas kuningas uut päevateekonda. 

Uuesti liikus Rootsi vägi, rügement rügemendi kan- 
nul, puhkpillide mängides, trummide põrisedes ja sini- 
kollaste sõjalippude lehvides ikka edasi Narva poole. 
Taga tuli aga raskete rataste põrisedes suurtükke, mida 

vedas kaks, kolm, neli ja mõningaid isegi kuus paari 
hobuseid, kuna kõige taga tulid pikad lahingumoona voo- 
rid, mida vedasid veohobused ja ikestatud härjad, kes 
aeg-ajalt röökisid möirates. 

Koos sõjaväe edasiliikumisega hakkasid nüüd kõik 
teeäärsed võsad ja metsad kihama paost väljatulnud 
talupoegadest, kes kahel pool teed mööda rägasid lii- 
kudes pidasid sõjameestega sammu, et jõuda oma kodu- 
paikadesse tagasi. Nad ei rutanud sõjaväest ette, kuid 
ei jäänud temast ka maha, vaid liikusid julgesti ning 
kindla südamega rügementide kõrval, pannes kogu oma 
lootuse kuningale, kes oli tulnud neid päästma tigeda 
vaenlase kiusamisest. 

Jõudnud Purtse teekitsuseni, nägid rootslased seal 
eelmise tapluse jälgi: venelased olid oma surnud koris- 
tanud, kuid rootsi omad olid nad kiskunud rõivaist pal- 
jaks ning neid igati teotades jätnud teedele lamama. 
Möödudes nüüd tapetud omadest, paljastasid riigemen- 
did päid ning läksid neist suure vaikimisega mööda. 

Pärast iga tunniajalist marssimist tehti lühike pea- 
tus, et lasta meestel jalgu puhata. Olles nõnda pool 
päevateekonda maha käinud, jaotati vägi kaheks ko- 
lonniks, mis liikusid nii paremal kui vasemal pool, et 
vaenlasel poleks kerge tast mööda hiilida. 

Sügisene päev möödus aga üsna kiiresti ning peat- 
selt saabus õhtu. Kuid kuningas olles varem otsus- 
tanud, et järgmine ööpuhkus on Aa mõisas, ei jätnud 
rügemente enne nende päralejõudmist enam kuskil 
seisma. Ja olgugi et sõdurid olid pikast teekonnast 
juba väsinud ning et paljud neist tuikusid jalul, mindi 
ikka edasi, ergutatuna kuninga antud hüüdsõnast: 
»Anna Narva!“ 

Alles kesköö paiku jõuti suure tee ääres asetse- 
vasse Aa mõisa, mille pooleldi mahapõletatud härraste- 
maja asus merekalda lähedal. Sõjaväe esiots sammus 
Aa mõisast mööda kuni peagu Saka mõisani välja, jää- 
des seal algava suure metsa juures peatuma, kuna taga- 
tulijad koondusid ikka enam kokku, kuni viimased 
rügemendid jäid otse Aa mõisa ees seisma. Vaevalt 
olid aga rügemendid jõudnud teel peatuda, kui taga- 
pool kuuldus vali kärgahtus ning pime laotusealune lõi 
korraks nagu välgu sähvatusest heledaks. 


— Venelased! karjuti ja sõdurid tormasid, tähele 
panemata oma ohvitseride korraldusi, mõisaväljadele 
laiali, kõigil täägid õieli ees, et rünnata pimeduses 
juurdehiilinud vaenlast. 

Nad jooksid isegi kagu pool asetsevasse metsa, koh- 
tamata aga kuskil vaenlast. Mõned agaramad sõdurid 
olles koguni jõudnud laadida oma püsse paugutasid 
neid nüüd vaenlase hirmutamiseks, ja see aitas veelgi 
suurendada tekkinud segadust. Et aga ikkagi polnud 
võimalik vaenlast kuskil kohata, siis mehed muutusid 
päris ärevaks, kartes, et vahest valmistab ta neile 
lõksu. Viimati tuli aga ratsakäskjalgu tagantpoolt ki- 
hutades ning tuues sõnumi, et vaenlast pole karta, vaid 
et sõjaväe vasemal tiival on püssirohuvanker lõhkenud, 
õnneks sünnitamata aga kuigi suurt kahju. 


Alles nüüd võidi asuda laagrisse. Rügemendid pai- 
gutati üksteise kõrvale kahele poole teed, kuna suur- 
tükid asetati kokkukoondatuna teest vasemal pool 
olevale lamedale künkale. Et aga voorid viibisid tel- 
kidega kaugel tagapool teel, siis tuli sõdureil ja ohvit: 
serel ka see öö lageda taeva all magades mööda saata. 

Kui siis lõkketuled olid üles tehtud, katsid sõdu- 

rid oma pea kuuehõlmaga ja heitsid nende ümber pal- 
jale rohumaale magama. Ainult kuningale püstitati 
laagri keskpaika ta liivakarva telk, mille ta oli päran- 
danud oma vanaisalt. Et aga telgis oli külm magada, 
siis aeti mõned suurtükikuulid tules hõõgumiseni kuu- 
maks ning laoti need keset kuninga telki hunnikusse. 

Järgneval hommikul oli aga hall maas, ning sõdurid, 
kui neid äratati, hakkasid kustunud tuleasemete ümber 
trampides jooksma, ise kogu aja lõdisedes ja kurtes: 

— Külm, külm..! 

Ja nüüd läideti uuesti tuled, mille ümber sõdurid 
kuhjusid hunnikusse kokku. Kuna vahepeal oli saadud 
teateid, et vaenlane asub rootsi laagrist mitte kaugel 
ühes soos, siis ei võidud umbropsu enam edasi liikuda, 
vaid jäädi Aa mõisa veelgi peatuma. Vaenlasest kind- 
lamate teadete saamiseks saadeti aga Turu lääni ratsa- 
rügemendi ooberst vabahärra Bernhard Rehbinder koos 
kuuesaja ratsanikuga ja kolmesaja jalamehega luura- 
miseks välja. 

eitsmeteistkümnendal novembril enne 

päikese tõusu olid Aa mõisas pea- 
tunud Rootsi rügemendid juba ja- 
lul. Kähku oli ka kuningas ise 
sadulas, kuna töösoldatid ruttasid 
ta telki kokku panema. Ka tragu- 
nid kargasid nüüd kiiresti sadu- 
laisse, kuna nende hobused puris- 
tasid, trampisid rahutult ja raputasid valjaste kõrisedes 
päid. Jalamehed aga, haaranud hakkidest oma püssid, 
jäid pikkades ridades ootama käsku nende õlalevõt- 
miseks. 


Pärast hommikupalvust saadeti kindralmajor May- 
dell kortermeistritega teele ette, et nad enne peaväe 
kohalejõudmist valiksid Pühajõe ümbruses korterid, et 
sõdureil enam ei tuleks ööbida lageda taeva all. Šaa- 
nud kuningalt eneselt veel viimaseid juhendeid, andis 
kindral Maydell oma väljavalitud ratsanikele käskluse 
ning nad kadusid traavides metsade taha, kust tõusis 
punetav koidukuma. 

Saatnud ühe kapralkonna teele ette, ratsutas kind- 
ral Maydell oma tragunite eesotsas julgesti edasi, sest 

paremal pool asuvalt ooberst Rehbinderilt oli saabunud 
teade, et kõik Jõhvi ümbruses asetsevad suured metsad 
on läbi luuratud ning leitud vaenlasest tühjad olevat. 
Poolepenikoormalisel vahemaal järgnes talle aga oma 
trabantide eesotsas kuningas ise. 

Tuhandete jalataldade all muutus kahkunud maan- 
tee peatselt nii poriseks, et muda ulatus jalameestel üle 
kingade, tehes neil sammumise üpris raskeks. Kuid 
seejuures ei kirunud keegi, vaid järgneti vaikides oma 
kuningale, jättes üksteise järel seljataha ahervaremeis 
külasid ja möödudes ning läbides ikka uusi metsi, mis 
varjasid silmade eest kaugust. Tee ise kulges loogel- 
des ning vääneldes küngaste vahel ikka edasi ida poole, 
kust tulid vastu uued ahervaremed ja metsad, millel ei 
näinud olevat enam lõppu — nii pikk oli Narva tee. 

Lõpuks hakkasid aga sõdurid väsima, ka täägid 
nende peade kohal ei paistnud enam ühtlaselt turris- 
seisvate okastena püsti, vaid olid vajunud kuidagi pu- 
seriti ja rägastikku risti, nii kuis keegi juhtus parajasti 
hoidma oma püssi õlal. 


ajalt ohvitseride ergutavaid hüüdeid. 


Kuid nüüd hakkas sõdureile seltsima ka nälg, sest 
Nigula kiriku juures väljaantud nelja päeva toidumoon 
oli paljudel juba enneaegu lõppemas; olgugi et korter- 
meistrid püüdsid lohutada neid lubadustega, öeldes, et 
moon tuuakse järele, hakkas sõdureil selle saamiseks 
lootus pikkamisi kaduma. Ka ümbruses asetsevad kü- 
lad ja mõisad, mis olidki jäänud veel alale, olid venela- 
sed teinud viljast juba ammugi lagedaks. 

Samal ajal ei mõtelnud eesratsutav kuningas mitte 
millelegi muule kui eelseisvale lahingule, kust ta peab 

tooma võidu. Mitte ainsalgi minutil ei kahelnud ta 
võidus, vaid oli selles päris kindel, teades, et Jumal ei 
jäta teda mitte maha, sest tema, kes peab üksinda 
seisma korraga kolme vaenlase vastu, kaitseb ju õigust. 
Kui aga siiski juhtub, et nüüd Narva all läheb teisiti, 
kui ta seda usub, siis sündigu nõnda, nagu tahab seda 
Jumal, kellest olenevad kõik võidud. Seepärast oligi 
ta andnud end nüüd Jumala hoolde, liikudes päris jul- 
gesti ning kartmatult edasi. Kuid seejuures oli ta siiski 
täis rahutut kärsitust, ta meeled olid kõik pinevil mõ- 
teldes ainuüksi lahingule, mille saabumist ei suutnud ta 
enam oodata. 


Kui mõnus oli noorel kuningal tunda, kuidas ta 
puusal rippuv mõõk lõi tasaselt laksudes vastu hobuse 
sapse ning puudutas ta säärt. Tihtigi viis ta käe mõõga- 
pideme külge, tundes kiusatust kiskuda see tupest 
välja. 

Lahing, päris tõeline taplus — see on ju palju 
erutavam kui harilik karujaht, olgugi et ka selles on 
omajagu põnevust ja isegi terake hädaohtu, kuid mitte 
kunagi ei suuda ta asendada tõelist lahingut. Ja ku- 
ningat valdas kärsitus — ta oleks meelsasti ratsutanud 
ööd ja päevad läbi vahetpidamata edasi, et aga ennemini 
jõuda tsaariga lüüa mõõgad kokku: kuid õnnetuseks 
vajab ta jalavägi teel olles puhkust. 

Äkki tuli eestpoolt tuhatnelja kihutades ratsanik, 
kes jõudes kuninga juurde peatas hobuse nii äkki, et 
selle rauad kündsid ta seisma jäädes maad. Haaranud 
tragunilt kindral Maydelli läkituse, hakkas kuningas 
seda rutuga lugema. Kindral Maydell teatas, et ta 
asub Toila mõisa läheduses metsas, kust olevat mär- 
gata, et mõis on täis venelasi koos hobuste ja vankri- 

tega. Ja seepärast arvas ta siis ka päris õieti, et need 
on venelaste moonamuretsejad, kel tugev kaitsesalk 
kaasas. Kirja lõpetas aga kindral küsimusega, mida 
tal tuleks nüüd teha. 

Säravi silmi ulatas kuningas kirja enese kõrval rat- 
sutavale kindral Rehnschiöldile, ise seejuures sõnades: 

— Jumalale tänu, ometi ükskord pääseme asja 
juurde! ja kannustades hobust kihutas ta koos oma 
kaaskonnaga kiiresti edasi, jättes rügementide kolonnid 
teele. 

— Nüüd läheb lahinguks! arvasid ohvitserid kunin- 
gale järele vahtides, ja nad olid valmis andma käsu 
püsside laadimiseks. 

. Kuningas olles ülimal määral tuhinas kartis ainult 
seda, et kui venelased ei lähe enne ta kohalesaabumist 
pakku. Kindral Maydelli läkitatud traguni teejuhtimisel 
kihutas ta nüüd rutuga edasi, pöördudes peatselt üle 
lagendiku parempoolsesse metsa, kus parajasti asus 
ettesaadetud kindral. 

— Kindral, egas te ometi vaenlast minema peleta- 
nud? hüüdis kuningas, silmates Maydelli juba eemalt. 

— Vaenlane asub mõisas, kostis kindral Maydell ja 
juhatas siis kuningat mööda kitsast metsarada edasi. 


Jõudnud metsa -vastasservale, hakkas kuningas 
sealt hoolega = silmitsema üle lagendiku — paistvat 
Toila mõisa, mis oli venelasi kubinal täis — sinna tuli 
härja- ja hobusevankreid, minnes täislaotud koorma- 
tega jälle tagasi. 

— Venelased tühjendavad mõisa, seletasid sõjapea- 
likud. 


— Veavad moona, mida nii hädasti vajame ise, 

ütles kuningas, ja siis kiskudes tupest mõõga hüüdis ta 
seda pea kohale tõstes: — Edasi, minu järel! 


Ja kannustades hobuseid tormasid nelisada tragunit 
eesotsas kuninga ja mõningate kindralitega mõisas asu- 
vaile venelaste moonamuretsejaile peale, ratsutades see- 
juures nii kiiresti, et nende hobused näisid maa müdi- 
sedes liikuvat aina õhus. 

Märgates rootslaste ootamatut lähenemist jooksid 
venelased kisades mõisast välja, jättes oma valmislao- 
tud koormad sinna maha: seejuures kadusid nad kiiresti 
Pühajõe poole. Ja seepärast ei leidnud rootslased peale 
veoloomade sealt enam ühtki venelast, nii et kuningas, 
muutudes üpris pahaseks, hüüdis mõõka keerutades 
nõnda: 

— Oled arg sõjamees, venelane, kes sa poed metsa- 
desse pakku! Tule lagendikule ausalt taplema, nagu 
seda rootslane teeb! 


Nüüd ruttasid kaasasolevad kindralid kuningale ta 
esimese venelaste üle saadud võidu puhul õnne soo- 
vima, öeldes, et ainuüksi tema südi pealehakkamine 
ning vaprus on toonud seekordse võidu. 


— See pole kellegi võit, kostis kuningas nukralt, 
— nii odavasti saadud võit pole rootslastele kunagi 
auks! A 

Läbi metsade ja räga tagasi ida poole kihutavad 
venelased ei hakanudki neid jälgivate rootslaste silma 
all kasutama sildu, vaid läksid neile hästituntud mada- 
latest kohtadest üle Pühajõe, mille kõrgel vastaskaldal 
asus kindral Šeremetjevi kindlustatud laager ning kant- 
sid, mille taga ligemale kuus tuhat vene ratsanikku 
ootas rootslasi. Jõudnud nüüd tagasi oma Pühajõe- 

äärsesse leeri, tõid venelaste moonamuretsejad sinna 
äreva sõnumi, et koletu suur rootslaste vägi on tungi- 
nud neile peale. 

Kui nüüd rootslased eesotsas kuningaga ning ta järel 
kantava standardiga hakkasid lähenema kahele Püha- 
jõe sillale, avasid jõe vastaskaldal asuvad venelased oma 
kantsidest sildadele nii ägeda tule, et neist ülepääse- 
mine oli võimatu. Näbes seda pöördus kuningas koos 
oma kaaskonnaga tee ääres asetsevale kõrgele künkale, 
millel kasvasid üksikud haralised männid. Sealt heitis 
ta uuriva pilgu Pühajõe paremale kaldale, mille kõr- 
ged servad olid kaetud venelaste tiheda kantside reaga, 
mida enamasti varjas kaldanõlvadel kasvav tihe lepa- 
võsa. 

Kuninga käsul jätsid nüüd kindral Maydelli ratsa- 
mehed oma hobused seljatagusesse metsa, tulles ise 
laetud karabiinidega jõe kaldale; asudes seal üksteise 
kõrvale rindritta ning jäädes püsti seisma avasid vas- 
taskaldale ehitatud kantside pihta tule. Läbi metsa- 
võra oli üsna selgesti näha ülestubnitud ning kokkuae- 
tud muldkuhjatisi, mille pihta nüüd tragunid suure äge- 
dusega lasksid. 

Kogupauk kogupaugu järele kõlasid prahvatused 
rootslaste püssidest, mille igakordse laadimise järel 
kuuldus käsklusi: 

— Püssid palge, tuld! 

Ja venelaste-poolselt kaldalt jällegi: 

— Püss maole, šarahh! 

Püsside üheaegsed praginad ning prahvatused vahel- 
dusid käsklustega. Hammustades padruneilt kübara 
laadisid tragunid kiiresti oma karabiinid, et siis jäl- 
legi tõsta neid palgesse ning tuld anda. 

Kuid tragunite lühiraualiste püsside kuulid ei küün- 
dinud venelaste kantsideni, vaid nad langesid mulla 
tuisates lähemale maha. Küll käskisid ohvitserid sõ- 
dureil tõsta püssiotsi, kuid seega lendasid kuulid jäl- 
legi venelaste kantsidest üle, tegemata kellelegi kahju. 
Samal ajal vingusid venelaste kuulid rootslaste keskel, 
kuid vaatamata, et nad seisid kogu aja vaenlasele hästi 
nähtavalt püsti, ei teinud need neilegi mingit häda. 

— Kahureid, kahureid! hüüdis nüüd kuningas, 
nähes, et nii võib lahing venida siin ülemääraselt pi- 
kale. 

Ja siis kihutas ohvitsere käskudega tagasi teel pea- 
tuvate rügementide juurde, et nõuda veel kaugemal 
tagapool veetavaid kahureid. 

— Majesteet, sõnas nüüd kindral Maydell, kes see- 
pärast tundis Pühajõe ümbrust päris hästi, et temale 
kuuluv Edise mõis asus siin ligiläheduses, — majesteet, 
et vaenlane näib olevat siin end hästi kindlustanud, siis 
võtan julguse sooviuiipkoaegset rindepealetungiga. 


haarata teda ka seljatagant. K 
Vaikides kuulas kuningas säärast nõuannet, vasta- 
mata seepeale ühtki sõna: ? 
— Majesteet, jätkas kindral Maydell” — paremal 


pool on määratu 809, milles v aenlasel kindlasti puudu- 
vad kantsid.. ag” 

— Armas kindrali meie lööme neid säti, las ainult 
kahurid jõuavad pärale! 

— Kuid majesteet, ainuüksi rindelt tüüpe kanname 


määratu suuri kaotusi! 


— Mida ägedam on m. A seda ausam on võit! 
kostis kuningas tuliselt. 
— Aga majesteet, rindelöögiga raiskame ju asja- 

tult aega, sest vaenlane võib siin tugevate kantside ta- 
gant koguni mitu päeva südikalt vastu panna, sõnas 
nüüd ka kindral Rehnschiöld vahele, — ning seega 
jõuaksime alles*suure hilinemisega Narva alla. 

Jääda Narva alla jõudmisega hiljaks, lükata otsus- 
tav lahingupäev veelgi edasi... ja kuningas vajus mõt- 
tesse, kuna aga samal ajal paukusid püssid ikka edasi 
ning kogu Pühajõe org oli täis tapluskära. Samas rut- 
tas lahingusse ka Viiburi rügement, suurendades seega 
omakorda üldist lärmi. 

— Majesteet, püüdis kindral Maydell jätkata oma 
nõuannet, — ooberst Rehbinder asub praegu oma 
kuuesaja ratsanikuga Jõhvi läheduses sama jõe ääres, 
lubage tal minna sellest üle ning hiilida läbi soo vaen- 
lasele selja taha, siis, majesteet, saavutame võidu palju 
kui seda ainuüksi rindelöögiga on loota! 

— Saatke talle sõna — las ta läheb! 
> Kähku käsutati sõnaviija tragun sadulasse ning kind- 
ral Maydell läkitas ta pöörase kiirusega lõuna poole, 
aates ooberst Rehbinderile haaramiskäsu, manitsedes 
seejuures tragunit veelgi lisama, et nad liiguksid vaen- 
lasele täiesti märkamatult läbi soo. 

Vahepeal hakkas hämarduma. Ja nüüd kuuldus 
tagapoolt veetavate urite põrinat; kuna aga kunin- 
gas oli juba jõudnud neile valmis vaadata parajad laske- 
kohad, siis muutus ta nende saabumist oodates kärsi- 
tuk J 

— Rattu, ruttu! kiirustasid ohvitserid kahurimehi. 
Ja hobused tormasid piitsalöökide all kahurite ko- 
lisedes edasi. Kuid ülemäärane ruttamine pole kunagi 
hea, vaid ta toob: aina segadusi: nii nüüdki: parajasti 
kui üks suurtükk oli jõudnud teekäänaku taha kaduda. 


315 


jooksis tagumine talle suure mürinaga otsa, kusjuures 
hobuste rakmed läksid segamini ning ümberaetud ka- 
hurid ummistasid tee. 

— Ruttu, ruttu — kuningas ootab! 

Kuus kahurit veeti ning vinnati üles jõeäärsetele 
küngastele, päästeti hobused nende eest lahti, pöörati 
kahurihännad ümber ja laadijad asusid tegevusse, ha- 
kates täitma kahurite kõrisid ning toppima neisse laen- 
guid. Ka jalameeste rügemente toodi nüüd tagantpoolt 
üha juurde, nii et rootslased valmistusid kibeda tapluse 
vastu. 4 saaga 3 


Et üks osa rootslaste eelväest oli ooberst Bernhard 
Rehbinderi juhtimisel tulnud otsaga Jõhvi mõisa, siis 
teeäärtes hiilivad talupoegade salgad, kes kogu aja lii- 
kusid sõjaväega kaasa, jõudsid peatselt neile sinnagi 
järele. 

Ronga Tehvan, kes läbi metsade rännates oli koos 
väikese talupoegade salgaga püüdnud vaenlaste vahelt 
läbi hiilida, oli kokku sattudes ühe säärase sõjaväe kõr- 
val liikuva talupoegade trobikonnaga kuulnud neilt, et 
nüüd minnakse kodupaikadesse tagasi, sest kuningas 
olevat jõudnud pärale. 

— Või kuningas ise läheb nüüd sõdima! ja Teh- 
vangi pööras oma sammud ümber, et minna tagasi oma 
veskist järelejäänud tuleaseme juurde. 

Kui siis talupojad nähes, et rootslaste salk Jõhvi 
peatuma, ruttas Tehvan edasi, et minna oma kodupaika. 
mis asus pool penikoormat kirikust eemal. Olgugi et ta 
oli suutnud omaste kaotusega juba leppida, põksus sala- 
jane lootus tal siiski põues, et vahest ometi... sest 

Jumala teekäänakud on ju imelikud. Enne seda vaatas 
ta aga suure kurvastusega vaenlase hävitatud kodu- 
kihelkonna kirikuvaret, mis seisis suitsenud müüridena 
püsti. 

Pärast kõiki neid läbielatud vintsutusi ei osanud 
talupojad enam ahastada ega nutta, vaid ainult piiritu 
viha ning põlgus venelaste vastu täitis nende meeli. 
Nad olid metsades tihtigi sattunud üksikuile ümber- 
hulkuvaile venelasile, kellele nad olid ikka karjana 
kallale karanud ning maha tapnud. 
hunnikul sõnas Tehvan ristis hambail: 

— Metsalised, metsalised..! 


Ja tuletades meelde siinelatud päevi vajus ta pea 
rinnale. 

— Mu esivanemad, tütar, kodu, veski, maja — kõik 
on nüüd ainult tuhk, tolmav tuhk ning tukkide hunnik! 
ja võtnud ahervaremelt pihutäie tuhka, puistas ta selle 
sõrmede vahelt tuulde. 

Siis istudes väsinult maha toetas ta pea kätele, jää- 
des nõnda liikumatult kössitama. Nii kurbus kui ka 
viha täitsid üheaegselt ta tugevat meherinda, milles 
tundus nüüd põletavat tuld. 

— Sina, kaugelt tulnud metsik võõramaalane, ja 
Tehvan tõstis rusika, — sina, küsimata ning teadmata, 
kui palju vaeva, hoolt, muret ja rõõmu on maetud selle 
tuha alla..! Siin on vanemad kasvatanud oma lapsi, 
kes on sirgunud meesteks, ja siis minnes hauda on pä- 
randanud selle paiga oma lastele, ja nüüd siis sina — 
kuskilt kaugelt tulnud tundmatu röövel, tegid ta palja 
kurja vallatuse pärast tuhaks! 


Valusalt meenus Tehvanile, kuis ta juba noore poi- 


317 


sikesena oli siin oma isamajas karja hoides ringi joos- 
nud, orjanud siin koos oma truu naise Liinaga, ja siit 
viinud ta lõpuks surnuaeda. Jah, Liina läks, jättes talle 
sülelapse Imbi, kes nüüd samutigi on..! ja Tehvan 
kattis kätega oma silmnäo. 


Parajasti kui Tehvan oma kodu rusudel veel ikkagi 


istus ega teadnud, mida nüüd ette võtta või kuhu 


minna, kuulis ta lähenevat kabjaplaginat, ja tõstes pea 
nägi ta äkki, kuis tihe ratsanike rodu kihutab tast 
mööda. Äkki aga jäid ratsamehed seisma, ning nende 
peamees kisendas Tehvanile rootsikeelseid sõnu, millest 
ta ei suutnud täiel määral aru saada. 

— Kes teist kõneleb maarahva keelt, mina rootsi 
keelt ei mõista! kostis Tehvan püsti tõustes. 


Nüüd ajas üks traguneist oma hobuse ta juurde 
ning sõnas päris selges eesti rahva keeles nõnda: 


— Juhata meid, kuninga ratsamehi, läbi soo Voka 
mõisa! 

Säärasest sõjameeste tahtmisest ei suutnud Tehvan 
algul aru saada; et miks läbi soo, kui siit lähedusest 
viib päris hea ning uus tee Pühajõe mõisa kaudu, ning 
seega pole neil vaja hakata vastu õhtut otsima raba- 
teid. Alles siis, kui talle suure põhjalikkusega seletati, 
et traguneil on vaja märkamatult pääseda Pühajõel 
asuvale vaenlasele seljataha, oli Tehvan rõõmuga nõus 
neid vaenlasele ootamatult kaela juhatama. 

— Kas sa aga rabateid hästi tunned? päriti talt 
usutledes. 


— Nagu laps oma ema rinda! kostis Tehvan. 


Nüüd anti Tehvanile ratsahobune, et tema jalgsi 
liikudes mitte aega viita, sest kindral Maydellilt tulnud 

kuninga käsk ütles, et venelasi tuleb haarata nii kii- 
resti kui suudetakse. 

Kinnitanud oma pussaka sõlme, ronis Tehvan sadu- 
lasse ning suundus esimesena talle tuntud madalast ko- 
hast üle jõe, pöörates siis hobuse lähemasse metsa, mille 
taga algas suur lage ning ainult paiguti jändriku võsaga 


kaetud 500. 


— Kuid seda, talumees, pea meeles, öeldi nüüd 
Tehvanile hoiatuseks, — kui mõtled meid petta ning 
hoiad vaenlase poolele, siis sellesama mõõgaga piste- 
takse sind läbi! ja maarahva keelt kõnelev tragun pal- 
jastas mõõga. 

— Asjatult hirmutad, sõjamees, kostis Tehvan, 
— kui sina ja kõik teised on kuningale sama truud 
alamad nagu mina, siis poleks meie maal äraandmist 
üldse olemas. Ei saa mina hoida vaenlase poolele ka 
seepärast, et ta on teinud mu kodu tuhahunnikuks ning 
hukanud mu lapse ja lapselapse. Mina ise tahan aga 
tõsise südamega oma kuninga ja kodupaiga eest sõdida. 
nõndasama nagu kuningas ise sõdib meie maa ning oma 
riigi eest! 

— Usun sind, talumees, usun, tõlkis nüüd tragun 
Tehvanile oobersti sõnu, — kuid sõjaajal ei tohi paljale 
uskumisele loota, vaid ka hirm peab olema abiks. 

— Üh sõjaülem. kostis seepeale Tehvan, — kui sul 
pole uskumist, siis palja hirmutamisega võid jääda 15- 
puks ikkagi hätta! 

Siis liiguti vaikides edasi. Kuussada tragunit rat- 
sutas eesti talupoja Ronga Tehvani teejuhtimisel üle 
suure laugassoo. millest viisid läbi tundmatud rabateed, 
mis olid aga nii kitsad, et kui kuskil juhtuti astuma 
kõrvale, siis võis kergesti mülkasse vajudes maa pealt 

kaduda. Kuid Tehvan tundis oma kodupaika piiravat 
sood nii hästi, et ta võis ühtki tragunit hädaohtu pane- 
mata viia neid kirde poole edasi. 

— Sellesama soo taga varjabki Šermeto oma lah- 
tist tiiba, ütles ooberst Rehbinder enese kõrval ratsu- 
tavale ohvitserile, — ja kui meie käik nüüd õnnestub, 
siis lööme ta laagri segamini. 

— Kas ta aga õnnestub — äkki on Šermetol kogu 
sooserv silmamehi täis?! 

— Venelaste lohakuse tõttu võib kergesti loota, et ta 
pole neid sinna mitte pannud, arvas ooberst Rehbinder. 

Nüüd hakkas sooserval tõusma veripunane kuu, mis 
paistes suurena nagu tõrre põhi heitis ratsanikele pu- 
nakat valgust ning pani nende karabiinide torud tuh- 
milt läikima. Soo ise muutus üha vesisemaks, nii et 
hobuste kabjad paiguti sulisedes vees pildusid prits- 
meid tagatulijaile näkku. Et aga selles paigas oli sool 
kindel paepõhi all. siis ei tarvitsenud kelgi sissevaju- 
mist karta. 

Edasi. ikka edasi rühiti traavides Voka mõisa poole. 

Äkki tuli ületada kitsas laukariba, millesse hobu- 
sed vajusid kõhuni sisse. 

— Pea, maamees, pea kinni, kisendas nüüd ooberst 
Rehbinder, — sa tahad meid ju meelega uputada! 

— Tulge aga julgesti mulle järele, kostis Tehvan, 
kui tragun haarates ta hobuse valjastest tõlkis talle 
oobersti sõnu. — ka siin on kindel paepõhi all. 

Ja tõsi — laugas ei ulatunud kuskil üle hobuse 
kõhu, lõppedes pealegi mõnekümne sammu järel. 


— Kui meie ettevõte õnnestub, siis peaks sellele 


talupojale ausalt tasutama ta vaev, sõnas ooberst Reh- 
binder oma kaaslasile. 

Kuuldes tragunilt neid pealiku öeldud sõnu, ütles 
Tehvan: 

— Kui tänase ettevõtmisega saab vaenlane löödud 
ning ta aetakse maalt välja. siis see ongi minu tasu — 
muud ei taha ma midagi! 

Ratsutamine jätkus. Aeg-ajalt muutus maapind ho 
buste jalgade all veidi kindlamaks, kuid siis tuli aga 
jällegi liikuda lausa lainetavas vees, nii et hobuseil oli 
raske edasi astuda. 


Sootee oli aga pikk, seejuures vaevane ja raske. 
Väepealikud, olles kaotanud silmist igasuguse sihi. ei 
teadnud enam, kus nad asuvad: omapead poleks nad 
osanud enam sammugi edasi astuda, olles täielikult oma 
teejuhi meelevalla all. Aeg-ajalt pidi aga Tehvan pea- 
tama hobuse, et tõstes pilku vahtida tähti ning uurida 
taevakaari: siis aga, võtnud jällegi kindla sihi, ratsutas 
ta ilma kahtlemiseta edasi. 

— Veelgi edasi! ohkasid tragunid. kuna aga nende 
vahuleaetud hobused vajasid ikka enam ja enam sun- 
dimist. 

Puristades rühkisid hobused joosta. 

Äkki aga hakkas soost tõusma tihe aur, mis mattis 
kogu ümbruse enese alla, nii et ka oskajal teekäijal pidi 
raske olema leida õiget sihti. Juba hakkasid ohvitse- 
rid tundma tõsist kartust, et nad on eksinud teelt ega 
jõua enam õigeks ajaks pärale. 

Siis aga ometi näis soo hakkavat lõppema, kuna 
hobuste kabjad müdisesid kindlal maapinnal, kus oli 
algamas mets. Ja nüüd kuulsid tragunid poolpõiki va- 
semalt poolt suurtükkide paugatusi, mis kord-korralt 
muutusid üha valjemaks. 

KT Lahing on alanud! sosistati. 

— Need on meie suurtükid, meie omad..! hüüdsid 
tragunid, “kes päris hästi oskasid omi suurtükipauke 
võõrastest eraldada. 

Ja nüüd kuulsid nad eestpoolt, olgugi et veel kül- 
laltki kaugelt, nõrga kajana kostvat lahingukära — seal 
püüdsid venelased oma meeletu kisaga rootslasile hirmu 
tekitada. 

— Edasi! hüüdis ooberst Rehbinder, kiskudes tu- 
pest mõõga. 

— Edasi! karjusid ohvitserid ja tragunid hargnedes 
rühmadena laiali ning vajudes hobuseid kannustades 
nende turjale. 


Kiiresti kihutades mööda lagedaid Voka mõisa 
välju jõudis ooberst Rehbinder venelaste seljatagusele 
ikka lähemale, olles ise üpris rõõmus, et ta on tulnud 
päris õigesse kohta välja. Olgugi et suurtükipaugud 
muutusid üha valjemaks. polnud aga kuskil näha vene- 
lasi, kes oleksid püüdnud neil tõkestada teed. 

Läbi pimeduse vilkusid kauguses tulekeeled, mis iga 
paugahtusega kargasid suurtükkide kõrist välja — ku- 
ningas tulistas seal venelasi, ikka ägedmini ja vihase- 
malt käisid seejuures raksahtused. 


Ja nüüd lõid seljatagant juurdehiilinud kuussada 
tragunit lahingumõöllule sekka, langedes venelasile oota- 
matult kaela. Venelased, kelle hirmunud silmad ei suut- 
nud näha seljatagant pealetulevate tragunite vähesust, 
jooksid oma kantse maha jättes meeletult kisades met- 
sadesse laiali. Suure ulgumise ja pöörase röökimisega 
kihutasid nad oma hobustel ida poole, jättes Pühajõe 
teekitsuse täiesti kaitsetult lahti. Üks vene kasakate 
salk langes seejuures ooberst Rehbinderi traguneile otse 
peale, kuuldus karjahtusi, mõõgad välkusid ja langedes 

jubedate kolksatustega kokku kattusid verega. Samas 
kuuldus röögatusi, kui mõõk tormas mõnele valusasti 
kurku. Mõõkadega möllamisele kostis sekka ka püssi- 
pauke, mida saatis sähvatav tuli. Kuid kauaks ei pida- 
nud kasakad taplusele vastu, vaid kihutanud traguneist 
läbi ja mööda, kadus seegi salk kaugemasse metsa, kust 
kostis vandumist, roppu sõimu ja haavatute valukisa. 

Seega oli Šeremetjev jätnud oma kindlad Pühajõe 


i kantsid maha ning taandus nüüd kiiresti Sillamäe poole. 
| Rootsi kuninga tee, mida vaenlane oli ähvardanud sul- 
4 geda, oli kerge vaeva ning oskusega lahti tehtud. 


Jätnud oma mehed vaenlasilt võetud kantsidesse, 
ruttas ooberst Rehbinder sillale, et minna kindral May- 
dellile oma tegevusest aru andma. Kuid nüüd tõttas 


i teiselt poolt kaldalt Rootsi ratsa- ja jalamehi nii tihe- 
| dates trobikondades talle vastu. et sillast ülepääs osu- 
: tus lausa võimatuks. 

A — Kindral Maydell, kus asub kindral Maydell? 


päris ooberst Rehbinder möödaruttavailt ohvitserelt, 
kes aga viibates vastuseks ainult käega rühkisid kiiresti 
edasi. 

Seistes sillale laskuva tee ääres ning vaadates möö- 
duvaid rügemente nägi äkki ooberst Rehbinder. kuis 
põlemasüüdatud tõrviku valguses vilksahtas kuninga 
nägu. Kuningas, olles äsja tulnud üle silla, pöördus 
nüüd teelt kõrvale. et uurida venelaste kantse. mida 
aga pimedus ei lasknud kuigi hästi näha. Kannustades 
hobust ruttas nüüd ooberst Rehbinder: talle juurde. 
kohates seal ka kindral Maydelli. 

Olles kiirest läbi soo pahveldavast sõidust ülemää- 
4 raselt väsinud, tulid ooberst Rehbinderi ratsamehed 
venelaste kantside vahel sadulaist ning hakkasid süü- 

tama lõkkeid. Ka Tehvanil, kel nüüd vastu ööd polnud 
kuhugi minna, tuli jääda tragunite keskele. Ja istudes 
nüüd lõkketule ääres kuhjus sõdureid ta ümber, kus- 
juures kõik nad püüdsid kiita Tehvani oskust, olles ta 
vääramatu teetundmise pärast täis imestust ja rõõmu. 

— Ja ei ühtki väärsammu ega kõverikku, olgugi 
et meie ümber tekkis tihe udu, sõnasid tragunid, 
— vaid tulime nagu püssist lastuna parajaks ajaks ja 
parajasse paika välja! 

Tehvanile aga ei meeldinud kiidusõnad, ja võtnud 
pussaka vahelt omatehtud toomingapuust piibu, hakkas 
ta seda põdrasamblaga vaikides täitma. 


Samal ajal uuris kuningas kõrgele jõekaldale püsti- 
tatud venelaste kantse, milleks oli määratu suurel hul- 
gal kokku kuhjatud mulda. Kuid et nüüd ja pealegi 
veel pimedikus polnud mahajäetud kantside uurimiseks 
paras aeg, siis pöördudes ümber tahtis kuningas tulla 
tagasi teele, kuid nüüd esitas kindral Maydell talle 
ooberst Rehbinderi. Olles kuulanud oobersti aruande 
seljatagusest rünnakust, muutus kuningas seeüle nii 
rõõmsaks, et ta tegi enese juures olevale õuemarssalile 
Karl Kasper Wredele ülesandeks panna salaja oobersti 
taskusse väike kullaga täidetud rahapung, mille ta poe- 
tas talle pihku. Jutustades kuningale oma rännakust, 
ei jätnud ooberst Rehbinder kiitmata ka oma talupo- 
jast teejuhti. 

Kantside vahel sammu ratsutades möödusid nad 
lõkketuledest. mille ääres istus Viiburi ratsamehi. 

— Majesteet, siinsamas istubki see talupoeg, ja 
ooberst Rehbinder osutas tragunite seas istuvale Teh- 
vanile, keda kattis hundinahkne pihtkasukas ja kes pa- 
rajasti oli suitsetamas suurt piipu. 

Nähes eneste selja taga peatuvat kuningat, karga- 
sid tragunid tule ääres püsti, kuna aga Tehvanil kästi 
tulla lähemale. Astunud paar sammu, jäi Tehvan ku- 
ninga ette seisma, ja paljastanud pea, vahtis ta suure 
tõsidusega talle otse näkku. Tulnud sadulast, kergitas 
ka kuningas korraks oma kübarat, üteldes seejuures 
sõnu, millest Tehvan ei suutnud aru saada. 

— Kuningas tahab teada su nime. tõlgiti nüüd ku- 
ninga soov eesti keelde. 

— Minu nime, ja Tehvan vahtis tõlkijale otsa: 
— kodurahvas kutsus mind Ronga Tehvaniks... 

Nüüd sirutas kuningas Tehvanile oma kinnastatud 
käe, öeldes seejuures tõlkija suu kaudu nõnda: 

— Kui mul on nii ustavad ning truud talupojad. 
siis võin ma rõõmu ja uhkusega sõdida! 

Ja võtnud taskust kuldmüntidega täidetud nahkse 
rahapunga, mida ta alati kandis mitmeid enesega kaa- 
sas ning mida õuemarssal pidi ikka õigeaegselt täien- 
dama, ulatas kuningas selle Tehvanile. 

— Oh kuningas, ütles Tehvan rahapunga nähes, 
— mitte tühine kullahimu, vaid koduarmastus ning 
truudus sinu vastu käskis mul juhatada su vägedele 
õiget teed, ja seda olen ma, niikaua kui suudan. alati 
valmis tegema! 

— Võta vastu ja ära pahanda kuningat! sosistati 
Tehvanile kõrvu. 

Kuningas, kes tihti armastas kinkida oma alamaile 
nende teenete eest kulda, püüdes aga teha seda mär- 
kamatult, et hoiduda tänusõnade kuulmisest, arvas 
nüüd talupoja umbkeelsuse tõttu neist pääseda: kuid 
temagi pidi seeüle suuresti imestuma, et talupoeg ei 
taha võtta pakutavat vastu. 

— Kui sa, kuningas, tahad mulle midagi kinkida, 
ütles Tehvan, — siis tee mu kodukoht koos ta pisikese 
põllumaaga priiks ning käsi anda mulle piibutäis tu- 
bakat! 

Kui kõik see oli tõlgitud kuningale ümber, siis kos- 
tis ta nõnda: 

— Kui ma Jumala abiga oma maa vaenlasest va- 
bastan, siis olgu selles ka sinule kuuluv osa igavesti 
vaba! Et aga enne lahingut ei tea meie mitte, missu- 
gust kodupaika keegi meist pärib, siis võta praegu see 
kuld, mille eest võid muretseda enesele tubakat, ja su- 
runud rahapunga Tehvanile pihku, hüppas kuningas 
sadulasse ning eemaldus viiburlaste laagritulede juurest. 

Nüüd asusid tragunid Tehvani ümber, kusjuures 
igaüks neist näitas ta vastu ülemäärast lahkust, ja isegi 
ohvitserid avaldasid soovi, et ta ka edaspidi juhataks 
neile luurekäikudel teed. Ja nii ei saanudki Tehvan sel 
õhtul rahu, sest nüüd tuldi kõikjalt ta ümber kokku, et 
näha talupoega, kes on toonud Rootsi väele suurt abi 
ning kelle kätt on võtnud suruda koguni kuningas ise. 
Ka üksikuid talumehi juhtus tulema ta juurde, ja neile 
kõigile pidi ta ikka ja jälle seletama, et millisena näeb 
kuningas palgest palgesse vaadatuna välja. 

Sõnum säärasest talupojast, kellel kuningas ise su- 
runud kätt, kandus laagris suust suhu lagunedes ikka 
edasi, ulatudes lõpuks ka Soome jalaväelaste juures 
asuvate Jõhvi meeste kõrvu, ja nüüd tulid nemadki 
teda vaatama. 


— Aga see on ju meie Tehvan..! 
— Tohohh — peremees ise on siin! hüüdis Aabu. 


Ning surudes traguneid ja teisi talupoegi Tehvani 


326 


juurest eemale astusid kodukihelkonna mehed talle 
juurde, ise rõõmsasti hüüdes: 

— Tehvan, oled see tõesti sina?! 

— Aabu, Rain... ja kõik oma kihelkonna rah- 
vas..! ja Tehvan surus talle vastusirutatud käsi. 

— Kus on Imbi? päris esimesena Rain. 

— Ütelge teie seda mulle! 

— Kui ka sina ei tea, siis on ta maailmast tõesti 
kadunud! 

— Kadunud! 


Ja siis süüdanud enestele uue lõkke, asusid Jõhvi 
kihelkonna mehed selle ümber, et kõnelda Tehvanile 
oma praegusest sõjamehepõlvest ning kuulda temalt 
pajatusi, millest kõige meelsamini kuulati aga ta koh- 
tamisest kuningaga. 

— Kui kuningas tõesti näitab talurahva vastu sää- 
rast lahkust, siis võiksime täie julgusega minna tema 
juurde kaebusega, kui mõis peaks tulevikus hakkama 
jällegi meid rõhuma, arvas Sibi Andres. 

— Mis sa enam mõisa pärast kardad — mõisal ene- 
sel pole nüüd enam jalgu all! kostis Aabu. 

— Ja nüüd olete siis kõik muutunud sõjameesteks. 
sai Tehvan lõpuks mahti hakata omakorda pärima. 

— Sõda teeb vabaks, kostis Sibi Andres, — kõiki 
maakaitsjaid on lubatud teha teoorjusest priiks! 

— Ainult tema on meie seast prii, ja Hauka Aadu 
lõi kämblaga Tehvani õlale, — sest seda on kuningas ise 
oma suu läbi talle lubanud, kuid mis teised kõnelevad. 
see pole muud midagi kui hundijutt, mida ei pruugi 
uskuda! 


— Pange tähele, kui sõjast eluga tagasi tulen, siis 

teolist ma mõisa enam ei saada! sõnas Sibi Andres 
meelekindlalt. 

Päh-päh-päh, ja-ja-ja, ei saada jah, ei saada jah! 
kinnitas omakorda Tehose Hannes. 

— Kui rendihärra hakkab nõudma, siis teeme Han- 
nesega ta talli hobuseist lagedaks! ütles Krista Mart. 

— Ja-ja-ja, ikka lagedaks, lagedaks..! 

Mis te, hobusevargad, siin sõgeda loramisega hoop- 
lete — nüüd pole mõisal enam ühtki talli ega hobust! 
sõnas Hauka Aadu pahaselt. 

— Pole me nüüd mingid hobusevargad, vaid ausad 
kuninga sõjamehed! hüüdis Krista Mart püsti karates. 

— Mehed, mehed, ärge tüliga hakake üksteisele 
häda tegema! hoiatas Tehvan. 

— Miks ta siis laimab meid hobusevarga nimega, 
kas oleme ühestki talutallist kunagi võtnud hobust? 

— Päh-päh-päh, ja-ja-ja. kas oleme..? ja Tehose 
Hannese lõug kattus ägedast sülitamisest ilaga. 

— Mis on võetud, on võetud ainult mõisa aidast ja 
tallist! ütles Krista Mart. 

— Mehed, jätkem rumal tüli! 

Tülitsemine soikus sama äkki, nagu ta oli alanud. 
Ja nüüd kõneles Tehvan meestele ka oma kihelkonna 
küladest, kust ta oli läbi tulnud ning kuis need kõik 
olnud hävitatud. 

— Ka kirik olevat tehtud maatasa?! ütles Sibi 
Andres. 

— Jah, ainult tahmased müürid seisavad veel püsti! 

— Kui nüüd õpetaja seda näeks..! 

— On temal sellest muret — nüüd ta mäletseb hoo- 
pis Tallinnas... d 

— Aga köster... köster oli meil sõjas, läks teine 
koguni tragunite sekka, kuid tema lõpp oli kuri! 

Ja nüüd kuulis Tehvan, et köster Hinno käinud tra- 
gunitega mitu puhku kollitamas venelasi, kuni ta 1õ- 
puks Purtse ääres vangi langenud, ja et nüüd, kui ta 
mitte ei kannata hirmsat vangipõlve, peaks ta olema 
ammugi surnud. 

— Rahu siis temagi põrmule! ja Tehvan paljastas 
pea. 

— Puhka rahus..! 

Kui siis mehed minnes tagasi oma laagripaika kadu- 
sid ööpimedusse, jäi Tehvan veelgi istuma kustuva 
lõkke äärde, sest kuninga kingitud vabadus peletas sil- 
mist une. Kuid mida enam ta sellele vabadusele mõt- 
les, seda vähem tundis ta tast rõõmu, sest enam polnud 
tal ju kedagi, kellele seda vabadust pärandada. 

Pärast Pühajõel peetud taplust puhkas nüüd Rootsi 
vägi, kogudes pika teekonna jätkamiseks norsates 
rammu. Laagrituled loitsid põleda kogu öö, särades 
ning hiilates pimeduses niikaugele kui silm küündis 
neid nägema, kuna ümberringi asetsevad metsad ja 
laaned mühisesid valjusti, kui merelt puhuvad tuuled 
käisid suure kohinaga üle laastatud Virumaa. 


Esimese raamatu lõpp. 

